
Introducere 


Domeniul relaţiilor publice a beneficiat, mai ales în ultimele 
decenii, de o explozie a titlurilor; acest fapt este caracteristic nu numai 
pentru bibliografia americană, ci şi pentru cea europeană. Piaţa 
cărților de relații publice se îmbogățește constant cu numeroase titluri: 
unele se adresează practicienilor și tratează aspecte de strictă 
specialitate, iar altele, cu caracter introductiv, se adresează publicului 
studențesc din facultățile de profil sau publicului larg care doreşte să 
înțeleagă sfera de activitate, rolul social și tehnicile de lucru 
caracteristice acestei profesii, în ultimii 10 ani, o dată 
cu-democratizarea societății românești, domeniul relațiilor publice a 
cunoscut o dezvoltare spectaculoasă: au apărut departamente (sau, cel 
puţin, funcţii) de profil la nivelul tuturor instituţiilor publice, în marile 
întreprinderi, în organizaţiile neguvernamentale, în educaţie, sport si 
cultură etc. De asemenea, tot mai multe universităţi, de stat și 
particulare, au înființat facultăți sau secţii de relații publice. 

În ciuda dezvoltării instituționale şi a creşterii numărului celor 
care practică această profesie, bibliografia românească de profil este 
mai mult decât sărăcăcioasă, în ultimii ani au apărut doar câteva titluri, 
care nu fac față, calitativ si cantitativ, solicitărilor din acest domeniu. 
Unele au caracter eseistic, preiau de-a valma noțiuni din științele 
sociale, abundă în generalitáti si nu oferă un conţinut practic, în 
consens cu exigenţele acestei profesii. Alte titluri abordează doar 
aspecte parţiale ale relațiilor publice, cu o bibliografie inconsistentă si, 
de asemenea, fără o preocupare atentă pentru transmiterea tehnicilor 
de lucru specifice. 

Pornind de la aceste realități m-am decis să adaptez structura 
cărții de față la situaţia cu care ne confruntăm: penuria de titluri de 
referință, solide în plan științific, dar si accesibile, precum și confuzia 
(de valori, de termeni, de proceduri) care rezultă din această stare de 
fapt. Totodată am dorit să construiesc această carte în conformitate cu 
nevoile publicurilor cărora o asemenea lucrare li se adresează: 
studenții de la facultăţile de profil sau cele apropiate, practicienii din 
acest domeniu, cercetátorii din stiintele sociale si alte persoane 
interesate să înțeleagă specificul domeniului). Având tot timpul în 
minte problemele cu care se confruntă acest public, am decis să 
organizez cartea urmând două principii: 

a) caracterul accesibil: am redus la minim dezbaterile 
conceptuale, într-un domeniu în care părerile sunt extrem de variate, 


iar perspectivele aproape intotdeauna divergente, in acest sens mi se 
pare relevantá exclamatia a doi autori prestigiosi: ,Acestea sunt 
relațiile publice: profesia cu o mie de definiții” (D.W. Guth, C. Marsh, 
2000, p. 13). De altfel, am întârziat mult finalizarea acestui volum 
tocmai din dorinţa de a căuta cel mai mic numitor comun si de a oferi o 
perspectivă integratoare, în egală măsură validă științific si general 
accesibilă. Am avut șansa să pot consulta atât lucrările deja clasice, cât 
şi cele mai recente cărți si studii de profil, americane si europene, şi 
am dorit să ofer cititorului român o imagine în consens cu evoluţiile de 
ultimă oră din sfera relaţiilor publice. Am prezentat si am insistat 
asupra diferitelor puncte de vedere doar atunci când nu exista sau nu 
era posibilă o formulă de mijloc sau când acestea au devenit termeni 
de referință în dezbaterile de specialitate sau în practica relațiilor 
publice, în cea mai mare parte a cazurilor am ales soluţia unor sinteze, 
care să permită înțelegerea segmentului respectiv, stăpânirea 
noțiunilor de bază si accesul la tehnicile de lucru esenţiale, în acest 
sens, experiența acumulată de-a lungul cursurilor şi seminariilor (cu 
studenții sau specialiştii aflați în programe de specializare 
post-universitară), precum şi cea dobândită în eforturile de construire 
a unor planuri de învățământ si a unor programe analitice de profil 
mi-a fost de un real folos, arătându-mi zonele în care pot apărea 
confuzii şi dându-mi indicii prețioase referitoare la așteptările acestor 
categorii de public; 

b) caracterul aplicativ: această carte nu este numai o 
introducere (care prezintă domeniile unui câmp de specialitate, 
istoricul său, formele de organizare etc.), ci si un manual. Dimensiunea 
descriptivă a fost continuată de o altă dimensiune: cea 
practic-aplicativă. Am vrut astfel să ofer un instrument de lucru care să 
permită familiarizarea cu tehnicile de lucru din relaţiile publice și, 
acolo unde este cazul, aplicarea lor în activitatea cotidiană. Totodată, 
nutresc speranţa că înţelegerea acestor tehnici le va permite celor care 
nu lucrează în acest domeniu, dar intră în contact cu el (oameni politici, 
reprezentanţi ai administraţiei, lideri ai unor instituţii din cele mai 
diverse câmpuri de activitate, membri ai organizațiilor 
neguvernamentale, publicul larg), să aibă o imagine n clară asupra 
cauzelor, mecanismelor de constituire şi a scopuri numeroaselor 
acțiuni de relații publice de care sunt afectați. 

Lucrarea de față este constituită din două segmente majore: în 


primul si prezentate elementele constitutive, fundamentale, ale 
relatiilor publice: diversele tipuri de definitii si implicatiile acestora, 
conceptele-cheie care intervin definirea relatiilor publice, principiile 
pe care se întemeiază exercițiul profesional in acest domeniu 
(incluzând in anexă câteva coduri etice de referință), formele 
instituționale de organizare a acestor activităţi, calități recomandate 
unui bun specialist şi o succintă trecere în revistă a celor mai 
importante momente din istoria relaţiilor publice. Cel de al doilea 
segment tratează cele mai importante procese din relaţiile publice: 
construirea unei campanii şi gestiunea (din perspectivă 
comunicationalá) a crizelor. În unele lucrări de specialitate acest cuplu 
este continuat si de comunicarea cu presa. Nu am mai abordat în 
detaliu acest domeniu, deoarece el a făcut obiectul unei cărți de sine 
stătătoare publicate anterior (vezi C. Coman, 1999, ediția I 2000, ediţia 
a II-a). Capitolele consacrate acestor forme complexe de relaţii publice 
cuprind, pe lângă prezentările de ansamblu (definiţii, descriere, 
tipologii, caracteristici), numeroase instrucțiuni practice referitoare la 
modul de organizare a unor asemenea activități şi tehnicile concrete ce 
pot fi folosite în scopul obţinerii unor rezultate pozitive; am inclus, de 
asemenea, câteva exemple concrete, care analizează succese sau 
insuccese din acest domeniu. Nu am tratat sfera relaţiilor publice 
sectoriale (din zone precum cele financiar-bancare, activitatea politică, 
administraţia publică, educaţia, societatea civilă) deoarece acest 
demers ar fi depăşit profilul unei lucrări cu caracter introductiv. Mi-as 
fi dorit ca volumul de față să conțină succinte puncte de vedere ale 
unor specialişti români din relaţiile publice, care să cuprindă 
experiența acumulată de firmele și departamentele autohtone; 
intentionam astfel să completez perspectiva „de manual" cu una „de 
teren”, care să arate specificul practicării relaţiilor publice din 
România post-comunistă şi să ofere astfel repere utile studenţilor sau 
tinerilor practicieni din domeniu. Din nefericire, numeroși colegi de 
breaslă pe care i-am contactat nu au găsit timpul pentru a redacta 
acele sumare contribuţii. 

Relaţiile publice circumscriu un domeniu în care sunt integrate 
numeroase tipuri de activitate, unele specifice, altele comune cu alte 
sfere de activitate. Dir această cauză relaţiile publice sunt adesea 
confundate fie cu diferite domenii precum publicitatea, marketingul, 
lobby-ul, afacerile publice, fund-raising etc., fie cu acțiuni precum cele 


de propagandă, manipulare, promovare a unor interese etc. În plus, 
numele de „relaţii publice” circulă în asociere cu alte formule, care 
desemnează însă același tip de activitate: datorită atacului (cel mai 
adesea nedrept) al presei, multe departamente si firme utilizează 
eufemisme precum „afaceri publice", „informare publică”, „comunicare 
de întreprindere”, „management al informaţiei” etc. Am încercat, atât 
în cărțile anterioare, cât si în cartea de față, să scot în evidenţă 
specificul domeniului și al activităților de relaţii publice și să arăt că 
ele au ca scop creșterea încrederii reciproce dintre o organizație si 
publicul ei și ca mijloc de acțiune principal circulaţia liberă, bilaterală 
şi simetrică, a informațiilor. Relaţiile publice sunt o funcţie si un factor 
de sprijinire a democraţiei, asigurând transparența proceselor, 
comunicarea corectă şi egală, încrederea reciprocă. A le prezenta și 
practica, asa cum se întâmplă la noi si in alte părţi (dar parcă mai mult 
la noi decât în alte părți), ca o formă de manipulare a maselor prin 
fabricarea de imagini (false sau parţiale) reprezintă o degradare gravă 
a spiritului relaţiilor publice si o mascare, sub acest nume, a unor 
practici din regimurile pe care le credem de acum dispărute definitiv. 
Am scris această carte din convingerea că, dacă după citirea ei, 
persoanele care au parcurs-o nu vor mai confunda relaţiile publice cu 
propaganda și manipularea, vor şti să aprecieze valoarea unor 
programe bune, oneste, civice de relaţii publice sau, la modul ideal, vor 
şti să aplice unele tehnici de lucra din relaţiile publice, atunci efortul 
meu nu a fost inutil. Cred cu toată convingerea (si pe baza acestui crez 
mi-am desfăşurat si îmi  desfágor activitatea didactică) că 
îmbunătăţirea calității în activitatea de relaţii publice de la noi poate 
contribui la ameliorarea proceselor din viața socială și politică, la 
ameliorarea încrederii publicului în instituții si la creșterea 
echilibrului social. 

Relaţiile publice - cadru general 

În 1985, cu ocazia unei festivități consacrate împlinirii a 60 de 
ani de învățământ universitar în domeniul relaţiilor publice în cadrul 
Universităţii din New York, Edward L. Bernays, considerat, alături de 
Ivy Lee, unul dintre întemeietorii relațiilor publice, a rostit un scurt 
discurs, pe care l-a publicat ulterior ca „Introducere” a unei lucrări de 
referință: Relaţii publice - strategii și tactici de D.L. Wilcox, Ph. H. Ault, 
W.K. Agee. În acest text el mărturisea: 

„În 1923 am scris Crystalizing Public Opinion, prima carte 


consacratá relatiilor publice. Ea definea principiile si tehnicile acestei 
discipline si fixa comandamentele etice dupá care aceasta urma sá fie 
guvernată. Astăzi, in bibliografia de relaţii publice, există mai mult de 
16.000 de titluri. Fiecare nou volum, care discutá vechile si noile 
probleme ale acestei discipline, este bine venit". 

Într-adevăr, miile de titluri care au urmat cărții lui Bernays au 
adus nu numai o dezvoltare a cercetărilor consacrate efectelor 
relațiilor publice, tehnicilor de lucru specifice sau metodelor de 
evaluare a excelentei în activităţile de relaţii publice, ci și o înmulțire 
extraordinară a definiţiilor propuse pentru acest domeniu. 

În mod frecvent, sintagma „relații publice” este utilizată în chip 
impropriu de către persoane care nu înțeleg sau înțeleg foarte puțin 
semnificația ei. Mai grav, adeseori expresia „relații cu publicul” apare 
ca sinonimă cu „relaţiile publice”, deși este vorba despre activități total 
diferite, în alte cazuri, relațiile publice sunt considerate sinonime cu 
marketingul, cu publicitatea, cu propaganda sau cu manipularea. Astfel, 
la începutul secolului XXI, definirea relaţiilor publice, impunerea unei 
imagini sociale unitare si fixarea identității profesionale a celor care 
practică relaţiile publice rămân obiective numai partial îndeplinite. 
Creşterea (în număr și în varietate) a tipurilor de activități care sunt 
subsumate sferei „relațiilor publice", precum si numeroasele cercetări 
consacrate, în special în ultimele decenii, aspectelor teoretice ale 
relațiilor publice, au dus la proliferarea modalitátilor de concepere si 
definire a acestui domeniu. Astfel, într-un studiu din 1976, R.F. Harlow 
a identificat, după ce a consultat diverse lucrări de specialitate, reviste 
şi broşuri si după ce a intervievat 84 de specialiști, peste 472 definiţii, 
mai mult sau mai puţin diferite. Selectând notele comune, el a ajuns la 
următoarea sinteză: 

Relaţiile publice sunt funcția managerială distinctivă, care ajută 
la stabilirea și menținerea unor limite reciproce de comunicare, la 
acceptarea reciprocă și la cooperarea dintre o organizație și publicul ei; 
ele implică managementul problemelor, ajutând managerii să fie 
informati asupra opiniei publice si să răspundă cererilor opiniei 
publice; ele definesc şi accentuează obligaţiile managerilor de a servi 
interesul public; ele servesc ca sistem de avertizare care ajută 
managerii să anticipeze tendinţele mediului; ele folosesc ca principale 
instrumente de lucru cercetarea şi comunicarea bazate pe principii 
etice (apud J.E. Grunig, T. Hunt, 1984, p. 7). 


Aceastá definitie, care doreste sá integreze cát mai multe 
aspecte, este, in mod evident, greoaie si chiar confuzá. 

1. O tipologie a definitiilor 

Numărul mare de definiții sau numărul mare de elemente care 
sunt incluse în corpul definiţiilor se datorează marii varietăţi a 
modurilor de înţelegere (de către practicieni şi teoreticieni) a relațiilor 
publice; acest lucru își are explicaţia în faptul că activităţile de relaţii 
publice se desfăşoară în organizaţii extrem de diverse, cunosc forme 
de lucru variate şi implică obiective nu o dată greu de conciliat. 
Relațiile publice sunt practicate in (şi pentru) instituţii 
guvernamentale, dar şi în/pentru organizații non-guvernamentale; 
pentru firme care urmăresc profitul, dar si pentru asociaţii civice sau 
ecologice; 

pentru instituții bancare, dar și pentru instituții educaționale 
sau culturale s.a.m.d. Ele pot avea obiective diferite: de la persuadarea 
publicului în favoarea unei organizații, până la forțarea organizaţiei să 
își schimbe atitudinea față de public, de la sprijinirea funcționării 
democratice a unei societăți, până la promovarea intereselor unei 
firme sau personalități etc. Specialiştii din acest domeniu lucrează fie 
în firme de consultanţă autonome, fie în departamentele de profil ale 
guvernelor, întreprinderilor, asociaţiilor, universităţilor etc. în plus, 
relațiile publice implică numeroase tipuri de activități (S.M. Cutlip şi 
colab., 1994, pp. 33 - 34): 

- scrierea si editarea de mesaje: comunicate, știri de presă scrisă, 
radio și televiziune, scrisori, anunțuri, cuvântări, rapoarte de activitate, 
newsletter etc. 

relaţiile cu presa: contactarea jurnaliştilor, plasarea unor 
materiale în presă, menţinerea legăturilor cu jurnaliștii, distribuirea 
promptă a informaţiilor cerute de gazetari, înlesnirea legăturii dintre 
jurnaliști si liderii sau specialiștii din organizaţie, verificarea 
informaţiilor etc. 

cercetarea: identificarea categoriilor de public care 
interferează cu organizaţia, strângerea informaţiilor din interiorul 
organizației şi din afara acesteia referitoare la opinia diferitelor 
categorii de public, situația politică, materialele apărute în presă, 
atitudinea grupurilor cu interese specifice; monitorizarea și evaluarea 
modului în care programele de relații publice s-au desfășurat și a 
impactului acestora; 


activitátile de management: programarea si planificarea 
activitátilor, in colaborare cu conducerea organizatiilor; administrarea 
personalului din departamentul de relatii publice, stabilirea bugetelor 
si programelor de lucru; 

consilierea: specialiştii in relații publice formulează 
recomandări pentru liderii întreprinderilor, oamenii politici, alte 
persoane cu funcții de conducere, în ceea ce privește atitudinile 
publicului, comportamentul organizaţiilor, răspunsurile adecvate în 
situaţii de criză, mesajele referitoare la probleme sensibile etc. 

- organizarea de evenimente speciale: pregătirea si coordonarea 
conferințelor de presă, inaugurărilor unor obiective sau lansărilor de 
programe, aniversărilor, campaniilor de strângere de fonduri, vizitelor, 
concursurilor etc. 

- cuvântările în public: specialiştii în relaţii publice apar în fata 
unor publicuri interne sau externe, ori pregătesc liderii organizațiilor 
pentru asemenea apariții publice; 

- producţie: crearea unor produse de comunicare pe baza 
tehnicilor tipografice, fotografice, de radio și televiziune, de design 
clasic sau multimedia etc. 

- pregătire profesională: specialiştii în relații publice execută 
activități de pregătire pentru comunicare cu liderii organizațiilor, cu 
personalul din subordine, cu purtătorii de cuvânt, cu alti membri ai 
organizaţiei; 

- contacte: crearea de legături cu reprezentanţii comunităţii, ai 
presei, ai lumii politice sau de afaceri, cu membrii organizației, cu cei 
care vizitează organizaţia. 

Efortul de a defini relaţiile publice sau de a face ordine în 
definițiile existente este îngreunat şi de faptul că formulările 
respective contin atât aspecte conceptuale (ce sunt relaţiile publice?), 
cât şi aspecte instrumentale (ce proceduri de lucru folosesc cei care le 
practică?) În plus, relaţiile publice interferează, prin unele tehnici, cu 
alte tipuri de activitate, cum ar fi: marketingul, reclama, publicitatea, 
afacerile publice, promotiunea, lobby-ul, fund-raisingul etc. (vezi pe 
larg C. Coman, 2000, pp. 18 - 30). Toti factorii de mai sus înmulțesc 
elementele care compun definițiile, deoarece rezultatele acestei 
activități sunt numeroase, iar uneltele folosite de practicieni sunt 
deosebit de variate. 

1.1. Definiţii bazate pe activităţile din relaţiile publice 


Numeroase definitii se concentreazá asupra a ceea ce fac 
specialistii din relatii publice; ele sunt enumerative si incearcá sá 
circumscrie acest domeniu prin înşiruirea tipurilor majore de activităţi: 
scrierea de comunicate, consilierea liderilor, cercetarea publicurilor de 
care depinde o instituţie, organizarea de evenimente, planificarea si 
implementarea unor campanii de comunicare etc. În acest sens, cea 
mai importantă definiție este aceea propusă de Asociația 
Internaţională a Relatiilor Publice, cu ocazia Convenţiei anuale din 
1978 ţinută în Mexic: 

Practica relaţiilor publice este arta si ştiinţa socială a analizării 
unor tendinţe, a anticipării consecinţelor lor, a sfătuirii liderilor unei 
organizații și a implementării unor programe de acțiune care vor servi 
atât interesele organizaţiei, cât şi interesele publicului (apud D. 
Newsom si colab., 1993, p. 4). 

După sinteza realizată de revista profesională Public Relations 
News, relatiile publice sunt: 

„funcția de conducere care evaluează atitudinile publicului, 
apropie politicile şi procedurile unui individ sau ale unei organizații de 
interesele publicului, planifică şi execută un program de acțiune 
pentru a câștiga înţelegerea si acceptarea publicului (apud S.M. Cutlip 
şi colab., 1994, p. 3). 

Această modalitate de a circumscrie conceptual domeniul 
relațiilor publice se întemeiază pe identificarea rolurilor pe care 
practicienii le indeplinesc sau si le atribuie atunci cánd trebuie sá-si 
defineascá sfera de activitate. Astfel, douá mari cercetári, una 
coordonatá de profesorii de profil de la universitátile americane din 
San Diego si Wisconsin si cealaltă de David Dozier au identificat 
urmátoarele roluri (apud J.E. Grunig, T. Hunt, 1984, pp. 90 - 92): 

— Rolul de tehnician al comunicárii (communication tehnician): 
practicienii scriu, editează, fac producție audiovizuală, creează sigle, 
grafice si orice alte mesaje necesare pentru executarea programelor de 
relații publice; ei nu trebuie să ia decizii organizaționale, ci doar să 
aplice deciziile altora, nu fac cercetări, nu planifică şi nu evaluează 
anumite activităţi; 

— Rolul de manager al comunicărti (communication manager): 
acești practicieni planifică şi conduc un program de relaţii publice, 
consiliază conducerea si iau decizii în ceea ce priveşte politica de 
comunicare a organizației; ei sunt implicaţi în toate segmentele luării 


deciziilor, utilizeazá cercetarea pentru a planifica si evalua munca lor; 
in cadrul acestui rol, cercetárile au identificat trei subtipuri: 

a) rolul de expert (expert prescriber) - specialistul are functie de 
conducere, cerceteazá si defineste problemele specifice ale relatiilor 
publice, dezvoltă programe si îşi asumă responsabilitatea pentru 
implementarea acestora; 

b) rolul de a facilita comunicarea (communication facilitator) - 
specialistul asigură un flux continuu și bilateral al informaţiei între 
organizație si public; el este om de legătură, de interpretare si de 
mediere; 

c) rolul de a facilita rezolvarea problemelor (problem solving 
process facilitator) - specialistul ajută alte persoane din organizaţie să 
îşi rezolve dificultățile de comunicare. 

După David Dozier, pe lângă rolurile de tehnician al comunicării 
şi manager al comunicării, ar mai exista încă două roluri: 

— Rolul de legătură cu media (media-relation role): specialiştii 
mențin contactele cu presa si informează membrii organizației asupra 
activităților presei; ei asigură o comunicare în două sensuri, între 
mass-media si organizaţie (prin fişierele de presă si revista presei) si 
între organizație și presă (prin materialele pe care le produc și 
distribuie); 

— Rolul de legătură comunicationald (communication liaison 
role): specialiştii sunt manageri ai comunicării, reprezentând 
organizaţia la diferite evenimente sau creând evenimente în care 
conducerea organizaţiei are ocazia de a comunica direct cu publicul 
intern sau extern. 

La rândul lor, S.M. Cutlip, A.H. Center, G.M. Broom (1994, pp. 42 
- 44) propun un alt model al tipurilor de roluri, bazat pe o altă 
combinare a datelor oferite de cercetarea realizată de echipele din cele 
două universităţi: ei consideră că rolurile majore sunt tehnician al 
comunicării (communication tehnician), expert (expert prescriber), 
facilitator al comunicării (communication facilitator) şi facilitator al 
rezolvării problemelor (problem solving facilitator). 

Combinând aceste elemente, John Marston a propus definirea 
relațiilor publice prin ceea ce el numește funcții (în fapt tot roluri) ale 
specialiştilor în relații publice: cercetarea, acțiunea, comunicarea şi 
evaluarea. Astfel, relațiile publice implică: 

„cercetarea atitudinilor în legătură cu o anumită problemă, 


identificarea programelor de actiune, comunicarea acelor programe in 
vederea obținerii înțelegerii si sprijinului, evaluarea efectului pe care 
l-au avut programele de comunicare asupra publicului (apud F.P. Seitel, 
1992, p. 8). 

Aceste roluri aratá cá specialistii in relatii publice isi plaseazá 
activitatea intre doi poli: unul de executie (,tehnicieni") si altul de 
conducere (, manageri"). La primul pol, ei îşi revendică (pentru ei, dar 
si pentru domeniul relatiilor publice) numai activitáti de producere a 
unor mesaje (comunicate, relatári, invitatii, dosare de presá etc.), in 
timp ce la al doilea ei își asumă activități de concepţie planificare, 
cercetare şi evaluare a unor programe de comunicare. O asemenea 
polarizare a rolurilor conduce la o extindere a câmpului atribuit 
relațiilor publice și face, din nou, dificilă circumscrierea și definirea 
acestui domeniu. 

1.2. Definiţii bazate pe efectele relaţiilor publice 

Alte definiții sunt focalizate asupra efectelor pe care le produce 
activitatea practicienilor din relaţiile publice: persuadarea publicului, 
stabilirea unor relaţii de încredere între organizație si public, 
asigurarea bunei functionári a societății etc. 

(a) garant al democraţiei: în acest sens, încă din anul 1940, 
profesorul J.A.R. Pimlott susținea cá „profesiunile din relații publice 
sunt esențiale pentru funcționarea democrației americane. [...] relaţiile 
publice sunt una dintre metodele prin care societatea se adaptează la 
schimbări şi rezolvă conflictele dintre atitudini, idei, instituții, 
persoane opuse” (apud).E. Grunig, T. Hunt, 1984, p. 3). Aceeaşi direcție 
este urmată si de altă definiție de referință: după Public Relations 
Society of America, una dintre cele mai mari asociaţii profesionale din 
lume, „relațiile publice ajută societatea noastră complexă si pluralistă 
să funcționeze într-un mod mai eficient, contribuind la înțelegerea 
reciprocă dintre grupuri şi instituţii” (apud D.L. Wilcox şi colab., 1992, 
p.5). 

b) creator al unei atmosfere de înțelegere între organizaţii şi 
indivizi: în aceste abordări este scos în evidenţă faptul că relaţiile 
publice au ca misiune și efect instaurarea unui climat de încredere 
între organizație si public, între indivizi si societate: după British 
Institute of Public Opinion (a cărui definiție a fost adoptată de întregul 
Commonwealth) „relaţiile publice sunt un efort deliberat, planificat şi 
susținut, de a stabili si de a menţine înțelegerea reciprocă între o 


organizatie si publicul ei" (idem, p. 6); Deutsche Public Relations 
Gesselschaft prezintă relaţiile publice ca „efortul conștient si legitim de 
a realiza înțelegerea, de a stabili si a menţine încrederea în rândul 
publicului, pe baza unor cercetări sistematice” (idem, p. 7). După E.L. 
Bernays, „relaţiile publice sunt un instrument esenţial de ajustare, 
interpretare şi integrare între indivizi, grupuri și societate” (1952, p, 
Ty 

c) instrument de persuasiune: alte definiții pun în prim-plan 
efectele persuasive ale relaţiilor publice; acestea sunt definite ca 
„persuasiunea planificată pentru a schimba opinia publică 
nefavorabilă sau pentru a întări o opinie publică, precum şi evaluarea 
rezultatelor în vederea utilizării lor ulterioare” (J. Peake, apud|.E. 
Grunig, T. Hunt, 1984, p. 3); „relaţiile publice sunt un efort planificat de 
a influența opinia publică, prin bună reputaţie și comportament 
responsabil, pe baza unei comunicări reciproce, bilaterale şi comun 
satisfăcătoare” (S.M. Cutlip, A.H. Center, G.M. Broom, 1994, p. 31). 
După L.W. Nolte, conceptul de persuasiune se referă la două direcţii 
diferite de acțiune: „Întâi, specialistul în relații publice trebuie să 
convingă conducerea să facă acele lucruri care vor face ca o organizaţie 
să fie demnă de aprobarea publicului; în al doilea rând, el trebuie să 
convingă publicul că organizația merită aprobarea sa” (1979, p. 10). 

Două definiții sunt foarte frecvent evocate în lucrările de 
specialitate. Una, propusă de S.M. Cutlip si colaboratorii săi, sustine cá: 

„relațiile publice reprezintă o funcție managerială, care 
stabileste si mentine legáturi reciproc benefice intre o organizatie si 
publicul de care depinde succesul sau falimentul ei (1994, p. 6). 

Cealaltă, propusă de J.E. Grunig si T, Hunt accentuează 
dimensiunea comunicationalá si afirmá cá relatiile publice sunt 
„managementul comunicării dintre organizaţie si publicurile sale" 
(1984, p. 6). 

Autorii formulei citate mai sus oferá cea mai concisá si completá 
definitie a acestui domeniu; Grunig si Hunt insistá asupra faptului cá 
diferitele definitii date relatiilor publice folosesc cuvinte care se 
subsumeazá conceptelor de  ,management' și  ,comunicare'. 
Referindu-se la activitátile din relatii publice, cei doi autori sustin cá 
scrierea de comunicate, consilierea, cercetarea publicurilor s.a. nu sunt 
altceva decât „activități comunicationale", incluse in termenul 
,comunicare" din definiţia lor. Referindu-se la efectele activităților de 


relații publice, ei arată cá ,increderea', ,persuadarea" si „buna 
comunicare" dintre actorii sociali sunt tot „activități comunicationale". 
Dimensiunea managerialá apare datoritá faptului cá specialistii in 
relații publice au un rol de graniţă, fiind o punte între organizaţie si 
grupurile externe, asiguránd fluxul informatiilor de la conducerea 
organizației către public si de la acesta către manageri; în consecinţă, 
specialiştii în relații publice contribuie la conducerea eficientă a 
organizaţiei. 

Din această perspectivă, relațiile publice apar ca o modalitate de 
comunicare între o organizaţie și publicurile sale; ele îi ajută pe 
manageri să cunoască atitudinile publicului și să poată lua decizii 
corecte; totodată ele ajută publicul să înțeleagă specificul organizaţiei și 
să aibă încredere în aceasta. 

Specialiştii în relaţii publice planifică şi execută comunicarea 
pentru o organizaţie, atât în interiorul ei, cât şi în relaţiile ei cu mediul 
înconjurător. Aceștia asigură circulația corectă a informaţiei între 
diferitele subsisteme ale organizaţiei, între public și organizaţie 
(cercetarea tendințelor publicului) si între organizaţie si public 
(promovarea politicii acesteia), în aceste definiții, elementul-cheie al 
relațiilor publice este „reciprocitatea”: cei doi parteneri, organizaţia si 
publicul, ajung, datorită unei bune strategii de comunicare (planificată 
şi aplicată de specialiștii în relaţiile publice), la un stadiu de înţelegere, 
de încredere reciprocă și de sprijin mutual. 

2. Perspective critice asupra diverselor definiții ale relaţiilor 
publice 

Într-o lucrare de referință, D.L. Wilcox, P.H. Ault, W.K. Agee 
(1992, pp. 6 - 7) consideră că anumite cuvinte-cheie apar în 
majoritatea definiţiilor. Acestea ar fi următoarele: 

a) deliberarea - activitatea de relaţii publice este intenționată: 
ea este produsul unei analize și al unor alegeri referitoare la 
modalitățile de cástigare a încrederii publicului; 

b) planificarea activitatea în relaţiile publice este organizată: 
„soluţiile problemelor sunt descoperite treptat, iar strategiile sunt 
concepute pentru perioade mari de timp”; 

c) performanțarelaţiile publice se bazează pe rezultate, iar 
eficiența lor depinde de activitatea concretă a organizației; prin 
urmare demersurile de relații publice nu pot câștiga încrederea 
publicului pentru o organizaţie care, prin activitatea ei, dovedește 


ignorarea interesului public; 

d) comunicare bilaterală - relaţiile publice se bazează pe 
preluarea informațiilor din mediul în care operează organizaţia, pe 
transmiterea de noi informaţii şi pe urmărirea feed-bak-ului acestora; 

e) interesul public - rațiunea activităţii de relaţii publice este 
„satisfacerea nevoilor publicului, nu obținerea, cu orice preţ, a unor 
beneficii pentru organizaţie”; 

f) dimensiunea managerială - activităţile de relaţii publice sunt 
mai eficiente atunci când sunt integrate în structurile de conducere ale 
unei organizații. 

După W. Simon (1984, pp. 6 - 7), elementele esenţiale care 
definesc relațiile publice sunt: funcția de management, relația dintre 
organizație si public, cercetarea, funcția de consiliere a conducerii, 
implementarea unor programe” de acțiune și comunicare și obținerea 
bunávointei publicului. 

Într-un studiu consacrat diferitelor tipuri de definiţii ale 
relațiilor publice, J.C. Gordon (1997, pp. 57 - 66) subliniază caracterul 
eminamente normativ al tuturor definiţiilor bazate pe cele trei 
cuvinte-cheie: management, organizație şi public. Astfel. definițiile lui 
Grunig si Hunt si ale lui Cutlip, Center si Broom s-ar individualiza 
printr-un caracter „conceptual”, (după formula ultimilor), care unește 
o mare varietate de activități sub cupola unor termeni de mare 
generalitate. Aceeași configurație apare si în alte definiții în care 
relațiile publice sunt concepute ca: 

...0 funcție a managementului comunicării, care este implicată în 
cercetarea, analizarea, influențarea şi re-evaluarea relaţiilor dintre o 
organizație şi orice aspect din mediul ei înconjurător (R.E. Crable, S.E. 
Vibbert, Public Relations as Communication, Management, apud J.C. 
Gordon); 

„0 funcție a managementului, care ajută la realizarea 
obiectivelor organizaționale, definesc filosofia şi facilitează 
schimburile organizaționale. Practicienii din acest domeniu comunică 
cu toate publicurile interne si externe importante, cu scopul de a 
dezvolta relaţii pozitive si de a crea un acord între scopurile 
organizaționale şi așteptările sociale. Specialiştii în relaţiile publice 
dezvoltă, execută și evaluează programe organizaționale care 
încurajează schimbul de influenţe si înțelegerea dintre elementele 
constitutive ale organizației si publicuri (O.W. Baskin, C.A. Aronoff, 


1992, p. 4). 

După J.C. Gordon, singura definiție în care termenul de 
„management” lipsește este cea propusă în 1978 în Mexic de 
International Association of Public Relations. Autoarea amintită 
susține că definirea relaţiilor publice prin dimensiunea managerială 
serveşte la promovarea departamentelor de relaţii publice în cadrul 
organizațiilor. Ea subliniază faptul că cercetările de profil au arătat că 
programele de relaţii publice au avut succes numai în acele organizații 
în care aceste departamente sau specialiștii de profil au avut poziţii 
ierarhice apropiate de conducerea organizaţiei, în aceste condiţii, 
deoarece departamentele de relații publice nu sunt plasate în toate 
organizaţiile în sfera conducerii, definirea relaţiilor publice ca o 
„funcţie a managementului” este una normativă, care exprimă şi 
promovează ideea că relaţiile publice pot avea o influență asupra 
organizației numai în coaliție cu structurile de conducere. 

3. Termeni de referință în definirea relațiilor publice 

3.1. Organizațiile 

Termenul de organizație apare în toate definițiile şi dezbaterile 
referitoare la relaţiile publice. Este un termen generic, care include 
diverse tipuri de instituţii: structuri ale puterii (guvernul și ministerele, 
preşedinţia, armata şi poliția, puterile locale), instituții administrative, 
întreprinderi, firme comerciale, instituții culturale si sportive, 
organizațiile neguvernamentale, instituţii din sfera educaţiei etc. 

Încercarea de definire a conceptului de organizaţie se loveşte de 
numeroase dificultăți: omniprezenta organizaţiilor, care sunt asociate 
cu aproape orice activitate a omului; multitudinea formelor în care 
oamenii se asociază pentru îndeplinirea unor scopuri, care, la rândul 
lor sunt deosebit de variate: accentuarea specializării organizaţiilor, 
datorită diversității domeniilor lor de acţiune, în dicționarele de 
sociologie întâlnim mai multe tipuri de definiţii, centrate fie pe 
structura, fie pe funcţia, fie pe implicatia psihosocială a organizaţiilor. 

După cel mai amplu dicționar de sociologie realizat în ultimii ani 
în România, organizaţiile sunt: 

„grupuri de oameni care îşi organizează si coordonează 
activitatea în vederea realizării unor finalitáti relativ clar formulate ca 
obiective (C. Zamfir, L. Vlăsceanu, 1993, p. 413). 

Mihaela Vlăsceanu, utilizând o perspectivă psihosociologică, 
consideră că: 


„O organizație reprezintă o coordonare planificată a 
activităților unor oameni, în scopul îndeplinirii unor țeluri comune, 
explicite, prin intermediul diviziunii muncii, al funcţiilor, precum si al 
ierarhiei autorităţii si responsabilitátii (1993, p. 19). 

În fine, după dicţionarul coordonat de R. Boudon organizaţiile 
apar ca 

„ansambluri umane, ordonate si ierarhizate în vederea 
cooperării și coordonării membrilor lor în anumite scopuri (1996, p. 
197). 

Organizațiile se nasc deci atunci când anumite grupuri vor să 
atingă anumite obiective la care nu pot ajunge prin acțiunea lor izolată; 
în acest scop ele fac apel la împărțirea sarcinilor prin diviziunea 
muncii și la crearea unei ierarhii de responsabilități (şi de autoritate); 
membrii unei organizaţii se ghidează după un sistem de valori și după 
norme unanim acceptate. Organizațiile au scopuri diferite si evoluează 
în medii deosebit de variate. 

Obiectivele pe care ele le urmăresc pot fi principale sau 
secundare: o întreprindere economică are ca obiectiv principal 
producerea de bunuri pentru o anumită piaţă şi realizarea unui profit, 
după comercializarea lor: în mo secundar ea poate avea si rostul de a 
menține stabilitatea unei comunităţi, asigurând locuri de muncă 
pentru membrii acesteia; astfel, întreprinderea economică se 
integrează în două medii diferite (mediul economic si mediul social), 
care, nu o dată, exercită asupra ei presiuni diferite, generatoare de 
conflicte - presiunile economice pot cere reduceri de personal, în timp 
ce presiunile sociale solicită menţinerea personalului angajat. 

Cunoaşterea si definirea exactă a tuturor obiectivelor urmărite 
de o organizație este deosebit de importantă, atât pentru conducerea 
organizației, cât si pentru departamentul de relaţii publice. Specialistul 
în relații publice are nevoie de o perspectivă strategică bine conturată, 
astfel încât să poată construi o strategie proprie de comunicare, 
capabilă să ţină seama de toate conditionárile mediului. Revenind la 
exemplul anterior, cunoașterea faptului că organizația economică pe 
care o reprezintă are ca obiectiv (chiar dacă secundar) menținerea 
echilibrului comunității, îi va permite să elaboreze o strategie de 
comunicare internă, care să sensibilizeze salariaţii la presiunile 
economice si la răspunderile ce le revin pentru a menține 
întreprinderea competitivă si una de comunicare externă, care să 


pregáteascá acea comunitate pentru posibilele dificultáti economice, 
să-i sporească încrederea în întreprindere si să creeze o anumită 
solidaritate comunitară în jurul întreprinderii. 

În acelaşi timp, nu trebuie să uităm că persoanele care participă 
la viața unei organizaţii sunt, simultan, reprezentanți ai organizației si 
ai mediului în care se dezvoltă acea organizaţie. Astfel, angajaţii unei 
întreprinderi economice fac parte atât din societatea globală, cât si din 
diferitele comunităţi ale acesteia; ei aduc în organizaţie normele de 
comportament, valorile, rolurile sociale și reprezentările despre lume 
specifice sistemelor din care provin, în numeroase situații, toate 
acestea pot intra în relaţii tensionate cu normele, valorile, rolurile si 
reprezentările specifice organizaţiei. Aceasta înseamnă că, prin toate 
persoanele care alcătuiesc o organizație, mediul extern influențează 
organizaţia. 

După D.W. Guth si C. Marsh (2000, pp. 12 și 31 - 39) relaţiile 
publice pot fi practicate în cinci tipuri diferite de organizații: 

q agenția de relaţii publice - acestea sunt firme independente 
care prestează, pe bază de contract, activitățile de relaţii publice 
solicitate de diverse organizaţii; 

q corporatiile - în interiorul marilor grupuri economice există 
departamente de relaţii publice care se ocupă de publicurile specifice 
ale acelei companii; în general, specialiștii în relații publice 
gestionează relațiile cu salariaţii (organizarea de evenimente, 
producţia de news-letter, publicaţii de întreprindere, emisiuni radio şi 
tv, sau site-uri de web), relaţiile cu presa (pregătirea de comunicate, 
conferințe, vizite de presă, pregătirea liderilor pentru relația cu 
jurnaliștii etc.), relaţiile cu comunitatea (menținerea contactelor cu 
grupurile de interes din mediul apropiat), relaţiile cu clienții 
(pregătirea de comunicate, de evenimente, de campanii de promotiune 
şi „direct mail” etc.), relaţiile cu investitorii (pregătirea de newsletter, 
rapoarte anuale, de întâlniri de bilanț, informarea permanentă a 
investitorilor etc.), relaţiile cu guvernul (producerea de broșuri, 
rapoarte, activitatea de lobby); cei care lucrează în aceste 
departamente sunt angajați ai companiei respective; 

q structurile guvernamentale - departamentele de relaţii publice 
sunt organizate în cadrul ministerelor, agenţiilor, administraţiei locale; 
ele au misiunea de a distribui informaţiile referitoare la activitatea 
acestor instituţii si de a monitoriza reacțiile presei și starea opiniei 


publice; persoanele care lucrează în aceste departamente sunt angajaţi 
guvernamentali; 

q organizaţii non-profii - specialiştii lucrează în universități, 
spitale, biserici, fundaţii, ONG-uri etc., având ca sarcini relaţiile cu 
presa, cu organizaţiile guvernamentale, cu donatorii (fund-raising), cu 
publicul specific; 

q consultantii independenţi de relaţii publice — aceşti specialisti 
sunt angajaţi de diferite instituţii pentru a îndeplini, punctual, 
activități de relaţii publice specifice. 

Aceiasi autori arată că, în conformitate cu raportul din 1997 al 
Public Relations Society of America, distribuția celor 20.000 de 
specialisti americani în relații publice era următoarea: 35% în 
corporații, 24% în agenţii de relaţii publice şi publicitate, 8% în 
domeniul sănătăţii, 7% în asociaţii profesionale, 8% în educaţie, 5% în 
structuri guvernamentale si militare, iar restul în alte instituții. 

3.2. Publicul 

În sensul cel mai larg, acest termen se referă la orice grup ai 
cărui membri au un interes comun, într-o anumită situație, sau 
împărtăşesc valori comune; astfel, un partid politic, managerii unei 
corporații, fanii unei formații, candidaţii la examenul de admitere etc. 
pot fi consideraţi ca publicuri. Evident că din această perspectivă 
generală este foarte greu să delimitezi publicurile specifice ale unei 
organizații. De aceea este nevoie să definim publicul din punctul de 
vedere al relațiilor publice. Inspirându-se din definițiile uzuale din 
ştiinţele sociale, teoreticienii și practicienii relaţiilor publice consideră 
că publicul reprezintă: 

„Orice grup sau individ care este implicat în vreun fel anume în 
viața unei organizaţii (D. Newsom si colab., 1993, p. 139; vezi si W.S. 
Dunn, 1986 - pp. 5 - 6; N.R. Nager, H.T. Allen, 1984, pp. 116 - 117; L.W. 
Nolte, 1974, p. 125). 

Ín general, specialistii in relatii publice pot sá identifice 
diferitele tipuri de public fie printr-o analiză exclusiv teoretică 
(stabilind categoriile respective pe baza unor principii generale), fie 
prin cercetări de teren (stabilind clasele respective pe baze empirice). 

Deoarece o organizaţie nu are un public general, unic si omogen, 
ci mai multe publicuri, cercetătorii consideră că acestea se 
individualizează şi ierarhizează după gradul de implicare în procesele 
de comunicare, de susținere sau de constrângere a unei organizații. 


Gradul de implicare este determinat de efectele pe care le are 
activitatea unei organizatii asupra diferitelor categorii sociale. Dacá un 
grup de oameni descoperá cá este supus unor asemenea actiuni, care fi 
afectează viața (şomaj, poluare, insecuritate etc.) sau care îi rezolvă 
anumite probleme cu care este confruntat (oferă locuri de muncă, 
protejează mediul, măreşte calitatea vieţii) și dacă identifică sursa 
acestor acțiuni, va începe să se simtă legat de acea organizaţie şi 
devine „public” al acesteia. 

Publicurile nu sunt în egală măsură active; acele grupuri care nu 
se simt afectate de diversele activități ale organizaţiei sau care nu sunt 
obligate să facă ceva de către o organizație, nu se implică, devin pasive 
şi reprezintă „non-publicuri”. În schimb. 

„atunci când activitatea unei organizaţii poate avea consecinţe 
asupra unor oameni sau când acțiunile acestora pot avea consecințe 
asupra organizaţiei, oamenii se vor simţi implicaţi și vor accepta cá 
există o problemă care îi priveşte în mod direct. Se naște astfel un 
public minimal, latent, un public care este încă pasiv, dar care are 
potenţialul de a deveni activ. Dacă gradul de implicare şi de acceptare 
a problemelor crește, dacă gradul de inhibitie sau de teamă față de 
diversele constrângeri scade, atunci acest public poate deveni unul 
conștient şi activ (T. Hunt, J.E. Grunig, 1994, p. 14). 

Pornind de la aceste premise, J.E. Grunig si F.C. Repper (1992, 
pp. 139 - 140) au stabilit faptul cá publicurile se diferențiază prin 
comportamentul comunicational. Din această perspectivă ei disting 
patru categorii de public: 

a) publicurile tuturor problemelor - acestea iau parte activ la 
toate dezbaterile; 

b) publicurile apatice - acestea sunt puţin active; 

c) publicurile unei singure probleme - acestea sunt active numai 
în ceea ce privește un număr limitat de teme, apropiate între ele; 

d) publicurile problemelor fierbinţi - acestea devin active numai 
după ce presa a transformat o problemă într-o chestiune de maximă 
actualitate. 

Alte clasificări, des folosite de specialiştii în relații publice, 
disting între publicurile direct vizate de activitatea unei organizații si 
cele afectate ori interesate doar indirect de aceasta. Majoritatea 
lucrărilor din acest domeniu vorbesc despre publicurile implicate 
(stakeholders) şi public. Primii reprezintă: 


..Acele persoane care pot afecta sau sunt afectate de acţiunile, 
deciziile, politicile, practicile sau scopurile organizatiei (R. E. Freeman, 
1984, p. 25). 

Autorul amintit consideră că orice departament de relatii 
publice trebuie să inventarieze publicurile legate de organizație si să 
construiască o „hartă a publicurilor implicate”; aceștia vor constitui 
obiectivul principal al programelor de comunicare concepute de 
specialiştii în relații publice. 

O altă distincție evocată de cercetători este aceea dintre publicul 
intern şi publicul extern. Primul este format din persoanele care 
împărtăşesc aceeași „identitate instituțională”: salariați, manageri, 
acționari, consilieri etc.; al doilea cuprinde persoanele si organizaţiile 
din afara instituţiei: clienti, furnizori, agenţii guvernamentale etc. 
Deoarece această distincție nu este foarte nuanţată, unii cercetători au 
propus segmentări mai precise. 

Spre exemplu, L.W. Nolte (1974, pp. 126 - 131) consideră cá 
există trei mari categorii de public: primar, secundar şi special. În 
prima categorie intră salariaţii, proprietarii, consumatorii, 
„constituenţii” (adică persoanele care așteaptă ca o organizaţie 
non-profit să facă ceva pentru ei) şi comunitatea (adică persoanele 
care trăiesc în vecinătatea unei organizaţii si sunt afectate de aceasta 
în virtutea proximităţii lor spaţiale). A doua categorie cuprinde 
educatorii, guvernul, furnizorii, distribuitorii si competitorii - aceste 
persoane si instituţii sunt considerate secundare pentru că ele nu sunt 
permanent implicate în viața unei organizaţii, în sfârşit, publicul 
special care este alcătuit din acele grupuri si organizaţii la care 
indivizii aderă în mod conștient şi pentru perioade limitate de timp; 
este vorba fie de grupări „orientate spre interior”, al căror scop este 
promovarea intereselor membrilor ori a divertismentului în comun, fie 
de organisme „orientate spre exterior”, al căror scop este promovarea 
unor cauze generale (democraţia, protejarea florei și faunei, sprijinirea 
unor categorii sociale defavorizate etc.). 

După F.P. Seitel (1992, pp. 12 - 14) publicurile pot fi clasificate 
în funcție de: 

— Poziţia faţă de organizaţie: 

Interne (cele care activează în interiorul organizației ); 

externe (cele care sunt plasate în afara acesteia); 

— Resursele pe care le pot pune la dispoziția organizaţiei: 


primare (au o mare putere de a ajuta organizaţia); 

secundare (sunt mai puţin importante); 

marginale (au foarte puţină influență asupra organizaţiei); 

— Atitudinea faţă de organizaţie: 

sprijinitori; 

oponenti; 

neutri; 

— Prezenta ín organizatie: 

traditionali (acel public care este deja legat de organizatie); 

viitori (acel public care va putea deveni interesat de 
organizatie). 

Într-o lucrare frecvent citată în literatura de specialitate, J.A. 
Hendrix (1995, pp. 13 - 16) propune următoarea clasificare a 
publicurilor unei organizaţii: 

— Mass-media (presa locală si națională, scrisă si audiovizuală, 
specializată şi generalistă); 

— Angajaţii (echipa de conducere, echipele nemanageriale de 
specialisti, persoane necalificate, reprezentanți sindicali, alti angajați); 

— Membrii (reprezentanţi ai organizaţiilor ierarhic superioare, 
board-uri şi alte comitete, pensionari, consilieri, membri onorifici etc.); 

— Comunitatea (organizaţii comunitare, de la poliţie la biserică, 
de la cele de tineret la cele de afaceri, plus persoane importante din 
aceste medii, cum ar fi educatori, lideri locali, oficialități clericale, 
bancheri, lideri etnici); 

— Instituţii guvernamentale (instituţii şi persoane cu atribuţii 
ministeriale, administrative, legislative etc.); 

— Investitorii (deţinătorii de acțiuni, oamenii de afaceri cu 
interese legate de organizaţie, serviciile de analiză și statistică etc.); 

— Consumatorii (organizaţiile si persoanele care beneficiază de 
activitatea organizaţiei). 

La rândul lor, D.W. Guth si C. Marsh (2000, pp. 89 - 95) 
consideră cá din perspectiva relaţiilor publice sunt relevante 
urmátoarele axe de clasificare: 

a) publicuri tradiționale si netraditionale; primele se referă la 
publicurile cu care organizaţia este familiară (salariaţii, investitorii, 
presa, clienţii, autoritățile etc.), iar celelalte la acele categorii care 
interferează, în mod neașteptat, cu organizaţia (vedetele, anumite 
mişcări religioase, grupurile de gay sau lesbiene etc.); 


b) publicárile latente, conștiente (aware) şi active - vezi 
clasificarea lui T. Hunt si J.E. Grunig de mai sus; 

c) publicurile primare si secundare; primele afecteazá in mod 
direct capacitatea organizaţiei de a-şi atinge scopurile, celelalte au 
relații cu organizația, dar nu-i afectează acțiunile; 

d) publicurile interne și externe; 

e) publicurile naționale și internaţionale. 

Aceiaşi autori (2000, pp. 94 - 96) consideră că specialistul în 
relații publice trebuie să poată răspunde la următoarele întrebări 
referitoare la publicurile organizaţiei pe care o reprezintă: 

Cât de mare este capacitatea fiecărei categorii de public de a 
influența eforturile organizaţiei de a-și atinge scopurile specifice? 

Care este interesul urmărit de public în relaţia cu organizaţia? 

Ce valori comune împărtășește acesta cu organizaţia? 

Care sunt liderii de opinie și factorii care influenţează decizia 
publicului? 

Care este profilul socio-demografic al publicului? 

Care este opinia publicului despre organizație? 

Care este opinia publicului despre problemele specifice, 
referitoare la organizație, aflate în dezbatere la un moment dat? 

Dincolo de aceste clasificări, care pot părea prea abstracte și 
generale, este extrem de important pentru orice organizaţie să 
identifice si să cunoască, cât mai corect cu putinţă, diferitele tipuri de 
public cu care interferează. Indiferent de aparatul conceptual la care 
aderă sau pe care îl folosesc, specialiștii în relații publice trebuie să se 
ocupe cu prioritate de definirea și cunoaşterea publicului organizaţiei 
pentru care lucrează, deoarece numai o asemenea cunoaștere le 
permite construirea unor mesaje diferențiate, în concordanță cu 
valorile, reprezentările despre lume, așteptările si limbajul 
numeroaselor tipuri de public cu care ei şi organizaţia lor intră în 
contact. 

Dacă luăm ca exemplu Facultatea de Jurnalism și Ştiinţele 
Comunicării din cadrul Universităţii București și avem în minte 
dezvoltarea unor acțiuni de relaţii publice în favoarea ei, putem 
identifica următoarele categorii de publicuri: 

a) studenții și profesorii: aceştia reprezintă un public intern, 
primar, tradițional, activ (în principiu), de obicei un public al tuturor 
problemelor, dar care poate deveni, în anumite circumstanţe, un public 


al unei singure probleme (cazarea pentru studenti, lipsa fondurilor 
bugetare pentru profesori), sprijinitor (dar care poate deveni oponent 
sau neutru în anumite dezbateri); 

b) elevii de liceu, posibili candidaţi la examenul de admitere: 
aceștia sunt un public extern, tradițional (în mod constant și periodic 
interferează cu facultatea), activ (sunt conștienți de interesele comune 
cu facultatea și pot afecta, prin comportamentul lor, evoluţia facultăţii), 
primar (au o mare putere de a influența) si sunt public al unei singure 
probleme (examenul de admitere); 

c) părinţii elevilor: aceştia sunt un public extern, tradiţional, 
activ, primar, un public al tuturor problemelor (sunt preocupați si de 
alte aspecte ale vieţii în facultate, cum ar fi legalitatea și prestigiul 
diplomei, costurile scolarizárii, existența sau non-existenta facilitátilor 
de cazare, dotárile laboratoarelor etc.); 

d) posibilii cursanti de la programele post-universitare: un 
public extern, latent (ei sunt o masă pasivă, pot să fie atrași de 
facultate si sá se implice in aceste programe), al unei singure probleme 
(cursul de specializare), cu caracteristici de public primar (din taxele 
plátite de ei sunt finantate, pe fondul incapacitátii surselor bugetare de 
a acoperi costurile de dotare si modernizare a laboratoarelor, 
numeroase achiziții de echipamente), sprijinitor si, în ultimii ani, 
tradițional; 

e) universitatea: aceasta reprezintă un public extern, latent (nu 
este întotdeauna implicată activ în viaţa facultăţii), tradițional, primar 
(gestionează procesele administrative și resursele financiare ale 
facultății), sprijinitor (deși în anumite situații poate deveni oponent), 
public al tuturor problemelor; 

f) ministerul de resort: o categorie de public extern, latent (se 
implică numai în anumite probleme în viața facultăţii), secundar (nu 
mai are, prin aplicarea sistemului finanţării globale, posibilitatea de a 
interfera direct şi permanent cu facultatea), tradițional, care are 
tendința de a deveni publicul problemelor fierbinţi (este activ numai în 
situaţii controversate, mediatizate sau nu, prin controalele pe care le 
efectuează); deşi în mod teoretic el ar trebui să fie un public sprijinitor, 
cel mai adesea el se comportă ca un public neutru; 

g) facultăţile de același profil din ţară: acestea constituie un 
public extern, latent și marginal (nu au o mare putere de a influența 
evoluția FJSC), care pot să se comporte, în funcție de interesele sau 


percepţia lor asupra sistemului, în egală măsură ca publicuri 
sprijinitoare, oponente sau neutre; de asemenea, aceste facultăți pot să 
se comporte ca public al unei singure probleme, al tuturor 
problemelor sau al problemelor fierbinţi; ele tind să devină publicuri 
tradiționale, deşi multe sunt numai publicuri viitoare; 

h) facultăţile de același profil din străinătate: acestea sunt un 
public extern, internațional, latent (numai în unele circumstanţe pot 
interfera cu viața FJSC), al unei singure probleme (posibilele programe 
de colaborare), sprijinitor (prin schimburile de profesori, bursele 
pentru studenti, donațiile de cărți şi echipamente); ele au devenit, 
datorită politicii internationale active a FJSC, publicuri tradiționale si, 
cel mai adesea, primare (contribuţia lor la dezvoltarea facultății a fost 
deosebit de importantă); 

I) organizații profesionale internationale (European Journalism 
Training Association, Association for Education in Journalism and Mass 
Communication, Journet, ORBICOM, Reseau Théophrast etc.): acestea 
sunt un public extern, internațional, al unei singure probleme, latent 
(este activ numai în anumite tipuri de activităţi), secundar (au pus la 
dispoziția FJSC importante resurse logistice), sprijinitor si (devenit) 
tradițional; 

j) mediul profesional: acesta este un public extern, secundar, 
devenit traditional şi sprijinitor (în multe situații) prin eforturile FJSC 
de a atrage reprezentanți ai profesiei în procesul didactic, dar care, în 
egală măsură se poate comporta ca un public neutru sau oponent; el 
este totodată un public marginal (poate pune la dispoziția FJSC unele 
resurse) şi, în general, public al unei singure probleme sau al 
problemelor fierbinți. 

Această listă nu epuizează ansamblul publicurilor care 
interferează sau pot interfera cu Facultatea de Jurnalism și Științele 
Comunicării a Universităţii București; ea arată însă multitudinea 
publicurilor de care depinde sau cu care se întâlnește o organizaţie, 
complexitatea acestor publicuri şi amploarea problemelor de 
comunicare pe care le ridică relaţia dintre o organizaţie si mediul ei. 

3.3. Funcţia managerială 

După Official Statement of Public Relations adoptată în 1982 de 
Public Relations Society of America (cea mai mare asociaţie 
profesională de profil), relațiile publice „ajută societatea noastră 
complexă si pluralistă să ia decizii şi să funcționeze mai eficient, 


contribuind la intelegerea reciprocá dintre grupuri si institutii". Pentru 
a putea să-și atingă scopurile si să funcționeze bine organizatiile 
trebuie să dezvolte relaţii eficiente cu mediul lor, altfel spus cu 
diferitele categorii de public cu care interferează. Conducerile 
instituțiilor trebuie să cunoască si să înțeleagă atitudinile si valorile 
acestor categorii de public; în consecinţă, specialiștii în relaţii publice 
acționează în calitate de consilieri ai conducerii, fiind mediatori între 
aceasta si publicurile interne si externe. Din această perspectivă 
Official Statement of Public Relations defineşte funcția managerială a 
relațiilor publice prin următoarele tipuri de activităţi: 

a) analizarea, interpretarea si anticiparea opiniei publice, adică 
a acelor atitudini și valori care ar putea influenţa, în bine sau în rău, 
activitățile organizației; 

b) consilierea conducerii organizaţiei (la toate nivelurile ei) în 
ceea ce priveşte deciziile, direcțiile de acțiune, strategiile de 
comunicare, luând în considerare responsabilitátile sociale si civice ale 
organizatiei; 

c) studierea, conducerea și evaluarea permanentă a 
programelor de acțiune și de comunicare, pentru a informa publicul şi 
a-i permite înțelegerea obiectivelor organizației; 

d) planificarea si implementarea acțiunilor organizaţiei 
referitoare la influențarea sau schimbarea politicilor publice; 

e) gestionarea resurselor necesare îndeplinirii obiectivelor de 
mai sus: fixarea obiectivelor, planificarea, bugetarea, recrutarea si 
pregătirea personalului, dezvoltarea facilitátilor tehnice etc. 

În concluzie, documentul amintit afirmă că, în îndeplinirea 
acestor sarcini manageriale, specialiştii în relații publice trebuie să 
folosească o mare varietate de tehnici de comunicare si să joace un rol 
efectiv, atât în interiorul organizației, cât şi în relaţiile dintre aceasta si 
mediul ei extern. 

3.4. Comunicarea 

În societatea modernă, organizațiile au conceput sisteme 
specializate de supraveghere a mediului, pe baza cărora au lansat 
diverse strategii de adaptare la mediu. Cercetătorii din sociologia 
organizaţiilor au identificat, chiar dacă plecând de la construcţii 
teoretice diferite, existența unor corelaţii complexe între organizație 
(concepută ca un sistem deschis) și sistemele care o înconjoară; în 
acest context, ei au definit comunicarea ca una dintre cele mai 


importante forme de manifestare a interactiunilor dintre organizatie si 
mediu. Relatiile publice si structurile institutionale prin care ele se 
concretizează reprezintă o modalitate privilegiată a comunicării dintre 
organizație şi mediu si, respectiv, subsistemul organizaţiei care 
îndeplineşte această funcție. Din această perspectivă înțelegem mai 
exact accentul pe care J.E. Grunig si T. Hunt îl puneau, în definirea 
relațiilor publice, pe dimensiunea comunicationalá: prin diferite 
tehnici de comunicare, specialistul în relaţii publice gestionează 
schimbul de informatiH-atát în exterior - organizaţie și mediu -, cât si 
în interior - între diversele subsisteme ale organizaţiei. 

Majoritatea specialiştilor din relațiile publice consideră 
comunicarea eficientă drept cheia succesului în relaţiile dintre o 
organizație si publicurile ei. Ei susțin că aceasta implică crearea unor 
fluxuri de comunicare bidirectionale, dinspre mediu spre organizaţie si 
invers, în beneficiul reciproc. O organizaţie trebuie să fie un bun 
ascultător, sensibil la nelinistile, interesele si valorile publicului, un 
bun comunicator, capabil să convingă publicul să îi asculte mesajele, să 
le înțeleagă si să accepte punctul de vedere respectiv, în esenţă, 
relațiile publice urmăresc să instituie un mediu de comunicare, 
reciproc benefic. 

Cuvântul „comunicare” face parte dintre acele noțiuni generoase 
care posedă o extensie deosebită: comunicarea poate fi umană, 
animală, vegetală sau mecanică. [...] Comunicarea este ceea ce permite 
stabilirea unei relaţii între persoane, între obiecte sau între persoane 
şi obiecte. Ea desemnează fie acțiunea de a comunica, fie rezultatul 
acestei acțiuni (R. Rieffel, 2000, p. 18). 

Comunicarea umană poate să fie verbală sau non-verbală, 
interpersonală sau  intrapersonald. La rândul ei, comunicarea 
interpersonală poate să fie directă (în prezență) sau mediată de un 
anume suport (canal, media), în această ultimă situație se distinge 
între comunicarea mediată doar de un anume suport (scrisoare, 
telefon, stație de amplificare, Internet) şi comunicarea de masă (în 
care alături de suportul tehnologic intervin numeroase instituţii si 
profesionişti în comunicare). Relaţiile publice se folosesc de mai multe 
forme de comunicare: ele fac apel la comunicarea interpersonală (în 
conferințele de presă, spre exemplu), la comunicarea mediată 
tehnologic (scrisori) şi la comunicarea de masă (comunicatele sau 
înregistrările video). 


Secolul XX a cunoscut emergenta a numeroase modele teoretice 
ale comunicárii (vezi sinteze in M. defileur, S. Ball-Rokeach, 1999; M. 
Dinu, 1997; B. Miege, 2000; D. Popescu, 1998 etc.). Dincolo de 
specificitatea diferitelor teorii si modele, la modul cel mai general, 
comunicarea implicá urmátoarele elemente majore: sursa (emitátor), 
mesajul, canalul, receptorul, codul, zgomotul, feed-backul. 

Sursa reprezintá locul unde se naste mesajul si de unde 
porneste el; din punctul de vedere al relatiilor publice, cea mai 
importantă caracteristică a sursei este credibilitatea: o organizație 
care nu beneficiază de credibilitate nu va reuși să transmită mesaje 
eficiente. Credibilitatea depinde de o multitudine de factori precum 
istoria organizaţiei, prestigiul său social, contextul comunicării, 
abilitățile de comunicare, poziţia şi reputația persoanei care transmite 
mesajul etc. 

Mesajul constituie conţinutul actului de comunicare. Calitatea 
mesajului depinde de cunoaşterea atât a scopului urmărit de sursă, cât 
şi a intentiilor receptorului; o campanie de relații publice va eşua dacă 
nu se iau în calcul valorile şi aşteptările publicului sau dacă mesajele 
sunt construite într-un limbaj inaccesibil acestuia. 

Canalul este reprezentat de acele media prin care se transmite 
mesajul. Pentru specialiștii în relații publice alegerea canalului adecvat 
pentru anumite mesaje este o decizie vitală: canalul trebuie să fie 
credibil şi relevant pentru publicul vizat. Un ziar specializat în 
scandaluri nu va fi un intermediar potrivit pentru o campanie de 
fund-raising a unei organizaţii de caritate; telefonul nu este un suport 
adecvat pentru prezentarea bilanţului unei întreprinderi etc. 

Receptorul se referă la persoana sau persoanele pentru care a 
fost construit mesajul și care primesc acest mesaj. Din punctul de 
vedere al relaţiilor publice, comunicarea eficientă depinde de 
precizarea exactă a diferitelor categorii de receptori şi de adecvarea 
mesajelor la specificitatea acestora. Ceea ce înseamnă că alegerea 
canalului, sursei, codului și tipului de mesaj trebuie să se facă în raport 
cu grupurile de receptori vizate. 

Codul reprezintă ansamblul de valori, norme, convenţii comune 
care garantează înţelegerea normală a mesajului. Din acest punct de 
vedere, specialiştii în relații publice trebuie să se adapteze la diferitele 
coduri, specifice diferitelor tipuri de public: un comunicat trebuie scris 
conform normelor scriiturii jurnalistice, newsletterul unei 


intreprinderi de salubritate trebuie adecvat cunostintelor salariatilor, 
un bilant pentru actionarii individuali trebuie sá evite limbajul 
economic si financiar tehnicizat etc. 

Feed-backul implicá reactia receptorului (asa cum este 
perceputá de cátre emitátor) la mesajul primit. El permite evaluarea 
modului în care mesajul a ajuns la receptor si a felului în care acesta l-a 
interpretat - deci a eficienţei (sau non-eficientei) mesajului. 

Zgomotul este constituit de acele elemente care înconjoară 
comunicarea si care pot afecta eficienţa ei. O conferință de presă poate 
să nu mai fie mediatizată dacă în acea zi a avut loc un eveniment 
neașteptat, care a ocupat spaţiul sau timpul mass-media; un lider al 
organizației care deschide, în timpul conferinţei de presă, o polemică 
vizând jurnaliştii, creează un zgomot care poate deforma sau obtura 
mesajul acelei conferinţe. 

După T. Hunt si J.E. Grunig (1984, pp. 21 - 22) de-a lungul 
istoriei lor relaţiile publice s-au dezvoltat în cadrul mai multor modele 
de comunicare: 

a) modelul agentul de presă (press agentry/publicity): în cadrul 
acestui model comunicarea este realizată într-un singur sens: de la 
sursă către receptor, fără a se ține seama de specificul sau așteptările 
publicului; scopul principal al emitátorului este acela de a controla 
publicul și de a-și face cât mai multă publicitate; informaţia este, de 
cele mai multe ori, incompletă şi numai partial adevărată; 

b) modelul informării publicului (public information): acest 
model își propune difuzarea către public a unor informaţii corecte si 
adevărate; în acest caz, comunicarea este unidirectionatá de la sursă 
către receptor și nu se ține seama de reacția publicului; 

c) modelul comunicării bilaterale asimetrice | (two-way 
assymmetric): acesta este un model mai complex; comunicarea se 
desfăşoară în două sensuri, adică organizație public si public > 
organizație; astfel se ține seama de feed-backul publicului, iar mesajele 
sunt construite, în funcție de acest răspuns, cu scopul explicit de a 
convinge publicul; 

d) modelul comunicării bilaterale simetrice (two-way symmetric): 
în acest model comunicarea se desfăşoară tot în două direcții (public - 
organizație; organizație public), dar acum se tine seama de reacțiile 
publicului nu pentru a se identifica modul în care aceste reacţii pot fi 
schimbate, ci pentru a se schimba comportamentul organizatiei; acest 


model se bazează pe înțelegerea reciprocă si conduce la rezolvarea 
eventualelor conflicte prin comunicare. 

Fiecare organizaţie are o personalitate distinctă si se dezvoltă 
într-un mediu specific. Autorii amintiți arată că alegerea unui tip 
anume de model depinde de factori multipli; între aceştia, ei amintesc 
dimensiunea organizaţiei, precum și istoria și cultura organizației. 
Astfel, în organizaţiile mici, cu puţini membri și cu mai puţine 
probleme, specialiștii în relaţiile publice tind să fie mai mult tehnicieni 
ai comunicării (modelul b) decât consilieri: ei se ocupă mai ales de 
redactarea de comunicate sau de broşuri; în schimb, în organizaţiile 
care au o experiență mare în confruntarea cu crizele, relaţiile publice 
sunt strâns legate de nivelurile înalte ale conducerii, iar relationistii 
acționează mai ales în calitate de consilieri (modelul d). 

După C. Cutlip, A. Center, G. Broom (1994, pp. 402 - 403) 
succesul programelor de comunicare din relaţiile publice este 
determinat de cei „7 C”; in acest model, fiecare factor defineşte o 
anumită calitate a actelor de comunicare: 

credibilitatea (credibility) - încrederea receptorului în 
competenta si prestigiul emitátorului; 

contextul (context) - corelatia dintre mesajele programului de 
comunicare si realitățile din mediul înconjurător; 

conținutul mesajelor (content) - capacitatea mesajelor de a fi 
semnificative, relevante si in consens cu valorile publicului vizat; 

claritatea (clarity) - calitatea mesajelor de a prezenta în mod 
simplu si accesibil ideile, temele, obiectivele, avantajele programului 
respectiv; 

continuitatea si consistenta (continuity and consistence) - 
caracterul permanent, repetitiv chiar al mesajelor, caracterul 
consecvent al programelor de comunicare; 

canalul (channels) - folosirea canalelor de comunicare familiare 
publicului, canale ce beneficiază de încrederea acestuia; 

capacitatea audienței (capability of the audience) - modul în 
care programele de comunicare tin seama de resursele, obisnuintele, 
nivelul cultural, disponibilitatea audienței în raport cu intențiile si 
conținutul mesajelor transmise. 

4. Relațiile publice ca proces 

Relațiile publice pot fi definite ca un proces, adică o serie de 
acțiuni care conduc la atingerea unui obiectiv. Procesul de relații 


publice cuprinde o succesiune de activități pe care diferiți teoreticieni 
le-au grupat în diverse formule. 

Cea mai cunoscută schemă este cea propusă în 1963 de John 
Marston în 

the nature of Public Relations, schemă evocată de numeroşi 
specialisti în acest domeniu (vezi S.M. Cutlip si colab., 1994, pp. 317 - 
318; T. Hunt, J.E. Grunig. 

1984, p. 97; D.W. Guth, C. Marsh, 2000, pp. 13 - 14; R. Kendall, 
1992, p. 8; 

D.L. Wilcox si colab., 1992, pp. 9 - 12). Conform formulei RACE, 
activităţile 

(şi implicit etapele) unui proces de relații publice sunt: 
Research (cercetare). 

Action (acţiune), Communication (comunicare), Evaluation 
(evaluare). Astfel: 

a) Cercetarea reprezintă faza de descoperire a problemelor care 
trebuie rezolvate în procesul de relaţii publice; în această etapă 
practicienii utilizează metode de cercetare cantitative și calitative 
pentru a cunoaşte mai bine organizaţia, pentru a vedea provocările cu 
care aceasta se confruntă si oportunităţile de care poate beneficia si 
pentru a descoperi opiniile diferitelor publicuri despre organizația 
respectivă. 

b) Acţiunea se referă la implementarea programului destinat 
realizării obiectivelor specifice, în funcție de categoriile de public 
vizate. 

c) Comunicarea implică etapa de execuţie specifică a proceselor 
de relații publice, prin transmiterea mesajelor destinate fiecărui public 
țintă. 

d) Evaluarea este faza în care se verifică modul în care 
activitățile de relații publice au satisfăcut obiectivele fixate de 
organizație la începutul procesului; forme ale evaluării apar și pe 
parcursul procesului de relații publice prin monitorizarea permanentă, 
care permite modificări şi adaptări ale formelor de acțiune și 
comunicare în funcție de elementele noi care apar. 

Formula RACE a constituit obiectul a numeroase modificări, 
prin adăugarea de etape suplimentare sau prin schimbarea numelui la 
unele dintre etapele existente. J.A. Hendrix (1995, p. 5) propune o 
schemă de tipul ROPE, întemeiată pe succesiunea Research 


(cercetare), Obiecáives (obiective), Programming (programare) si 
Evaluation (evaluare). Elementele noi se referá la: 

a) fixarea obiectivelor procesului de relatii publice si a 
modurilor în care organizaţia dorește să influențeze publicurile sale; 

b) planificarea si executarea unui program specific, necesar în 
vederea îndeplinirii obiectivelor fixate. 

S.M. Cutlip, A.H. Center, G.M. Glenn (1994, pp. 316 - 319) 
conturează un model bazat pe următoarele etape: Defining the problem 
(definirea problemei), Planning andprogramming (planificare si 
programare), Taking action and communication (actiune si comunicare) 
si Evaluating the program (evaluarea programului). Primul pas implicá 
examinarea cunostintelor, atitudinilor, opiniilor si comportamentelor 
publicurilor-tintá ale unei anumite organizatii; a doua etapá cuprinde 
evaluarea datelor acumulate, fixarea unor obiective, definirea 
strategiilor și crearea unui program de acțiune; în a treia fază se trece 
la acțiuni si activități de comunicare conform planului stabilit; în 
ultima etapă se evaluează implementarea si rezultatele programului. 
Comentând acest model R. Kendall (1992, p. 8) consideră că el 
numeşte în mod diferit etapele din formula lui Marston, între care 
introduce elementul de planificare; în consecință, o asemenea formulă 
s-ar putea exprima prin RPACE. Deoarece consideră că termenii action 
şi communication pot crea confuzii prin imprecizia lor, Kendall aduce 
câteva modificări, înlocuind etapele intermediare prin Adaptation 
(adaptare), Implementation (implementare) și strategies (strategii), 
ceea ce dă o formulă de tip RAISE. Termenul adaptation este 
considerat mai potrivit decât planning, deoarece scopul relațiilor 
publice este satisfacerea nevoilor publicului, ceea ce implică 
necesitatea adaptării acțiunilor la aceste realități; termenul 
implementation precizează modul în care se execută acțiunile 
programului, iar termenul strategies accentuează dimensiunea 
strategică a oricărui proces de relații publice, în același spirit, D.W. 
Guth şi C. Marsh (2000, p. 13) ameliorează terminologic modelul în 
patru pași, înlocuind action prin planification (ceea ce accentuează 
activitatea de concepție strategică), ajungând la o formulă de tipul 
RPCE. în aceeaşi linie, Public Relation Society of America reformulează 
modelul în patru pași, în varianta Research (cercetare), Planning 
(planificare), Execution (executarea planului), Evaluation (evaluare): 
RPEE. 


Fără a pune la îndoială eficacitatea formulei RACE, D.L. Wilcox, 
P.H. Ault, W.K. Agee (1992, p. 10) atrag atenţia asupra faptului că 
procesul activităților de relaţii publice nu se sfârșește niciodată, cá el 
apare ca un ciclu perpetuu de acțiuni. Astfel, ei propun o schemă 
bazată pe două etape. 

În prima etapă: 

a) specialiştii în relaţii publice obţin informaţii despre problema 
în cauză de la diferite surse; 

b) ei analizează aceste date și fac diverse recomandări 
conducerii organizaţiei; 

c) conducerea fixează strategiile și ia deciziile privind tipurile de 
acțiune necesare. 

În a doua etapă: 

d) specialiştii în relaţii publice aplică programul stabilit; 

e) ei evaluează eficienţa acțiunilor. 

Indiferent de terminologia adoptată și indiferent de accentul 
pus pe una sau alta dintre etapele procesului de relații publice, 
specialiştii din acest domeniu sunt unanim de acord că relaţiile publice 
nu pot fi concepute în afara dimensiunii procesuale. Aceasta permite 
structurarea etapelor şi a formelor de acțiune, menţinerea sub control 
a fiecărei etape, evaluarea permanentă a eficienței acțiunilor; în plus, 
ea scoate în evidență caracterul riguros, bazat pe cercetare și planificat 
al oricărei forme de activitate din sfera relaţiilor publice. Altfel spus, 
relațiile publice nu se desfăşoară la întâmplare, „după ureche”, ci se 
bazează pe cercetare, pe planificarea întregii activități și pe evaluarea 
permanentă a acesteia. 

5. Principii si valori în relațiile publice 

În diferite lucrări de specialitate şi în diferite texte programatice 
ale unor organizaţii profesionale sunt prezentate principiile şi valorile 
pe care trebuie să se întemeieze practica relaţiilor publice. Astfel, 
conform Public 

Relation Society of America relaţiile publice trebuie să se 
conducă după următoarele principii: 

a) relaţiile publice sunt un mijloc prin care publicul transmite 
instituțiilor interesele și dorințele sale; ele interpretează problemele 
publicului şi vorbesc în numele lui; 

b) relaţiile publice contribuie la corelarea reciprocă a 
instituțiilor cu publicul, la stabilirea unor relații reciproce mai bune, în 


beneficiul publicului; 

c) relațiile publice sunt o „valvă de siguranță” a democraţiei: 
oferind mijloace de corelare reciprocá, ele reduc sansele de aparitie a 
unor actiuni arbitrare sau coercitive; 

d) relatiile publice sunt un element important al sistemului de 
comunicare socialá; ele permit indivizilor sá fie informati asupra 
multiplelor evenimente si situatii care pot sá le influenteze viata; 

e) relațiile publice contribuie la dezvoltarea responsabilitátii 
sociale a unei organizatii; 

f) relaţiile publice sunt o caracteristică universală a oricărei 
activitáti; oricine cautá acceptarea, cooperarea si afectiunea celorlalti 
aplică principiile relaţiilor sociale; specialiştii în relații publice aplică 
aceste valori în mod profesional (apud D.L. Wilcox şi colab., 1992, p. 
18). 

Din altă perspectivă D. Newsom, A. Scott, J.V. Turk (1993, pp. 4 - 
5) propun o listá cu zece principii fundamentale: 

1. Relatiile publice se ocupá de probleme serioase, nu de false 
probleme; ele nu se bazează pe fabricarea unor realităţi fictive, ci pe 
folosirea faptelor concrete in crearea unor programe care au ca scop 
principal servirea interesului public. 

2. Relaţiile publice sunt o profesie orientată spre interesul 
public, nu spre satisfactiile și interesele individuale. 

3. Deoarece specialiștii în relaţii publice trebuie să se adreseze 
publicului pentru a găsi sprijinul (fără de care programele lor nu pot 
reuși), ei trebuie să considere interesul public drept unic criteriu în 
alegerea unui client sau a unei strategii; profesioniștii din relaţiile 
publice trebuie să aibă curajul de a refuza un client sau un program 
care nu corespunde acestor valori. 

4. Profesioniştii din relaţiile publice trebuie să respecte 
mass-media, deoarece acestea sunt canalul principal prin care 
informaţiile ajung la public; în plus, deoarece minciunile distrug 
credibilitatea presei, relaţiile publice trebuie să protejeze integritatea 
mass-media. 

5. Profesioniştii în relaţii publice trebuie să fie comunicatori 
eficienți; deoarece mediazá între organizaţii si publicurile acestora, ei 
trebuie să transmită informaţia în ambele sensuri. 

6. Relaţiile publice trebuie să folosească metode științifice de 
cercetare a opiniei publice; fără acestea, ele nu vor putea asigura o 


comunicare bilaterală simetrică si responsabilă. 

7. Relaţiile publice trebuie să folosească teoriile şi tehnicile din 
ştiinţele sociale (sociologie, psihologie, psihologie socială, comunicare) 
şi filologice pentru a putea înțelege publicul si transmite mesaje 
eficiente. 

8. Profesioniştii din relaţiile publice trebuie să se adapteze 
specificului muncii din ştiinţele şi disciplinele din care preiau concepte 
şi metode de cercetare; câmpul relaţiilor publice solicită o deschidere 
multi-disciplinară. 

9. Profesioniştii din relaţiile publice au obligaţia de a explica 
problemele publicului înainte ca acestea să se transforme într-o criză. 

10. Performanţele profesioniştilor din relaţiile publice trebuie 
măsurate de un standard unic: ținuta etică. 

Această perspectivă conduce la creșterea interesului pentru 
performanța morală a specialiştilor în relații publice. Ideea şi 
necesitatea promovării responsabilitátii sociale a practicienilor din 
acest domeniu a stat la baza elaborárii unor coduri deontologice, 
dezbátute si adoptate de marile asociatii profesionale din relatiile 
publice si preluate si puse în practică de firme, departamente sau 
consultanţi independenţi. Pentru a permite înțelegerea dimensiunii 
etice a relațiilor publice (şi a atrage încă o dată atenţia asupra faptului 
că adevărata activitate de relaţii publice nu are nimic de a face cu 
manipularea sau propaganda) am oferit in „Anexa” la prezentul volum 
textul celor mai importante coduri deontologice din această profesie. 

6. Concluzii 

Din toate definițiile și dezbaterile consacrate relaţiilor publice 
se desprind câteva elemente comune, în esență, acestea vizează 
următoarele aspecte: a) relaţiile publice sunt o funcție a conducerii 
organizației; legătura dintre public și organizaţie, factor esenţial în 
succesul unei organizații, trebuie să fie o preocupare a conducerii 
acesteia; în acest context, misiunea specialiştilor în relații publice este 
de a concepe si implementa programe referitoare la momentul si 
formele în care trebuie desfășurate acțiunile de comunicare; 

b) relaţiile publice sunt o activitate planificată; acţiunile de 
comunicare urmează un calendar si o sumă de strategii conforme cu 
obiectivele şi valorile organizaţiei; 

c) relaţiile publice nu pot fi eficiente fără apelul la cercetarea 
publicului si la teoriile și metodele din ştiinţele sociale; numai prin 


aceste pârghii se poate înțelege specificitatea publicurilor si a 
problemelor cu care organizaţia se confruntă; 

d) relaţiile publice se bazează, pe comunicarea bilaterală: 
pentru specialiştii în relațiile publice, comunicarea nu înseamnă numai 
să transmiti publicului mesaje referitoare la organizaţie, ci şi să 
identifici mesajele publicului şi să le faci auzite si influente în sânul 
organizaţiei; 

e) relațiile publice implică o responsabilitate socială; 
responsabilitátile relationistilor depășesc limitele propriei organizaţii, 
ele se extind dincolo de promovarea obiectivelor acesteia; ei au o 
răspundere la fel de importantă față de societate în ansamblul ei, și de 
aceea ei trebuie să joace un rol constructiv în viața socială. 

Elementul comun care leagă relaţiile publice, organizațiile și 
publicul este noţiunea de eficacitate. În acest sens L.A. Grunig, J.E. 
Grunig si W.P. Ehling susțin că noțiunea de eficacitate reprezintă un 
element fundamental în orice abordare a organizațiilor si că ea trebuie 
legată de calitatea sistemelor și strategiilor de comunicare pe care le 
posedă o organizaţie (1992, p. 70). Analiza eficacitátii se sprijină si pe 
analiza relaţiilor care se stabilesc între organizaţii și publicul lor, deci, 
implicit, pe analiza proceselor de comunicare și a caracteristicilor 
sistemelor de relaţii publice. Ceea ce înseamnă că excelența, altfel spus, 
calitatea relaţiilor publice, se constituie într-un factor determinant în 
stabilirea eficacitátii unei organizaţii. Ceea ce înseamnă că relaţiile 
publice sunt subsisteme esenţiale ale oricărei organizaţii: acest adevăr 
este susținut și în planul practicii, prin apariția a tot mai numeroase 
departamente de relaţii publice în cele mai diverse organizații. 

Istoria relaţiilor publice 

Relaţiile publice reprezintă un fenomen caracteristic pentru 
secolul XX, dar rădăcinile acestei activităţi se întind până în cele mai 
vechi perioade istorice, părând a fi tot atât de vechi pe cât este 
comunicarea umană. Astfel, unele tehnici de comunicare, care, astăzi, 
se integrează în activităţile de relații publice, au fost utilizate în diferite 
momente ale istoriei, de diferite grupuri și personalități. 
Perfecționarea acestor tehnici, institutionalizarea si teoretizarea lor au 
condus la impunerea unui domeniu de sine stătător, a unor activități 
bine conturate și a unei categorii profesionale cu o individualitate bine 
definită. Din această perspectivă, istoria relaţiilor publice este istoria 
autonomizării și perfecţionării respectivelor tehnici de comunicare și de 


management al comunicárii sociale. 

Pe de altă parte, evoluția relaţiilor publice în sensul 
individualizării şi legitimării lor ca activitate profesională de sine 
stătătoare este un fenomen aproape integral american. Aşa cum afirmă 
autorii unei cărți de referinţă: 

„fără nicio îndoială relaţiile publice s-au dezvoltat mai repede 
în Statele Unite decât în alte ţări, datorită climatului national, 
economic, social, politic şi cultural specific, precum si puterii aparte de 
care au beneficiat mass-media aici (D. Newsom și colab., 1993, p. 33). 

Într-adevăr, fondatorii acestui domeniu, terminologia de bază, 
lucrările de referință, firmele de succes, forumurile de dezbatere 
provin aproape în exclusivitate de pe continentul nord-american. 
Astfel, în 1990, în America, existau 162.000 de practicieni ai relaţiilor 
publice si se estimează că numărul lor a ajuns la circa 197.000 la 
sfârşitul secolului. Cea mai importantă organizaţie profesională este 
Public Relation Society of America, care numără circa 20.000 de 
membri; în 1955, în SUA, 28 de universități ofereau programe de 
relații publice; în 1985 numărul lor a crescut la 150, iar numărul 
studenţilor care termină în fiecare an un asemenea ciclu academic este 
de circa 10.000. Aceste cifre depăşesc cu mult pe cele oferite de 
învățământul european, unde relaţiile publice ocupă poziții mai puțin 
privilegiate, situându-se la marginea altor domenii. 

1. Modalităţi de abordare a relaţiilor publice 

Scopul acestei lucrări nu este să ofere o prezentare exhaustivă a 
istoriei relaţiilor publice (în centrul preocupărilor noastre a stat 
definirea principiilor, a domeniilor si a tehnicilor de activitate specifice 
acestei profesii); de aceea rândurile care urmează își propun să releve 
numai câteva momente de răscruce si să sublinieze modul în care s-au 
născut valorile profesionale si tehnicile de lucru fundamentale pentru 
domeniul relaţiilor publice. 

Diferitele studii consacrate relaţiilor publice oferă modalități 
variate de concepere a istoriei acestora sau de clasificare a etapelor 
majore din această istorie, în esenţă, trei mari tipuri de abordare 
marchează aceste dezbateri: 

1) Istoria relaţiilor publice nu se poate constitui ca un câmp 
autonom; nu există o ,istorie" de sine stătătoare, ci o sumă de 
momente în care relaţiile publice au cunoscut anumite evoluții, ca 
rezultat al diferitelor presiuni ale conjuncturilor sociale, politice, 


economice, in acest sens, S.M. Cutlip, A.H. Center, G.M. Broom sustin: 

„istoria relaţiilor publice este semnificativă numai dacă este 
legată de conflictele pentru putere şi de crizele sociale periodice. Nu 
este o coincidență faptul că, în trecut, oamenii de afaceri au luat în 
serios relațiile publice doar atunci când puterea lor a fost amenințată 
de muncitori, fermieri, comercianţi, guvern sau de tânăra generaţie. De 
asemenea, cele mai importante evoluţii ale relaţiilor publice 
guvernamentale au apărut în perioadele de criză: primul război 
mondial, marea depresiune, al doilea război mondial, războiul rece, 
conflictul din Golf etc. în consecinţă, relaţiile publice trebuie să fie 
examinate numai integrate în contextul lor istoric (1994, p. 91). 

2) Istoria relaţiilor publice este suma istoriilor diferitelor 
tehnici care compun acest domeniu de activitate. Din această 
perspectivă, aşa cum afirmau D.L. Wilcox, P.H. Ault, W.K. Agee, această 
istorie reprezintă „evoluţia principalelor funcţii - agentul de presă, 
publicitatea, consilierea - împreună cu metodele folosite pentru a 
realiza aceste activităţi” (1992, p. 37). Această abordare generează o 
sumă de istorii ale unor activităţi, care, uneori, se intersectează, iar 
alteori urmează un curs propriu. 

3) Istoria relaţiilor publice este unitară, cuprinzând o sumă de 
momente, care corespund modurilor diferite în care activitățile de 
relații publice au fost practicate de-a lungul timpului. Denumirile 
(„modele”, ,etape'", ,faze" etc.) conținutul şi succesiunea acestor 
momente variază de la un autor la altul. 

3.a.) După J.E. Grunig, T. Hunt (1984, pp. 13 - 25) istoria 
relațiilor publice poate fi descrisă din perspectiva a patru , modele": 

— Modelul agentului de presă (press agentry model). Acest 
model, care a apărut în jurul anului 1850, corespunde primei etape din 
istoria relaţiilor publice, în această perioadă, practicienii relaţiilor 
publice erau preocupaţi îndeosebi de câștigarea faimei pentru 
organizația sau clientul lor și se foloseau adeseori, pentru atingerea 
acestui scop, de informaţii incomplete, distorsionate sau partial 
adevărate. Obiectivul principal al acestei activități era acela de a 
controla publicul si de a se obţine cát mai multă publicitate; 

— Modelul informării publicului (public Information model). 
Acest model a apărut la începutul secolului XX. Practicienii relaţiilor 
publice desfășoară activități de informare referitoare la viața 
organizației; mesajele transmise sunt corecte si se bazează pe 


realitățile organizaţiei. Ei au o muncă asemănătoare aceleia a 
ziariştilor, căutând şi verificând informaţiile, procesându-le şi 
dirijându-le spre presă. 

Cele două modele prezentate până acum se bazează pe 
comunicarea unidirectionalá (de la organizație către public) si nu 
implică activități de cercetare și planificare strategică. Prin mesajele 
transmise, aceşti practicieni încearcă să creeze o imagine favorabilă 
organizației şi să schimbe atitudinea sau comportamentul publicului; 
ei nu vizează analizarea activității de comunicare a organizaţiei şi nici 
nu încearcă să propună modificarea funcționării ei. În consecinţă, 
acestea sunt modele bazate pe comunicarea unilaterală. Aceste două 
modele nu au dispărut odată cu trecerea timpului sau cu apariţia altor 
modele; există şi astăzi, în forme variate, în prezent, modelul agentului 
de presă este practicat mai ales pentru promovarea evenimentelor 
sportive si artistice sau a unor evenimente deosebite, iar modelul 
informării publice este întâlnit în organizaţiile non-profit sau în 
agențiile guvernamentale: 

— Modelul comunicării bilaterale asimetrice (two-way 
asymmetric model) apare în jurul anului 1920 şi se mai întâlneşte şi 
astăzi, mai ales în relaţiile publice din lumea afacerilor, în cadrul 
acestei modalități de practicare a relaţiilor publice intervine 
cercetarea ştiinţifică şi utilizarea datelor din sociologie, psihologie, 
lingvistică, în vederea convingerii publicului asupra corectitudinii şi 
eficienței activității organizaţiei. Pentru realizarea unor mesaje 
persuasive, practicienii desfășoară cercetări asupra comportamentului 
şi valorilor publicului și îşi construiesc mesajele în funcţie de datele 
astfel obținute. Comunicarea este asimetrică deoarece scopul ei este 
doar influențarea publicului, fără a fi vizată și transformarea 
organizației, în funcție de obiectivele sau interesele diferitelor 
categorii de public, prin acțiuni de relaţii publice; 

— Modelul comunicării bilaterale simetrice (two-way symmetric 
model) apare între anii 1960 şi 1970. În această situaţie practicienii 
din relațiile publice servesc ca „moderatori” între organizație și public. 
Scopul activităţii lor este atingerea unei înţelegeri reciproce între cei 
doi parteneri; specialiștii se bazează pe cercetarea publicului și 
folosesc conceptele si metodele moderne din teoria comunicării 
pentru planificarea şi evaluarea programelor de relații publice. Acest 
model se întemeiază pe dialog și conduce la persuadarea atât a 


publicului, cát şi a  organizatiei, în vederea schimbării 
comportamentului. El se dezvoltă în marile corporaţii multinaționale, 
acolo unde organizaţia îşi ajustează strategiile în funcţie de specificul 
diferitelor categorii de public. 

Grunig si Hunt consideră că cele patru modele nu se pot 
delimita strict în timp; ele nu se succedă mecanic, ci mai degrabă 
convietuiesc pe măsură ce noi configurații se dezvoltă. Modelul 
agentului de presă a apărut înaintea celui al comunicării bilaterale 
simetrice, dar nu a dispărut odată cu generalizarea ultimului: elemente 
specifice activităţii agentului de presă pot fi întâlnite și în prezent în 
domeniile sportului, show-ului, promotiunii de produse. 

3.b.) Abordánd problema istoriei relaţiilor publice, W.S. Dunn 
(1986, pp. 28 - 48) stabilește patru ,etape" de dezvoltare a acestui 
domeniu: 

— Etapa de început, în care comunicatorii au explorat 
posibilitățile informaţiei în construirea imaginii publice. Această etapă 
ar cuprinde modalităţile de exercitare a activităţii de relaţii publice din 
Antichitate până la sfârşitul secolului al XVIII-lea; 

— Etapa de propagandă-publicitate, în care activitatea de 
comunicare publică s-a amplificat, dar a fost orientată exclusiv în 
direcția controlării publicului. Ea acoperă intervalul dintre 1830 
(preşedinţia lui Andrew Jackson) și începutul secolului XX; 

— Începuturile comunicării bilaterale, perioada în care 
comunicatorii descoperă importanţa feed-backului dinspre public, atât 
pentru actul de planificare al campaniei, cât şi pentru acela al 
desfășurării ei concrete. Această etapă ar acoperi intervalul dintre cele 
două războaie mondiale; 

— Etapa comunicării bilaterale avansate, în care profesioniștii 
concep relaţiile publice ca un proces continuu de schimburi de 
informatie între organizaţie si public. Această etapă, începută în 
perioada postbelică, este în plină desfășurare în zilele noastre. 

3.c.) D. Newsom, A. Scott, J.V. Turk (1993, pp. 36 - 65) descriu 
istoria relațiilor publice prin succesiunea a cinci perioade, definite de 
diferitele „tactici” utilizate de comunicatori: 

— Perioada preliminară (1600 - 1799), marcată de crearea 
infrastructurii necesare relațiilor publice (dezvoltarea canalelor de 
comunicare si a unor tehnici de relaţii publice); 

— Perioada de comunicare pentru inițierea de acțiuni (1800 - 


1899), în care domina agentul de presă si interesul pentru promovarea 
în public a imaginii pozitive a unor personalități sau instituţii; 

— Perioada reacției si răspunsului (1900 - 1939), dominată de 
eforturile de refacere a imaginii unor instituţii afectate fie de atacurile 
presei, fie de crizele sociale, politice și economice; 

— Perioada de planificare şi prevenire (1940 - 1979), în care se 
stabilizează statutul relaţiilor publice de funcție de management al 
comunicării; 

— Perioada profesionalismului (după 1980), în care, în urma 
numeroaselor critici privind unele practici din relațiile publice, au fost 
promovate si respectate standarde profesionale clare si s-au 
perfecționat modalitățile de pregătire a specialiștilor. 

2. Momente semnificative din istoria relațiilor publice 

Expresia „relații publice”, atât de banală pentru vocabularul 
contemporan, a fost utilizată, într-o acceptie teoretică, pentru prima 
dată în 1882, când un avocat pe nume Dorman Eaton, a ţinut, în fata 
studenților de la Facultatea de Drept a Universităţii Yale, un discurs cu 
titlul „Relaţiile publice și îndatoririle juristilor". Prin relaţii publice el 
înţelegea preocuparea pentru binele public. Cu acest înțeles, sintagma 
este evocată și de Theodore Veil (preşedintele firmei American 
Telephone & Telegraph) în 1909, când și-a intitulat raportul anual al 
companiei sale „Public Relations”. Mai târziu, în 1920, Edward Bernays 
a utilizat formula „consilier în relaţii publice” pentru a denumi 
activitatea practicienilor din acest domeniu (până atunci ei se 
individualizau prin termeni ca „agent de presă” sau „agent de 
publicitate”), impunând actuala acceptiune a acestui termen. 

2.1. Precursorii 

Chiar dacă această denumire specifică apare atât de târziu, 
majoritatea specialiștilor în relaţii publice subscriu la afirmaţia lui D. 
Newsom, A. Scott, J.V. Turk: 

Ín sensul lor cel mai general, relatiile publice sunt la fel de vechi 
ca si civilizația, deoarece la baza acestora se află efortul de a convinge. 
[...] Persuasiunea este forța conducătoare a relaţiilor publice si multe 
dintre tacticile pe care le folosesc practicienii de azi ai relațiilor 
publice au fost folosite şi de conducătorii societății timp de mii de ani 
(1993, pp. 33 - 34). 

Astfel, toti autorii de studii consacrate acestui domeniu se intrec 
in a gási exemple cát mai strávechi ale unor tehnici de comunicare care 


au precedat practica formală a relaţiilor publice. 

Cel mai des invocat caz este acela al unui „buletin” descoperit în 
Irak, datând din 1800 î.Hr., în care țăranii erau sfátuiti cum să semene 
câmpurile, cum să le irige si cum să strângă recolta. Istoricii relațiilor 
publice consideră că acest text exprimă o preocupare analoagă aceleia 
a Departamentului de Stat al SUA, în efortul său de comunicare cu 
fermierii contemporani. 

Chiar dacă acest exemplu poate fi contestat, nu este mai puțin 
adevărat că o bună parte din cunoștințele noastre despre Egiptul, Siria 
sau Persia antică provin din texte având ca scop glorificarea şi 
promovarea imaginii conducătorilor din vremea respectivă. Acelaşi 
lucru poate fi spus si despre alte documente ale Antichității; astfel, 
lulius Cesar şi-a pregătit trecerea Rubiconului trimițând la Roma 
rapoarte despre realizările sale ca guvernator al Galici, texte care, 
asemenea Comentariilor sale, aveau o evidentă funcție de promovare a 
imaginii personale. De altfel, Roma antică a cunoscut campanii 
electoarele (pentru funcţiile de senatori ori consuli), ce utilizau multe 
dintre tehnicile valabile și astăzi: întâlniri publice dinainte pregătite, 
afișe electorale, promovarea imaginii sau manipularea zvonurilor. 

În acelaşi spirit, D.L. Wilcox, P.H. Ault, W.K. Agee (1992, p. 36) 
consideră că publicitatea pe care o făceau grecii antici pentru Jocurile 
Olimpice se întemeia pe tehnici similare celor folosite pentru 
Olimpiada de la Los Angeles din 1984. Relevând rădăcinile greceşti ale 
acestui domeniu, J.E. Grunig si T. Hunt afirmă: 

Studiul formal al comunicării, care a furnizat o mare parte a 
bazei teoretice a relaţiilor publice, îşi are originea în Retorica lui 
Aristotel. [...] Grecii antici considerau retorica drept o unealtă 
importantă a artei de a conduce statul. Aceasta reprezenta punctul de 
contact dintre oamenii de stat și publicul lor (1984, p. 15). 

De asemenea, autorii din acest domeniu susțin că succesul 
apostolilor în răspândirea creştinismului a fost una dintre marile 
realizări de tip relaţii publice din întreaga istorie a omenirii, deoarece 
ei au folosit tehnici fundamentale de comunicare publică (discursuri, 
scrisori, evenimente pregătite) pentru a atrage atenţia publicului si a-i 
modifica atitudinea şi comportamentul (E.L. Bernays, 1952, p. 16). 

Dezvoltarea acestor tehnici de comunicare și influențare a 
dobândit proporții noi odată cu descoperirea și generalizarea tiparului, 
fapt care a marcat începutul erei comunicării de masă. Depășirea 


oralitátii si impunerea comunicárii scrise au condus la modificarea 
multora dintre tehnicile care pot fi revendicate de relatiile publice: 
acum se impun scrisorile, brosurile, afisele, ziarele s.a. Tot acum apar 
si primele instituţii cu funcţii ce tin de câmpul relaţiilor publice. Astfel, 
in anul 1662 papa Grigore al XV-lea creeazá ,Congregatia pentru 
propagarea credinţei”, care îşi propune să influenţeze opinia publică in 
sensul creșterii numărului credincioşilor din cadrul Bisericii 
Romano-Catolice. 

Istoricii acestui domeniu consideră că și în alte momente 
importante ale istoriei, precum abolirea cenzurii în Anglia ori 
declanșarea Revoluţiei franceze, au existat activităţi de tipul relațiilor 
publice, care au avut un rol important în modelarea opiniei publice şi 
în facilitarea declanşării evenimentelor respective. 

Totuşi, evenimentul care pare a consacra puterea relațiilor 
publice s-a petrecut dincolo de ocean, în anul 1791, cu prilejul 
Revoluţiei americane. La sfârșitul secolului al XVII-lea, în America, 
majoritatea oamenilor influenţi sprijineau dominația engleză, în timp 
ce oamenii simpli nu erau preocupați de această problemă. Susţinătorii 
independenței au înțeles rolul maselor în declanșarea unei mişcări de 
eliberare si, în frunte cu Samuel Adams, au inițiat ceea ce reprezintă 
prima mare campanie de relaţii publice. După S.M. Cutlip, A.H. Center, 
G.M. Broom. 

„aceşti revoluționari au înţeles importanța adeziunii maselor si 
au ştiut, intuitiv, cum să o creeze și canalizeze. Ei au utilizat scrisul, 
predica, evenimentele pregătite, simbolurile, organizaţiile politice, 
sloganurile, într-un mod imaginativ si intransigent (1994, p. 91). 

În acţiunea lor pot fi identificate şase tehnici pe care practicienii 
relațiilor publice le folosesc şi astăzi: 

a) înființarea de organizaţii dinamice („Copiii libertăţii” sau 
„Comitetele de corespondență”). Revolutionarii au demonstrat cá un 
grup mic şi activ poate să câştige bătălia pentru modelarea opiniei 
publice, chiar dacă se află în minoritate. Aceste grupuri, răspândite 
prin toate coloniile, schimbau scrisori, difuzau informaţii, plănuiau 
acțiuni, implicând astfel tot mai mulți oameni în realizarea scopului 
propus. Aceleași tehnici sunt şi astăzi aplicate de grupurile de 
ecologişti sau de alte asociaţii create pentru promovarea unei idei 
anume, în vederea promovării ideilor, a menţinerii unităţii și a 
dinamismului membrilor lor; 


b) utilizarea simbolurilor cu mesaj mobilizator („arborele 
libertății”) şi a sloganurilor („Impozitele fără consultare sunt o 
tiranie."), pentru a identifica o cauză prin elemente afective, ușor de 
memorat; 

C) crearea de evenimente înscenate (stage events), cu scopul de a 
atrage atenția publicului, a genera discuţii pe o anumită temă și a 
cristaliza opinia publică, în acest sens „petrecerea ceaiului de la 
Boston" a fost unul dintre primele „pseudoevenimente”: aruncarea, 
dinainte regizată, a unor lăzi cu ceai în mare, a generalizat o mobilizare 
fără precedent a publicului împotriva a ceea ce revoluționarii 
considerau a fi o impozitare nedreaptă; 

d) plasarea rapidă a versiunii proprii asupra unui eveniment în 
mijloacele de informare, astfel încât aceasta să ajungă la public înaintea 
versiunii adversarilor. Astfel, aşa-numitul „masacru de la Boston" (o 
confruntare dintre câțiva „duri” localnici si soldaţii englezi, care a 
degenerat într-o încăierare între cele două tabere, în cursul căreia au 
fost omorâţi cinci americani) a fost folosit de către susținătorii 
revoluției pentru a impune ideea că o armată străină, staționată în 
timp de pace pe teritoriul american, este în mod sigur o dovadă de rea 
intenţie; 

e) utilizarea mai multor canale de comunicare pentru 
promovarea mesajelor: ziare, broșuri, predici în biserici, întâlniri 
publice în orașe, piese de teatru, poeme, caricaturi etc. 

f) menţinerea unei campanii susținute, până la saturarea 
publicului, astfel încât ideile noi să se impună ca de la sine înţelese si 
să fie asimilate mai uşor. 

O altă componentă majoră a relaţiilor publice, comunicarea cu 
presa, a prins contur tot în această perioadă a precursorilor. Ea a fost 
asociată cu numele lui Amos Kendall, cel care a fost considerat „primul 
purtător de cuvânt prezidenţial”. El a redactat articole si discursuri 
pentru președintele Andrew Jackson, ajutându-l să-şi concentreze 
ideile în formule care au intrat în istorie. Totodată, el a distribuit 
diferite materiale pentru ziarele din toată ţara, a cercetat opinia 
publică şi a diversificat formele prin care președintele comunica cu 
publicul. 

2.2. Primele instituţii 

Istoricii relațiilor publice consideră că după 1830 apar primii 
practicieni, cu statut autonom, ai acestui domeniu - agenţii de presă. 


Răspândirea lor a fost accelerată de dezvoltarea presei ieftine (penny 
press), care se adresa oamenilor simpli, mari amatori de întâmplări si 
poveşti neobișnuite. O mare parte din materiale erau furnizate de 
agenţii de presă, care, cu această ocazie, promovau interesele unor 
firme sau personalităţi, între aceștia, figura cea mai importantă a fost 
Phineas T. Barnum, specializat în organizarea si promovarea de 
spectacole grandioase. Creator al circului Barnum & Bailey, el şi-a 
atras publicul prin distribuirea prin presă a unor istorii senzaţionale 
despre personajele stranii ale circului precum: elefantul Jumbo, fraţii 
siamezi (expresie inventată de el), piticul Tom, Joice Heath (o bătrână 
prezentată ca având 161 de ani şi ca fiind doica lui George Washington) 
ş.a. Barnum a organizat numeroase „pseudoevenimente”, adică 
întâmplări construite numai pentru a fi înregistrate şi distribuite de 
către presă. Pe urmele sale, numerosi agenti de presă s-au dedicat 
fabricării de evenimente sau de povești despre actori, cântăreți, 
persoane politice, cu scopul de a atrage atenţia opiniei publice asupra 
acestora. 

Activitatea lui Barnum și a colegilor săi dezvăluie 
caracteristicile majore ale modelului „agentului de presă”: 
comunicarea se realiza într-un singur sens, de la agent către public, 
fără a se ține seama de valorile si interesele acestuia; informația 
distribuită presei era, cel mai adesea, incompletă, exagerată sau chiar 
falsă; reuşita unui material de presă depindea astfel de imaginația 
autorului sáu; scopul organizației care distribuia informația era să 
controleze publicul si să obțină vizibilitate prin materialul respectiv; 
activitatea agentului de presă nu se baza pe cercetarea științifică, ci pe 
căutarea unor subiecte de senzație si pe promptitudinea in 
distribuirea lor. Acest mod de a promova imaginea unei organizații nu 
a dispărut: după J.E. Grunig si T. Hunt (1984, pp. 68 - 75) în prezent el 
este practicat în special de organizațiile care promovează spectacole 
sportive si culturale sau vedetele din lumea filmului, muzicii, sportului 
etc. 

Agentii de presă nu dovedeau respect pentru adevăr si pentru 
public, împărtăşind filosofia lui William Vanderbilt, președintele 
Centralei Căilor Ferate din New York, cel care a lansat celebra formulă 
„Publicul? La naiba cu publicul!”. Totuși, în pragul secolului XX, sub 
presiunea revendicárilor muncitoreşti, a atacurilor presei si a 
restricțiilor guvernamentale, tot mai mulți oameni de afaceri şi 


politicieni au devenit conştienţi de importanța opiniei publice în 
reuşita acțiunilor lor. Pentru a se apăra, ei au recurs la o altă metodă, 
transmițând presei mesaje adevărate bazate pe realitățile din 
instituţiile lor. În 1889, George Westinghouse a creat, în cadrul 
corporației sale, primul departament de relații publice, cu scopul de a 
promova soluția curentului electric alternativ, în bătălia împotriva 
curentului continuu, susținut de firma lui George Edison. Ulterior, în 
1900, la Boston a fost deschis primul birou de relaţii publice (numit 
„Biroul de publicitate”), iar în 1902 era inaugurat la Washington biroul 
condus de ziaristul William Wolf. Aceste instituții aveau ca scop 
protejarea clienților lor de atacurile presei, prin distribuirea de 
informaţii favorabile. 

2.3. Părinţii relaţiilor publice moderne 

În 1904, doi ziarişti, Ivy Lebder Lee şi George Parker, deschid la 
New York o agenție de relaţii publice. Ulterior, Lee se va desprinde din 
această asociaţie si va întemeia, in 1916, o altă agenție, numită Harris 
& Lee. De-a lungul carierei sale Ivy Lee a reprezentat interesele a 
numeroase firme, impunând un mod nou de abordare a relaţiilor cu 
presa, bazat pe deschidere și încredere reciprocă. Astfel, în 1906, 
apărând interesele unor proprietari de mine, Lee a trimis presei 
anunțuri în care arăta că, înțelegând „largul interes al publicului 
pentru problema minieră”, va furniza toate informaţiile posibile. Odată 
cu aceste mesaje el a trimis si o „Declaraţie de principii”, în care 
spunea: 

Meseria noastră este acuratețea. Detalii despre orice subiect vor 
fi furnizate cu promptitudine și orice editor va fi bine venit dacă va 
dori să verifice personal declaraţiile noastre. [...] Proiectul nostru este 
ca, în mod deschis și cinstit, în numele concernelor industriale si al 
instituțiilor publice, să furnizăm presei și publicului informații 
prompte şi corecte, despre subiecte cu valoare de interes public. 

Când a lucrat pentru compania Căile Ferate Pennsylvania, Lee a 
surprins presa si corporatia, oferind ziariştilor toate facilitățile de 
transport și informare, atunci când un grav accident feroviar s-a 
petrecut lângă localitatea Gap; pentru prima dată, deşi era vorba 
despre un eveniment neplăcut, compania a beneficiat de o prezentare 
pozitivă în presa vremii. Astfel, Lee a pus bazele comunicării moderne 
cu presa si publicul, comunicare bazată „nu pe mintirea reporterilor, ci 
pe furnizarea informaţiilor necesare pentru scrierea articolelor. 


Beneficiind astfel de o presă favorabilă, organizaţia a prezentat si 
propria ei versiune asupra faptelor, în felul acesta, ambele versiuni, a 
presei şi a organizaţiei, puteau fi publicate, astfel încât publicul să aibă 
o imagine corectă si să poată trage singur concluzia cea mai bună” (J.E. 
Grunig, T. Hunt, 1984, p. 33). Lee a folosit comunicatul de presă mai 
mult decât oricine înaintea lui, precizând, în textele sale, cine l-a scris, 
în numele cui, la ce dată - înainte de el, comunicatele erau trimise si 
publicate fără precizarea sursei, ca şi cum informaţia provenea din 
surse anonime. 

În 1914, John D. Rockefeller a solicitat sprijinul lui Ivy Lee 
pentru a face față campaniei lansate de presă împotriva lui în legătură 
cu aşa-numitul „masacru de la Ludlow" - omorârea de către armată a 
unor grevisti mineri dintr-o companie deținută de acesta, în acel 
moment, presa îl numea pe Rockefeller „baronul tâlharilor” și „marea 
caracatiță”. Lee l-a îndemnat să practice o politică de deschidere, să 
ofere informații presei, să viziteze taberele de mineri pentru a înțelege 
starea de fapt (strategie considerată de multi cercetători „o piatră de 
hotar în relaţiile publice”) și să popularizeze actele sale de filantropie, 
pentru a arăta cá ştie să folosească banii câștigați și în interesul public, 
în felul acesta Lee a inaugurat campaniile moderne de promovare a 
imaginii, campanii bazate pe evenimente pregătite pentru presă 
(Rockefeller mâncând cu minerii în cantina lor, jucând golf înconjurat 
de familia sa, făcând donaţii) si pe impunerea versiunii proprii asupra 
unui eveniment, înaintea altor versiuni, pentru a preîntâmpina 
degradarea imaginii existente. 

Activitatea lui Ivy Lee şi a celor care l-au urmat se înscrie m şi 
inaugurează modelul informării publicului, în acest model 
comunicarea rămâne unidirectionalá (de la organizație către public), 
dar se bazează pe informații corecte; scopul comunicării este, în egală 
măsură, binele organizaţiei si al publicului; activitatea de relaţii 
publice nu se bazează, nici în acest caz, pe cercetarea științifică a 
publicului; cei care îl practică, de obicei foşti oameni de presă, se 
consideră si se comportă ca niște „jurnalişti de întreprindere”, al căror 
obiectiv este să scrie şi să distribuie cât mai multe materiale despre 
organizația în cauză. După J.E. Grunig si T. Hunt, peste 5096 din 
birourile de presă ale instituţiilor guvernamentale, politice, non-profit, 
culturale practică şi în prezent acest model. 

Ideile lui Ivy Lee au fost preluate de numeroase firme, care şi-au 


creat departamente proprii de relatii publice. Astfel, American 
Telephone & Telegraph, prima firmá ce a institutionalizat functia de 
responsabil cu relatiile publice, a testat reactia opiniei publice la o 
posibilă mărire de tarife, înainte de a trece la aplicarea ei. Henry Ford a 
folosit două tehnici, ce au rămas si astăzi de bază în practica relațiilor 
publice: poziționarea (ideea că cei care fac primii ceva câștigă creditul 
public) şi accesibilitatea [ideea că informaţiile trebuie să ajungă 
repede la presă). Astfel, el s-a prezentat pe sine ca un susținător al 
omului obișnuit, făcând publicitate pentru modelul T - „mașina ce 
poate fi cumpărată de oricine”, promovând masiv în presă creșterea 
salariilor pentru muncitorii săi sau angajând numeroşi muncitori de 
culoare. Totodată, pentru a promova modelul T, el a invitat un reporter 
de la ziarul Tribune din Detroit să îl încerce şi să publice un material în 
exclusivitate şi a propus unei personalități sportive celebre, Barney 
Oldfield, să încerce doborârea recordului de viteză folosind această 
mașină. 

În perioada primului război mondial, guvernul american a 
depus o activitate intensă de propagandă în vederea mobilizării 
maselor pentru sprijinirea efortului militar, în acest scop, președintele 
Wilson a creat Comitetul pentru informaţii publice, condus de ziaristul 
George Cred. Acesta a reunit un grup de remarcabili ziariști, 
cercetători, editori, agenţi de presă etc., care au realizat numeroase 
campanii întemeiate pe manipularea simbolurilor majore ale Americii. 
Comitetul Cred a creat o nouă generaţie de practicieni în relaţiile 
publice, care, la terminarea războiului, au înființat birouri proprii şi au 
dezvoltat noi metode de lucru. Totuși, acest model bazat pe o 
propagandă eficientă a declanșat teama unor cercetători şi specialiști 
americani față de includerea propagandei printre activitățile din 
domeniul relaţiilor publice. 

Această generaţie este dominată de personalitatea lui Edward L. 
Bernays, care s-a impus atât ca un practician strălucit, cât şi ca primul 
teoretician si profesor de relaţii publice. Bernays a fost influențat de 
opera unchiului său, Sigmund Freud, pe care, de altfel, l-a ajutat să-și 
publice principalele lucrări în Statele Unite. El a conceput relaţiile 
publice ca o ştiinţă, folosind cunoştinţele din sociologie și psihologie în 
rezolvarea unor probleme de relaţii publice, in 1922, Bernays a ținut 
primul curs de relații publice în cadrul Universității din New York 
(unde avea o jumătate de normă de profesor la catedra de jurnalism), 


iar în 1923 a publicat prima lucrare consacrată relaţiilor publice, sub 
titlul Cristalizarea opiniei publice (aproape simultan cu o altă lucrare 
celebră consacrată aceleiași teme, Opinia publică de Walter Lipmann). 
Dinamic, dar si longeviv, Bernays a fost si autorul a numeroase 
conferințe si articole de promovare a domeniului relaţiilor publice; in 
toate el s-a prezentat pe sine ca „părintele fondator al relaţiilor 
publice", reușind să impună această imagine în conștiința 
profesioniştilor şi a opiniei publice. 

Bernays şi-a bazat activitatea pe ceea ce el a numit „tehnica 
consimțământului”, care consta în analiza intereselor si dorințelor 
publicului și în punerea în lumină a acelor aspecte din activitatea unei 
organizaţii care corespund acestora, în consecinţă, el a schimbat 
definiția relațiilor publice din „să informăm publicul” în „să înțelegem 
publicul”. Această atitudine a orientat specialiștii în relații publice 
către studierea nevoilor şi cerințelor publicului, a atitudinilor, 
valorilor şi comportamentelor acestuia; s-au creat astfel premisele 
unei comunicări bilaterale, în care activităţile de relații publice se 
dezvoltă după si pe baza cercetării publicului. 

În aceeaşi perioadă, relaţiile publice din SUA au fost dominate 
de nume precum Rex Harlow, care a aplicat teoriile din sociologie în 
domeniul relațiilor publice, a pus bazele Consiliului American de 
Relații Publice si ale Revistei de Relaţii Publice, Benjamin Sonnenberg, 
care a inițiat sponsorizarea Operei Metropolitane de către firma 
Texaco, sau John W. Hill, care, împreună cu Don Knowlton, a înființat 
agenţia de relații publice Hill & Knowlton, una dintre cele mai mari 
agenții din lume, poziționată constant pe primele locuri în clasamentul 
american al firmelor cu cele mai bune cifre de afaceri. 

După J.E. Grunig și T. Hunt (1984) această perioadă marchează 
apariția modelului de comunicare bilaterală asimetrică; în cadrul 
acestui model scopul relaţiilor publice este identificarea atitudinilor 
publicului şi schimbarea lor în direcția dorită de organizaţie; el implică 
practicarea cercetării științifice, cu scopul influentárii publicului; 
activitatea de relații publice devine mai complexă, ea implicând si 
organizarea de evenimente; după autorii amintiţi, în prezent, acest 
model este folosit îndeosebi în relaţiile publice financiar-bancare si în 
cele din alte domenii ale economiei. 

Dezvoltarea economică și nevoia de a comunica mai bine cu 
publicul au condus la apariția unor departamente de relaţii publice si 


in cadrul unor mari firme europene, in Germania, F.A. Krupp l-a 
angajat pe Adolf Lauter să-i reprezinte interesele si a integrat un 
asemenea departament în cadrul firmei sale încă din anul 1901. În 
Anglia, compania Marconi avea, din 1910, un departament specializat 
în distribuția de comunicate de presă; în 1911 guvernul englez a 
declanșat o campanie de relaţii publice pentru a explica beneficiile 
asigurărilor, iar în 1925 firma Căile Ferate de Sud a creat pentru prima 
oară postul de consilier în relații publice. 

În acest context, mai pot fi amintite şi inovațiile aduse in sfera 
relațiilor publice de activitatea preşedintelui F.D. Roosevelt, care a 
utilizat pentru prima oară radioul ca un mod de comunicare directă cu 
publicul, devenind celebru prin „sporovăielile” sale în direct cu 
milioane de ascultători. Această comunicare umaniza, apropia şi 
promova imaginea președintelui, în antiteză cu tehnicile folosite de 
propaganda hitleristă, în scopul dominării și manipulării publicului. 

2.4. Relaţiile publice în societatea modernă 

După cel de-al doilea război mondial, relaţiile publice își 
conturează o poziţie clară, bine definită, în ansamblul diferitelor 
profesiuni, devenind o componentă majoră a vieții moderne. Ele îşi 
diversifică domeniile de acțiune, tehnicile de lucru, modalitățile de 
organizare şi structurile de formare; în schimb, se omogenizează 
corpusul de valori etice pe care se întemeiază practica profesiunii si 
ansamblul cunoștințelor teoretice din care se revendică relaţiile 
publice. 

Aceste evoluţii au fost determinate de marile schimbări din 
viața socială, economică și politică. Societăţile dezvoltate sunt societăți 
cu economii orientate către consum și servicii; în acest sistem 
pierderea clienţilor sau a încrederii lor poate avea consecinţe fatale 
pentru firma sau corporatia respectivă. Mai multe crize succesive 
(dintre care cele mai cunoscute sunt Tylenol, Esson-Valdez, Diet Pepsi 
sau General Motors) au atras atenția asupra importanţei încrederii 
publicului si a rolului relaţiilor publice, bazate pe o comunicare 
bilatelarală simetrică, în clădirea şi menţinerea acestui capital de 
încredere. Din această cauză, toate întreprinderile şi grupurile 
importante au creat departamente de relaţii publice sau au angajat 
firme specializate pentru a le reprezenta interesele. Pe de altă parte, 
viața politică din ce în ce mai ancorată în modelele democraţiei, mai 
complexă, mai vie, mai transparentă a pus partidele, organismele 


puterii si liderii intr-o situatie de dependentá accentuatá de public si 
de opinia publicá. Descentralizarea puterii si cresterea rolului 
administratiilor locale, in paralel cu implicarea tot mai intensá a 
cetățenilor în procesele de luare a deciziilor si (chiar) a gestiunii 
curente au accentuat necesitatea transmiterii rapide si eficiente a 
informaţiilor si a menţinerii unui climat de încredere si mobilizare. 
Drept urmare, au apărut departamente și birouri de relații publice în 
instituțiile guvernamentale, iar consilierii de relații publice au devenit 
o prezenţă familiară (deşi nu unanim agreată) în anturajul liderilor 
politici, în sfârşit, amploarea pe care au luat-o acțiunile civice şi 
instituțiile societăţii civile, precum si nevoia de promovare a acestor 
cauze (de la cele ecologice la proiectele educative, de la cele umanitare 
la acțiunile de promovare a valorilor democratice ș.a.m.d.) au generat 
un nou câmp de acțiune pentru relaţiile publice si au solicitat fluxuri 
sporite de specialişti. La ora actuală, relațiile publice sunt prezente în 
toate activitățile și momentele sociale și politice importante, în 
aproape toate instituţiile, în pregătirea şi desfășurarea marilor 
manifestări sportive si culturale, în situaţiile de criză si în cele de 
normalitate, în țările bogate şi în țările sărace etc. 

Pe de altă parte, noile tehnologii de comunicare oferă suporturi 
şi posibilități de comunicare caracterizate prin fiabilitate, viteză, 
calitate si capacitate de depozitare din ce în ce mai mari; aceste 
facilități influențează relaţiile publice, oferind noi oportunități de 
exprimare și noi modalități de exercitare a profesiei. 

Practica modernă a relaţiilor publice se bazează pe metode de 
cercetare, inspirate din sociologie şi psihologie, care vizează atât 
publicul unei organizaţii (pentru a fi stabilite obiectivele publicului), 
cât şi personalul respectivei organizaţii (pentru a fi stabilite propriile 
obiective), în urma analizării celor două tipuri de obiective sunt 
elaborate programe de relații publice, care transmit mesaje către 
public, în vederea promovării imaginii organizaţiei, a câștigării 
încrederii şi a schimbării atitudinilor şi comportamentului publicului. 

Pentru realizarea acestor campanii, relaţiile publice utilizează 
tehnici de lucru preluate din activități învecinate, precum marketingul 
şi reclama (advertising). De asemenea, specialiștii din acest domeniu 
fac apel şi la teoriile din sfera lingvisticii, retoricii și semioticii și aplică 
tehnici de comunicare bazate pe cercetările din aceste discipline. 

Evoluţia actuală a relaţiilor publice, supuse influențelor 


exercitate de factorii prezentati mai sus, a condus la lárgirea rolului 
specialiştilor din acest domeniu: în prezent, aceştia au în 
responsabilitate sfere de activitate noi, precum managementul 
problemelor, afacerile publice, relațiile cu comunitatea, lobby-ul, 
relațiile cu publicurile implicate, comunicarea cu salariaţii etc. Această 
lărgire a funcţiilor nu a implicat angajarea mai multor specialiști, ci 
multiplicarea competențelor și a tipurilor de activităţi care definesc 
profilul specialiștilor din relaţiile publice. 

În organizațiile moderne, practicienii din relaţiile publice joacă 
un rol dublu: pe de o parte sunt consilieri ai conducerii organizației, iar 
pe de altă parte sunt specialiști în comunicare, având misiunea de a 
prezenta publicului politica organizaţiei. Astfel, ei sunt implicaţi atât în 
stabilirea strategiei unei organizații, cât şi în transmiterea acestei 
strategii către public. Misiune complexă, care așază multiple 
responsabilități pe umerii practicienilor din relaţiile publice. Trebuie 
spus însă că, în același timp, multiplicarea activităților subsumate 
relațiilor publice duce nu numai la lărgirea sferei acestora, ci și la o 
slăbire a identității profesionale a celor care practică aceste activități. 

Pentru J.E. Grunig si T. Hunt (1984) aceste evoluţii permit 
impunerea modelului de comunicare bilaterală simetrică; cei doi 
autori consideră că Edward L. Barneys este pionierul modelului, în 
care relaţiile publice au scopul de a deschide organizaţia către public; 
ele acționează pe două planuri, transmițând publicului informațiile 
despre organizaţie și aducând în fața conducerii organizaţiei ideile, 
valorile, temerile și aşteptările publicului; în acest scop, specialiștii 
folosesc multiple metode de cercetare; relaţiile publice bazate pe 
respectivul model nu sunt preocupate de controlarea mass-media sau 
a publicului, ci de stabilirea unei atmosfere de înţelegere între 
organizație si public. 

Dezvoltarea relaţiilor publice moderne se caracterizează prin 
câteva evoluții majore: 

— Creșterea numărului de programe de relaţii publice din 
economie, viața socială și politică, activitatea guvernamentală, lupta 
sindicală, acțiunea organizaţiilor neguvernamentale, a instituţiilor 
religioase, de cultură sau educaţionale; 

— Explozia publicaţiilor consacrate relaţiilor publice: cărți, 
reviste, articole de specialitate; creşterea numerică rapidă a 
forumurilor de dezbatere si a organizaţiilor profesionale; 


— Dezvoltarea si amplificarea formelor de pregătire profesională; 
la ora actuală relaţiile publice nu se mai învață „pe teren”, de la 
practicieni rutinati (si, poate, plafonati), ci în sisteme educaţionale 
complexe: programe universitare de lungă și scurtă durată, programe 
post-universitare, şcoli de reconversie profesională sau de reciclare, 
sisteme de învățământ la distanţă etc. 

—  Internaţionalizarea practicilor și a standardelor acestei 
profesiuni; organizaţiile şi asociaţiile profesionale au depășit atât 
graniţele nationale, cát si cele continentale, promovând valorile 
profesionale comune; în plus, globalizarea si trustizarea au dus la 
circulatia specialistilor si unificarea practicilor; la acest efect a 
contribuit si circulatia lucrárilor de specialitate devenite ,clasice", a 
programelor de învățământ si a revistelor profesionale si ştiinţifice; 

— Creșterea responsabilitátii profesionale; datorită prezenţei si 
importanţei relațiilor publice în cele mai diverse domenii, s-a creat un 
orizont de așteptare, care îi obligă pe practicieni să adopte un 
comportament profesional si etic; în plus, unele erori sau acțiuni 
indiferente la dimensiunea deontologică ale unor firme de relaţii 
publice, precum si atacurile permanente ale jurnaliștilor si ale unor 
teoreticieni au așezat această profesie în „vizorul” opiniei publice, fapt 
care solicită un surplus de responsabilitate, dăruire şi profesionalism. 

Pornind de la asemenea realități, cercetătorii din domeniu 
consideră că societatea modernă, definită prin numărul mare de 
membri și prin complexitatea organizațională, nu ar putea funcționa 
fără relaţiile publice. Prin strategiile şi programele de comunicare pe 
care le dezvoltă, acestea contribuie la crearea unor legături de 
încredere între diversele organizaţii și numeroasele publicuri care le 
înconjoară, facilitând realizarea unor relaţii interactive între diferitele 
niveluri ale societăţii. 

Departamente si firme de relații publice 

Aşa cum am arătat în primul capitol, structurile în care 
specialiştii îşi pot desfășura activitatea sunt departamentele de relaţii 
publice ale diverselor organizații sau firmele de consultanță de relaţii 
publice. 

1. Departamentele de relaţii publice 

Aceste departamente sunt organizate în funcție de mediul în 
care activează organizaţia, de obiectivele ei, de bugetul disponibil, de 
mărimea organizației. W.S. Dunn (1984, p. 64) propune o listă de patru 


factori care influenteazá organizarea departamentului de relatii 
publice: 

a) Misiune si obiective: scopurile departamentului de relatii 
publice trebuie sá reflecte scopurile conducerii; schimbarea acestora 
din urmá sau concentrarea atentiei conducerii pe o anumitá problemá 
pot duce la schimbarea componentei departamentului (o politicá de 
contacte permanente cu mass-media ar putea duce, de exemplu, la 
angajarea unui specialist in relatiile cu presa). 

b) Genul de produse și servicii pe care este axată o organizaţie 
exercită o influență specifică asupra structurii departamentului. 
Firmele industriale sau cele care produc armament, de exemplu, pun 
mai | mult accentul pe relațiile publice, organizațiile 
non-guvernamentale au nevoie de specialiști în strângerea de fonduri, 
iar firmele care produc bunuri de larg consum, mai preocupate de 
publicitate, încearcă să întărească efectele reclamelor prin relații 
publice. 

d) Tipul de operaţiuni și extinderea geografică a unei firme au un 
anumit efect asupra structurii departamentului de relații publice. 
Astfel, dacă este vorba de o firmă care implică, în activitatea ei, procese 
care ar putea dăuna mediului, acea firmă ar putea dezvolta grupuri de 
management al crizei, pentru a acționa cât mai eficient în cazul unui 
dezastru ecologic, inclusiv din punctul de vedere al comunicării cu 
publicurile afectate sau cu mass-media. O firmă care are filiale în mai 
multe țări ar putea avea câte un specialist de relații publice în fiecare 
filială şi un departament în zona sediului central, care să coordoneze 
activitățile. 

e) d) Prezenţa pe piață sau vizibilitatea organizaţiei. Cu cât 
aceasta este mai mare, mai cunoscută sau are o cotă de piață mai mare, 
deci un mediu mai complex de desfășurare a activităţii, cu atât mai 
mult va avea nevoie de un departament de relaţii publice mai puternic. 

Departamentul de relaţii publice are rolul de a asigura 
comunicarea internă și externă a organizației, astfel încât printr-o 
comunicare eficientă să se câştige și să se mențină încrederea 
diferitelor categorii de public; în acest fel, organizaţia va beneficia, la 
nivelul opiniei publice, de o imagine pozitivă. Funcţiile 
departamentului de relații publice depind de structura organizaţiei, de 
viziunea conducerii asupra rolului departamentului, de calităţile si 
abilitățile profesionale ale directorului de relații publice: specialiștii în 


relatii publice pot face parte dintr-un departament subordonat direct 
conducerii sau dintr-unul subordonat unui alt departament, spre 
exemplu de marketing, de publicitate sau de resurse umane. Marile 
departamente de profil pot fi impártite in sectii specializate: relatiile 
cu presa, relatiile cu investitorii, relatiile cu consumatorii, relatiile cu 
agențiile guvernamentale, relațiile cu comunitatea, relaţiile cu 
personalul angajat etc. 

După C. Schneider (1993, p. 16), departamentele de relaţii 
publice pot avea următoarele sarcini: 

a) să construiască şi să impună imaginea organizației; 

b) să stabilească relaţii bune cu publicurile organizaţiei; 

C) să rezolve problemele care tin de comunicare sau care pot fi 
soluționate prin comunicare. 

Detaliind aceste roluri, putem spune că departamentul de relații 
publice are sarcini legate de: 

a) anticiparea reacțiilor opiniei publice si analiza feed-backului; 

b) consilierea conducerii; 

C) stabilirea si implementarea programelor de relații publice; 

d) evaluarea acestor programe; 

e) monitorizarea presei şi relația cu mass-media; 

f) coordonarea comunicării interne; 

g) organizarea evenimentelor; 

h) identificarea problemelor organizației si asigurarea 
legăturilor comunicationale dintre conducere si publicurile interne sau 
externe; 

I) gestionarea, din punctul de vedere al comunicării, a situaţiilor 
de criză. 

În cazul în care conducerea unei organizaţii a ajuns la concluzia 
că este necesară înființarea unui departament de relații publice, ea 
trebuie să țină seama de următoarele aspecte: stabilirea numelui sub 
care va funcționa departamentul; fixarea locului unde îşi va desfășura 
activitatea; definirea structurii organizatorice (în raport cu tipurile de 
activități pe care urmează să le desfășoare); identificarea poziţiei 
departamentului în cadrul ierarhiilor din organizaţie. Astfel, este 
important ca spaţiul repartizat să fie corespunzător, în raport cu 
numărul membrilor si echipamentele alocate; biroul departamentului 
de relaţii publice trebuie să fie în sediul central, astfel încât echipa să 
fie aproape de factorii de decizie, în felul acesta, ea va putea să 


comunice direct cu liderul organizatiei si cu ceilalti sefi de 
departamente, va putea să culeagă si să transmită informaţii în mod 
rapid. 

În ceea ce priveşte denumirea, s-a constatat că departamentele 
care desfăşoară activităţi de relaţii publice se regăsesc sub titulaturi 
foarte variate, într-un studiu realizat în SUA s-a constatat că, desi 
formula „relații publice” începe să fie înlocuită de alți termeni, 30% 
dintre departamente folosesc această titulatură tradițională, 2096 o 
utilizează pe cea de corporale communication sau communication, 8% 
se identifică prin public affairs, iar alte 8% se numesc advertising 
public relations (Wilcox şi colab., 1992, p. 69). În România sunt 
utilizate formule ca „departament de relații publice”, „departament de 
comunicare” sau „departament de imagine”. Cred că titulatura aleasă 
nu este deosebit de importantă; esenţial este ca tipul de activităţi care 
se desfăşoară să corespundă cu titulatura departamentului. Adeseori 
se întâlnesc (chiar la „case mari”) situaţii în care titulatura este 
„departament de relații cu publicul”, iar activitatea este de relații 
publice, sau, invers, titulatura este de „departament de relaţii publice”, 
dar, de fapt, se desfăşoară activități de relații cu publicul. 

Nu există un model standard de organizare a departamentului 
de relații publice. Structura acestuia depinde de dimensiunea 
organizației, de tipul si amploarea activităților, precum si de mediul în 
care lucrează organizația. Există departamente formate din una sau 
două persoane, dar și departamente cu peste 200 de angajaţi. S-a 
constatat că, în medie, în majoritatea departamentelor lucrează circa 
10 specialiști. 

În general, schema de organizare a unui asemenea departament 
(indiferent de mărimea acestuia) cuprinde următoarele poziții: 

— Şeful departamentului: acesta planifică si conduce 
programele de relaţii publice, consiliază liderii organizației, ia decizii 
în ceea ce privește politica de comunicare a organizației, 
administrează personalul din cadrul departamentului şi stabileşte 
programele de relații publice și bugetele acestora. 

— Specialiştii în comunicare: cel mai adesea, aceştia se ocupă de 
scrierea si editarea de mesaje (comunicate de presă, scrisori, 
alocutiuni și declaraţii, rapoarte de activitate, newsletters etc.); ei nu 
iau decizii privind strategiile comunicationale, ci aplică deciziile 
conducerii. Pe lângă aceştia, în cadrul departamentului pot funcționa si 


specialisti media (care asigurá legáturile cu presa) sau specialisti care 
se ocupá de relatiile de comunicare cu diferite categorii de public, care 
creeazá si organizeazá evenimente sau reprezintá organizatia la 
diferite evenimente si creeazá oportunitáti de comunicare pentru 
organizatie. 

Ín mod normal, conducátorul departamentului de relatii publice 
trebuie să facă parte din conducerea organizaţiei și să aibă statut de 
manager (director, vicepreședinte). Relaţiile publice afectează 
activitatea întregii organizaţii: de aceea, cel care le concepe și le 
implementează trebuie să lucreze în strânsă legătură cu liderii 
organizatelei si să beneficieze de sprijinul acestora, în plus, decizia 
finală trebuie să aparțină conducerii organizaţiei. Directorii acestor 
departamente elaborează strategiile de comunicare şi asigură coerenţa 
aplicării lor, consiliază liderii organizației în probleme de comunicare, 
pot fi purtători de cuvânt ai întreprinderii şi joacă un rol-cheie în 
situaţiile de criză. Prin activitatea lor, directorii departamentelor de 
relații publice ai diverselor organizaţii tind să fie manageri de 
comunicare strategică, mai degrabă decât tehnicieni în comunicare, în 
organizațiile complexe, care își desfășoară activitatea într-un mediu 
competitiv, directorul departamentului de relații publice se află în 
imediata apropiere a conducerii, ajutând la luarea deciziilor 
referitoare la acțiunile cu impact asupra opiniei publice sau la formele 
de creare si fixare a imaginii de firmă, în organizațiile de dimensiuni 
mai mici, care nu sunt supuse unei presiuni mari din partea publicului, 
există mai degrabă tehnicieni de relații publice, care desfășoară 
îndeosebi activităţi de rutină. 

Este posibil ca în cadrul unei organizaţii să apară stări 
conflictuale între conducerea acesteia si specialiștii în relații publice, in 
cele mai multe cazuri aceste stări sunt generate de neintelegerea sau 
neacceptarea, din partea unor cadre de conducere, a rolului relațiilor 
publice în viața organizaţiei. Astfel, în timp ce managerii sunt 
interesați de fidelitatea față de organizație si de protejarea acesteia în 
situaţii dificile (de criză), specialiștii în relații publice pun adeseori în 
prim-plan principiile etice ale profesiei, fapt care implică 
responsabilitatea socială, asigurarea transparenţei,  dezvăluirea 
adevărului, garantarea accesului la informaţii si asumarea răspunderii. 

Neintelegerile nu apar doar la nivel înalt (acolo unde se iau 
deciziile), ci si la nivelurile operative; D.L. Wilcox, P.H. Ault, W.K. Agee 


(1992, p. 75) considerá cá departamentul de relatii publice poate sá 
intre in conflict cu departamente precum cele juridice, de resurse 
umane, de marketing sau de publicitate. Departamentul juridic va 
verifica fiecare document emis de departamentul de relatii publice, din 
perspectiva consecintelor juridice, pentru a nu putea fi folosit 
impotriva organizatiei intr-un proces; juristii pot cere rescrie-rea unor 
materiale sau chiar schimbarea strategiilor. De exemplu, in anumite 
situaţii de criză, provocate de accidente, juriștii se pot împotrivi 
asumárii vinovátiei, cáci aceasta ar putea oferi argumente victimelor, 
care vor intenta procese si vor forta organizatia sá pláteascá 
despăgubiri foarte mari. Acest fapt este atât împotriva principiilor 
etice din relaţiile publice, cât si a unor strategii de reducere a 
impactului negativ al crizei, care se bazează pe informarea corectă a 
publicului si asumarea răspunderii. Departamentul de resurse umane 
consideră că intră în atribuţiile lui să se ocupe de comunicarea internă 
şi să controleze fluxul de informaţii din interiorul organizaţiei. 
Departamentul de relații publice consideră că cei de la resurse umane 
au rolul de a selecta personalul și de a supraveghea, în sens larg, 
relațiile dintre oameni; comunicarea internă trebuie însă gestionată de 
specialiştii în comunicare. Departamentele de marketing sau cele de 
publicitate sunt în permanentă concurenţă cu cel de relaţii publice 
pentru obținerea fondurilor necesare comunicării externe; această 
concurenţă le face, adesea, să uite că obiectivele lor sunt foarte diferite. 
Astfel, cei de la publicitate sau marketing doresc să convingă publicul 
să achiziționeze produsele sau serviciile oferite de organizaţie sau să 
identifice noi piețe, în timp ce relaţiile publice au ca obiectiv major 
câştigarea încrederii diferitelor categorii de public. Pentru evitarea 
acestor conflicte este necesar ca șefii acestor departamente să fie egali 
ca poziţie şi să fie sub directa subordonare a managerului organizației. 
De asemenea, trebuie stabilite cu precizie caietele de sarcini, care 
stipulează datoriile si sferele de responsabilitate ale fiecărui 
departament. Și, nu în ultimul rând, șefii acestor departamente trebuie 
să înțeleagă că este esenţial ca ei să colaboreze pentru a facilita 
schimbul de informaţii, armonizarea strategiilor şi eficiența acțiunilor. 

Crearea unui departament de relații publice aduce anumite 
avantaje: 

a) familiaritatea cu problemele organizației: membru 
departamentului cunosc bine istoria, succesele sau dificultățile 


organizației, angajaţii si colaboratorii ei, ceea ce îi ajută să identifice 
modalitățile de acțiune cele mai eficiente; de asemenea, ei pot să 
descopere rapid problemele cu care se confruntă organizaţia, cauzele 
acestora (nu totdeauna imediat vizibile) şi pot astfel să găsească 
soluţiile adecvate; 

b) comunicarea în interiorul organizaţiei: aceasta este acum 
directă şi nemijlocită; fiind în interiorul organizaţiei, specialiștii în 
relații publice îi cunosc bine pe ceilalți angajaţi, ştiu cum să li se 
adreseze, ştiu de unde pot obţine acele informaţii relevante din 
punctul de vedere al relaţiilor publice; în plus, această poziționare 
creează relații de comunicare directe între conducerea organizației și 
şeful departamentului, fapt care conduce la rezolvarea mai rapidă a 
problemelor de relații publice; 

c) spiritul de echipă: membrii departamentului au sentimentul 
că fac parte din marea ,familie" a organizaţiei; acest fapt asigură un 
grad sporit de loialitate; 

d) disponibilitatea permanentă: ca angajați ai organizației 
membrii departamentului trebuie să fie oricând la dispoziţia 
conducerii acesteia; 

e) costurile scăzute: în unele situații (mai ales în cazul 
organizațiilor complexe) este mult mai avantajos să ai un departament 
propriu decât să închei contracte cu firme specializate, contracte 
adeseori foarte costisitoare. 

Existenţa departamentului de relații publice în strânsă asociere 
cu viața de zi cu zi a unei organizații implică si anumite dezavantaje: 

a) lipsă de obiectivitate: fiind prea aproape de activitatea 
cotidiană și interesele organizației membrii departamentului riscă să 
devină subiectivi (,avocati" ai organizației) si să nu mai poată percepe 
cu luciditate problemele organizaţiei; 

b) absenţa unei experiențe bogate în domeniul relaţiilor publice: 
cei care lucrează numai în acea organizaţie ajung să îşi limiteze sferele 
de competență la problemele curente și riscă să nu aibă reacţii 
adecvate în cazul unor situaţii ieșite din comun; 

c) supraîncărcarea departamentului cu diverse sarcini, mai ales 
de cercetare și planificare: acest fapt poate duce la o scădere a calităţii 
programelor și eficienței acestora; 

d) pierderea autonomiei profesionale: apropierea de 
conducerea organizației poate da naştere la o relație de tipul 


dominare-supunere, departamentul de relatii publice fiind incárcat cu 
sarcini minore; de asemenea, se poate întâmpla ca specialiştii de relaţii 
publice să fie confruntati cu roluri si misiuni confuze, derivate din 
viziunea greşită a conducerii asupra activităţii lor. 

Angajaţii unui departament de relaţii publice pot avea salarii 
bune și beneficii importante și pot dispune de resurse mari, dar ei se 
confruntă cu un proces lent de aprobare a programelor. Dacă se găsesc 
într-un departament mic, ei nu pot să avanseze profesional sau 
ierarhic şi trebuie să ducă la îndeplinire mai ales operațiuni de rutină, 
care îi stimulează puțin din punct de vedere profesional, în plus, 
fuzionările de firme şi scăderile de personal afectează printre primele 
departamentul de relații publice (Wilcox şi colab., 1992, p. 78). 

2. Firmele de relații publice 

Firmele de această factură oferă diverse servicii cum ar fi: 

— Activități de cercetare pentru stabilirea diferitelor categorii 
de public ale unei organizații, a atitudinilor acestora față de o 
organizație sau pentru identificarea problemelor de comunicare 
(internă sau externă) cu care se confruntă o organizație; 

— Planificarea, implementarea, evaluarea campaniilor de relaţii 
publice; 

— Pregătirea mesajelor de relații publice: materiale scrise 
(prezentări, broșuri, newsletter, pliante, documente pentru presă), 
materiale audiovizuale sau mesaje orale; 

— Asigurarea unor sesiuni de training în domeniul relaţiilor 
publice pentru echipele manageriale sau alți membri ai organizaţiei; 

— Organizarea relației cu mass-media; 

— Organizarea de evenimente de presă (conferințe de presă, 
interviuri, inaugurări, vizite de presă) sau a unor evenimente speciale 
(aniversări, comemorări, simpozioane, seminarii etc.); 

— Stabilirea strategiilor de promovare a unor produse sau 
servicii; 

— Consilierea managerilor unei organizaţii în ceea ce privește 
comunicarea internă, pentru creşterea fidelității si  motivaţiei 
angajaţilor; 

— Oferirea de servicii de relaţii publice specializate pentru 
anumite domenii (financiar-bancar, politic, turism, lobby, fund-raising 
etc.); 

— Gestionarea situațiilor de criză. 


Prima firma de relații publice, Publicity Bureau, a fost înființată 
in 1900, în Boston. Ulterior, firmele de relații publice s-au dezvoltat 
rapid, datorită, cererii de informatie, creșterii controlului legislativ, 
dezvoltării industriei și amplificării rolului mass-media. În prezent 
este preferat termenul „firmă de relaţii publice" in loc de ,birou" sau 
,agentie", pentru că specialiștii de relaţii publice pun accentul pe 
activitatea de sfătuire a conducerii unei organizații; acest lucru 
înseamnă că ei nu sunt „agenţi, adică nu fac ceva în locul celor care 
i-au angajat. Practicienii de relații publice nu mai răspund la 
întrebarea: cum să spun ce vreau să spun? ci răspund din ce în ce mai 
des la întrebarea: ce să fac pentru a-mi atinge scopurile? (Wilcox și 
colab., 1992, pp. 79 - 81). 

După Chester Burger (apud Baskin, Aronoff, 1992, p. 14), 
firmele de consultantá ín relatii publice ar trebui angajate de 
organizatii, chiar dacá acestea au un departament de acest fel, din douá 
motive: a) lipsa de experienţă - ar trebui angajată o firmă atunci când 
organizația nu a mai avut de-a face cu un anumit tip de program de 
relații publice; b) lipsa de contacte - departamentul de relaţii publice 
al unei organizaţii nu se află, de obicei, plasat în centrul 
comunicational si financiar de interes (fie el al regiunii, al ţării 
respective sau la nivel global). 

Orice firmă de relații publice oferă câteva avantaje generale 
(vezi Cutlip si colab., 1994, p. 82; W.S. Dunn, 1986, pp. 54 - 55; Wilcox 
şi colab., 1992, p. 87): 

— Contacte aduse la zi cu liderii de opinie ai momentului, 
inclusiv cu reprezentanții mass-media; 

— Credibilitatea numelui firmei, care poate conferi credibilitate 
şi organizatiei-client; 

— Accesul la o varietate de experți pe care organizația nu îi are 
şi nu i-ar putea angaja permanent (ea nu are nevoie de ei decât pentru 
asemenea programe); în schimb, o firmă oferă servicii foarte 
specializate, care răspund la o mare varietate de situaţii; 

— Costuri convenabile: angajarea unei firme este o decizie bună 
din punct de vedere economic, mai ales atunci când se urmărește 
obținerea unei strategii de comunicare, pe o problemă punctuală; 
activitățile de rutină pot fi îndeplinite mai ieftin și mai eficient de 
angajaţii departamentului de relaţii publice al organizaţiei respective; 

— Analize obiective: experții unei firme pot oferi o judecată 


independentă, din afară, în evaluarea problemelor organizaţiei; 

— Varietatea tipurilor de experienţe în cazuri asemănătoare; 

— Flexibilitatea: conducerea firmei este obligată să acorde mai 
multă importanţă relațiilor publice în interesul organizatiei-client. 

Firmele de relaţii publice pot să se confrunte cu opoziția internă 
a organizaţiilor care le angajează. Dincolo de rezistența la schimbare a 
celor din departamentul de relaţii publice al organizației respective, 
există două motive bine întemeiate referitoare la dezavantajele acestei 
cooperări: 

— Lipsa de informatie si de înțelegere: firma de relații publice 
nu poate cunoaște în întregime problemele si situația organizaţiei; în 
plus, personalul organizaţiei poate avea retineri față de specialiștii din 
afară şi poate bloca accesul la anumite informații; 

— Lipsá de timp: firma de relaţii publice are nevoie de timp 
suficient si de un buget corespunzător pentru a efectua diverse 
cercetări si a ajunge să cunoască organizaţia respectivă: de-abia după 
aceasta ea poate stabili un program eficient; absența acestor date 
conduce la tratarea superficială a cazului particular al organizaţiei care 
a angajat-o. 

Pe de altă parte, firma de relații publice se poate confrunta cu 
indisponibilitatea conducerii organizaţiei, care nu are timp sau resurse 
să explice care sunt problemele de care se lovește și care este situația 
exactă în care se găseşte (Cutlip şi colab., 1994, p. 83). 

Nu există o organizare standard pentru firmele de relații publice: 
aceasta se face în funcție de viziunea conducerii si de tipurile de 
servicii oferite clienților sau de nevoile de la un moment dat ale 
diverșilor clienti, în general, o firmă este condusă de un director, care 
trasează politica generală și este purtătorul de cuvânt. Următoarea 
poziție este cea de account executive: acesta este cel care sfătuieşte 
clienţii, definește problemele și publicurile cheie, trasează un plan de 
comunicare adecvat problemei cu care se confruntă clientul şi îl pune 
în aplicare folosind resursele firmei. Firmele cuprind un anumit număr 
de specialiști de creaţie - scriitori, graficieni, producători TV, artisti - 
care concep și produc mesajele de relații publice. Specialiştii media 
studiază caracteristicile si disponibilitátile canalelor de comunicare si 
le aleg pe cele mai potrivite. Mai pot exista specialisti de cercetare, de 
relatii guvernamentale, de servicii financiare sau de servicii de 
marketing (W.S. Dunn, 1986, pp. 57 - 59). Unele firme de relatii 


publice apelează la serviciile altor firme pentru anumite activități, de 
la producerea propriu-zisă de materiale de relaţii publice la cercetarea 
publicurilor. 

Pentru a rezista pe o piață din ce în ce mai concurentialá, 
firmele de relații publice tind fie către extinderea în arii geografice mai 
ample (globalizarea), fie către specializarea pe un anumit tip de 
servicii, ori în lărgirea paletei de servicii, prin depăşirea sferei stricte a 
relațiilor publice. Acest fenomen a început în anii '70, când firma de 
relații publice Carl Byoir & Associates a fuzionat cu agenția de 
publicitate Foote, Cone & Belding; exemplul lor a fost urmat de multe 
dintre firmele cu filiale la nivel global, astfel încât unii specialiști au 
vorbit de apariția unor „supermarketuri ale comunicării”. Există 
avantaje incontestabile ale asocierii unei firme de relații publice cu o 
agenție de publicitate. Unul ar fi păstrarea vechilor clienti și găsirea 
altora noi, care consideră importantă ideea coordonării mesajelor de 
publicitate cu cele de relaţii publice. Cei care planifică asemenea 
strategii de comunicare generale pot avea o viziune unitară, pe de o 
parte, şi o experiență multidisciplinară, pe de alta. Din punct de vedere 
economic, o asemenea asociere este profitabilă pentru că salariile si 
bonusurile angajaţilor de relaţii publice pot fi mai mari (în agenţiile de 
publicitate profiturile sunt mai mari, datorită comisioanelor pentru 
plasarea în mass-media a reclamelor). Un alt avantaj este accesul la o 
cercetare mai bună - firmele de publicitate pot avea până la 10% 
dintre angajaţi în departamentul de cercetare; în plus, ele pot vinde 
altor clienti rezultatele cercetărilor lor. De asemenea, agențiile de 
publicitate au expertiză în managementul general al firmei şi în 
programele internaționale. 

După fuziunile între firmele de relaţii publice si agenţiile de 
publicitate, unele firme au încercat să-şi păstreze independenţa, 
pentru a nu pierde clienții din acest domeniu: acum firmele de relații 
publice încep să aibă clienți care nu apelează și la serviciile de 
publicitate. Firmele independente nu au probleme cu separarea 
materialelor de publicitate si de relații publice în presă - pentru cá 
altfel există riscul ca numai clienţii cu bugete mari, care cumpără mult 
spațiu pentru publicitate, să aibă o presă favorabilă, în firmele 
independente există mai puţină birocratie, adică mai puţine niveluri de 
decizie. Aceasta are ca efect decizii mai rapide, o atenție mai mare 
pentru problemele clientului si un sistem mai liber de recomandări 


pentru client. Clienţii care apelează la firme specializate numai în 
relațiile publice (şi fac apel la alte firme pentru publicitate) obţin astfel 
mai multe alternative pentru proiectele lor de comunicare (W.S. Dunn, 
1986, pp. 60 - 61). 

O firmă de relaţii publice poate adopta trei moduri de plată. Cel 
mai avantajos pentru firmă este plata cu ora, pe persoana implicată în 
proiect - în funcție de experienţa şi munca desfășurată - la care se 
adaugă cheltuielile suplimentare (închiriere de mașini, deplasări, note 
de plată la restaurant). O altă modalitate este plata fixă lunară — cu 
specificarea orelor suplimentare şi a cheltuielilor suplimentare, care 
vor fi plătite separat. O ultimă modalitate este plata fixă pe proiect, 
preferată de organizatiile-client, care își pot calcula astfel bugetele de 
comunicare, dar dificilă pentru firme, care nu pot estima cu exactitate 
costurile. Pentru plata cu ora, firmele cer de 3 până la 5 ori suma pe 
care o vor da angajatului, pentru că la salarii se adaugă cheltuielile de 
întreținere a firmei și profitul (între 18 şi 22%). Atunci când este vorba 
de producerea de materiale de relații publice, firma adaugă un procent 
de 15 - 20% pentru facilitare şi supervizare - oricum, firma de relații 
publice obţine reduceri importante prin negocieri cu firmele de 
producţie respective (Wilcox şi colab., 1992, pp. 90 - 91). 

Angajatul unei firme de relaţii publice se confruntă cu o 
diversitate foarte mare de probleme de relaţii publice, deci poate avea 
satisfacţii profesionale sporite. El are însă multi clienti de care trebuie 
să se ocupe în același timp, trebuie să facă ore suplimentare și are o 
relație dificilă cu clienţii care nu ştiu ce poate și ce nu poate face o 
firmă de relaţii publice, în plus, el se confruntă cu birocraţia legată de 
justificarea constantă a muncii (în SUA, el trebuie să detalieze 
activitatea sa zilnică, câteodată pe unităţi de 15 minute, pentru a putea 
arăta câte ore a lucrat pentru fiecare client - Wilcox și colab., 1992, p. 
85). 

3. Calitățile unui specialist în relații publice 

Indiferent unde lucrează, un specialist în relații publice trebuie 
să îndeplinească anumite activități specifice, care cer, pe lângă 
cunoştinţele profesionale de bază și anumite calități. J.E. Grunig si T. 
Hunt (1984, pp. 114 - 115) arată că dacă un specialist în relații publice 
ar fi întrebat care sunt obiectivele lui, el ar identifica următoarea listă: 

a) să obțină si să păstreze o imagine pozitivă a organizaţiei 
pentru care lucrează; 


b) să câştige încrederea publicului în acea organizaţie; 

C) să obțină atenţia mass-media; 

d) să influențeze, atunci când este cazul, atitudinile publicului 
față de organizație; 

e) să transmită cát mai multe materiale de relații publice 
diverselor publicuri vizate; 

f) să contribuie la creșterea fidelității, moralității și motivatiei 
membrilor din organizaţia pentru care lucrează; 

g) să amelioreze comunicarea în interiorul organizației, ajutând 
diferitele departamente ale acesteia să-și rezolve problemele de 
comunicare; 

h) să identifice corect problemele de relaţii publice și să 
găsească cele mai bune soluţii pentru rezolvarea acestora. 

Pentru a atinge toate aceste obiective, pentru a face față cu 
succes diverselor probleme de comunicare ce apar în activitatea de zi 
cu zi a unei organizații, specialiștii trebuie să posede anumite calități 
(native ori dobândite): 

— Sociabilitatea: trebuie să poată stabili cu ușurință contacte 
umane, să nu fie persoane timide, emotive sau arogante; 

— Tactul: trebuie să dea dovadă de răbdare, amabilitate, de 
simțul umorului, de abilitatea de a ceda în unele privințe, de a nu fi 
rigizi; 

— Memoria si capacitatea de a retine usor fapte, date, nume, 
figuri etc. 

— Prezentà de spirit, intuiție, imaginaţie in rezolvarea unor 
situații neprevăzute; 

— Rapiditate în gândire si în luarea deciziilor; 

— Capacitate de analiză și sinteză; 

— Simt de organizare; 

— Onestitate, corectitudine, obiectivitate; 

— Abilităţi de comunicare scrisă și orală; 

— Capacitatea de a prezenta simplu si clar, într-un limbaj 
accesibil publicului larg, idei sau mesaje specifice diverselor domenii și 
limbaje specializate; 

— Putere de muncă si capacitatea de a fi disponibili la orice oră; 
ușurința de a se adapta programelor de muncă neregulate. 

Pe lângă aceste calități, specialistul în relații publice trebuie să 
aibă o bună pregătire teoretică și o cultură generală solidă. De aceea 


este important să urmeze cursuri de specialitate în domeniul 
comunicării sau al jurnalismului si să aibă cunoştinţe de management, 
planificare, economie, resurse umane. El trebuie să-și însușească 
tehnicile de cercetare specifice din științele sociale și să stăpânească 
cel puțin o limbă străină, în plus, cei care s-au specializat în relaţiile 
publice sectoriale  (financiar-bancare, politice, guvernamentale, 
administrative etc.) trebuie să posede cunoştinţele specifice acestor 
domenii. 

Campaniile de relații publice 

Majoritatea oamenilor cred că o campanie de relaţii publice 
înseamnă o serie de pliante, broşuri, întâlniri cu publicul, comunicate 
şi conferințe de presă si alte asemenea activităţi. Acest punct de vedere 
pune accentul pe produsul finit şi nu pe activitatea de concepție, pe 
etapele de pregătire și, ulterior, evaluare, deci nu pe procesul implicat 
în dezvoltarea acestui tip de produs, adică, altfel spus, pe munca de 
cercetare si concepţie, de elaborare a programului și de transpunere în 
practică, precum si de evaluare permanentă a etapelor efectuate. 

1. Definiţii, tipologii, caracteristici 

1.1. Noţiuni fundamentale 

În cea mai sintetică definiţie. 

„campania de relaţii publice este un efort susținut al unei 
organizații pentru a construi relaţii sociale demne de încredere, cu 
scopul de a atinge anumite obiective (determinate în urma unor 
cercetări), efort bazat pe aplicarea unor strategii de comunicare și 
evaluarea rezultatelor obținute (R. Kendall, 1992, p. 3). 

După W.S. Dunn (1986, p. 190) o asemenea campanie constă în: 

„analiza situației comunicării si a marketingului si înţelegerea 
comportamentului consumatorului, într-un efort de a dezvolta 
strategii pentru folosirea mass-media, a mesajelor si a bugetelor 
alocate şi pentru a oferi un plan pentru a obține avantaje din această 
situație. 

La rândul lor D. Newsom, A. Scott, J.V. Turk (1993, p. 474) 
propun urmátoarea definitie: 

Campaniile sunt eforturi ample, coordonate si orientate cátre 
realizarea unor obiective specifice sau a unor ansambluri de obiective 
corelate, care vor permite unei organizatii sá-si atingá telurile fixate ca 
(sau printr-o) declaratie de principii (mission statement). 

Observám cá in aceste definitii apar frecvent referiri la concepte 


precum obiective, scopuri sau declaratie de principii; pentru a evita 
confuziile considerám necesará o succintá definire a acestora (vezi 
D.W. Guth, C. Marsh, 2000, pp. 20 - 21, 239 - 233; S.M. Cutlip si colab., 
1994, pp. 350 - 352; J.E. Grunig, T. Hunt, 1994, pp. 25 - 27). Astfel: 

— Scopurile sunt definite ca rezultatele globale pe care o 
organizatie sperá sá le obtiná prin activitatea ei. 

— Obiectivele sunt reprezentate de actiuni si etape specifice 
care másoará progresul fácut in atingerea scopurilor; obiectivele 
trebuie sá fie foarte concrete si sá se poatá másura; de asemenea, ele 
trebuie sá aducá o contributie semnificativá la realizarea scopurilor si 
sá aibá termene specifice de executie. Spre exemplu, o organizatie de 
caritate are ca scop sá ajute copiii cu handicap locomotor; pentru a 
îndeplini acest scop ea îşi propune diferite obiective, între care si 
construirea unui centru de recuperare, trimiterea copiilor în tabere de 
vacanţă, pregătirea lor pentru diferite meserii adecvate handicapului 
respectiv; pentru a atinge aceste obiective organizația va promova, 
între altele, o campanie de strângere de fonduri şi o campanie de 
relații publice pentru a sensibiliza opinia publică. 

— Declaraţia de principii este constituită de un text scurt în care 
sunt prezentate valorile majore ale unei organizaţii, scopurile pe care 
le are, locul si responsabilitatea ei între celelalte organizaţii 
asemănătoare și în societate în general: 

„Declaraţiile de principii conţin angajamente publice referitoare 
la obligaţiile civice si la responsabilitátile sociale. [..] Ele sunt o 
márturie a idealurilor si valorilor care inspirá o organizatie si au 
scopul sá ofere o directie si un sens pentru activitátile acesteia" (S.M. 
Cutlip si colab., 1994, p. 350). Declaraţiile de principii sunt foarte 
importante pentru specialiștii în relaţiile publice; definind valorile, 
scopurile, obligaţiile, responsabilitátile unei organizaţii, ele o fac 
vizibilă si transparentă pentru societate si facilitează procesele de 
comunicare; totodată, prin definirea acestor elemente, oferă un cadru 
general, în interiorul căruia programele sau campaniile de relații 
publice pot să-și fixeze cu ușurință scopuri și obiective specifice. 
Pentru a realiza o declaraţie de principii coerentă este necesar să ne 
punem câteva întrebări majore: 

1. De ce existăm? 

2. Pentru ce vrem să fie cunoscută, în prezent si în viitor, 
organizația noastră? 


3. Ce trebuie să aștepte publicările noastre de la organizaţie? 

4. Care sunt priorităţile noastre? 

5. Unde vrem să ajungem, cu cine vrem să colaborăm în acest 
traseu? 

6. Care va fi rolul nostru în comunitate și în domeniul specific de 
activitate? 1. Cui îi aparţine organizația? 

8. Către cine avem obligaţii? 

9. De ce ar putea dori cineva să lucreze pentru organizația 
noastră? 

lată spre exemplu Declaraţia de principii  („Credo'-ul) 
cunoscutei companii de produse farmaceutice Johnston & Johnston: 

Credem că avem o mare răspundere față de doctori, asistente 
medicale, pacienţi, față de mame și de toți aceia care folosesc 
produsele noastre. Trebuie să ne străduim să reducem costurile 
pentru a menține preţuri acceptabile. Doleantele consumatorilor 
trebuie satisfăcute cu promptitudine si acuratețe. Distribuitorii nostri 
trebuie să aibă şansa de a avea un profit corect. Suntem responsabili 
față de angajaţii noştri, femeile şi bărbaţii care muncesc pentru noi în 
întreaga lume. Fiecare angajat trebuie tratat individual. Trebuie să le 
respectăm demnitatea si să le recunoaștem meritele. Ei trebuie să aibă 
sentimentul securităţii locului de muncă. Salariile trebuie să fie corecte, 
iar condiţiile de muncă adecvate, curate si sigure. Angajaţii nostri 
trebuie să fie liberi să-și exprime sugestiile sau nemulțumirile. Trebuie 
să existe şanse egale de angajare și promovare pentru cei care au 
calificările necesare. Suntem responsabili față de comunitatea în care 
muncim şi trăim. Trebuie să fim buni cetățeni, să sprijinim munca de 
calitate și să ne plătim corect impozitele. Trebuie să încurajăm 
inițiativele civice, pentru o sănătate și educaţie mai bune. Trebuie să 
menţinem în ordine proprietatea pe care avem privilegiul să o folosim, 
protejând mediul şi resursele naturale. Responsabilitatea noastră 
finală este față de acționarii nostri. Afacerile trebuie să aducă un profit 
bun. Trebuie să experimentăm noi idei. Cercetarea trebuie continuată, 
iar programele inovatoare trebuie dezvoltate, acceptând în acelaşi 
timp costurile care derivă din greşelile noastre. Trebuie procurate noi 
echipamente, noi facilități şi trebuie lansate noi produse. Dacă operăm 
cu aceste principii, acționarii nostri vor obține rezultate bune. 

Sau Declaraţia de principii adoptată în 1993 de Facultatea de 
Jurnalism și Ştiinţele Comunicării a Universităţii din București: 


Facultatea de Jurnalism si Științele Comunicării îşi propune: a) 
să prezinte studenților bazele comunicării de masă, tehnicile de lucru 
şi exigenţele morale ale jurnalismului, înțeles ca reflectare curentă şi 
rațională, prin presa scrisă sau audiovizuală, a evenimentelor, stărilor 
si valorilor societăţii. Pe lângă pregătirea jurnalistică plurimedia, FJSC 
oferă posibilitatea aprofundării cunoştinţelor în domeniul comunicării 
sociale, cu aplicații în sfera relaţiilor publice și a publicităţii; totodată 
spațiul academic permite accesul la valorile majore ale culturii si, prin 
aceasta, şansa construcției intelectuale, a dezvoltării unei gândiri 
libere; b) să îmbunătățească în societatea noastră gradul de înțelegere 
a mass-media moderne prin instruire, posibilități variate de 
perfecționare, conferințe, publicaţii proprii şi alte mijloace; c) să ofere 
studenților, profesorilor şi personalului tehnic un climat care să-i 
stimuleze intelectual, să creeze satisfacţii profesionale, un climat de 
sprijin si cooperare, siguranță si colegialitate, care să încurajeze 
activitatea de cercetare si creație; d) să contribuie la cultivarea 
onestitátii și competenţei în mass-media române, în relaţiile publice si 
publicitate, prin promovarea profesionalismului în dubla lui ipostază, 
de sumă a deprinderilor tehnice si de ansamblu de precepte etice. 

Deseori, alături de sintagma relaţii publice apar termeni ca 
eveniment, program sau campanie; în fapt, fiecare dintre aceste 
realități reprezintă procese, deoarece toate implică cel puțin una 
dintre secvențele pe care le-am definit în subcapitolul „Relaţiile 
publice ca proces". Asa cum arată J.E. Grunig si T. Hunt. 

...atunci când specialiştii din relaţii publice (...) se adună pentru 
a defini o situatie si a incepe planificarea unui proces, un moment de 
haos poate sá se iveascá dacá niciunul din ei nu precizeazá dacá la 
ordinea zilei se aflá un eveniment, o campanie sau un program (1994, 
p. 24). 

După autorii amintiţi, un eveniment este o întâmplare de scurtă 
durată; el ocupă un interval de timp precis, răspunde numai unui 
obiectiv si vizează unul sau mai multe publicuri bine determinate; 
evenimentul poate include obiective specifice de mai micá anvergurá 
Si cu caracter punctual, în relațiile publice vizita de presă la noua 
investiție a unei firme, banchetul în onoarea unei personalităţi, o 
aniversare a unei organizații reprezintă evenimente. O campanie se 
întinde pe o durată mai mare, dar, la fel ca evenimentul, are un început 
şi un sfârșit bine precizate; ea este alcătuită dintr-o sumă de 


evenimente sau alte actiuni specifice de relatii publice; obiectivele ei 
sunt mai largi si implicá o gamá largá de categorii de public. Programul 
este si el format din mai multe evenimente si actiuni de relatii publice, 
dar nu are termen clar de finalizare; el poate fi revázut si modificat 
periodic si poate continua atât timp cât se consideră că este necesar; 
obiectivele programului sunt de mare anvergură şi vizează probleme 
generale. Acele fenomene sociale care nu își găsesc ușor o rezolvare, 
precum violența în familie, conducerea sub influența alcoolului, 
situația copiilor abandonaţi solicită programe de relaţii publice de 
lungă durată pentru sensibilizarea publicurilor vizate. 

Desi diferențele dintre campanie si program nu sunt 
întotdeauna bine precizate, este deosebit de important să putem fixa 
anumite repere specifice. Programul are un aspect continuu și 
însoțește viața unei organizaţii pe mari durate de timp. Campania este 
concepută pentru o anumită perioadă (o lună, șase luni, un an), are un 
început si un sfârşit clar, fapt care permite evaluarea mai exactă a 
efectelor ei. În acelaşi timp, nu trebuie uitat că o organizaţie poate să 
facă apel, pentru atingerea unor obiective specifice, la toate cele trei 
tipuri de forme de activitate, sau poate să le utilizeze numai pe acelea 
pe care le consideră adecvate. Aceste procese nu se exclud reciproc: un 
program se poate desfăşura simultan cu o campanie; organizația îşi va 
respecta programul de relaţii publice, va trimite regulat comunicatele 
de presă „va publica news-letterul pentru personalul intern, va 
răspunde la cererile presei, chiar dacă în paralel vor fi desfăşurate alte 
activități de relaţii publice, în conformitate cu planul unei anumite 
campanii. La fel, un eveniment poate să fie organizat în timp ce se 
derulează un program sau o campanie cu un caracter mai general. 
Niciodată nu se întrerupe programul din cauza dorinţei de a se 
organiza un eveniment și nici nu se renunţă la evenimente pentru că 
un program sau o campanie se află în plină derulare. Adeseori 
corelarea „efortului concentrat” al campaniei cu evenimentele 
punctuale poate spori impactul fiecăreia din aceste activități: spre 
exemplu tema și activitățile unei campanii pot fi incluse în newsletterul 
pentru angajaţi, în comunicatul de presă sau în conținutul unui 
eveniment punctual. După R. Kendall (1992, p. 9) coordonarea 
activităților obişnuite cu cele ale campaniei permite măsurarea mai 
riguroasă a eficienței activităților specifice precum și evaluarea mai 
precisă a efectului total al campaniei. 


Dacá ne referim in mod strict numai la sfera campaniilor de 
relații publice, trebuie să precizám că relaţiile dintre acestea si alte 
tipuri de campanii sunt complexe si greu de redus la o schemă simplă. 
Frecvent, elemente de relații publice apar ca instrumente de lucru 
într-o campanie de marketing sau de publicitate și, invers, tehnici de 
lucru din marketing, publicitate, promotiune sunt aplicate de 
campaniile de relații publice. Astfel, în relaţiile publice se pot aplica 
tehnicile de marketing pentru crearea de relații bune cu consumatorii 
şi satisfacerea nevoilor acestora; tehnicile reclamei (clipuri şi anunţuri 
publicitare) pentru prezentarea mai vizibilă a organizației în 
mass-media; tehnicile promotiunii pentru a se crea, prin evenimente şi 
acțiuni specifice, legături puternice cu publicul etc; de asemenea, 
tehnicile de relaţii publice (comunicate sau conferințe de presă, 
organizarea de evenimente, dosare de presă etc.) pot fi folosite de 
marketing pentru a se obține sprijinul publicului într-o anumită 
campanie, de reclame, pentru a se câștiga un surplus de credibilitate 
pentru organizația care plasează anunţurile publicitare, sau în 
campaniile de promotiune, pentru a construi o imagine puternică a 
organizației respective (R. Kendall, 1992, p. 5). Deoarece tipul unei 
campanii poate fi definit prin obiectivele sale, putem susține că o 
campanie este una de relaţii publice atunci când ea are drept obiectiv 
clădirea unor relații de înţelegere, reciproc avantajoase, între o 
organizație şi publicul ei; campaniile de marketing urmăresc crearea 
unei corespondențe între ofertă si cerere, între nevoile consumatorilor 
şi produsele sau serviciile unei firme, cele de publicitate sensibilizează 
publicul față de un produs, serviciu, persoană, iar cele de promotiune 
încearcă să obţină sprijinul publicului pentru vânzări, acțiuni sociale 
sau inițiative politice. 

Pe de altă parte, diferenţa dintre o campanie de relaţii publice și 
activitățile curente de relații publice este la fel de greu de precizat. 
Când întâlnim acțiuni care vizează îmbunătăţirea relaţiilor cu 
personalul intern, cu acționarii, cu clienţii, cu instituțiile 
guvernamentale sau cu oricare dintre publicurile unei organizații, 
acestea sunt activități punctuale de relaţii publice. Când mai multe 
acțiuni de acest tip sunt structurate într-un efort unitar și bine 
organizat, atunci avem de a face cu o campanie de relații publice. 

În sfârșit, Campaniile de Relaţii Publice (CRP) trebuie distinse de 
Campaniile de Comunicare Publică (CCP). Primele au ca obiective 


crearea de relatii pozitive intre o organizatie si publicurile ei; in acest 
scop ele folosesc un spectru larg de mijloace de comunicare: 
interpersonalá, mediatá de diferite suporturi tehnologice (telefon, 
afise, e-mail, Internet etc.) sau de tip mass-media; prin aceasta, CRP 
contribuie la indeplinirea misiunii sociale globale a organizatiei si la 
confirmarea declaratiei de principii care o defineste. Campaniile de 
comunicare publicá au un scop imediat, practic, bine definit (limitarea 
fumatului, aplicarea normelor de securitate rutierá, infrumusetarea 
orașului, preluarea de câini comunitari etc.) şi folosesc exclusiv 
mass-media; în aceste cazuri sunt urmărite obiective limitate, care nu 
au legături importante cu declaraţia de principii a respectivei 
organizații (vezi pe larg R. Rice, C. Atkin, 1989). 

1.2. Forme de clasificare 

Campaniile de relatii publice pot fi clasificate dupá mai multe 
criterii. Astfel, după durată pot fi cu bătaie lungă sau cu bătaie scurtă; 
după conținut, pot viza teme de mare amploare sau teme limitate; 
după publicul lor, pot fi, la un pol, restrânse la publicul intern al unei 
organizații și, la celălalt pol, extinse la nivelul unor mari categorii de 
publicuri; după obiective, pot fi strategice sau tactice (W.S. Dunn, 1986, 
p. 190). Din această ultimă perspectivă, Patrick Jackson, fondator al 
firmei internaţionale Jackson, Jackson & Wagner, consideră că 
diversele campanii pot avea şase tipuri de obiective (vezi D. Newsom și 
colab., 1993, p. 475): 

a) conștientizarea unei probleme: în aceste cazuri se urmărește 
aducerea în prim-planul atenţiei publicului a unor teme de dezbatere, 
situaţii, atitudini etc. (exemplu: importanţa eforturilor de protejare a 
mediului ambiant; necesitatea purtării centurii de siguranţă la volan); 

b) informarea publicului: în acest caz, pe lângă conștientizarea 
unei probleme se urmăreşte și îmbogățirea informaţiilor referitoare la 
specificul acelei probleme (exemplu: factorii care generează poluare, 
cazuri dramatice de boli generate de poluări, costurile economice și 
sociale ale acestor accidente, statistici etc.; pericolele care apar atunci 
când nu porti centura de siguranţă, cazuri de accidente, simulări în 
laboratoare, date despre fiabilitatea centurilor); 

c) educarea publicului: acum se urmărește pregătirea publicului 
pentru a acționa, pe baza cunoştinţelor primite, în conformitate cu 
obiectivele campaniei (exemplu: campania pentru participarea la 
privatizarea întreprinderilor, campania  anti-SIDA, campania 


împotriva violenţei în familie); 

d) întărirea atitudinilor: aceste campanii vizează acele categorii 
de public despre care se stie că susțin valorile organizației; ele se 
bazează pe reactualizarea normelor, valorilor şi comportamentelor 
publicurilor respective (exemplu: protejarea patrimoniului forestier, 
reducerea poluării); 

e) schimbarea atitudinilor: în aceste cazuri sunt vizate 
publicurile care nu împărtășesc valorile organizației (exemplu: 
campania împotriva fumatului); 

f) schimbarea comportamentului: în aceste cazuri se urmărește 
inducerea de noi modele de acțiune (exemplu: campania pentru 
păstrarea curáteniei, campania pentru purtarea centurilor de 
siguranță, campania pentru aplicarea metodelor de planning familial). 

Obiectivele ultimelor două tipuri de campanii sunt destul de 
greu de atins, deoarece nu este deloc ușor să schimbi atitudinile sau 
modurile de comportament; de aceea aceste campanii se derulează pe 
perioade lungi de timp. Pentru ca ele să-și atingă obiectivul este nevoie 
să fie susținute de legi si de alte reglementări (spre exemplu, Codul 
rutier, care prevede obligativitatea purtării centurii de siguranță, sau 
reglementările locale care prevăd amenzi mari pentru murdărirea 
orașului). Singur, cadrul legislativ nu este suficient. Campania trebuie 
susținută și de autorităţi, prin mijloace preventive (numeroase coșuri 
de gunoi plasate în tot orașul sau panouri reamintind importanţa 
centurii de siguranţă) sau coercitive (controalele, amenzile). 

Clasificarea de mai sus nu trebuie să ne facă să credem că aceste 
tipuri de campanii sunt strict delimitate și că, de exemplu, pentru a 
schimba atitudini trebuie întâi să concepem si să lansăm tipurile de 
campanii premergătoare. De asemenea, o campanie precum cea de 
educare poate să înglobeze campanii de conștientizare și informare; o 
campanie precum cea de schimbare de comportament poate include 
campanii de conştientizare, informare sau educare. 

1.3. Caracteristici ale campaniilor de relații publice 

Experiența acumulată de specialiștii în relații publice arată că o 
campanie de succes trebuie să însumeze câteva caracteristici: 

— Definirea nevoilor, a obiectivelor şi a resurselor publicului 
sau publicurilor-tintá; acest fapt presupune un efort de cercetare 
atentă, prin metode complexe, a publicului si a opiniilor acestuia 
despre organizație; 


— Planificarea sistematicá a campaniilor; o planificare buná 
reprezintá o schemá care aratá unde vrei sá ajungi si prin ce mijloace 
poti realiza respectivele obiective; acest fapt permite o analizá a 
punctelor tari si slabe si aratá unde trebuie fácute noi cercetári, unde 
trebuie lucrat mai intens; totodată planificarea facilitează stabilirea 
bugetelor realiste. Pe de altă parte, W.S. Dunn (1986, p. 192) atrage 
atenția asupra unor dezavantaje ale limitării la planurile iniţiale: 
acestea nu pot anticipa toate situaţiile care apar în realitate si se pot 
transforma într-o frână a creativităţii; ele pot să se bazeze pe 
informaţii incomplete şi să nu ofere cele mai bune soluții; pot consuma 
prea multă energie si timp, în defavoarea execuţiei campaniei; ele pot 
fi prea rigide şi pot împiedica utilizarea unor oportunităţi care apar pe 
parcursul derulării campaniei sau pot să nu se adapteze la o situaţie de 
criză neprevăzută; 

— Monitorizarea si evaluarea continuă a campaniei; aceste 
acțiuni permit evidenţierea acțiunilor reuşite si a activităților care 
trebuie ameliorate; 

— Selectarea unor media adecvate pentru fiecare categorie de 
public; acest fapt implică menţinerea unui echilibru între comunicarea 
inter-personală si cea prin intermediul mass-media, precum și 
evaluarea resurselor și eficienței comunicative a fiecărui tip de suport 
în raport cu așteptările si obisnuintele de comunicare ale 
publicurilor-tintá. 

2. Planul unei Campanii de Relatii Publice 

Campania de relatii publice nu este o activitate derulatá la 
întâmplare, sporadic şi „după ureche"; ea este o activitate planificată, 
structurată şi coordonată, prin care o organizaţie urmăreşte să-și 
atingă obiectivele de relații publice specifice, în aceste condiţii 
planificarea unei campanii presupune parcurgerea unor etape bine 
definite, care se succedă într-o progresie logică; astfel se evită risipa 
de resurse, timp şi bani. Etapele se condiționează și determină 
reciproc: fiecare etapă rezultă din pasul făcut înaintea ei și determină 
pasul care urmează să fie executat. Planul unei campanii de relații 
publice nu trebuie să fie văzut ca o sumă mecanică a unor etape strict 
separate, deoarece în activitatea practică, frecvent, etapele se 
întrepătrund: campania este un proces dinamic și dialectic. 

Planul trebuie să fie flexibil, astfel încât să poată fi efectuate 
diferite schimbări, impuse de rezultatele evaluărilor permanente ale 


campaniei. La elaborarea planului lucreazá o echipá de specialisti, 
fiecare din ei având o sarcină precisă în elaborarea fiecărei etape a 
campaniei. 

În bibliografia de specialitate apar mai multe ,retete" pentru 
pregătirea unui plan de campanie, în care sunt prezentaţi paşii 
(etapele) pe care trebuie să-i parcurgă un asemenea plan (vezi R. 
Reilly, 1987; D.L. Wilcox și colab., 1992; D. Newsom și colab., 1993; R. 
Kendall, 1992; S.M. Cutlip şi colab., 1994; D.W. Guth, C. Marsh, 2000). 
Perspectivele de clasificare sunt diferite de la un autor la altul, astfel 
încât într-o versiune strategiile şi tacticile sunt tratate împreună, iar în 
alta separat, într-o versiune analiza situaţiei și definirea obiectivelor 
apar împreună, în alta separat etc. în continuare voi prezenta o 
formulă dezvoltată, care sintetizează diferitele modele și care are 
avantajul de a putea fi aplicată la mai multe tipuri de campanii: 

1. definirea problemelor 

2. analiza situaţiei 

3. stabilirea obiectivelor 

4. identificarea diferitelor categorii de public 

5. stabilirea strategiilor 

6. stabilirea tacticilor 

7. fixarea calendarului de lucru 

8. stabilirea bugetului 

9. stabilirea procedurilor de evaluare 

Este evident faptul că, în funcție de natura problemelor 
organizației, a obiectivelor sau a resurselor existente, unele etape pot 
fi unite (de exemplu: definirea problemelor și analiza situaţiei; 
dezvoltarea unei strategii şi stabilirea tacticilor); în planul concret al 
acelei campanii, aceste etape unite vor figura ca un singur pas. 

2.1. Definirea problemei 

În cadrul unei organizaţii identificarea problemelor specifice de 
relații publice este adesea extrem de dificilă: de cele mai multe ori 
conducătorii instituţiilor sunt preocupați numai de prosperitatea 
organizației lor şi de aceea nu vor să accepte faptul că există probleme 
de relaţii publice. Ei nu înţeleg că ignorarea acestor aspecte si 
acutizarea lor pot afecta chiar succesul şi prosperitatea organizației. 
Folosind metode specifice pentru a detecta atât opiniile publicurilor 
externe, cât şi starea publicului intern, specialiștii în relații publice pot 
să identifice eventualele probleme; apoi ei trebuie să demonstreze 


liderilor organizaţiei cá aceste probleme impun o acțiune imediată si 
specifică. Dacă nu se iau în considerare aceste realități, este foarte 
probabil ca, în timp, să intervină o criză neașteptată - ceea ce va face 
ca problema în cauză să devină evidentă pentru toti, dar în mod 
dureros. 

După S.M. Cutlip, A.H. Center si G.M. Broom. 

...procesul de definire a problemelor începe atunci când cineva 
face o judecată de valoare referitoare la faptul că ceva nu merge bine 
sau ar putea în curând să nu meargă bine sau că ceva ar putea merge 
mai bine (1994, p. 322). 

Prin aceasta nu trebuie să înțelegem că termenul de „problemă” 
se referă doar la aspecte negative (care pot fi puse în evidenţă și pot 
deveni obiectul unei campanii); el se referă şi la anumite oportunități 
de care organizația poate să profite pentru atingerea obiectivelor ei 
generale. 

De fapt, orice campanie de relații publice începe datorită unei 
situații observate sau datorită unor motive întemeiate. Aceste motive 
pot fi deosebit de variate; pentru a simplifica terminologia și a evita 
confuziile, putem grupa aceste motive în două mari categorii: 

a) probleme de tipul: numărul de clienţi ar putea scădea sau ar 
putea creşte prea încet în raport cu cel al celorlalți competitori; 
numărul angajaţilor este prea mare sau pretenţiile lor sunt prea mari 
şi plata lor s-ar putea dovedi prea costisitoare; opinia publică ar putea 
fi potrivnică organizaţiei, produselor sau serviciilor ei etc. 

b) oportunități de tipul: posibilitatea de a dezvolta organizația 
sau de a înființa o nouă întreprindere; conducerea organizaţiei doreşte 
să facă ceva pentru comunitate sau pentru educație, cultură, sport; 
organizația este mulțumită de colaborarea ei cu diferitele categorii de 
publicuri și doreşte să marcheze festiv aceste bune relații etc. 

O simplă judecată de constatare nu este suficientă și ea trebuie 
urmată de o „formulare a problemei”. Aceasta rezumă ceea ce s-a aflat 
despre situația respectivă, descriind-o în termeni clari, specifici şi 
cuantificabili. Formularea trebuie să dea răspunsuri la următoarele 
întrebări: 

Care este sursa acelei preocupări? 

Unde se află problema respectivă? 

Când este o problemă? 

Cine este implicat sau afectat? 


Cum este implicat sau afectat? 

De ce este acea preocupare o problemă pentru organizaţie si 
pentru publicul ei? 

Formularea unei probleme nu trebuie sá sugereze solutia de 
rezolvare si nici posibili vinovati. Autorii amintiti considerá cá un 
exemplu tipic de formulare a problemei ín care solutia este 
subinteleasá este expresia „în acest caz este vorba despre o problemă 
de comunicare”. Comunicarea este o parte a soluţiei, nu problema ca 
atare! Adevărata problemă ar fi faptul că cetățenii sunt pasivi şi nu se 
implică în problemele infrumusetárii orașului sau că un sistem 
birocratic împiedică transmiterea dorințelor şi iniţiativelor acestora 
către organele în drept, sau că din cauza bugetelor mici instituţiile 
abilitate nu pot rezolva singure problemele de interes public. Niciuna 
dintre aceste variante nu poate să devină formulare a unei probleme 
până nu este susținută prin date documentare, bazate pe cercetări 
riguroase. 

Problemele cu care se confruntă o organizație sunt variate și 
numeroase. Din punctul de vedere al relaţiilor publice acestea ar putea 
fi grupate în următoarele categorii (apud D.L. Wilcox şi colab... 1992, 
pp. 170 - 171): 

a) eliminarea imaginii negative pe care o are o organizatie, 
produs sau serviciu: de obicei aparitia unei asemenea imagini este 
rezultatul unui proces lent de acumulări; anumite întâmplări pot 
sensibiliza conducerea organizaţiei si o pot obliga să iniţieze acțiuni de 
corectare a imaginii, în familia acestor „semnale” intră reacţii ca: 
nemulțumirile publicului față de produsele unei firme (față de calitate 
ori pret, față de atitudinea companiei în raport cu mediul sau 
comunitatea etc.), critici ale specialiştilor în ceea ce privește produsele 
sau serviciile unei organizaţii, declarații publice ale angajaţilor 
împotriva modului în care compania le respectă drepturile, scăderea 
implicării membrilor unei organizații în acțiunile acesteia etc. 

b) coordonarea unui proiect specific: în acest caz nu se pornește 
de la o imagine negativă (dacă asemenea imagini există ele pot apărea 
pe parcursul derulării proiectului), ci de la promovarea imaginii 
organizației prin acțiuni specifice. Specialiștii în relații publice pleacă 
de la o situație neutră, care nu impune combaterea unei percepții 
negative; de aceea ei trebuie să fixeze motivul de declanșare al 
campaniei, adică să definească tipurile de probleme care impun 


realizarea unor asemenea proiecte (exemplu: lansarea unui nou 
produs, strângerea de fonduri, inaugurarea unui obiectiv, promovarea 
unor valori specifice organizației); 

c) implementarea sau dezvoltarea unui program de durată: fără 
continuitate în activitatea de relaţii publice nu se pot crea si exploata 
situaţii favorabile pentru menținerea si îmbunătățirea imaginii unei 
organizații; aceste programe sunt esenţiale pentru asigurarea unui 
climat de încredere în organizaţie, între obiectivele unor asemenea 
programe pot figura: păstrarea imaginii de implicare responsabilă a 
organizației în viața comunităţii, menținerea solidarităţii angajaţilor, 
furnizarea de informaţii de interes pentru mass-media, lansarea de 
programe de fund-raising în interesul public etc. 

În concluzie, acţiunile de relaţii publice pot viza trei mari tipuri 
de probleme: 

— Corectarea unei situații negative; 

— Atingerea unui obiectiv unic şi bine definit; 

— Mentinerea sau ameliorarea unei situații pozitive deja 
existente. 

Totuşi, simpla enuntare a unei probleme nu este suficientă: la 
fel de importantă este atât analizarea factorilor care contribuie la 
apariţia problemei, cât si a acelora care pot să o simplifice sau elimine. 

2.2. Analiza situaţiei 

Aşa cum arată diverși specialiști (vezi R. Kendall, 1992, pp. 190 
- 191; S.M. Cutlip si colab. 1994, pp. 323*327), această etapă 
presupune acumularea detaliată a tuturor datelor cunoscute 
referitoare la problema în cauză: istoricul ei, părțile implicate sau 
afectate, efectele ei etc. Toate aspectele situaţiei trebuie să fie studiate 
în amănunt, pentru a se descoperi atitudini, opinii sau comportamente 
care trebuie schimbate (sau menținute), în cadrul fiecărei categorii de 
public vizate, precum şi pentru a se identifica tipul de comunicare 
adecvat pentru realizarea obiectivelor fixate, în urma procesului de 
analiză a situaţiei specialiștii în relații publice vor fi în măsură să 
definească în mod clar problema, deci să îmbunătățească formularea 
din etapa inițială. 

Analiza situaţiei se poate materializa într-un dosar de lucru 
(fact book), care cuprinde două secțiuni: 

a) Analiza factorilor interni: în această etapă se trec în revistă 
imaginile si acțiunile persoanelor importante din organizație, 


structurile si procesele relevante pentru problema în cauză, istoricul 
implicării organizației în acea problemă etc; de asemenea, se 
realizează și un audit al comunicării (atitudinile și practicile de 
comunicare ale organizaţiei) cu scopul de a se înțelege mai bine modul 
în care ea comunică cu publicurile sale. În acest scop se pot organiza 
întâlniri şi forumuri de discuţii cu membrii organizaţiei, se pot studia 
documentele organizaţiei sau se pot întreprinde cercetări riguroase 
(chestionare, focus-grup, interviuri semidirectionate etc.) pentru a se 
afla opiniile personalului, sistemele lor de valori, normele si directiile 
de comportament semnificative. De asemenea, in urma acestei evaluári 
se poate afla cum, ce si cui se transmit mesajele organizatiei; acest fapt 
permite conducerii sá aibá o imagine precisá asupra a ceea ce se face 
în mod curent si oferă o bază de date pentru deciziile imediat 
urmátoare. Aceste date se trec in dosarul de lucru - sau, dacá existá un 
dosar al organizatiei, acesta este actualizat. Dupá autorii amintiti, un 
dosar detaliat de analizá a factorilor interni trebuie sá continá: 

1. Declaratia de principii a organizatiei, statut, regulamente, 
istoric, structură. 

2. Lista persoanelor importante din conducere, biografia lor, 
fotografii. 

3. Descrieri și istoric al programelor, produselor, serviciilor sau 
altor acțiuni importante. 

4. Statistici referitoare la resurse, bugete, vânzări, venituri, 
investiţii, finanţări externe, salarii etc. 

5. Declaraţii de principii şi proceduri specifice în legătură cu 
situația în cauză. 

6. Luări de poziţie şi declaraţii ale liderilor organizaţiei în 
legătură cu situaţia respectivă. 

7. Descrieri ale modurilor în care organizația a gestionat sau 
gestionează în mod curent asemenea situații. 

8. Liste şi prezentări ale publicurilor implicate interne ale 
organizaţiei. 

9. Liste ale sistemelor de comunicare interne ale organizaţiei. 

b) Analiza factorilor externi se referă îndeosebi la segmentele de 
public implicate în sau afectate de acea problemă. Diferitele categorii 
de publicuri implicate pot fi evaluate după gradul de interdependentá 
față de organizaţie si, mai ales, față de situația analizată (cine sunt, ce 
părere au despre organizaţie, cât de implicaţi sunt în acea situaţie, ce 


nevoi de informare manifestă etc.); acest criteriu permite identificarea 
intereselor diferite ale fiecărui public. Pe lângă aceasta trebuie 
identificate cunoştinţele si atitudinile lor despre situaţie, căile prin 
care obţin informaţii despre aceasta, acțiunile pe care le întreprind sau 
intenționează să le întreprindă, scopurile pe care le urmăresc etc. în 
funcție de aceste date se vor fixa obiective de comunicare specifice 
pentru fiecare grup în parte și se vor planifica si aplica strategii de 
acțiune diferenţiate. Dosarul ar trebui să includă următoarele 
elemente: 

1. Extrase din diverse publicaţii: materialele respective trebuie 
să se refere la organizație şi la situația în cauză. 

2. Casete ale materialelor difuzate de radio și televiziune și 
transcrierile acestor casete. 

3. Analize de conţinut ale mesajelor mass-media. 

4. Liste cu jurnaliștii (reporteri, moderatori de talk-show, 
editorialişti etc.) care au abordat organizația și problemele legate de 
situația respectivă. 

5. Liste si informaţii de context despre persoanele sau grupurile 
care împărtășesc preocupările, interesele și poziţia organizaţiei în 
problema în chestiune (se includ și formele lor de acces la anumite 
mass-media). 

6. Rezultate ale sondajelor de opinie referitoare la organizaţie şi 
la problema în cauză. 

7. Calendare ale evenimentelor speciale sau ale altor manifestări 
importante legate de organizaţie sau situaţia respectivă. 

8. Liste cu oficialitățile sau instituţiile (guvernamentale, 
legislative, administrative) care pot afecta prin deciziile lor organizaţia 
şi evoluţia situaţiei. 

9. Un dosar cu cele mai importante legi, hotărâri de guvern, 
reglementări, rapoarte referitoare la situaţia în cauză. 

10. Extrase din studiile ştiinţifice referitoare la sau cu relevanță 
asupra situaţiei respective. 

11. Lista celor mai importante cărți, înregistrări, surse de 
documentare referitoare la acel tip de situaţie aflate la dispoziţie în 
organizație - și locul unde se află ele. 

Analiza detaliată a factorilor interni și externi permite 
efectuarea unor evaluări de tip SWOT, a punctelor tari (strenght) si 
slabe (week) ale organizaţiei, ale împrejurărilor favorabile 


(opportunities) şi amenintárilor (threats) cu care ea se confruntă. 
Factorii implicaţi în analiza strategică pot fi combinati în mai multe 
feluri: 

a) strategiile de tip SA se bazează pe utilizarea punctelor tari ale 
organizației pentru a se profita de oportunitățile din mediul extern; 

b) strategiile de tip ST se bazează de asemenea pe utilizarea 
punctelor tari ale organizaţiei pentru a se contracara amenințările din 
mediul extern; 

c) strategiile de tip WO încearcă să reducă punctele slabe ale 
organizației pentru a se profita de oportunitățile din mediul extern; 

d) strategiile de tip WT încearcă se reducă atât punctele slabe 
ale organizației, cât şi amenințările din mediul extern. 

O altă tehnică de analizare a unei situaţii, recomandată în 
lucrările de specialitate, este „analiza câmpului de forțe”, înainte de a 
face cercetări asupra unei situaţii, relationistii şi reprezentanții 
conducerii au o confruntare de idei referitoare la factorii negativi care 
sunt cauza problemei sau contribuie la nașterea unei probleme, 
precum si la factorii pozitivi care pot contribui la rezolvarea problemei. 
Apoi cercetarea consacrată factorilor interni și externi va determina 
gradul în care fiecare din ei contribuie, în mod pozitiv sau negativ, la 
crearea acelei probleme. Rezultatul acestei analize a câmpului de forțe 
permite adoptarea de decizii strategice, destinate reducerii sau 
neutralizării impactului factorilor negativi sau sporirii contribuţiei 
factorilor pozitivi. 

Practicienii din relații publice vor putea defini corect problema 
şi vor putea stabili în mod realist obiectivele campaniei numai după ce 
situația a fost analizată complet. Pentru ca analiza să fie corectă şi 
pentru ca rezultatele acesteia să fie cât mai aproape de realitate, 
specialiştii vor utiliza metode de cercetare specifice științelor sociale. 

Bănuielile, intuitiile si experiențele anterioare nu pot să 
constituie o bază pentru demararea unei campanii de relații publice. 
Fiecare organizație are specificul ei, iar problemele care pot să apară 
sunt de o mare diversitate; de aceea specialiștii în relaţii publice nu 
mai pot folosi argumente de tipul „e o situație banală”, „am mai trecut 
eu prin asta" sau „știu care este problema si am soluţia ei de rezolvare”. 
Pentru a putea identifica în mod corect problemele și a putea oferi 
soluţii realiste, specialiștii în relații publice trebuie să se bazeze pe 
cercetarea şi analiza tuturor aspectelor legate de posibila problemă 


sau oportunitate. 

Cercetarea reprezintă o acumulare controlată, obiectivă si 
sistematică de informaţii, care ajută la descrierea și înțelegerea 
situaţiilor, confirmând sau invalidând ipotezele iniţiale. Activitatea de 
cercetare trebuie să vizeze organizația, mediul ei extern, publicurile 
specifice, mesajele transmise, efectele acestora și mass-media. 

După D.L. Wilcox, P.H. Ault, W.K. Agee (1992, pp. 150 - 151) 
cercetarea este importantă din următoarele motive: 

—  Amplificarea procesului de fragmentare a diferitelor 
publicuri in numeroase grupuri cu interese specifice: cercetarea ajutá 
la cunoasterea si intelegerea intereselor, aspiratiilor, nemultumirilor, 
atitudinilor acestor categorii, permițând specialiștilor în relații publice 
să formuleze mesaje specifice, care se adresează fiecărui segment 
vizat; 

— Creşterea distanței dintre conducerea unei organizații si 
publicul acesteia: cercetarea suplineste absența unor contacte 
personale, contribuind la reducerea acestei distanţe și la oferirea unui 
feed-back continuu; 

— Nevoia de a identifica problemele reale ale unei organizaţii: 
cercetarea ajută la găsirea acestor probleme și înlătură posibilitatea ca 
organizația să piardă timp, energie, bani, în eforturi de rezolvare a 
unor false probleme; 

— Mentinerea organizaţiei în prim-planul atenţiei publice: atât 
în timpul cercetării, cât şi după aceea, odată cu publicarea rezultatelor 
cercetării, organizaţia este adusă în centrul atenției publicurilor 
interne şi externe: 

Metodele de cercetare utilizate de specialiștii în relaţii publice 
se încadrează în cele două mari categorii stabilite de științele sociale: 
metode cantitative şi metode calitative. Cu toate acestea, majoritatea 
autorilor de manuale și lucrări de specialitate în relații publice (vezi pe 
larg O.W. Baskin, C.A. Aronoff, 1992, pp. 106 - 129; R. Kendall, 1992, 
pp. 35 - 45; D.L. Wilcox si colab., 1992, pp. 149 - 166; S.M. Cutlip si 
colab., 1994, pp. 328 - 342) au simtit nevoia sá clasifice aceste metode, 
in mod diferit, in metode formale si metode informale. 

Cercetarea informatá se caracterizeazá prin faptul cá nu 
respectă norme ştiinţifice stricte si se desfășoară fără reguli 
prestabilite, reguli care au fost sau ar putea fi utilizate și în alte studii 
similare. Rezultatele unei astfel de cercetări sunt orientative: ele nu 


permit specialistilor sá tragá concluzii generale pentru publicul vizat, 
deoarece segmentul pe care s-a lucrat nu este rezultatul unei 
esantionári reprezentative; de aceea aceste metode sunt folosite 
îndeosebi pentru descrierea unor situații individuale. Cercetarea 
informală este dominantă în sfera relaţiilor publice, în ciuda paletei 
extrem de complexe de metode riguroase puse la dispoziţie de 
experiența ştiinţelor sociale. lată câteva dintre metodele informale 
folosite în relaţiile publice: 

a) contactele personale ale specialiștilor cu oameni aparținând 
unor categorii diferite de public, în timpul discuţiilor informale aceştia 
pot să sesizeze  receptivitatea, opiniile, atitudinile, valorile 
interlocutorilor. Astfel de contacte pot să aibă loc cu ocazia 
conferințelor și seminariilor profesionale, a târgurilor comerciale, a 
întâlnirilor cu diverşi membri ai comunităţii sau în orice alte situaţii 
unde pot fi întâlniți reprezentanți ai diferitelor categorii de public. 
Extrem de importante sunt si contactele pe care specialiștii în relații 
publice le au cu diferiți lideri sau experți, altfel spus cu persoane care 
prin poziție sau profil sunt foarte bine informate, în cadrul acestor 
discuţii libere persoanele alese sunt încurajate să vorbească despre o 
problemă sau despre soluţiile ei. În această categorie intră: bancheri, 
oficialități guvernamentale, lideri de sindicat, jurnaliști, personalități 
culturale, conducători ai unor grupuri de interese speciale etc. 

b) focus-grupul se bazează pe alcătuirea unui grup de 6 - 12 
persoane, alese astfel încât să reprezinte un anume tip de public. 
Specialistul care conduce grupul le încurajează să discute liber 
anumite probleme care prezintă interes pentru organizaţie (această 
metodă presupune stăpânirea tehnicilor interviului nedirectionat). 
Şedinţele sunt înregistrate video si audio; materialele sunt analizate cu 
atenție pentru a se descoperi detaliile, accentele, nuanțele din 
comentariile participanţilor si, prin acestea, atitudinile lor în ceea ce 
priveşte organizaţia; 

c) analiza mesajelor primite prin poștă sau telefon. Scrisorile 
sau apelurile telefonice ale unor persoane care pot să facă parte din 
categorii diferite de public (consumatori, acționari, potenţiali clienţi, 
membri ai comunității etc.) oferă adesea un feed-back important 
asupra unor probleme. Telefoanele sunt utilizate pentru a fi obținute 
reacţii instantanee si pentru a fi observate preocupările si interesele 
diferitelor persoane. 


Scrisorile pot constitui un avertisment asupra unor situatii care 
reclamă atenția organizaţiei si indică necesitatea inițierii unor 
cercetări aprofundate; 

d) cercetarea: acest demers se poate face în biblioteci, arhive 
sau pe Internet. Cercetarea de bibliotecă constă în consultarea unor 
cărți de referință, a unor publicaţii de specialitate, a ziarelor si 
revistelor în care sunt prezentate și analizate anumite procese sau 
situaţii precise, de interes pentru organizaţie. Consultarea arhivei 
organizației dă răspunsuri la întrebări legate de istoria si structura 
acesteia, publicurile ei interne si externe, produsele sale, eficiența 
proceselor de comunicare etc. Materialele care pot fi studiate sunt: 
rapoarte periodice, planuri, procese-verbale ale diferitelor întâlniri de 
lucru, situaţii statistice etc. Pornind de la datele din arhivă pot fi 
conturate idei și perspective pentru cercetări mai complexe. Internetul 
oferă baze de date accesibile 24 de ore din 24; ușurința accesului și 
cantitatea mare de informaţii au făcut ca Internetul să fie din ce în ce 
mai frecvent consultat de specialişti. Deoarece rezultatele obţinute 
prin utilizarea acestor metode sunt orientative si conjuncturale, 
pentru obținerea unor date cât mai apropiate de situaţia reală se va 
recuge la metodele de cercetare formale. Acestea se bazează pe reguli şi 
proceduri bine definite, întotdeauna aceleași; ele folosesc eşantioane 
reprezentative, stabilite in mod științific si au drept obiectiv 
strângerea de date care reflectă riguros realitatea şi elaborarea unor 
modele care pot fi generalizate, în lucrările de relații publice se 
consideră că cercetările formale au următoarele etape: 

a) stabilirea problemei; 

b) selectarea unor aspecte măsurabile ale acelei probleme; 

c) stabilirea definiţiilor, conceptelor și metodelor care vor fi 
utilizate în măsurare; 

d) consultarea unor studii similare ca tematică sau metodă; 

e) dezvoltarea unei ipoteze; 

f) efectuarea cercetării: în această etapă se defineşte tema sau 
grupul ce vor fi studiate şi se alege o metodă precisă; 

9) obţinerea datelor; 

h) analizarea datelor; 

I) interpretarea datelor pentru a se trage anumite concluzii; 

j) comunicarea rezultatelor. 

Una dintre metodele de cercetare formală frecvent folosite este 


ancheta. Aceasta se desfășoară pe esantioane reprezentative, pe baza 
unor chestionare care contin seturi de întrebări, de obicei testate 
anterior. Chestionarele pot fi trimise prin poștă sau pot fi realizate prin 
interviu direct. Eficienţa acestei metode depinde de procedurile de 
eşantionare folosite, precum si de modul cum sunt concepute si 
formulate întrebările. O altă metodă formală este analiza de conținut: 
aceasta se realizează pe texte din paginile ziarelor ori revistelor sau pe 
transcrierile făcute după înregistrarea unor emisiuni de radio sau de 
televiziune. Metoda poate fi aplicată și pe texte transcrise după 
discursurile unor personalități care s-au referit la problema analizată 
sau pe transcrierile din discuţiile unui focus-grup. 

În rezumat, metodele formale de cercetare urmează regulile 
impuse de tradiţiile științifice, folosesc esantioane reprezentative, 
utilizează proceduri sistematice pentru observații, măsurători si 
evaluări si oferă rezultate cu un grad mai mare de validitate si 
generalitate. Efectuată în mod corect, această cercetare permite 
specialiştilor în relaţii publice să descrie cu acuratețe realitatea 
studiată. 

Rezultatele cercetărilor, formale sau informale, interpretate cu 
discernământ, furnizează datele pentru definirea problemelor sau 
oportunităţilor şi pentru alcătuirea programelor sau a campaniilor. 
Definirea problemei sau oportunității se va face prin puţine cuvinte, 
simple, la obiect. Definirea reflectă claritatea gândirii specialistului şi 
stă la baza directionárii corecte a campaniei. Din această perspectivă 
înțelegem că cercetarea constituie temelia pe care se cládeste 
practicarea eficientă a activităţilor de relaţii publice. 

2.3. Stabilirea obiectivelor 

Dacă o problemă a fost bine definită, atunci obiectivele 
campaniei sunt ușor de fixat: 

Definirea obiectivelor se realizează prin convertirea definiției 
problemelor. Obiectivele sunt cealaltă față a monedei. Timpul 
consumat pentru definirea problemelor va contribui efectiv la 
stabilirea obiectivelor (R. Kendall, 1992, p. 193). 

Întrebarea cea mai importantă în cazul unei campanii de relaţii 
publice este: „Ce dorim să realizám?"; de la acest cadru general trebuie 
să coborâm la întrebări specifice, prin care, în funcție de modul cum 
am definit problema, să putem stabili obiective precise (fiecare 
obiectiv fiind, de fapt, echivalentul unei subprobleme din definiția 


initialá). Obiectivele specifice astfel determinate implicá activitáti cu 
caracter independent (necesare pentru atingerea obiectivului), dar si 
interdependent (integrate in ansamblul activitátilor campaniei). De 
obicei, obiectivele specifice pot fi exprimate cantitativ si pot fi 
másurate mai exact: 

— Definirea problemei: in organizatie existá o slabá comunicare, 
fapt care duce la scáderea spiritului de echipá. Cercetarea aratá cá 
90% dintre angajaţi se consideră slab informati în ceea ce priveşte 
deciziile conducerii, iar 50% nu se simt ca făcând parte dintr-o echipă; 

— Stabilirea obiectivelor: campania de comunicare internă 
poate avea ca obiectiv general îmbunătăţirea relațiilor cu angajaţii si 
ca obiective specifice creşterea cu 20% a numărului celor care se 
consideră ca parte a „echipei” si cu 50% a celor care se consideră bine 
informaţi de conducere. 

J.A. Hendrix (1995, pp. 21 - 26) împarte obiectivele în două 
mari familii: obiective de producţie (output) - acestea se referă la 
obiectivele concrete ale muncii obișnuite din relaţiile publice: să fie 
trimise comunicate sau dosare de presă, să fie organizate conferinţe, 
să fie efectuate prezentări ale instituţiei etc. în cealaltă familie intră 
obiectivele de impact, cele definite ca atare de o campanie de relații 
publice. Acestea sunt de trei tipuri: 

a) informaţionale - adecvate în special atunci când se urmărește 
popularizarea unui eveniment, produs, lider etc. 

b) atitudinale - vizează modificarea atitudinilor publicurilor 
(formarea de noi atitudini, întărirea celor existente sau schimbarea lor 
radicală) față de organizaţie, produsele sau serviciile ei; 

c) comportamentale - implică modificarea comportamentului 
(crearea de noi comportamente, întărirea celor favorabile sau 
răsturnarea celor defavorabile) față de organizaţie. 

După D.L. Wilcox și colab. (1992, p. 172) obiectivele unei 
campanii pot fi: 

a) informaţionale: dau date despre un eveniment, prezintă un 
produs, introduc o companie etc.; aceste obiective pot fi uşor conturate, 
dar realizarea lor nu poate fi uşor evaluată; 

b) motivationale: urmăresc să convingă publicul și să determine 
anumite acțiuni; aceste obiective sunt mai greu de atins, dar pot fi ușor 
cuantificate. 

Obiectivele unei campanii de relaţii publice trebuie să țină 


seama de resursele bugetare si de factorul timp. Obiectivele nu pot fi 
planificate prin ignorarea resurselor disponibile; costul unei campanii 
nu trebuie să depășească valoarea obiectivelor care trebuie atinse (o 
campanie de fund-raising) nu trebuie să fie mai costisitoare decât 
sumele care urmează să fie strânse). De altfel, după ce fixăm o listă de 
obiective este bine să ne întrebăm dacă acestea contribuie cu adevărat 
la rezolvarea problemei sau utilizarea oportunității şi dacă resursele 
investite sunt utilizate în mod rațional și eficient. Timpul alocat unei 
campanii variază în funcție de natura și obiectivele ei. Pentru a fi 
realizate, obiectivele informaţionale nu cer perioade lungi de timp; în 
schimb, cele motivationale și comportamentale necesită, pentru a 
corecta și îmbunătăți atitudini și comportamente, perioade mult mai 
mari. 

Obiectivele se vor fixa prin documente scrise, în care se vor 
determina atât obiectivele majore, cât si cele specifice. Acest document 
permite relationistilor să își coordoneze activitatea și să evite erorile 
de omisiune sau de neînțelegere, în sfârșit, nu trebuie uitat nicio clipă 
că obiectivele unei campanii trebuie să fie în consens cu obiectivele 
generale ale organizației; în caz contrar vor apărea inadvertente, 
transpuse în efecte negative asupra opiniei publice și în frictiuni sau 
conflicte între specialiştii de relaţii publice și conducerea organizației. 

2.4. Identificarea diferitelor categorii de public 

După ce a fost stabilit obiectivul campaniei, următorul pas 
constă în definirea categoriilor de public cărora le sunt destinate 
mesajele campaniei. Pentru aceasta este necesar să ne întrebăm pe 
cine trebuie să informeze sau să influențeze campania planificată. 
Răspunsul exact la această întrebare permite identificarea riguroasă a 
diferitelor categorii de public care sunt vizate de campanie, iar acest 
fapt va duce, pe de o parte, la o utilizare eficientă a bugetului de timp, 
energie si bani alocat respectivei campanii si, pe de altă parte, la 
atingerea obiectivelor fixate. 

Identificare categoriilor de public poate să țină seama de 
criteriile de clasificare enunțate în primul capitol al acestei cărți. Astfel, 
în funcție de obiectivul pe care ni-l propunem, ne putem adresa 
pornind de la categorii largi de public până la segmente foarte bine 
definite, cu caracteristici specifice. De exemplu, o campanie de 
păstrare a curáteniei unui oras se adresează publicului larg; mesajele 
vor avea un conținut unitar si vor fi transmise către toti locuitorii, fără 


să se țină seama de faptul cá ei ar putea să facă parte din categorii de 
public bine delimitate. Campania anti-SIDA pare a se adresa, si ea, 
unor categorii largi de public, care trebuie informate si educate in 
acest sens. În acest caz publicul trebuie segmentat în funcție de 
anumite criterii (sex, vârstă, educaţie, apartenenţă socială, distribuţie 
zonală etc.); mesajele vor fi concepute diferențiat pentru fiecare 
categorie în parte si vor fi transmise în aşa fel încât să atingă 
segmentele vizate. De asemenea, este necesar să se stabilească o 
ierarhie a publicurilor, deoarece nu toti oamenii sunt expuși, în egală 
măsură, riscurilor de îmbolnăvire cu virusul HIV; astfel, vor exista 
anumite categorii către care se vor transmite cu prioritate mesaje 
puternice și alte categorii către care vor pleca mesaje neutre. Un alt 
exemplu ar putea fi campania de comunicare a unui partid, care 
doreşte să-și amelioreze imaginea într-o anumită regiune a ţării. 
Pentru a-și atinge acest obiectiv, coordonatorii campaniei trebuie să 
identifice corect diferitele categorii de public, ţinând seama de vârstă, 
ocupaţie, poziţie socială, sex, așteptările politice, astfel încât mesajele 
transmise să se adreseze și să aibă impact asupra fiecărui segment în 
parte. 

Din exemplele de mai sus ne dăm seama că sunt situaţii în care o 
simplă listare a categoriilor generale de publicuri, potenţial implicate, 
nu oferă o cantitate suficientă de informaţii referitoare la modul si 
gradul în care oamenii contribuie la sau sunt afectați de problema în 
cauză sau de organizaţia respectivă. Identificarea diferitelor categorii 
de public presupune cunoașterea valorilor, normelor de 
comportament, idealurilor, așteptărilor, gradului de implicare (în viața 
organizației, a comunităţii sau în situația respectivă), a posibilităţilor 
de acceptare a ideilor promovate de campanie etc. Aceste trăsături au 
putut fi identificate încă din etapa de analiză a situaţiei, când 
descoperirea problemei (sau oportunității) permite, de obicei, 
identificarea publicurilor vizate; în plus, căutarea unor răspunsuri la 
întrebări precum: în ce fel sunt aceste publicuri vizate sau implicate în 
acea situaţie? unde trăiesc? ce activităţi au? din ce organizaţii fac parte 
sau cu ce organizații au legături? etc., conduce la definirea mai precisă 
şi la segmentarea riguroasă a acestor categorii de public. R. Kendall 
(1992, pp. 200 - 201) sustine că scopul segmentării publicurilor în 
unitáti mai mici este identificarea grupurilor care sunt importante 
pentru succesul campaniei. Cercetárile fácute in etapa de analizare a 


situatiei permit identificarea unor grupuri de oameni care au in comun 
ceva caracteristic, ceva relevant pentru obiectivele campaniei: opinii si 
atitudini asemănătoare cu (sau diferite de) cele ale organizaţiei, plus 
capacitatea de a acționa pentru sau împotriva obiectivelor campaniei. 
Stabilirea acestor segmente de public considerate ca importante (din 
punctul de vedere al campaniei) duce la concluzia că lor trebuie să li se 
acorde o atenţie specială, ceea ce înseamnă mai multe mesaje, mai 
mult timp, mai multi bani etc. 

În funcție de importanţa pe care o au, aceste segmente vor fi 
atinse de mesajele campaniei simultan sau pe rând. În cadrul planului 
de campanie trebuie să se precizeze că toate grupurile care sunt vizate 
vor fi atinse; de asemenea se va arăta, atunci când este cazul, care sunt 
segmentele cele mai importante, către care se difuzează în mod 
privilegiat mesajele. 

2.5. Stabilirea strategiilor 

În relaţiile publice, strategiile se referă la conceptul global, 
abordarea sau planul general pentru programul desemnat să ducă la 
atingerea unui obiectiv. Tacticile se referă la nivelul operaţional: 
evenimentele, mass-media sau metodele folosite pentru a implementa 
strategia (S.M. Cutlip si colab., 1994, p. 354). 

Strategia poate fi inteleasá ca o determinare a scopurilor pe 
termen lung, ca un sistem de definire a cursului actiunii si de alocare a 
resurselor necesare pentru indeplinirea acestor actiuni. Ea este deci 
un plan de actiune care prevede liniile directoare si temele majore ale 
unei campanii; strategiile pot fi mai largi sau mai stricte, in functie de 
obiectivul fixat si de categoriile de public vizate. 

Ín alcátuirea unui plan de campanie de relatii publice trebuie 
aleasă cea mai bună (cele mai bune) strategie (strategii), care să ducă 
la atingerea obiectivului propus, în acest scop se poate alcătui o listă cu 
posibilele strategii; conținutul listei depinde de creativitatea, 
cunoaşterea problemelor (dobândită prin experiență proprie sau prin 
studiu), judecata critică, bunul-simt ale specialiștilor în relaţii publice 
care lucrează la elaborarea planului. După R. Kendall (1992, p. 206) 
ideile pentru strategii pot să se bazeze pe: 

— Bagajul de experiențe profesionale ale specialistului: aceste 
acumulări teoretice şi practice oferă o anumită cunoaștere a 
categoriilor de public, a motivatiilor, intereselor, valorilor, aşteptărilor 
acestora, a timpului disponibil, a limitelor de preocupare față de 


anumite probleme, precum si a tipurilor de acțiuni care îi atrag, sau a 
istoriei si culturii acestor categorii; 

— Studierea unor cazuri din relatiile publice: prin acumularea 
de situatii relevante si reflectia criticá asupra lor, specialistii pot scoate 
la luminá idei noi, care pot servi ca modele de strategii, in acest scop 
vor fi consultate ziarele și revistele în care au fost publicate diverse 
articole referitoare la activitatea unor organizaţii sau publicaţiile de 
specialitate, unde apar studii de caz ce scot în evidenţă efortul depus 
de specialisti pentru a rezolva anumite situații; prin această 
documentare pot fi preluate idei de la cazuri mai vechi: puse în forme 
noi, adecvate situaţiilor specifice, aceste idei pot conduce la soluţiile 
căutate pentru o anumită campanie. 

Alcătuirea unei liste cu posibile strategii. O astfel de listă oferă 
specialiştilor posibilitatea de a-şi concentra atenţia asupra 
elementelor care pot fi utilizate înainte de a se fixa strategia generală. 
Lista trebuie să fie cât mai cuprinzătoare, incluzând chiar idei care ar 
putea părea de nerealizat (prin costurile umane şi financiare prea 
mari); listele ample şi detaliate oferă o paletă bogată de sugestii si 
permit alegerea soluţiei ideale. 

Aceste liste pot fi alcătuite de un singur specialist sau de un 
grup; în acest caz se recomandă folosirea unui brainstorming cu echipa 
care lucrează la planificarea campaniei, prin care să fie împărtășite 
ideile, să fie discutate posibilitățile de îmbunătăţire și să fie alese 
soluţiile optime. R. Kendall (1992, pp. 215 - 216) propune următoarea 
listá cu tipuri de strategii: 

1. Inactivitatea strategică: în anumite condiţii (exemplu: 
confruntarea cu o organizaţie care are o proastă reputaţie) cea mai 
bună strategie este să o ignori şi să nu întreprinzi nimic. 

2. Activităţi de diseminare a informaţiei: aceste strategii au ca 
finalitate distribuirea de mesaje care prezintă organizația sau punctul 
ei de vedere; în aceste cazuri diseminarea informaţiei poate lua mai 
multe forme: 

a) programul de informare publică: informaţia prezintă punctul 
de vedere al organizaţiei care sponsorizează programul, susținerea 
oficialităților, declarații etc. 

b) conferințele de presă: acestea oferă tuturor instituţiilor 
mass-media, simultan, informaţii semnificative despre organizație; 

c) lobby-ul: acesta oferă legiuitorilor informații fiabile despre 


organizatie si transmite organizatiei feed-backul forului legislativ; 

d) aparitii publice ale unor personalitáti, turnee ale purtátorului 
de cuvânt: acestea aduc în prim-plan nume de rezonanţă socială care 
pot promova organizaţia si pot distribui informaţii despre aceasta; 

e) biroul de presă: acesta poate oferi, prin specialiști bine 
pregătiți, asistenţă în diseminarea informației; 

f) corectarea informaţiilor eronate sau răuvoitoare: această 
activitate conduce la corectarea unor erori prin acțiuni care dovedesc 
falsitatea informaţiilor respective (a nu se uita că simpla negare poate 
avea efect contrar, reducând credibilitatea organizaţiei); 

g) expunerea de suporturi informative cu ocazia unor reuniuni 
publice. 

3. Organizarea de evenimente: aceste strategii vizează 
transmiterea de informații prin: 

a) evenimente neplanificate, mai exact reacţia la un eveniment 
relativ neașteptat: descoperiri, acte de eroism, numiri de noi lideri, 
fuziuni etc. 

b) ceremonii: ocazii festive care marchează anumite evenimente 
din trecut sau prezent: aniversări, comemorări, momente de 
pensionare, inaugurări etc. 

c) evenimente puse în scenă (staged events) pentru mediatizare, 
adică activități organizate pentru a atrage atenția presei şi a genera 
vizibilitate publică: lansări de acțiuni, acte de caritate, gesturi 
simbolice (plantări de copaci, dezvelirea unei statui etc.); 

d) concursuri, competiții (inclusiv momentele festive ale 
decernării unor premii de excelenţă). 

4. Activități promoționale: acestea au ca scop impunerea 
imaginii organizaţiei prin: 

a) acțiuni de marketing, care încearcă să focalizeze atenţia 
asupra eforturilor de satisfacere a consumatorilor: târguri, expoziţii, 
demonstrații și testări de produse, lansări de noi produse etc. 

b) dramatizări: acestea vor să arate cum funcționează un produs 
sau serviciu prin prezentarea dramatizată a acestuia; 

c) fund-raising: eforturi destinate să colecteze bani pentru 
diverse categorii de public ori diverse organizaţii sau pentru a 
completa bugetul unei campanii; 

d) descoperiri științifice: oferirea de informaţii privind o temă 
controversată sau lansarea rezultatelor unor cercetări; 


e) acțiuni civice: prin aceste activități organizația își arată 
preocuparea pentru interesele comunității. 

5. Activități organizaționale: acestea urmăresc promovarea 
organizației în mediul ei specific prin: 

a) poziționarea unei organizaţii: definirea celor care o sprijină şi 
crearea unui grup pentru eforturi de cooperare; 

b) constituirea coalitiilor: realizarea de alianțe cu grupuri si 
organizații care au aceleași obiective şi împărtășesc ace ca si valori; 

c) conferinţe, convenții, seminare: acestea permit diseminarea de 
informaţii, schimbul de idei și creșterea prestigiului organizaţiei; 

d) lobby-ul indirect: acesta se realizează prin mobilizarea 
alegătorilor în jurul unei anumite probleme pentru a exercita presiuni 
asupra legislativului; 

e) negocieri: intervenţia, ca autoritate dezinteresată, pentru a 
rezolva conflictele dintre grupuri. 

Alegerea strategiei. Un alt element important al acestei etape 
este selectarea, din lista strategiilor posibile, a aceleia care, prin 
acțiunile implicate, răspunde cel mai bine obiectivelor campaniei şi 
atinge categoriile cele mai semnificative de public. Strategia aleasă 
poate fi constituită din o serie de evenimente coordonate sau dintr-un 
singur eveniment; ea trebuie să fie corelată cu obiectivul propus, cu 
publicurile vizate, cu calendarul și cu procesele de comunicare 
preconizate. Scopul oricărei strategii este dobândirea înţelegerii şi a 
recunoașterii publice: aceasta se poate realiza atât prin activitățile de 
comunicare curente, cât şi prin organizarea de evenimente speciale. 
Credibilitatea si reputaţia unei organizaţii nu se pot construi decât in 
cadrul unui comportament social etic, adică a unor strategii în consens 
cu valorile, așteptările şi convingerile morale ale comunităţii în care 
activează organizația. Alegerea unei strategii este determinată de 
resursele organizaţiei, de gradul de accesibilitate al publicului, de 
scopurile campaniei, de circumstanțele concrete şi, nu în ultimul rând, 
de calităţile profesionale ale specialiștilor. Strategia aleasă trebuie să 
întrunească următoarele calităţi: 

a) să atingă publicurile alese ca țintă a respectivei campanii; 

b) fiecare element al strategiei să poată fi corelat cu segmentele 
diferite ale categoriilor de public determinate; 

c) strategia globală și elementele constitutive trebuie să 
răspundă cel mai bine obiectivului fixat pentru campania respectivă; 


d) strategia trebuie sá fie in concordantá cu resursele de timp, 
umane si financiare ale organizatiei; 

e) strategia trebuie sá fie compatibilá cu stilul de conducere si 
valorile managerilor organizatiei. 

Construirea unei strategii, ca parte a procesului de planificare a 
campaniei, implicá urmátoarele elemente: 

a) alegerea strategiei: din lista fixată se aleg acele acțiuni care 
corespund cel mai bine obiectivului propus; 

b) cercetarea și testarea strategiei: aceasta este verificată prin 
confruntarea cu standardele organizației sau prin testarea ei pe un 
grup reprezentativ pentru publicul vizat; 

c) stabilirea planului de comunicare: sunt precizate elementele 
de comunicare care vor sprijini strategia, înainte, în timpul sau după 
fiecare activitate fixată; 

d) precizarea calendarului pentru întreaga strategie: acesta va 
arata modul în care sunt coordonate toate elementele (acest fapt ne 
obligă să incudem în calendar fiecare activitate sau parte a unei 
activităţi, de la începutul ei până la momentul evaluării ei); 

e) fixarea bugetului pentru fiecare activitate: se vor preciza 
costurile pentru fiecare element în parte și pentru ansamblul 
activităţilor; 

f) prezentarea planului în fata conducerii organizaţiei: pentru a 
convinge managerii că strategia propusă este cel mai bun plan posibil, 
trebuie detaliate toate operaţiile, de la începutul elaborării planului 
până la formele de evaluare a acestuia. 

2.6. Stabilirea tacticilor 

Trebuie precizat încă de la început că acest pas nu este o etapă 
izolată în cadrul planului de campanie; dimpotrivă el este strâns legat 
de celelalte etape componente. Stabilirea tacticilor se întrepătrunde cu 
alegerea strategiilor, deoarece ultima implică si precizarea acțiunilor 
care trebuie executate pentru atingerea obiectivelor. De asemenea, 
selectarea tacticilor depinde de cunoașterea segmentelor de public 
cărora vrem să ne adresăm și de obiectivele pe care vrem să le 
atingem. 

În cadrul acestei etape se face o prezentare a tacticilor alese, 
fapt care presupune descrierea pe scurt a acțiunilor prevăzute în 
cadrul strategiilor. Pentru specialiștii în relațiile publice tactica este 
acea acțiune de relaţii publice proiectată să aibă un efect specific 


asupra relatiei dintre o organizatie si o anumitá categorie de public 
(D.W. Guth, C. Marsh, 2000, p. 257). Deducem de aici cá ea este un 
instrument în procesul de comunicare, instrument folosit cu scopul de 
a transmite, pe diferite canale, mesaje pentru categoriile de public 
vizat. De aceea, pentru fiecare tacticá trebuie sá fie date urmátoarele 
informații: 

a) o descriere pe scurt (incluzând numai ceea ce este esenţial 
pentru acțiunea care trebuie executată); 

b) deadline-ul (termenul limită de executare a acțiunii); 

c) bugetul estimat; 

d) cerințe speciale (cum ar fi utilizarea unor echipamente 
aparte, închirierea unor spatii suplimentare, invitarea unor 
personalităţi de vârf etc.); 

e) numele persoanei care răspunde de respectiva acțiune. 

Fiecare acțiune planificată se adresează unei categorii specifice 
de public; rareori se întâmplă ca același mesaj să prezinte același 
interes pentru toate segmentele de public (acestea au poziţii şi 
interese diferite față de organizaţie). De aceea, după identificarea 
segmentelor de public vizate, specialiştii vor decide, folosind 
rezultatele cercetării, ce fel de mesaj este necesar pentru fiecare tip de 
public-tintá si care este canalul adecvat pentru transmiterea acestui 
mesaj. T. Hunt şi J.E. Grunig (1984, p. 35) recomandă ca încă din etapa 
de analiză a publicului să se găsească răspunsul la întrebări ca: de unde 
își iau membrii publicurilor implicate informaţiile? pe ce media se 
bazează pentru a lua decizii privind acţiunile lor importante? ce canale 
asigură comunicarea bilaterală, astfel încât organizaţia să poată fi 
informată despre nevoile și preocupările publicurilor-cheie? Tacticile 
trebuie să fie convergente cu strategiile definite și, mai ales, cu valorile 
cuprinse în Declaraţia de principii a organizației. Atât pe parcursul 
derulării campaniei, cât şi la final, eficiența tacticilor alese trebuie să 
fie evaluată. 

În lucrările de specialitate (R. Kendall, 1992, pp. 259 - 281; J.A. 
Hendrix, 1995, pp. 26 - 32; D.W. Guth, C. Marsh, 2000, pp. 259 - 263) 
se consideră cá specialiștii in relaţiile publice au la dispoziţie trei 
canale prin care îşi pot transmite mesajele: evenimentele speciale, 
media controlate si media necontrolate. Criteriul dupá care s-a fácut 
această clasificare este gradul de control pe care îl poate exercita o 
organizatie asupra canalului prin care se transmite o informatie. 


1. Evenimentele speciale: acestea sunt concepute si executate de 
organizație pentru a crea relaţii privilegiate cu publicurile ei 
importante si pentru a fi remarcatá de diversi alti observatori. 
Sponsorizárile, construirea unor facilitáti de interes public, crearea de 
centre de training etc. cimenteazá relaţiile dintre organizaţie si 
anumite categorii de public, dar, simultan, aduc organizaţia în atenţia 
altor categorii de public (membrii comunităţii, oficialitățile, 
reprezentanţii presei). Se recomandă ca evenimentele speciale să 
implice un număr cât mai mare de persoane si să atragă prezenţa unor 
celebrități, în categoria evenimentelor speciale intră: aniversările, 
comemorările, concertele, expoziţiile, festivalurile, conferințele, 
dezbaterile sau seminariile, decernările de premii, zilele „uşilor 
deschise”, sponsorizările, vizitele la diferite obiective, lansările de 
produse sau servicii, prezentările unor rapoarte anuale, anuntárile 
privind numirea unor noi lideri sau pensionarea unor lideri renumiţi, 
concursurile, inaugurările (de şcoli, spitale, întreprinderi, obiective 
publice), banchetele sau dineurile, evenimentele sportive etc. Succesul 
în organizarea unui eveniment depinde de câteva calități esenţiale: 

a) stabilirea unei legături clare între organizaţie si eveniment: 
dacă evenimentul dezvăluie vocaţia publică a organizaţiei, interesul ei 
pentru ameliorarea vieţii, oamenii se vor simți mai atașați de 
organizație și vor avea mai multă încredere în ea; 

b) identificarea unui nume potrivit: evenimentele cu nume 
descriptiv, uşor de memorat, acroşant au mai multe șanse de a rămâne 
în memoria oamenilor; 

c) impactul social: evenimentele care mobilizează un număr 
important de oameni și care atrag presa, impresionează publicul, devin 
termeni de referință în conversațiile cotidiene şi sunt ținute minte 
multă vreme; 

d) asocierea evenimentului cu un alt eveniment mai cunoscut: în 
felul acesta, acțiunea din campanie va beneficia de proeminenta 
evenimentului cunoscut și va rămâne în memoria colectivă asociată cu 
valorile si prestigiul acestuia; 

e) legarea evenimentelor în serii: mai multe evenimente plasate 
sub același generic asigură o vizibilitate sporită organizaţiei care le-a 
promovat; 

f) valoarea de ştire: evenimentele create trebuie să satisfacă 
aşteptările jurnaliștilor privind calităţile unei ştiri (newsworthiness). 


Dacá aceste caracteristici sunt indeplinite, actiunea de campanie se va 
bucura de acoperire in mass-media si va atinge numeroase categorii 
de public. 

2. Media controlate: acestea reprezintá canalele asupra cárora 
specialiştii în relaţii publice îşi pot exercita controlul, atât asupra 
conținuturilor, cât şi asupra momentului și locului de distribuire, în 
această categorie intră newsletterurile, scrisorile, broşurile, site-urile 
de Internet, cuvântările publice, rapoartele de activitate, casetele cu 
filme promoţionale, reclamele etc. Media controlate au câteva avantaje: 
ele permit selectarea cuvintelor și a imaginilor, precum și construirea 
mesajelor conform dorinței relationistilor. Si câteva dezavantaje 
precum gradul mai mic de credibilitate: publicul stie cá este vorba 
despre mesaje fabricate de organizaţie și adeseori se întreabă dacă ele 
transmit adevărul, sau o versiune favorabilă organizației, sau costurile 
mari: producerea acestor mesaje solicită achiziționarea unor dotări 
tehnice sofisticate; la fel, cumpărarea de spațiu si timp pentru reclamă 
implică investiții importante. 

3. Media necontrolate: în această categorie intră întregul sistem 
mass-media (agenţiile de presă, presa scrisă, radioul, televiziunea). 
Mesajele organizaţiei sunt transmise către presă, cu scopul de a se 
obţine o acoperire mediatică si de a fi atinse categorii largi de public, 
în aceste situaţii relationistii nu mai au control asupra mesajului final: 
jurnaliștii sunt acum cei care decid dacă materialul în cauză se va 
publica, în ce formă (integral sau partial), cu ce titlu, când si unde. 
Aceste mesaje nu sunt plătite (ca în cazul reclamelor): ele sunt 
preluate de presă deoarece contin informații, care au valoare de ştire, 
dar pe care jurnaliștii nu le posedă; dacă însă jurnaliștii au participat la 
respectivul eveniment și au produs un material propriu, atunci acesta 
va fi publicat, iar mesajul transmis de către specialiștii în relaţiile 
publice va fi ignorat. Media necontrolate au câteva avantaje: ele au un 
grad ridicat de credibilitate, deoarece publicul știe că mesajul este 
rodul muncii jurnaliștilor, care sunt o instanță neutră (altfel spus care 
verifică adevărul informaţiilor); in plus, postul sau publicaţia pot fi, 
prin renumele lor, o sursă de credibilitate; de asemenea, costurile de 
distribuție sunt reduse: ele se leagă doar de remuneraţia specialiștilor 
în relații publice sau de costurile organizării unei conferințe de presă 
sau a unei vizite de presă (mult mai mici decât preţurile producţiei de 
mass-media sau cumpărării de spaţiu sau timp pentru reclame). Există 


însă si dezavantaje: transmiterea informaţiilor prin presă nu depinde 
întotdeauna de calitatea informaţiilor, ci de alti factori: evenimente 
neașteptate care ocupă spaţiul sau timpul, diferite presiuni externe sau 
reacţiile subiective si de moment ale jurnaliştilor. 

Deși nu există reţete universale în ceea ce priveşte tacticile de 
relații publice, în lucrările de specialitate sunt recomandate anumite 
tipuri de acțiuni care şi-au dovedit, în timp, eficiența. Acestea sunt 
clasificate în funcție de publicurile standard vizate de campaniile de 
relații publice. Astfel, după D.W. Guth, C. Marsh (2000, pp. 264 - 286) 
există următoarele tactici (adică acțiuni de relații publice) 
,traditionale" pentru publicurile „tradiționale”: 

— Angajaţii: comunicarea interpersonală, newsletterul, revista 
de întreprindere, filme, rapoarte de activitate, cuvântări, Intranet, 
evenimente speciale; 

— Investitorii: newsletterul, broşuri, scrisori, rapoarte de 
activitate, adunarea generală anuală, vizite în organizaţie, site Internet, 
comunicate de presă; 

— Clienţii: comunicate legate de produsele sau serviciile 
organizației, evenimente speciale, dosare de presă, vizite în organizaţie, 
răspunsuri la scrisorile clienţilor; 

— Comunitatea: donațiile, sponsorizările, cuvântările, acțiunile 
voluntare, site-uri Internet, vizite în organizaţie, zilele „uşilor 
deschise”, comunicarea interpersonală; 

— Organisme guvernamentale: lobby, comitete de sprijinire a 
candidaţilor în campaniile electorale, donaţii pentru partide si 
candidati, rapoarte de activitate; 

— Mass-media: comunicate de presă, conferinţe de presă, 
dosare de presă, vizite de presă, documente video, scrisori către 
redactorul-șef, comentarii pentru paginile de opinii, interviuri, 
documentare (în special pentru presa specializată). 

2.7. Fixarea calendarului 

Un element important din cadrul planului de campanie este 
fixarea momentelor de începere și încheiere a campaniei, precum şi a 
datelor la care va avea loc fiecare acțiune. 

Intervalul de timp ocupat de o campanie depinde de obiectivele 
şi natura acesteia. Unele campanii (precum cele care își propun să 
informeze publicul despre lansarea unui nou produs) trebuie să fie 
rapide și energice; altele (precum cele care au ca obiectiv să schimbe o 


perceptie negativá sau sá convingá publicul sá accepte valori noi) se 
vor derula pe perioade lungi de timp. Întinderea acestora se justifică 
prin faptul că schimbarea atitudinilor este dificilă, ceea ce implică 
stabilirea unor obiective care nu se pot atinge decât în unul, doi sau 
trei ani. 

Calendarul are rolul de a indica data, ziua, ora, la care va avea 
loc acțiunea respectivă - pe de o parte - și de a arăta timpul necesar 
pentru pregătirea și desfășurarea acesteia - pe de altă parte, în 
stabilirea intervalului de timp necesar pregătirii unui element 
strategic al campaniei, specialiştii în relații publice trebuie să țină 
seama de toate activităţile care concură la realizarea evenimentului 
sau mesajului în cauză; de obicei, ei evaluează acest interval de timp pe 
baza experienței din campaniile anterioare. De exemplu, pentru 
organizarea unei conferinţe de presă, trebuie să se ia în calcul timpul 
necesar pregătirii și tipăririi (imprimării) materialelor care vor fi 
prezentate ori înmânate jurnaliștilor, timpul necesar elaborării 
discursului, timpul necesar pregătirii reprezentantului organizaţiei 
care va apărea în fata presei. Trebuie să se stie cu cât timp înainte de 
ziua conferinţei se vor trimite invitatiile (dacă se trimit prin poştă se 
vor estima și întârzierile posibile, plus timpul necesar jurnaliștilor ca 
să confirme participarea), ce interval este necesar pentru închirierea 
(dacă e cazul) si pregătirea sălii sau pentru contactarea firmei de 
catering etc. De asemenea trebuie să se ţină seama de întârzierile care 
pot apărea pe parcursul derulării unei activități; factorii care pot 
genera întârzieri (tipărirea, difuzarea prin poștă, agenda încărcată a 
unor invitati etc.) trebuie să fie cântăriți cu atenţie, astfel încât 
calendarul să fie flexibil şi să permită efectuarea unor schimbări. 

Pe calendarul campaniei se trec toate aceste elemente, 
specificându-se clar intervalele necesare realizării fiecărei operațiuni. 
Dacă se procedează astfel pentru fiecare acțiune, la finalul calendarului 
se va observa că unele perioade sunt mai aglomerate și altele mai 
liniştite şi se va putea trece la o reeșalonare şi echilibrare a acțiunilor 
prevăzute în planul campaniei. Calendarul trebuie alcătuit în așa fel 
încât să facă vizibile, dintr-o privire, principalele elemente ale 
strategiei campaniei; în plus, el trebuie să ofere suficiente detalii în 
legătură cu fiecare eveniment, astfel încât desfășurarea lor în timp să 
poată fi corectată, dacă este necesar. 

Strategia campaniei trebuie să fie în acord cu anul calendaristic 


Si cu succesiunea sárbátorilor cunoscute (religioase, comemorative, 
zile nationale ori internationale) sau a evenimentelor deja programate 
(alegeri, târguri, expoziţii, manifestări sportive de amploare); în 
consecință, programarea unor acțiuni speciale va tine seama de 
perioadele propice ale anului, încercând să evite suprapunerea peste 
calendarul festiv sau politic deja existent. 

În ceea ce priveşte modul de prezentare grafică a calendarului 
campaniei, R. Kendall (1992, pp. 283 - 284) propune patru variante: 

— Calendar pentru fiecare lună: acest tip de calendar poate fi 
unul tipărit sau unul scris de mână; pe calendar sunt încercuite datele 
diverselor acțiuni; alături se adaugă (cu o culoare) activităţile 
principale si (cu altă culoare) detaliile de comunicare; acest lucru 
permite coordonarea activităților corelate. 

— Calendarul global: acesta este reprezentat ca o schemă 
grafică în care anul este divizat în două, trei sau patru părți; pe această 
schemă sunt reprezentate toate elementele strategiei, cu intervalele de 
timp necesare organizării și derulării acestora; avantajul unui 
asemenea tip de calendar este că acțiunile și relaţiile dintre ele pot fi 
văzute dintr-odată, amintind celor care lucrează ce etape au fost 
parcurse şi ce etape mai sunt de realizat; dezavantajul constă în faptul 
că un asemenea tip de calendar ocupă un spațiu mare și este greu de 
transportat. 

— „Tabloul lui Gantt": pe o coloană, în stânga, este alcătuită lista 
activităților; în dreapta, pe orizontală se trec lunile si, pe verticală, 
succesiunea zilelor; prin linii colorate se leagă numele acțiunii de ziua 
în care aceasta a fost programată. 

— „Calendarul povestit”: în acesta sunt prezentate în mod 
detaliat activităţile care trebuie îndeplinite, precizându-se în dreptul 
fiecăreia data desfășurării ei. 

Indiferent de modelul ales, calendarul trebuie să fie ușor de 
consultat şi să prezinte în mod clar momentul în care se vor desfășura 
diferitele activităţi, precum și intervalul de timp necesar organizării 
acestora. 

2.8. Stabilirea bugetului 

Încă din etapa fixării obiectivelor campaniei, specialiştii în 
relații publice trebuie să ia în considerare limitele bugetare. Evident, 
managerii doresc să obțină rezultate spectaculoase cheltuind cât mai 
puţin; de aici derivă obligaţia relationistilor de a cere, în cadrul 


discutiilor preliminare din etapa analizei situatiei, o estimare 
orientativă a bugetului preconizat. Ideal ar fi ca bugetul să fie 
substantial, astfel încât, prin folosirea celor mai bune metode, a 
acțiunilor complexe si a celor mai buni specialiști, să crească șansele 
de succes ale campaniei. Limitările de buget nu trebuie să fie o piedică 
în procesul de concepere și planificare a acțiunilor considerate a fi cele 
mai eficiente în raport cu obiectivele campaniei. Se cunosc numeroase 
situaţii în care campaniile au avut bugete mici si au obținut succese 
remarcabile: acest lucru a fost posibil deoarece banii au fost cheltuiţi 
judicios, iar specialiştii au dat dovadă de multă inventivitate în etapele 
de planificare si de implementare a campaniei. 

Atunci când costurile unei campanii depăşesc valoarea 
obiectivelor propuse, rezultatul campaniei nu poate fi considerat un 
succes. Este bine cunoscut exemplul des citat al campaniilor 
defund-raising mai costisitoare decât sumele colectate. Sunt cunoscute, 
de asemenea, eșecurile unor campanii cu costuri mari, dar cu obiective 
care nu erau în concordanţă cu valorile publicului, în acele situații în 
care bugetele prevăzute inițial nu sunt suficiente, în planul de 
campanie pot fi prevăzute evenimente care au ca scop strângerea de 
fonduri; dacă aceste acțiuni sunt bine gândite, ele contribuie nu doar la 
strângerea de fonduri suplimentare, ci și la atingerea obiectivelor 
campaniei, în alte cazuri pot fi atraşi diferiți sponsori interesați de 
valorile promovate şi de atingerea obiectivelor campaniei. 

Ținând seama de toate aceste aspecte, W.S. Dunn (1986, p. 197; 
vezi si D. Newsom, A. Scott, J.V. Turk, 1993, p. 479) recomandă ca 
imediat dupá stabilirea obiectivului campaniei sá se contureze si un 
buget preliminar; aceastá operatie nu este intotdeauna usor de realizat 
Si ea tine de experienta si intuitiile specialistului. Stabilirea unor 
costuri preliminare imediat dupá fixarea obiectivului campaniei este 
importantá, deoarece specialistul poate descoperi, inainte de a se lansa 
in conceperea si planificarea intregii campanii, cá bugetul este mult 
prea mic; astfel el poate sá reconsidere obiectivele si sá construiascá 
un nou proiect de campanie, în caz contrar se poate întâmpla ca 
programul să fie oprit la mijlocul lui, pentru că nu mai sunt bani, sau să 
fie amputat (se renunţă la anumite acțiuni). 

Calculul efectiv al bugetului se poate face după ce au fost 
stabilite strategiile, tacticile şi calendarul campaniei, în felul acesta vor 
putea fi evaluate cheltuielile pentru fiecare acțiune în parte, în raport 


cu totalul actiunilor planificate si timpul alocat pentru fiecare din 
acestea, in buget se includ toate costurile: tipárituri, inchirieri de 
spatiu, echipamente, materiale, deplasári, hoteluri, mese, banner, 
panouri de reclame sau timp ori spațiu de reclamă cumpărate în 
mass-media, poştă, telefoane, alte servicii, costuri de personal etc. La 
acestea se adaugă un procent suplimentar pentru cheltuieli 
neprevăzute si un altul pentru a se face față ratei inflaţiei (în special 
pentru campaniile de lungă durată), în calcularea bugetului specialiștii 
sunt de acord cu formula: „Cere mai mult decât ai nevoie”. 

Calculul pentru bugetul global al unei campanii este o activitate 
complexă: de aceea, fiecare specialist care răspunde de o anumită 
acțiune este chemat să ofere o listă cu cheltuielile preconizate, iar 
suma acestor liste determină costurile totale. Este de dorit ca din 
echipă să facă parte şi un contabil specializat, care să efectueze 
calculele în mod corect și să ofere estimări competente. Totuşi, fixarea 
bugetului nu este numai o operaţie contabilă: 

Bugetul unei activități este şi un scop și o formă de control, 
încerci să te mentii în limitele determinate initial si folosești aceste 
limite pentru a monitoriza cheltuielile. lată de ce este necesar să se 
acorde o atenție aparte acestui factor în etapele preliminare ale 
planificării şi de ce trebuie ca el să fie supravegheat în mod constant (R. 
Reilly, 1987, p. 102). 

După ce s-a fixat bugetul final, acesta trebuie comparat cu 
estimarea inițială, cea care a fost comunicată conducerii organizaţiei. 
Este de dorit ca între acestea să nu existe deosebiri stridente. Bugetul 
este apoi prezentat conducerii, împreună cu planul de campanie, 
pentru a fi aprobat. 

2.9. Definirea procedurilor de evaluare 

Evaluarea reprezintă analiza sistematică a desfăşurării 
campaniei si a rezultatelor sale. Ea ne permite să vedem (si să invátám 
din) ceea ce am făcut bine și ceea ce am greșit, să constatăm dacă am 
făcut progrese și, mai ales, să înțelegem cum putem face mai bine data 
viitoare. Toţi specialiștii sunt de acord cu faptul că evaluarea trebuie 
privită ca un proces continuu, care trebuie efectuat în toate etapele 
unei campanii de relații publice: pregătirea planului, punerea lui în 
practică, impactul pe care campania a avut-o asupra diferitelor 
categorii de public. Procedând în acest fel putem observa, din timp, 
eventualele lipsuri sau greșeli, iar acestea vor putea fi corectate, cu 


pierderi minime. Procesul de evaluare nu ne aratá numai dacá 
obiectivele campaniei au fost indeplinite, ci si dacá planul de campanie 
a fost bine conceput si dacá strategiile si tacticile au fost adecvate. 
Deseori, specialistii comit eroarea de a substitui rezultatele cu 
evaluarea acestora. De exemplu, rezultatele implementárii campaniei 
pot fi concretizate de un anumit numár de comunicate trimise presei, 
de broşuri tipărite sau de întruniri cu reprezentanti ai unor publicuri 
vizate; evaluarea trebuie să stabilească dacă brosurile au fost citite si 
au avut impact, dacă numeroasele comunicate au fost (și cum au fost) 
preluate de mass-media si dacă întrunirile au condus la o ameliorare a 
relației dintre organizaţie si publicurile respective. 

După S.M. Cutlip, A.H. Center, G.M. Broom (1994, pp. 415 - 430; 
vezi pentru un model analog si O.W. Baskin, C.A. Aronoff, 1992, pp. 179 
- 198), procesul de evaluare trebuie sá se desfásoare pe trei niveluri; 
in cadrul fiecárui nivel de evaluare sunt urmáriti anumiti pasi, iar 
trecerea de la unul la altul nu trebuie făcută până ce nu au fost 
efectuate toate măsurătorile: 

1. Evaluarea planului de campanie: aceasta stabileşte dacă 
informaţiile care au stat la baza construirii planului au fost suficiente şi 
de calitate; totodată se evaluează si calitatea strategiilor planificate. Pe 
acest nivel de evaluare pot fi parcurşi trei paşi: 

a) evaluarea adecvării informaţiei folosite în elaborarea planului: 
acum se verifică dacă anumite informaţii esenţiale au lipsit, dacă 
informaţiile disponibile erau complete, dacă informaţiile au fost corect 
utilizate (Au existat publicuri importante neluate în calcul? S-a 
întâmplat ca jurnaliștii să solicite anumite date care nu erau 
disponibile in fact book? Au fost cereri de ultimă oră pentru cercetări 
care să suplinească informaţiile lipsă? Au fost identificati toti actorii 
majori ai evenimentului? etc.); 

b) evaluarea adecvării programului, a strategiilor şi tacticilor 
propuse: se stabileşte dacă mesajele și acțiunile planificate au 
corespuns specificului diferitelor situaţii și dacă ele au avut efectele 
scontate (Au fost mesajele transmise la timp si în mod corect către 
presă? Au corespuns ele obiectivelor mass-media si ale publicurilor 
vizate? Au existat reacții adversative? A fost nevoie de intervenții 
ulterioare pentru a se corecta ceva? etc.); 

c) evaluarea calității mesajelor şi celorlalte componente ale 
programului: este analizată performanţa profesională, din perspectiva 


experientei si a valorilor specifice specialistilor din relatiile publice. 

2. Evaluarea implementării: aceasta stabileşte gradul în care 
tacticile utilizate în timpul campaniei şi-au atins scopul; în același timp 
se măsoară și efortul depus pentru realizarea acestora. Această etapă 
începe cu: 

a) evidența numărului de mesaje trimise, altfel spus, a 
distribuţiei; se va înregistra numărul de scrisori, comunicate, relatări, 
publicaţii, sau alte forme de comunicare transmise către publicurile 
vizate; tot acum se numără intervențiile publice (mediatizate sau nu), 
prezentările, expoziţiile sau lansările, alte activități; această evidență 
ne permite să vedem dacă programul de campanie a fost respectat 
conform planului inițial; 

b) monitorizarea mesajelor care au fost preluate de mass-media: 
această evaluare ne arată ce părți din mesaje au fost selectate de presă 
(ceea ce ne va ajuta în conceperea următoarelor mesaje) și dacă 
materialele transmise au avut sau nu posibilitatea de a atinge 
publicurile vizate; datorită diseminării mesajelor în numeroase media, 
la ore şi în emisiuni (sau pagini) nu totdeauna previzibile, cel mai 
adesea monitorizările sunt efectuate de firme specializate (mai ales 
atunci când este vorba de întregul spectru al mass-media; în cazul unei 
campanii care vizează numai mass-media locală, monitorizarea se 
poate face şi de către specialiștii în relaţii publice din departamentul 
respectiv); 

c) identificarea publicurilor-tintd care au fost expuse la mesajele 
campaniei; în aceste evaluări nu trebuie confundată audiența generală 
(publicul potential al unui mesaj) de audiența efectivă (acele segmente 
din publicul potenţial care reprezintă publicurile vizate de campanie); 
această evaluare implică cercetări complexe, care trebuie făcute de 
specialiști sau firme specializate; 

d) stabilirea numărului celor care au receptat mesajele transmise: 
în aceste evaluări trebuie aflat câte şi ce fel de persoane au citit 
(ascultat, privit) mesajul, ce și cât au citit (privit, ascultat), cum l-au 
perceput; totodată este bine de ştiut câte şi ce fel de persoane nu au 
citit (ascultat, privit) mesajul respectiv; 

3. Evaluarea impactului: aceasta măsoară modul în care 
obiectivele campaniei au fost atinse și feed-backul pe care l-au 
transmis publicurile vizate. Pașii acestei evaluări sunt: 

a) stabilirea numărului de persoane care au învăţat ceva din 


mesajele transmise; 

b) stabilirea numárului de persoane care si-au schimbat opiniile 
dupá receptarea mesajelor; 

c) stabilirea numărului de persoane care și-au schimbat 
atitudinea după receptarea mesajelor. Aceste trei tipuri de evaluări 
presupun compararea cunoștințelor, opiniilor, atitudinilor existente 
înainte de începerea campaniei cu cele dobândite după campanie: 
cercetările trebuie făcute pe grupuri reprezentative din fiecare public 
vizat, prin aplicarea metodelor si a experienţei din științele sociale; 

d) stabilirea numărului de persoane care acţionează în direcţia 
sugerată de mesaje; 

e) stabilirea numărului de persoane care repetă sau promovează 
comportamentul sugerat de campanie. Aceste evaluări trebuie să arate 
schimbările de comportament induse de respectiva campanie: 
rezultatele se pot obține prin observarea directă sau indirectă a 
grupurilor sau indivizilor, ori prin analiza unor documente care 
consemnează comportamentul diverselor categorii de public; 

f) stabilirea contribuţiei campaniei la schimbarea socială și 
culturală pozitivă. Toate aceste forme de evaluare presupun un bagaj 
complex de cunoștințe, atât din domeniul relaţiilor publice, cât si din 
acela al ştiinţelor sociale, precum și stăpânirea tehnicilor calitative şi 
cantitative de cercetare. 

Dintr-o altă perspectivă, D.L. Wilcox, P.H. Ault, W.K. Agee (1992, 
pp. 211 - 227) consideră că la baza oricărei evaluări trebuie să stea 
efectul pe care l-a avut campania de relaţii publice. Acesta se poate 
estima pornind de la câteva întrebări elementare: 

A fost campania de relaţii publice bine planificată? 

Au înțeles beneficiarii mesajelor conţinutul acestora? 

Au fost atinse toate publicurile și segmentele de public vizate? 

Au fost atinse obiectivele organizaţiei? 

Au existat evenimente neașteptate care au afectat campania? 

S-a integrat campania în bugetul stabilit? Existau moduri de a 
face campania mai eficientă! 

Ce măsuri pot fi luate pentru a îmbunătăţi, în viitor, campanii 
asemănătoare? 

Succesul sau insuccesul unei campanii trebuie estimate prin 
criterii realiste, credibile, specifice şi acceptabile (în raport cu 
standardele organizaţiei). 


Ín acest sens, autorii amintiti prezintá urmátoarea listá de 
metode de evaluare: 

1. Măsurarea producţiei: aceasta constă în inventarierea 
produselor campaniei într-o perioadă de timp determinată: conferinţe 
de presă, comunicate, evenimente, fotografii şi alte materiale 
audiovizuale etc. Această evaluare dă o anumită imagine asupra 
productivității echipei, dar ea pune accentul pe cantitate, în defavoarea 
calității. O altă formă de evaluare a productivităţii ar fi corelarea dintre 
numărul de materiale realizate si timpul consumat pentru realizarea 
lor; sau dintre numărul acestor materiale si tipul de mass-media care 
le-a preluat (un articol într-un mare ziar național este mai important 
decât cinci relatări în ziarul local). Acest ultim criteriu nu este 
întotdeauna relevant deoarece deciziile de publicare tin de factori care, 
adeseori, nu au legătură directă cu interesul public sau calitatea 
materialului trimis de specialistul în relaţii publice (un eveniment 
politic neașteptat, o criză socială sau o catastrofă pot satura spaţiul sau 
timpul mass-media si pot amána sau anula publicarea mesajelor 
transmise de departamentele de relații publice). 

2. Măsurarea distribuției: aceasta asociază măsurarea 
productivității cu repartiția, pe diferite mass-media, a materialelor 
respective. Un asemenea sistem permite corelarea numărului de 
materiale trimise cu numărul instituțiilor mass-media sau al 
reprezentanților unor publicuri precise care au primit aceste materiale; 
totuşi, această evaluare nu poate spune dacă mesajele au fost receptate 
sau dacă ele au contribuit la îmbunătățirea comunicării sau la 
schimbarea unor atitudini. 

3. Măsurarea expunerii mesajului: această metodă măsoară 
acceptarea de către mass-media a mesajelor si arată cát de mare a fost 
mediatizarea respectivului material din campanie; această formă de 
evaluare nu spune însă nimic despre numărul de persoane care au citit 
(ascultat, privit) mesajul sau despre reacția lor în fața acelui mesaj. 

4. Măsurarea acuratetei mesajului: prin această metodă se 
verifică dacă elementele-cheie ale mesajului au fost păstrate în 
versiunile distribuite de mass-media; în acest scop vor fi făcute analize 
permanente ale presei, pentru a se verifica dacă ideile majore sau 
cuvintele-cheie din mesajele concepute de specialiştii în relații publice 
au fost incluse în formele publicate. 

5. Măsurarea acceptării de către audiență si a schimbării de 


atitudine: aceastá formá de evaluare urmáreste identificarea noilor 
atitudini generate de mesajele campaniei. 

6. Măsurarea acţiunii audienței: prin această evaluare se 
urmăreşte determinarea modului în care campania a contribuit la 
transformarea publicurilor in actori sociali activi, modul în care, 
datorită campaniei, au apărut forme noi de acțiune publică. 

La rândul sáu, J.A. Hendrix (1995, pp. 38 - 40) propune un alt 
model, bazat pe cele două tipuri de obiective pe care le poate avea o 
campanie: de impact (informaţionale, atitudinale, comportamentale) si 
de output. Astfel, metodele de evaluare pot tine seama de: 

1. Evaluarea obiectivelor informaţionale; aceasta include trei 
dimensiuni: 

a) expunerea mesajului; în acest caz se monitorizează presa 
locală și națională, scrisă si audiovizuală, precum și participarea la 
diferitele evenimente din campanie; de obicei aceste măsurători sunt 
făcute de instituţii specializate; 

b) înțelegerea mesajului; cercetarea urmărește să determine 
modul în care diferiți reprezentanți ai publicului au perceput mesajele, 
cât au reținut sau înţeles din conținutul acestora; 

c) internalizarea mesajelor; se urmăreşte verificarea 
cunoştinţelor care au rămas în memoria publicului, după ce acesta a 
fost expus la mesajele campaniei. 

2. Evaluarea obiectivelor atitudinale; aceasta încearcă să 
determine modul în care campania a influenţat atitudinile publicului; 
în acest caz se compară rezultatele unor teste făcute înainte de 
începerea campaniei cu cele ale testelor făcute după derularea 
campaniei. 

3. Evaluarea obiectivelor comportamentale; influența asupra 
comportamentelor poate fi măsurată fie prin preteste (înainte de 
expunerea la mesajele campaniei) si post-teste (după expunere), fie 
prin observarea comportamentului publicului vizat. 

4. Evaluarea output-ului; pe lângă măsurarea obiectivelor de 
impact, trebuie evaluate si cele referitoare la distribuția mesajelor în 
diferitele media. Eficacitatea distribuţiei poate fi controlată prin 
numărarea comunicatelor de presă trimise, a numărului de contacte 
avute cu jurnaliștii, a numărului de discursuri ţinute de reprezentanții 
organizației în fata publicurilor-tintá, a numărului de publicaţii proprii 
distribuite publicului sau a numărului de întâlniri cu lideri sau membri 


semnificativi ai publicurilor. 

2.10. Concluzii 

Dupá ce Planul de campanie a fost terminat el trebuie sá fie 
integrat într-un document complex, care va fi prezentat în fata 
conducerii organizaţiei. De abia după ce planul, în integralitatea lui a 
fost aprobat, se va putea trece la implementarea lui. Un plan bun de 
campanie trebuie să fie în concordanţă cu obiectivele şi valorile 
generale ale organizației, să fie realist (să nu promită mai mult decât 
poate realiza), să fie flexibil (să admită schimbări), să atingă valorile, 
interesele si așteptările fiecăruia din publicurile-tintá vizate. După D.W. 
Guth si C. Marsh (2000, pp. 287 - 288) succesul în executarea unei 
campanii bine planificate depinde de şase factori esentiali: 

a) delegarea responsabilitátilor: răspunderea pentru executarea 
fiecărei activităţi trebuie să fie atribuită în mod precis unui membru al 
echipei; această delegare trebuie să figureze în planul scris şi aprobat 
de conducerea campaniei; 

b) fixarea termenelor limită (deadline) de îndeplinire a fiecărei 
acţiuni; 

c) controlul calităţii: coordonatorul campaniei trebuie să 
verifice fiecare document, modul de îndeplinire a sarcinilor, starea 
echipamentelor, calitatea produselor de comunicare etc. 

d) comunicarea în interiorul echipei: coordonatorul trebuie să 
asigure circulația informaţiei prin întâlniri de lucru si schimburi de 
idei între membrii echipei; 

e) comunicarea cu beneficiarul campaniei (clienti sau 
conducerea organizaţiei): aceştia trebuie să fie la curent cu stagiul de 
executare a acțiunilor prevăzute în plan, cu dificultățile întâmpinate, 
cu soluțiile găsite; 

f) evaluarea permanentă: pe măsură ce acțiunile preconizate 
sunt realizate, ele trebuie supuse evaluării, pentru a se detecta 
eventualele nereușite și a le corecta sau preîntâmpina. 

3. Exemple de campanii de relații publice 

3.1. Campania pentru reciclarea resturilor menajere din San 
José 

Această campanie a fost organizată de primăria orașului San 
José si a avut ca scop motivarea locuitorilor din cele peste 260.000 de 
case din această localitate californiană ca să adopte noile coşuri mobile 
pentru gunoaiele reciclabile, în care să fie puse separat diversele 


produse menajere si uleiurile de motor folosite (R. Kendall, 1996, pp. 
87 - 88). 

Definirea problemei. Reglementárile statale solicitau generarea 
unui sprijin public pentru implementarea unui nou program de 
reciclare a materialelor si de reducere a risipei. 

Analiza situaţiei. Au fost investigate (prin chestionare trimise 
prin poștă sau efectuate la telefon) peste 180.000 de cămine, în ceea ce 
priveşte atitudinea față de reciclarea resturilor menajere, dorința de 
acceptare si de implicare în program. Focus-grupurile organizate au 
completat datele obţinute de anchete si au pretestat afisul 
promoţional „Cum să reciclezi”. Toate aceste cercetări s-au desfăşurat 
în limbile engleză, spaniolă și vietnameză, vorbite în zona respectivă. 

Stabilirea obiectivelor. Dublarea, prin obţinerea sprijinului 
populaţiei, a volumului de materiale reciclabile provenite din resturile 
menajere; reducerea materialelor care sunt depuse în gropile de gunoi 
cu 50%. 

Identificarea publicurilor. Au fost vizate casele în care locuiau 
familii de vorbitori de engleză, spaniolă si vietnameză si 75.000 de 
locuitori din apartamentele orașului. 

Strategia. Implementarea unei campanii pe multiple suporturi 
media si atragerea sprijinului a numeroase organizații. 

Calendarul. Eforturile au fost concentrate în intervalul 
februarie-septembrie 1993. 

Bugetul. Au fost aprobate 1, 2 milioane de dolari, repartizate 
astfel: 60.000 pentru cercetare, 735.000 pentru cheltuieli materiale, 
100.000 pentru atragerea unor minorități, 300.000 pentru conceperea 
şi distribuirea anunţurilor. 

Tactici de implementare a campaniei. Mesajele (în cele trei limbi 
amintite) au fost plasate pe materialele distribuite odată cu 
abonamentele de salubritate, precum si prin newsletter sau apeluri 
telefonice; presa scrisă şi cea audiovizuală au fost implicate prin 
diverse ştiri şi mesaje de tip publicity. De asemenea un corp de 
voluntari a mers din casă în casă pentru a discuta cu locuitorii din zonă. 
Una dintre firmele care colectau gunoaie, Western Waste, a organizat 
un program educaţional care s-a desfăşurat în diferite şcoli. Cealaltă 
firmă, Green Te-am, a organizat un alt program de explicare ce a vizat 
casele cu mai multe familii. Pentru toate aceste acțiuni echipa de 
campanie a fost pregătită pentru eforturile de comunicare în trei limbi 


diferite. 

Evaluare. Dupá 6 luni de campanie cantitatea de materiale 
reciclabile provenite din resturile menajere aproape s-a triplat (în 
raport cu situația de dinainte de începerea campaniei); altfel spus 
cantitatea de resturi menajere care nu a mai fost vărsată la gropile de 
gunoi a crescut cu 20%. Apelurile telefonice solicitând informaţii sau 
exprimând nemulțumiri au scăzut de la 4.000 pe zi înaintea campaniei 
la 1100, din care numai 5% exprimau nemulțumiri. Prezentarea 
campaniei în presă era în continuare pozitivă si jurnaliștii își 
manifestau sprijinul față de această acțiune. O anchetă desfășurată 
prin telefon a arătat că oamenii aveau o atitudine pozitivă față de 
derularea programului; totodată a fost investigat şi tipul de media 
(utilizat în campanie) care a fost preferat de locuitori. 

3.2. Campania NASA „Pentru spațiu”. 

Această campanie a fost concepută pentru a se obține sprijinul 
oficial pentru dezvoltarea programului spaţial al SUA (R. Kendall, 1996, 
pp. 220 - 222) 

Definirea problemei. Programul spatial al SUA era ameninţat de 
reducerile bugetare, în același timp, în alte țări se desfășurau cercetări 
intense şi apăreau noi dezvoltări tehnologice. 

Analiza situaţiei. Monitorizarea regulată a dezbaterilor din 
Congresul SUA și a știrilor din presă arăta că membrii Congresului 
aveau retineri serioase față de bugetul NASA pentru anul fiscal 1994. 
Pe de altă parte, sondajele arătau că publicul american sprijină 
cercetările spatiale; de asemenea, programele educaționale consacrate 
spațiului cosmic dovedeau că elevii, studenții și profesorii posedă un 
nivel din ce în ce mai bun de înțelegere a matematicii şi fizicii. 

Stabilirea obiectivelor. Au fost fixate următoarele obiective: 
câştigarea sprijinului pentru programele spaţiale prin crearea unui 
entuziasm al publicului față de aceste programe, în primul rând prin 
apelul la factorii emotionali. Dirijarea acestui sprijin, prin diverse 
tipuri de mesaje, către membrii Congresului, în vederea aprobării 
bugetului NASA pe anul 1994. 

Identificarea publicărilor. Tinta primară era constituită din 
acele grupuri care puteau fi implicate în acest proiect si puteau avea o 
influență asupra membrilor Congresului: angajaţii NASA, oficialii din 
legislativ, guvern şi administraţie, publicul general, specialiștii și cei 
care lucrau în cercetările spațiale, educatorii, oamenii de afaceri cu 


interese în proiectele spatiale. 

Strategia. Crearea unei mari varietáti de situatii pentru 
educarea publicurilor-tintá in sensul intelegerii programelor spatiale. 
Conceperea si promovarea unor teme atrágátoare (,Avem nevoie de 
Spaţiul nostru”; „Spaţiul. A fi prezenţi acolo este viitorul nostru") care 
să fie încorporate în variate unități promoţionale adresate 
publicurilor-tintá, pentru a le spori entuziasmul față de programele 
spaţiale. 

Bugetul. Aproximativ 120.000 de dolari 

Tactici de implementare a campaniei. Au fost concepute mai 
multe evenimente speciale pentru diferite categorii de public-tintá; 
numărul şi importanţa acestora a crescut în preajma momentului 
votului din Congres. Mai multe dineuri și forumuri de dezbatere au 
mobilizat oameni de știință si politicieni pentru a arăta rolul 
cercetărilor din spațiu pentru rezolvarea unor probleme curente, 
precum producerea de noi medicamente. Au fost distribuite peste 
50.000 de insigne cu textul „Am nevoie de Spaţiul meu”, atașate unor 
cârduri care conțineau informaţii despre programele spaţiale; de 
asemenea, 50.000 de cărți poștale, ilustrate cu teme spatiale, 
continánd mesaje de sprijin pentru NASA, au fost folosite pentru a fi 
trimise membrilor Congresului si altor oficialitáti. Au fost trimise 
programe si materiale ajutătoare pentru a veni în sprijinul cadrelor 
didactice care predau materii ştiinţifice. Presa a fost în mod constant 
informată prin ştiri, documentare, articole de opinie. Au fost 
comandate mai multe sondaje, care au arătat opiniile americanilor 
despre proiectele spaţiale. 

Evaluare, în evaluarea campaniei au fost luate în calcul 
următoarele valori cantitative: numărul si proeminenta persoanelor 
care s-au implicat în campanie (inclusiv președintele SUA, Bill Clinton); 
numărul de materiale tipărite (aprox. 75 de milioane); numărul 
materialelor publicate de mass-media; numărul de scrisori trimise 
membrilor marcanţi ai Congresului; numărul organizaţiilor care au 
luat parte la campanie etc. Rezultatul cel mai important a fost 
aprobarea bugetului propus de NASA pe anul 1994. Mesajele 
campaniei au fost preluate de cele mai importante agenții de presă si 
cotidiane din SUA, atingând circa 75 de milioane de cititori. 

Comunicarea de criză 

Falimentul unor fonduri sau jocuri piramidale (Mondragón, 


SAFI, FNI, Caritas), falimente sau crize de lichiditáti ale unor bánci 
(Dacia Felix, Bancorex, Banca Internaţională a Religiilor, Creditbanc, 
Banca Turco-Románi), prábusiri de avioane (cele ale companiei 
Tarom la Báietesti si la Baia Mare, cele ale aviatiei militare románe, in 
diferite zone ale țării), inundații catastrofale şi repetate, incendii (în 
mediul forestier, în întreprinderi sau zone locuite), poluări ale unor 
ape (Someș, Siret, Olt, Jiu), greve şi manifestații (cu forme violente), 
atacuri și asasinate asupra unor personalităţi, epidemii succesive, 
scandalul diplomelor false sau al înscrierii la licee etc., etc., etc. lată 
numai câteva exemple, dintre sute de cazuri trăite de societatea 
română, care arată că această perioadă este una zguduită de 
numeroase crize, în zilele noastre criza (economiei, culturii, valorilor, 
învățământului, societății etc.) a devenit o stare cotidiană, iar cuvântul 
a intrat în vocabularul curent al conducătorilor de instituţii, al 
jurnaliștilor şi al publicului larg. Prezența aproape continuă a crizelor, 
plasate în cele mai diferite instituţii, precum și nevoia de a le înțelege, 
anticipa sau controla au făcut ca tot mai multi lideri politici, 
conducători de întreprinderi, specialişti în management și practicieni 
ai relaţiilor publice să se preocupe de „gestiunea crizelor”, 
„managementul crizelor”, „comunicarea de criză” etc; totuși, 
experiența de zi cu zi din România ne arată că foarte puţini sunt aceia 
care dețin competențele, experiența și logistica necesare 
preîntâmpinării si controlării eficiente a unei crize. 

Orice organizație se poate confrunta cu o situaţie de criză, în 
măsură să pună în pericol funcționarea ei normală și reputaţia de care 
se bucură într-o anumită comunitate. Unele crize sunt previzibile si 
pot fi prevenite, altele nu pot fi bănuite si nu pot fi anticipate în mod 
corect. Experienţa a arătat că, în ciuda tuturor precautiilor (de ordin 
tehnic, economic, financiar, educativ etc.) luate pentru stoparea sau 
controlarea unei crize, ea poate scăpa de sub control și lua amploare; 
în aceste condiţii criza poate aduce prejudicii grave organizaţiei, dacă 
nu este gestionată corect din toate punctele de vedere, inclusiv din 
punctul de vedere al comunicării. Altfel spus, o bună comunicare în 
timpul crizei poate să atenueze si chiar să împiedice reacțiile negative 
ale publicului, în general, se consideră că o criză afectează profund 
imaginea unei organizaţii. De obicei, imaginea de marcă se 
construiește în perioadele de normalitate, când se conturează 
ansamblul de valori şi reprezentări prin care publicul percepe 


organizația respectivă, în timpul crizei se impun alte reprezentări si 
,simboluri" si se fixează anumite ,clisee", care vor rămâne mult timp 
asociate cu imaginea acelei organizaţii. De aceea, conducerea 
organizaţiei, împreună cu departamentul de relaţii publice trebuie să se 
pregătească din timp pentru a face față unor situaţii neașteptate sau 
anormale. Gestiunea crizei nu se poate improviza; dimpotrivă, ea se 
întemeiază pe evaluarea corectă a circumstanțelor și pe stăpânirea 
unor strategii adecvate de răspuns, strategii pregătite și chiar 
experimentate cu mult timp înainte de explozia crizei. 

1. Definiţii şi tipologii ale crizei 

1.1. Definiţii 

Crizele sunt fenomene complexe care pot afecta fie întregul 
ansamblu social, fie anumite sectoare ale acestuia (viața economică, 
sistemul politic, relaţiile internaționale, sistemele financiar-bancare, 
structura socială, instituţiile de învățământ şi cultura etc.). În 
consecință, ele au suscitat interesul economiştilor, sociologilor, 
antropologilor, psihologilor, istoricilor și, implicit, al teoreticienilor 
sau practicienilor din relaţiile publice. 

După Simon A. Booth (1993, pp. 91 - 104) cercetările 
consacrate crizei se pot grupa în trei categorii: perspectiva psihologică 
(interesată — de studierea cazurilor clinice), perspectiva 
economico-politică (preocupată de identificarea caracteristicilor 
structurale ale crizelor si de definirea unor tehnici de gestiune a 
acestora) şi perspectiva sociologică (dominată de cercetările 
consacrate reacțiilor colective în situații de dezastru). 

Din punctul de vedere al economiştilor, criza este sinonimă cu o 
întrerupere a ritmului de creştere economică, fie în raport cu creşterea 
anterioară, fie în raport cu creşterea estimată (J. Attali, 1976; D. 
Arnould, 1989). 

Specialiștii în ştiinţele politice împart crizele în trei mari 
categorii (crize de sistem, crize guvernamentale de luare a deciziilor şi 
crize de confruntare internaţională); ei consideră că orice criză se 
defineşte prin combinarea dintre 

..0 ameninţare puternică, în măsură să afecteze scopurile de 
bază ale liderilor politici, un timp foarte scurt înainte ca situația să 
evolueze într-un mod nedorit de aceştia și efectul de surpriză (C.F. 
Herman, 1993, p. 206; vezi si J. Lagroye, 1993, pp. 406 - 408; G. Evans, 
J. Newham, 1990, pp. 72 - 73). 


Ín Dictionarul de sociologie coordonat de Cátálin Zamfir si Lazár 
Vlásceanu, criza este definitá ca: 

..0 perioadă, în dinamica unui sistem, caracterizată prin 
acumularea accentuată a dificultăţilor, izbucnirea conflictuală a 
tensiunilor, fapt care face dificilă funcționarea sa normală, 
declansándu-se puternice presiuni spre schimbare (C. Zamfir, L. 
Vlăsceanu, 1993, p. 145). 

Un alt dicționar, coordonat de Raymond Boudon, prezintă criza 
ca fiind acel moment în care mecanismele de control și identitatea 
unui grup 

„sunt supuse unei încercări, în general neprevăzute, 
considerată tranzitorie, periculoasă si cu rezolvare nesigură (R. 
Boudon si colab., 1996, p. 73). 

În Lexicul ştiinţelor sociale, Madelaine Grawitz defineşte criza 
astfel: 

...0 situație de conflict intens, de punere sub semnul îndoielii a 
valorilor, a raporturilor între generații sau între grupuri sociale... (M. 
Grawitz, 1994, p.97). 

Din perspectivă psihologică, crizele pot să fie momente ale vieţii 
care: 

„„se înscriu în evoluția normală a ființei umane, corespunzând 
unor stadii sau faze ale dezvoltării sale genetice; 

sau momente 

„legate de evenimente sociale puţin sau deloc anticipate, care 
întorc cu susul în jos modurile de adaptare, fiind capabile să 
destructureze personalitatea şi să ceară un efort de reconstrucție 
adesea imposibil (J. Barus-Michel și colab., 1998, p. 12; vezi şi A. 
Muchielli, 1993). 

În lucrările consacrate managementului crizei se consideră că 
aceasta apare atunci când: 

„Întregul sistem este afectat, în aşa fel încât existenţa sa fizică 
este amenințată; în plus, valorile de bază ale membrilor sistemului 
sunt amenințate într-o asemenea măsură, încât indivizii sunt obligaţi 
fie să realizeze caracterul eronat al acestor valori, fie să dezvolte 
mecanisme de apărare împotriva acestor valori (T.C. Pauchant, I. 
Mitroff, 1992, p. 12). 

Cei doi autori citati disting între incidente (afectează fizic numai 
un subsistem al organizaţiei), accidente (afectează fizic întreaga 


organizatie), conflicte (afecteazá simbolic un subsistem) si crize 
(afectează simbolic întreaga organizație). Din această perspectivă 
managerială, criza este rezultatul 

„amenințărilor din mediu corelate cu slăbiciunile organizaţiei; 
ea apare atunci când amenințările din mediu interacționează cu 
slăbiciunile din interiorul organizaţiei (W.G. Engelhoff, F. Sen, 1992, p. 
447). 

Ín cercetárile, dezbaterile si practicile recente din domeniul 
relatiilor publice situatiile de crizá sau de precrizá sunt definite ca 
fenomene de intrerupere a functionárii normale a unei organizatii si ca 
momente de blocare sau de proastă organizare a schimbului de 
informaţii dintre organizaţie și publicul ei, intern sau extern. Crizele 
apar, în consecință, ca fenomene care pot aduce daune unei organizații, 
atât în planul pierderilor materiale, cât şi în acela al prestigiului social, 
prin deteriorarea imaginii (reputației) publice. După M.W. Allen, R.H. 
Caillouet (1994, pp. 44 - 45), programele de răspuns la criză, gândite si 
aplicate de departamentele de relații publice, trebuie să se bazeze pe 
diferite strategii de comunicare, în măsură să influențeze publicul si să 
schimbe modul în care acesta interpretează acea criză, în consecință, 
pentru specialiștii în relaţiile publice, criza reprezintă un teren 
predilect pentru conceptualizarea şi aplicarea unor strategii de 
comunicare vizând limitarea sau stoparea daunelor. 

Într-o lucrare de referinţă în bibliografia de relații publice, criza 
este definită ca fiind: 

„un eveniment major, impredictibil, care poate conduce la 
efecte negative; acestea pot afecta organizația în ansamblul ei, sau 
sectorial, angajaţii, produsele, serviciile, starea financiară și reputaţia 
acesteia (L. Barton, 1993, p. 2). 

K. Fearn-Banks, o autoare consacrată în acest domeniu, susține 
că o criză este: 

..0 situație cu consecințe potential negative, care afectează o 
organizație, o companie sau o întreprindere, precum și publicurile, 
produsele, serviciile, sau renumele acestora (1996, p. 1). 

După David W. Wragg: 

„criza este un eveniment care afectează în mod grav operaţiile 
unei organizații, eveniment considerat ca nedorit de către membrii 
acelei organizații (1992, p. 265). 

Pentru Patrick D'Humiéres: 


...0 criză poate fi definită ca o anumită situaţie neașteptată, care 
pune în discuţie responsabilitatea întreprinderii în fata marelui public 
şi care amenință capacitatea ei de a-și continua în mod normal 
activitatea (1993, p. 272). 

Din perspectiva acestor autori, criza apare deci ca o ruptură, ca 
o situație nedorită, care întrerupe funcționarea obișnuită a unei 
organizații și care afectează imaginea ei la nivelul publicului. De aceea, 
este necesar să existe o strategie globală de întâmpinare a crizei 
(managementul crizei), un grup de specialisti bine antrenați (celula de 
criză) şi o politică de comunicare adecvată (comunicarea de criză). 

1.2. Tipologia crizelor 

În lucrările consacrate managementului crizei o atenţie aparte 
este acordată tipologizării crizelor, descompunerii lor în etape 
specifice şi, pe această bază, identificării unor strategii adecvate de 
gestionare a crizei. 

Crizele sunt clasificate (vezi sintezele din T.C. Pauchant, |. 
Mitroff, 1992; P. Lagadec, 1993; B. Fornier, 1993; P. Mayer, 1997; E. 
Plottu, 1998) după: 

a) cauze (ele sunt datorate unor factori interni sau externi; 
conjuncturali, imediati ori structurali); 

b) derularea in timp (bruste sau lente); 

c) amploare (superficiale sau profunde); 

d) nivelul la care actioneazá (operationale -  afecteazá 
activitatea curentá; strategice - afecteazá elaborarea strategiilor; 
identitare - afectează identitatea organizaţiei); 

e) consecințe (afectează personalul, clienţii, partenerii, opinia 
publică etc.). 

Din această perspectivă o criză cum a fost cea generată de 
accidentul ecologic de la Baia Mare a avut cauze interne (defecţiuni în 
asigurarea rezistenței bazinului cu reziduuri) şi externe (topirea 
rapidă a zăpezii şi creșterea bruscă a nivelului apelor); aceste cauze 
sunt și structurale, dar si conjuncturale; criza a avut o derulare lentă si 
a fost de mare amploare; ea a acționat la nivel operaţional (a dus la 
oprirea producției), strategic (a forțat schimbarea programelor de 
exploatare) si de identitate (a compromis firma româno-australiană si 
a generat o erodare masivă a imaginii statului român); ea a avut 
consecințe asupra clienţilor și partenerilor companiei, în primul rând, 
dar şi asupra opiniei publice. Prăbuşirea avionului companiei Tarom la 


Balotesti a fost o crizá de mare amploare, care a avut cauze interne si 
conjuncturale, s-a derulat brusc, a actionat negativ mai ales asupra 
identitátii firmei (in plan operational efectele au fost minore, zborurile 
reluándu-se foarte repede) si a afectat o vastá paletá de publicuri 
interne si externe. 

Propunánd o altă tipologie D. Newsom, A. Scott, J.V. Turk 
considerá cá, din punct de vedere fizic, crizele pot fi violente sau 
non-violente; ambele familii de crize pot fi împărțite în trei subgrupe: 

— Create de natură; 

— Rezultate în urma unei acțiuni intenționate; 

— Rezultate în urma unor acte neintentionate. 

Astfel, cutremurele, incendiile declanșate de fulgere, furtunile 
etc. sunt crize violente, produse de natură; epidemiile, invaziile de 
insecte, seceta etc. sunt crize non-violente produse de natură. Actele 
teroriste ori intoxicatille generate de falsificarea unor produse 
reprezintă crize violente, create prin acțiuni intenționate; amenințările 
cu atentate ori răspândirea de zvonuri creatoare de panică reprezintă 
crize non-violente rezultate în urma unor acțiuni intenţionate. 
Exploziile, accidentele, incendiile reprezintă crize violente, apărute în 
urma unor acțiuni neintentionate; eșecurile în afaceri, blocarea 
producţiei, preluările forțate de companii constituie crize non-violente 
neintentionate (D. Newsom si colab., 1993, pp. 538 - 539). 

J.-P. Rossart (1992, pp. 109 - 110) propune o altá tipologie, in 
care distinge crizele interne de cele externe; crizele interne au fie un 
caracter revendicativ (exprimă solicitări referitoare la condiţiile de 
lucru, salarii, securitatea locului de muncă, ameliorarea pregătirii 
profesionale, restructurarea etc.), fie un caracter distructiv (erori 
umane care duc la risipă, pagube, tensiuni, accidente etc.); la rândul lor 
crizele externe se pot datora unor factori naturali (catastrofe) sau unor 
factori umani (vandalism, agresiuni, terorism), în acelaşi timp, după L. 
Demont si colab. (1996, pp. 208 - 209) crizele cauzate de factori 
externi pot afecta mediul (prin intervenția omului: poluări industriale, 
infectarea apei potabile, ploile acide; prin fenomene naturale: incendii, 
uragane, cutremure, inundaţii), bunăstarea publicului (siguranţa 
alimentară, sănătatea, siguranţa locului de muncă), situația economiei 
(greve, falimente, preluări), viața socială (terorism, accidente aviatice, 
feroviare sau rutiere, revolte etc.), viața politică (prăbuşiri de guverne, 
conflicte internaționale, schimbări legislative). 


Timothy Coombs (1995, pp. 454 - 455) foloseste o grilá de 
clasificare bazatá pe douá axe: intern - extern si intentionat - 
neintentionat. El determiná astfel patru tipuri de crize, care se exclud 
reciproc: 

a) accidentele, care sunt neintentionate si apar in cadrul 
activităților organizaţiei (defecţiuni ale instalaţiilor, accidentări ale 
lucrătorilor, dezastre naturale); spre exemplu, accidentul aviatic de la 
Baloteşti, inundaţiile, incendiile din pădurile montane etc. 

b) greșelile, care sunt acţiuni neintentionate ale organizației pe 
care un agent extern încearcă să le transforme într-o criză 
(ambiguitáti, manipulări, ezitări); spre exemplu, declaraţiile neatente 
ale liderilor politici sau neglijentele din instituţiile spitalicești, militare, 
universitare etc. 

c) transgresiunile, care sunt acțiuni intenționate, comise de 
organizații care în mod conştient încalcă reguli de comportament 
anterior asumate (ascunderea unor informaţii de interes public, 
distribuirea de produse periculoase, eludarea legilor); spre exemplu, 
scandalurile SAFI si FNI sau cel al diplomelor false; 

d) terorismul, care se referă la acțiuni intenționate, realizate de 
actori externi, cu scopul de a afecta în mod direct o anumită 
organizație (prin afectarea angajaţilor sau a clienților) sau în mod 
indirect (prin reducerea vânzărilor, tulburarea procesului de 
producţie); spre exemplu, asasinarea liderului sindical de la Tepro lași. 

Figura 1. Matricea tipului de criză 


1.3. Etapele evolutiei unei crize 

Crizele care afecteazá organizatiile implicá mai multe etape; in 
bibliografia de specialitate este frecvent evocată clasificarea propusă 
de Steven Fink (1986, pp. 20 - 28): 

a) Pregătirea crizei (prodromal period): prima etapă este și una 
de „avertizare”, în care identificarea potenţialului de criză al unor 
evenimente poate conduce la luarea unor măsuri de preîntâmpinare 
sau chiar anulare a crizei, în cazul crizei nucleare de la Three Mile 
Island un asemenea avertisment a fost constituit de nota transmisă 
conducerii, sub semnătura mai multor specialiști, cu 13 luni înainte de 
accident, în acela al dezastrului navetei Challenger, el a intervenit 
odată cu descoperirea unor probleme tehnice la reactoare, cu 6 luni 
înainte de explozia navei. După ce avertismentele au trecut și nu au 
existat acțiuni de oprire a crizei sau aceste acțiuni s-au dovedit 
ineficiente, începe perioada de criză acută. 

b) Criza acută (acute crisis): acesta este momentul care 
identifică o criză (cea de la Three Mile Island a demarat pe 28 martie 
1978; naveta Challenger a explodat la 71 de secunde de la lansare). 
Dacă etapa de pregătire a condus la elaborarea unor planuri de criză, 
atunci organizația poate avea un anume control asupra momentului si 
modului în care criza va erupe; în cazul în care nu poate avea control 
asupra crizei, ea poate încerca să controleze când și cum vor fi 
distribuite informațiile referitoare la acest eveniment. Acest lucru este 
deosebit de important, deoarece începând din acest moment publicul 
şi presa devin conștiente de existența crizei şi tin organizaţia sub o 
strictă supraveghere. 

c) Faza cronică a crizei (chronic crisis); a treia perioadă poate 
lua mai mult sau mai puțin timp; ea poate contine anchete ale 
diferitelor instanţe de control, dezbateri publice, acțiuni de disculpare 
şi încercări de recâștigare a încrederii opiniei publice. Este o etapă de 
reacţie, în care au loc autoanalize si eforturi de refacere a organizaţiei 
şi a imaginii ei publice, S. Fink susține că în 1986 (momentul apariţiei 
cărții sale) criza de la Three Mile Island nu se încheiase încă, deoarece 
se lucra la curățirea reactorului avariat, investigația guvernamentală 
era în plină derulare, abia începuseră cercetările în cazul celor peste 
280 de plângeri depuse împotriva corporației, numeroasele dezbateri 
şi proteste împotriva industriei nucleare nu încetaseră, iar Three Mile 
Island fusese monitorizată de 60 de ori cu depásiri ale limitelor de 


radiatii admise. 

d) Terminarea crizei (crisis resolution): scopul actiunilor de 
gestiune a crizei trebuie să fie atingerea cát mai rapidă a acestei faze; 
dacă etapa de pregătire a crizei este bine exploatată, atunci criza se 
află sub control şi organizaţia ajunge repede în faza de terminare a 
crizei, în alte situaţii acest lucru ia mai mult timp, iar întoarcerea la 
„normalitate” este mai dureroasă si costisitoare. S. Fink avertizează că, 
datorită caracterului ciclic al crizelor, etapa de terminare poate să 
devină etapa de pregătire a unei noi crize. De aceea, în aceste momente 
este important ca liderii organizației să evalueze comportamentul din 
timpul crizei, să tragă toate invátámintele necesare și să pregătească 
planuri de management al crizei. 

Într-o lucrare de sinteză, Timothy W. Coombs (1999, pp. 13 - 
16) propune următorul sistem de periodizare: 

1. Etapa de precriză (precrisis): în această etapă există mai 
multe perioade: 

a) detectarea semnalelor crizei (signal detection): majoritatea 
crizelor își semnalează, în diverse feluri, apropierea; de aceea 
specialiştii în managementul crizelor trebuie să dezvolte un sistem de 
detectare şi identificare a acestor semnale, apoi să colecteze informaţii 
în legătură cu semnalele respective şi să analizeze aceste informații; 

b) prevenirea crizei (prevention): după autorul amintit, măsurile 
de prevenire a unei crize se împart în trei categorii: 

managementul problemelor (issue management): acest tip de 
acțiune are ca scop controlarea unei probleme și evitarea transformării 
ei într-o criză; 

evitarea riscurilor (risk aversioh): aceste acţiuni se referă la 
măsurile care trebuie luate pentru a se elimina sau reduce nivelurile de 
risc; 

construirea relatiilor (relationship building): aceste activitáti 
vizează implicarea mai multor unităţi ale organizaţiei, în special a 
departamentului de relaţii publice, în crearea de relaţii pozitive cu 
publicurile implicate; cheia succesului în această operaţie este 
comunicarea deschisă, sinceră, prin schimburile de informaţii si opinii, 
prin efortul comun de a căuta soluţii pentru rezolvarea crizei. 

c) pregătirea crizei (crisis preparation): în această fază este 
necesar să fie identificate elementele vulnerabile ale crizei respective, 
să fie creată celula de criză, să fie ales un purtător de cuvânt, să se 


elaboreze un Plan de Management al Crizei, sá fie structurat un Plan de 
Comunicare de Crizá etc. 

2. Etapa de crizá (crisis event): etapa incepe atunci cánd un 
eveniment-declansator marchează începutul crizei; în această etapă 
specialiştii în managementul crizei trebuie să aplice programele de 
gestiune a crizei și în special cele de comunicare de criză cu publicurile 
implicate; după W.T. Coombs, această etapă implică trei trepte: 

a) recunoașterea crizei (crisis recognition): în aceste momente 
membrii organizației trebuie să accepte faptul că se confruntă cu o 
criză şi să adopte un comportament adecvat; recunoașterea crizei 
implică analiza modului în care opinia publică, presa, membrii 
organizației au etichetat criza (cum a fost ea prezentată publicului 
intern si publicului extern) și colectarea informațiilor legate de criză; 

b) stăpânirea crizei (crisis containment): această perioadă este 
dominată de măsurile luate pentru a se răspunde crizei; în planul 
comunicării este deosebit de important ca aceste răspunsuri (în 
special cele inițiale) să fie bine explicate diverselor categorii de public; 

c) reluarea afacerilor (business resumption): această perioadă 
implică acţiunile prin care organizația arată că a depăşit criza și îşi 
reîncepe viaţa în ritmul normal de activitate; 

3. Etapa de post-criză (post-crisis): acţiunile din această etapă 
permit verificarea faptului că, în mod real, criza a luat sfârșit, 
verificarea modului în care publicurile implicate au perceput criza si 
comportamentul organizaţiei în timpul crizei, pregătirea organizației 
pentru a face față cu succes unei alte crize; în aceste momente se 
evaluează managementul crizei, se trag concluziile, se continuă 
comunicarea cu publicurile implicate şi se efectuează monitorizarea 
acțiunilor de post-criză. 

2. Managementul crizelor 

Nu există retete-miracol pentru stăpânirea unei situaţii de criză. 
Managementul corect al crizei reprezintă „o colecție de măsuri, 
pregătite din timp, care permit organizației să coordoneze şi să 
controleze orice urgente"; astfel: ..managementul eficient al crizei 
permite unei organizaţii să-şi maximalizeze șansele si să reducă 
pericolele cu care se confruntă (M. Nudell, N. Antokal, 1988, p. 20; vezi 
şi de Greene, 1982; P. Lagadec, 1994; J. Burnett, 1998; C. Coman, 
1997). 

Dupá W.T. Coombs. 


..managementul crizelor reprezintă un set de factori conceputi 
pentru a combate crizele si a reduce daunele produse de crize. Altfel 
spus, managementul crizelor incearcá sá previná sau sá reducá 
efectele negative ale crizelor si sá protejeze organizatia, publicurile 
implicate si domeniul respectiv de pagubele posibile (1999, p. 4). 

Ín acelasi sens K. Fearn-Banks (1996, p. 2) atrage atentia asupra 
faptului cá managementul crizei este un proces de planificare 
strategicá, avánd scopul de a elimina o parte din riscul si nesiguranta 
datorate evenimentelor negative si care permite astfel organizatiei sá 
aibá sub control evolutia sa. 

Managementul situaţiilor de criză este un domeniu care a 
cunoscut, în ultimii ani, o dezvoltare rapidă, atât în sfera aplicaţiilor 
practice, cât şi în aceea a cercetării. După A. Gonzales-Herrero și C.B. 
Pratt (1996, p. 80) acest interes a fost generat de următoarele cauze: 

a) creşterea numărului de materiale consacrate de mass-media 
situaţiilor neprevăzute, implicând anumite riscuri pentru public; 

b) creşterea numărului de procese având ca obiect calitatea 
produselor; 

C) creşterea impactului crizelor asupra statutului financiar şi a 
reputației sociale a firmelor. 

Drept urmare, în bibliografia de specialitate, există numeroase 
texte cu caracter aplicativ, cuprinzând un repertoriu amplu de indicații 
referitoare la tehnicile de pregătire pentru situaţiile de criză, la 
persoanele care trebuie implicate în aceste activități, la strategiile 
necesare, la etapele si formele de aplicare, şi, în chip firesc, la tacticile 
de comunicare ce pot fi folosite atât în interiorul cât și în afara 
organizaţiei. 

Controlarea unor asemenea evenimente se bazează pe 
elaborarea unui Plan de Management al Crizei (PMC); acesta cuprinde 
o listă completă de proceduri (spre exemplu, de la cele de evacuare sau 
prim ajutor la cele referitoare la locurile unde trebuie plasate utilajele 
de stingere a incendiilor) care trebuie aplicate în toate sectoarele 
asupra cărora ar putea acționa efectele diferitelor crize. Un asemenea 
plan reprezintă un instrument de lucru esenţial deoarece: 

Crizele sunt evenimente care se desfășoară sub presiunea 
timpului şi în care răspunsurile rapide sunt vitale. Un PMC contribuie 
la reducerea timpului de răspuns prin oferirea informaţiilor de context 
necesare, prin identificarea responsabilitátilor si prin atribuirea de 


sarcini specifice unor persoane bine identificate. [...] Pe lângă factorul 
viteză, PMC creează un sistem de răspunsuri organizate si eficiente. 
PMC oferă un sistem care poate salva vieți, poate reduce expunerea 
unei organizaţii la factorii de risc si poate permite ca acțiunile de 
remediere să fie luate fără alte analize în amánuntime (W.T. Coombs, 
1999, p. 79). 

Managementul eficient al crizei include, ca o componentă 
esenţială, comunicarea de criză; aceasta nu numai că poate să usureze 
situația de criză, dar poate să aducă organizaţiei o reputație mai bună 
decât aceea de care beneficia înainte de criză. 

Comunicarea de criză este comunicarea dintre organizaţie și 
publicurile sale înainte, în timpul şi după evenimentele negative. 
Această comunicare este astfel proiectată încât să reducă elementele 
periculoase care ar putea afecta imaginea organizației (K. Fearn-Banks, 
1996, p.2). 

2.1. Comunicarea de criză 

Domeniul comunicării de criză implică numeroase activități cu 
conţinut strategic și tactic, în unele lucrări de specialitate acestea apar 
nediferentiat, contopite cu activităţile specifice managementului 
crizelor (vezi, spre exemplu, W.T. Coombs, 1999); în alte lucrări, ele 
sunt individualizate, ca o sumă de tehnici de comunicare specifice 
sferei relațiilor publice. Astfel, după D.W. Guth și C. Marsh (2000, p. 
393), care prezintă o sinteză clară a dezbaterilor, comunicarea de criză 
implică patru mari tipuri de activităţi: evaluarea riscurilor, planificarea 
comunicării de criză, răspunsul şi refacerea organizației. 

2.1.1. Evaluarea riscurilor 

Această activitate se bazează pe identificarea diferitelor 
amenințări existente în mediul în care operează organizaţia, în acest 
scop se poate face apel la consultanţi din cadrul unor firme 
specializate sau la specialiștii organizaţiei; aceștia se constituie într-o 
echipă de planificare a crizei (planning crisis te-am). Planul include o 
listă foarte bogată, de la impactul condiţiilor climaterice la cel al 
frământărilor politice, de la accidentele de muncă posibile la reacţiile 
diverselor organizații religioase sau civice, de la acțiunile unor grupuri 
răuvoitoare la erorile proprii de concepere sau producţie etc. În acest 
scop va fi formată o echipă de planificare, alcătuită din conducerea 
organizației, şeful departamentului de relații publice şi conducătorii 
altor departamente (care ar putea fi implicate în criză) din cadrul 


organizatiei, cum ar fi: director tehnic, responsabil resurse umane, 
jurist, responsabil cu securitatea organizatiei etc. Acestia vor identifica 
posibilele dezastre sau conflicte cu care s-ar putea confrunta 
organizatia. De asemenea ei vor analiza crizele prin care a mai trecut 
organizația si vor încerca să-şi imagineze lucrurile cele mai rele pe 
care le-ar putea suferi organizaţia. 

S. Fink (1986, pp. 36 - 46) a elaborat o diagramă a crizelor 
(crisis plotting grid) bazată pe două axe: valoarea impactului crizei 
(crisis impact value) şi factorul de probabilitate a crizei (crisis 
probability factor). Pe prima axă amploarea crizei este determinată cu 
ajutorul a 5 întrebări: 

1. Dacă o criză riscă să crească în intensitate, cât de mare este 
această intensitate şi cât de repede se poate produce creșterea? 

2. În ce măsură va intra criză în sfera de interes a publicurilor 
implicate? 

3. În ce măsură va modifica criza activităţile normale ale 
organizației? 

4. În ce măsură este organizaţia vinovată de declanșarea crizei? 

5. În ce măsură este afectată organizaţia de respectiva criză? 

Pe a doua axă, probabilitatea crizei este determinată pe o scară 
de la 0 la 10, în care o reprezintă probabilitatea zero de ivire a unei 
crize, iar 10 certitudinea apariţiei unei crize. Cele două axe, împărțite 
fiecare în zece unităţii, formează prin intersectarea lor un „barometru 
al crizelor”: pătratul din dreapta sus, unde sunt grupate valorile 
maxime („zona roșie”) reprezintă acele crize potentiale deosebit de 
periculoase, cel din stânga sus („zona galbenă”) şi cel din stânga jos 
(„zona verde”) trimit la crize cu un potential distrugător mai redus, iar 
pătratul din dreapta jos („zona gri") se referă la crize mai puţin 
amenințătoare. 

Valoarea de impact a crizei ridicat// scăzut 10 ridicat//ridicat 
zona galbena zona roşie 

0% 100% 

scázut/ /scázut scăzut/ /ridicat zona verde zona gri 

O 

fig.2 Grila de evaluare a crizei 

2.1.2. Planificarea comunicării de criză 

A doua etapă, poate cea mai importantă, este dominată de 
activitățile privind elaborarea unui Plan de Comunicare de Criză (PCC). 


Majoritatea celor care au studiat crizele si au scris despre gestiunea 
crizei (M. Nudell, N. Antokol, 1988; D. Ten Berge, 1990; L. Barton, 1993; 
P. Lagadec, 1993, 1994, 1995; D. Newsom şi colab., 1994; K. 
Fearn-Banks, 1996; O. Lerbinger, 1997; T.W. Coombs, 1999) au arátat 
cá, pentru un management eficient al crizei este nevoie sá se 
intocmeascá, incá din perioadele de calm, un plan de comunicare de 
crizá; acesta este realizat de specialistii in relatii publice - care, 
conform tuturor autorilor din domeniul managementului crizei trebuie 
sá fie implicati in toate etapele si in toate evenimentele asociate unei 
crize. PCC are, de obicei, forma unui dosar cu instructiuni; el trebuie sá 
fie astfel organizat încât relationistii să poată găsi cu ușurință 
secțiunile specifice; de asemenea el trebuie să reziste la situaţiile 
neprevăzute ale unor crize - de aceea nu se recomandă păstrarea lui 
exclusiv pe calculator, în condiţiile în care acesta ar putea fi afectat de 
incendii, cutremure sau chiar simple întreruperi de curent. 

Planul de Comunicare de Criză vizează aceleași publicuri ale 
unei organizaţii care sunt vizate si de campaniile de comunicare 
obişnuite. O organizaţie trebuie să aibă mai multe PCC, adaptate 
diferitelor tipuri de crize inventariate; un PCC pentru un incendiu este 
diferit de cel pentru un produs de proastă calitate: publicurile sunt 
(pot fi) diferite, mass-media vizate sunt (pot fi) diferite, mesajele 
transmise sunt (pot fi) diferite. Aceste planuri facilitează comunicarea 
cu diversele tipuri de public; ele nu sunt însă formule magice care 
asigură un succes sigur, ci doar un ghid de acțiune, flexibil, care 
organizează acțiunile si formele de comunicare. După K. Fearn-Banks 
(1996, pp. 25 - 33) un asemenea plan trebuie să cuprindă: 

Coperta 

Aceasta conţine titlul planului și data la care a fost elaborat sau 
revăzut; pe copertă se precizează faptul că acest document este de uz 
intern (confidential) si cá nu este permisă multiplicarea sau difuzarea 
lui neautorizată. 

Introducerea 

Acest document trebuie scris de unul dintre liderii organizaţiei: 
el subliniază importanța PCC, relevă rezultatele estimate şi atrage 
atenția asupra obligativitátii respectării prevederilor planului. 

Scopuri şi obiective 

Ele exprimă principiile de acțiune ale organizaţiei în situații de 
criză şi politicile prin care aceste principii urmează să fie atinse; de 


asemenea pot fi precizate acele informatii sau politici care, din motive 
ce variazá de la o organizatie la alta, nu pot fi fácute publice. 

Componenţa celulei de criză 

Acest document cuprinde numele membrilor celulei, aria lor de 
competență, misiunea lor în cadrul celulei, adresele şi numerele de 
telefoane; la această listă se mai poate adăuga o alta, cuprinzând 
consultantii sau specialiștii externi la care se poate face apel. Celula de 
criză este: 

„un grup transversal si funcțional, care cuprinde acele 
persoane desemnate să aibă de a face cu orice fel de criză (WI. 
Coombs, 1999, p.63). 

Ea are trei mari sarcini: 

1. Să conceapă un Plan de Management al Crizelor; acest lucru 
se realizează după ce au fost stabilite, prin diferite metode de 
cercetare, aspectele vulnerabile ale organizaţiei; PMC trebuie să 
anticipeze şi răspundă la majoritatea tipurilor de crize cu care s-ar 
putea confrunta organizația respectivă. 

2. Să aplice acest plan; aplicarea PMC se face întâi în simulările 
de crize şi apoi în confruntarea cu crizele reale. 

3. Să reacționeze eficient la problemele neanticipate şi neincluse 
în PMC; niciun plan nu poate anticipa toate detaliile unei crize: de 
aceea celula de criză trebuie să fie capabilă să ofere soluții pentru acele 
probleme care nu au fost prevăzute în PMC, dar care pot interveni 
oricând într-o criză reală. 

Celula de criză este condusă de un manager al crizei (de obicei 
directorul departamentului de relaţii publice) care colaborează cu 
conducerea organizaţiei, coordonează munca celorlalți membri ai 
echipei si ia deciziile, concepe, schiteazá si verifică textele ce trebuie 
transmise; celula de criză mai cuprinde un adjunct al managerului, un 
coordonator al centrului de control al crizei, alti specialisti în relații 
publice cu diverse responsabilități; evident, componenţa acestei 
echipe va fi diferită de la eveniment la eveniment; pe lângă persoanele 
menționate mai sus, în funcție de natura crizei, vor putea fi inclusi 
directorul tehnic, șeful departamentului financiar, responsabilul cu 
resursele umane, şeful departamentului marketing, juristul si alti 
specialişti cu competenţe în sfera de acțiune a crizei. Lista respectivă 
cuprinde şi sarcinile fiecărui membru al echipei pe timpul crizei (pe 
perioada de criză, membrii acestei echipe vor fi degrevati de 


responsabilitátile curente). 

Managementul crizelor este o activitate de grup, in care se iau, 
in colectiv, decizii cruciale. De aceea, cunostintele, abilitátile si 
trásáturile de caracter ale membrilor celulei de crizá trebuie sá 
corespundă acestor responsabilități. După W.T. Coombs (1999, pp. 63 
- 65) alegerea membrilor celulei de crizá se va face in functie de 
sarcinile pe care aceastia trebuie sá le indeplineascá: 

a) sá actioneze ca o echipá pentru a facilita atingerea 
obiectivelor celulei de criză; 

b) să conceapă si aplice PMC, pentru a facilita adoptarea unor 
răspunsuri organizaționale eficiente; 

c) să adopte în colectiv deciziile necesare rezolvării eficiente a 
problemelor cu care se confruntă celula de criză; 

d) să asculte părerile celorlalți pentru a colecta cât mai multe 
informaţii despre criză. 

Declaraţiile 

Membrii celulei de criză şi conducerea organizației semnează de 
luare la cunoștință si se angajează că vor respecta prevederile 
planurilor de management al crizei şi de comunicare de criză; acest 
fapt sporeşte responsabilitatea echipei si a conducerii organizației față 
de prevederile acestor planuri. 

Calendarul simulării crizelor 

Acţiunile şi tehnicile prevăzute pentru crizele cele mai probabile 
trebuie să fie simulate cel puţin o dată pe an, dacă nu şi mai des; chiar 
dacă în timpul unei crize reale pot să apară unele căi de acțiune 
diferite, aceste simulări permit verificarea pregătirii celulei de criză și 
capacitatea de reacție a celorlalți membri ai organizației. 

Lista publicurilor implicate 

Acest document cuprinde publicurile interne și externe cu care 
trebuie să se comunice în timpul crizei (membrii Consiliului de 
Administraţie, acţionarii, partenerii financiari, investitorii, clienții, 
furnizorii, salariaţii, liderii comunităţii în care activează organizația, 
organizaţii de același profil, mass-media, sindicatele, oficialitățile 
guvernamentale etc. 

Mijloacele de informare a publicărilor implicate și a altor 
categorii de public 

Pentru a se asigura transmiterea eficientă a informaţiilor este 
necesară pregătirea din timp a unui sistem specific de informare, cu 


suporturile tehnice adecvate de transmitere, care trebuie puse la punct 
pentru fiecare tip de public (telefonul pentru membrii conducerii; 
şedinţele sau afisajul pentru salariați; faxul, e-mailul sau telefonul 
pentru mass-media). 

Purtătorul de cuvânt pe perioada crizei 

Persoana desemnată să aibă acest rol are misiunea de a gestiona 
consistenţa și acuratețea mesajelor pe care organizaţia le transmite 
către publicurile ei. El trebuie să fie un bun comunicator atât în 
interiorul organizaţiei şi al echipei cu care lucrează, cât și în relaţiile cu 
jurnaliștii (ceea ce înseamnă capacitatea de a asculta şi de a răspunde 
în mod adecvat). Purtătorul de cuvânt trebuie să fie ales cu mare grijă, 
deoarece pentru public el reprezintă organizația sau compania. El va 
face parte din echipa de criză; este bine ca să fie unul dintre membrii 
conducerii organizației, deoarece astfel va fi perceput ca o persoană 
care exprimă un punct de vedere oficial. De asemenea, trebuie să 
cunoască toate aspectele crizei, să înțeleagă toate implicaţiile ei, să 
aibă responsabilitatea și autoritatea de a vorbi în numele organizației. 
El trebuie să apară ca o persoană rațională, preocupată de problemele 
organizației, sensibilă la grijile persoanelor afectate de criză, decisă să 
contribuie la rezolvarea situaţiei create. 

Este extrem de important ca pe timpul crizei să existe un singur 
purtător de cuvânt, care să exprime un punct de vedere unic. Acest 
lucru trebuie să fie cunoscut de ceilalți membri ai echipei de criză și ai 
organizației: în felul acesta se vor evita declaraţiile contradictorii sau 
confuze venite din partea acestora, declaraţii care dau impresia că în 
interiorul organizației este haos şi că evenimentele nu sunt stăpânite şi 
monitorizate în mod coerent. Desigur, va fi ajutat de alți specialiști, 
care, în anumite situații, pot să-l înlocuiască pentru acțiuni de 
comunicare cu presa de mai mică importanţă. 

Deoarece este „omul-cheie” în relaţiile cu întreaga presă, este 
necesar ca el să posede cunoştinţele și abilitățile necesare unei 
comunicări eficiente cu jurnaliștii. Purtătorul de cuvânt trebuie să aibă 
mai multe calități specifice, calități care corespund sarcinilor 
principale care îi revin în asemenea momente (W.T. Coombs, 1999, pp. 
71 - 78; vezi si C. Coman, 2000, pp. 200 - 202): 

— Trebuie să prezinte in mod accesibil informaţiile despre criză: 
de aceea el trebuie să aibă abilitatea de a vorbi pe înţelesul tuturor (de 
a evita jargonul) și de a înţelege așteptările jurnaliștilor sau ale 


publicului astfel încât să îşi structureze răspunsurile conform acestora; 

— Trebuie să răspundă în mod convingător întrebărilor: de 
aceea el trebuie să stăpânească toate datele crizei şi să găsească 
repede informațiile cerute (o informaţie greșită sau incompletă poate 
agrava criza cu care se confruntă organizația prin crearea unei opinii 
publice negative); purtătorul de cuvânt trebuie să nu lase pauze mari 
între întrebare și răspuns, să evite reacțiile de tipul no comment, să nu 
intre în polemici cu jurnaliştii etc. 

— Trebuie să ofere o imagine convingătoare despre organizaţie, 
transmițând ideea că aceasta controlează situaţia si adoptă o atitudine 
plină de înţelegere pentru persoanele sau instituțiile afectate de criză; 
deci el trebuie să cultive un stil care îmbină „controlul și compasiunea”, 
prin limbajul și atitudinea sa; el trebuie să arate bine la televizor, să 
aibă o voce plăcută si o dictie clară, să aibă o mimicá si gesturi 
măsurate, care subliniază ideile, să fie comunicativ și să stârnească 
simpatia celorlalţi; 

— Trebuie să controleze întrebările dificile; de aceea, el trebuie 
să fie capabil să identifice întrebările periculoase, să aibă tact si să stie 
cum să explice de ce anumite informații nu pot fi oferite spre publicare, 
să ştie cum să ceară jurnaliștilor o clarificare asupra întrebării, să 
poată decide rapid care dintre elementele unei întrebări compuse din 
mai multe întrebări este mai important și în ce ordine trebuie abordate 
şi dezvoltate celelalte elemente în răspuns, să ştie cum să corecteze 
greşelile sau dezinformările care apar în presă etc. 

Centrul de control al crizei 

Acesta este locul unde se va desfășura activitatea echipei de 
management al crizei. O. Lerbinger (1997, p. 25) arată că unele 
organizații preferă să stabilească un centru aparte (diferit de centrul 
de presă obişnuit) consacrat numai activităţilor de comunicare de 
criză. Acest centru este format din cel puțin două încăperi, una 
suficient de largă pentru a putea fi oricând transformată în sală pentru 
conferințele de presă şi una destinată muncii celulei de criză și, dacă 
este cazul, interviurilor individuale solicitate de ziariști. Aceste 
încăperi trebuie să fie bine dotate si operaționale: ele trebuie să 
conțină suficiente mese si scaune, copiator, telefoane directe, faxuri, 
aparatură video şi audio, calculatoare cuplate la rețea, hărți, cărți de 
telefoane, bloc-notes-uri, papetărie (pixuri, creioane, hârtie etc.). În 
plus, aici trebuie să se afle dosarele de presă actualizate, conținând 


materiale documentare despre organizatie, fotografii din diversele ei 
sectoare sau ale oamenilor din organizatie, statistici etc. De asemenea, 
existenta Intranetului si a Internetului poate simplifica munca de 
cáutare a informatiilor si poate mári viteza de acces la báncile de date 
(in special la cele interne prin Intranet); in plus, crearea unui site 
referitor la criza respectivá, unde sunt plasate informatiile relevante si 
actuale, permite publicurilor implicate si altor categorii de public 
accesul rapid la datele respective si conferă mai multă credibilitate 
organizației (transparența este un factor care măreşte încrederea 
publicului într-o instituție). 

Lista cu personalul de intervenţie într-o criză apar diferite 
situaţii de urgenţă, care solicită implicarea unor specialiști din cele mai 
diverse domenii de activitate. O asemenea listă va cuprinde numerele 
de telefon, adrese şi numele unor oficialități din sistemele de pompieri, 
salvare și spitale, poliție, procuratură, regia apelor, electricitate etc.; de 
asemenea, este util să existe datele reprezentanților guvernamentali si 
ai administraţiei locale. 

Fișierele de criză 

După oficialități, jurnaliștii constituie următorul public care 
trebuie informat despre situația de criză. Orice departament de relații 
publice sau orice birou de presă ale unei organizaţii trebuie să aibă 
fişiere de presă actualizate, în situaţiile de criză aceste documente sunt 
cu atât mai importante cu cât evenimentul respectiv este mai grav. 
Astfel, uneori este nevoie ca într-o oră sau două să fie trimise urgent 
comunicate de presă sau să fie convocată o conferință de presă 
neprevăzută. Fără fișiere de presă aduse la zi, bine structurate şi 
complete, niciuna dintre aceste forme importante de comunicare cu 
mass-media nu va putea fi realizată. De asemenea, trebuie să se adune 
din timp şi să se reactualizeze documentaţia referitoare la organizație, 
documentaţie care va putea fi pusă la dispoziţia jurnaliştilor pentru a 
servi ca sursă de informare, imediat după declanșarea crizei. 

Bănci de date 

Sub presiunea crizei este greu să se obțină date statistice sau de 
arhivă; de aceea este bine ca acestea să fie deja grupate în dosare 
documentare, în această categorie intră materiale precum rapoartele 
anuale, manualele de proceduri și de asigurare a calităţii sau a 
securității, istoricul organizaţiei, scurte fise biografice ale liderilor, 
fotografii, adresele imobilelor organizaţiei și harta lor, date privind 


numárul de angajati si structura organizatoricá etc. Totodatá, pot fi 
pregátite scheme de comunicate de presá, adecvate fiecáreia din 
tipurile de crizá determinate in procesul de evaluare a riscurilor. 

Mesaje 

Pentru fiecare categorie de public trebuie construit un mesaj 
specific, in functie de interesele si gradul de implicare ale fiecárui 
public în viața organizaţiei, in plus trebuie prevăzută o declaraţie 
comună pentru toate publicurile, în care să se precizeze natura crizei, 
datele de bază despre aceasta, măsurile luate de organizaţie pentru 
stoparea sau limitarea crizei, pierderile, victimele sau persoanele 
afectate, impactul asupra mediului sau a altor organizaţii, în această 
declaraţie organizaţia trebuie să își asume responsabilitatea (dacă 
situația de criză s-a declanșat din cauza ei) și nu trebuie să-i acuze pe 
alţii, dacă vinovăția acestora nu este evidentă. 

Planul de Comunicare de Criză trebuie să fie văzut si aprobat de 
conducere si de diferiți specialisti din diferitele sectoare de activitate 
ale organizaţiei. După ce se fac corecturile necesare, se finalizează PCC 
şi se distribuie spre informare tuturor membrilor organizației care ar 
putea fi implicați în situaţiile de criză. PCC trebuie revăzut şi 
îmbunătăţit periodic. 

2.1.3. Răspunsul 

A treia etapă reprezintă aplicarea Planului de Comunicare de 
Criză. Dacă acesta a fost bine alcătuit, dacă s-au luat deciziile corecte, 
în consens cu strategiile fixate de PCC, organizaţia va fi recompensată 
prin limitarea efectelor jiegative ale crizei şi păstrarea încrederii 
publicurilor-cheie. În aceste momente, este esenţial ca organizația să 
reacționeze rapid şi să transmită tuturor publicurilor afectate sau 
interesate de criză un răspuns iniţial: acesta este constituit, de obicei, 
de prima declaraţie a purtătorului de cuvânt. Orice criză declanșează o 
foame de informaţii, exprimată în primul rând de cererile formulate de 
mass-media. Dacă organizația nu răspunde repede acestor nevoi, 
atunci alt grup va distribui informaţia, iar aceasta poate fi incompletă 
sau eronată. Răspunsul nu trebuie să fie numai rapid, ci si consistent: 
trebuie să conțină informaţii exacte, necontradictorii (de aceea este 
necesar ca organizaţia să se exprime numai prin vocea purtătorului de 
cuvânt), cu caracter practic (în care să se arate consecințele concrete 
ale crizei şi măsurile imediate luate de organizaţie); în plus, el trebuie 
să arate responsabilitatea organizației, simpatia ei pentru persoanele 


implicate în criză, eforturile depuse pentru rezolvarea crizei si 
limitarea efectelor ei. În acest scop se folosesc o seamă de Strategii ale 
Comunicării de Criză. 

Totuşi, nu trebuie uitat faptul că un Plan de Comunicare de Criză 
este un ghid care indică acțiunile majore; el nu este o reţetă unică, 
rigidă şi restrictivă, în orice criză apar factori imprevizibili: unele 
elemente ale crizei nu au putut fi anticipate, unele publicuri puţin 
importante ale organizaţiei pot fi aduse în prim-plan de situația de 
criză, unele mecanisme de răspuns pot fi grav afectate de acele crize 
declanșate de dezastre naturale sau accidente (în 1989, după 
cutremurul care a afectat orașul San Francisco, atât purtătorul de 
cuvânt principal, cât şi secundul său de la compania Pacific Gas and 
Electric nu au mai putut ajunge la centrul de control al crizei și a 
trebuit să fie folosit un alt membru al departamentului de relații 
publice). 

2.1.4. Refacerea organizaţiei 

Ultima etapă este marcată, în primul rând, de evaluarea calității 
răspunsului aplicat, în acest caz organizaţia trebuie să-şi pună câteva 
întrebări majore: 

Au fost acțiunile din timpul crizei în acord cu valorile si 
principiile organizației? 

Ce aspecte ale crizei au fost anticipate de PCC1 

Ce concluzii se pot desprinde din aceste succese? 

Ce aspecte nu au fost anticipate si ce schimbării trebuie aduse, 
în consecință, planului de comunicare? 

Cum s-au comportat membrii organizaţiei? 

Au fost ei pregătiți adecvat pentru a face față crizei? 

Care sunt efectele de durată ale crizei? 

Ce măsuri trebuie luate? 

Cum privesc  publicurile implicate schimbările aduse 
organizației de situația de criză! 

Ce acțiuni pot fi declanşate pentru a se profita de oportunitățile 
aduse de rezolvarea crizei? 

2.2. Rolul specialiştilor în relații publice în situații de criză 

Specialiştii în relații publice au misiunea de a menține contactul 
permanent cu jurnaliştii, astfel încât datele solicitate de aceştia să fie 
transmise cu maximă operativitate, în bibliografia din domeniu apar 
numeroase instrucțiuni concrete referitoare la comportamentul 


indicat in asemenea situatii (vezi M. Nudell, N. Antokol, 1988, p. 65 - 
80; J. Deschepper, 1990, pp. 130 - 131; D. Newsom si colab., 1994, pp. 
551 - 558; Ph. Bachmann, 1994, pp. 142 - 143). Specialistilor în relații 
publice li se recomandă: 

să se informeze în detaliu asupra evenimentelor, cauzelor 
acestora si, mai ales, consecinţelor, in plan uman si material, imediate 
(pagube, răniţi, decese) şi viitoare (poluare, pierderea de locuri de 
muncă, scăderea vânzărilor unui produs etc.); ei trebuie să facă această 
evaluare atât asupra organizaţiei, cât şi asupra partenerilor acesteia și 
asupra societăţii în ansamblu; 

- să cunoască toate măsurile luate (înaintea, în timpul şi după 
eveniment) de către organizație; 

să convoace presa înainte chiar ca aceasta să ceară un 
asemenea lucru și (eventual) să stabilească un „cartier general”, dotat 
cu toate facilitățile necesare, unde jurnaliştii să ştie că vor găsi în 
permanență informații verificate; 

- să aducă la cunoștința jurnaliștilor faptul că ei reprezintă sursa 
cea mai importantă de informaţii corecte și de actualitate; să păstreze 
o evidenţă exactă a tuturor faptelor și informațiilor comunicate presei, 
pentru a evita repetarea acestora; 

- să răspundă la întrebările jurnaliștilor in mod clar și detaliat; 
să faciliteze accesul jurnaliștilor la locul evenimentelor, să îi 
familiarizeze cu zona respectivă și să vegheze la securitatea lor; 

- să identifice interlocutorii din organizaţie care corespund, prin 
cunoştinţele lor, așteptărilor jurnaliştilor si să îi pregătească pentru 
întâlnirea cu presa; 

- să conducă negocierile care au loc între presă şi reprezentanții 
organizației în ceea ce priveşte informaţiile care pot fi publicate şi cele 
care sunt sub embargo; 

- să nu dezvăluie numele victimelor înainte de a fi anunţate 
familiile acestora; să comunice acest lucru jurnaliștilor pentru a nu 
stârni bănuieli inutile; 

- atunci când este obligat să recunoască un fapt deja cunoscut de 
către jurnaliști, să se limiteze la confirmarea acestuia și la definitivarea 
informaţiei, fără a încerca să schimbe informaţia; 

: să nu le fie teamă să-și contrazică anumite afirmaţii, dacă 
evoluţia situației infirmă primele analize: contrazicerea este 
întotdeauna preferabilă unei minciuni. 


3. Strategii ale comunicárii de crizá 

M. Hearit afirmă: 

..datoritá naturii terminologice a crizei, managementul crizei 
este o formá a managementului problemelor (issue management), prin 
care cei care gestionează criza încearcă să controleze termenii folosiți 
pentru a descrie activitatea organizaţiei (1994, p. 122). 

Această perspectivă explică faptul că literatura de specialitate 
consacrată comunicării de criză s-a concentrat îndeosebi asupra 
tehnicilor de comunicare prin intermediul cărora o organizaţie poate: 

a) să pregătească publicul intern si extern pentru o situație de 
criză; 

b) să reducă daunele pe care criza le poate aduce imaginii unei 
organizații în timpul desfășurării ei; 

c) să contribuie la refacerea încrederii publicului în organizaţie, 
după ce criza a fost oprită. 

Autorii care au analizat managementul comunicării de criză 
consideră că acesta trebuie să ţină seama de trei variabile: 
Dimensiunea Situatiei de Criză (DSC), Strategiile de Comunicare de 
Criză (SCC) şi Implementarea Comunicării de Criză (ICC) - (vezi sinteza 
dezbaterii în D.L. Struges, 1994, pp. 311 - 314). Aceste studii se 
bazează pe o abordare a crizelor ca fenomene simbolice, abordare în 
care imaginea despre un anume fenomen este considerată mai 
importantă decât realitatea acelui fenomen; în consecinţă, perspectiva 
se cantonează în studierea modurilor în care comunicarea este sau 
poate fi folosită pentru a evita erodarea imaginii unei organizații 
confruntată cu situaţiile de criză. Abordarea simbolică atrage atenţia 
asupra faptului că: 

— Crizele afectează în primul rând imaginea unei organizații; în 
consecință, SCC reprezintă resursele simbolice, prin care cei care 
gestionează criza pot preveni deteriorarea imaginii sau pot contribui 
la refacerea unei imagini deteriorate; 

— Caracteristicile fiecărei crize determină tipul de SCC care 
urmează să fie folosit; drept urmare, trebuie studiate cu atenție 
diversele tipuri de crize, precum și diversele modalități de răspuns, 
pentru a se stabili o tipologie a acestora şi pentru a se fixa strategia cea 
mai adecvată. 

Strategiile de Comunicare de Criză au ca scop refacerea imaginii 
(image restoration) organizaţiei care a fost afectată de criză. O bogată 


bibliografie de specialitate trateazá aceste strategii din perspectiva 
categoriilor de argumentare dezvoltate de retorică. Autorii care au 
studiat acest câmp al „strategiilor restorative" au subliniat, in mod 
repetat, faptul că experiența retoricii nu acoperă toate tipurile de 
tehnici de răspuns si că relaţiile publice au dezvoltat si forme specifice 
de comunicare (E. Toth, 1992; K.M. Hearit, 1994; W.T. Coombs, 1995; ]. 
L'Etang, 1996). Cei mai multi dintre autorii care au efectuat cercetări 
asupra tehnicilor de tip retoric utilizate de organizații consideră cá 
există câteva tipuri majore de Strategii de Refacere a Imaginii; aceste 
tipuri diferă însă, cercetătorii propunând diverse modele sau 
completând cu noi categorii unul dintre modelele teoretice existente. 
Din rațiuni didactice ne vom limita la prezentarea a doua modele, care 
beneficiază de mai mult prestigiu și care oferă cele mai eficiente 
instrumente de acțiune redresivă în situaţiile de criză. 

3.1. Modelul lui W.L. Benoit 

Autorul care a realizat cea mai complexá analizá a strategiilor 
de tip retoric folosite în relaţiile publice este W.L. Benoit. În lucrarea 
Accounts, Excuses and Apologies (1995), el susține că o teorie a 
Strategiilor de Refacere a Imaginii trebuie să se bazeze pe două 
premise: 

a) comunicarea este o activitate care urmăreşte întotdeauna 
atingerea unui scop anume; 

b) menţinerea unei reputatii pozitive este scopul principal al 
comunicării (pp. 63 - 71). 

Printre scopurile majore ale comunicárii se aflá si refacerea 
imaginii, in mod special atunci cánd o persoaná sau o institutie este 
preocupatá de protejarea propriei reputatii, in aceste situatii, persoana 
sau institutia supuse unor atacuri sau reprosuri pot face apel la 
următoarele Strategii de Refacere a Imaginii (pp. 75 — 82): 

a) strategiile negării (denial) se bazează pe negarea oricărei 
implicări în faptele reproșate. Prin această strategie se intenționează 
respingerea acuzațiilor afirmându-se că faptele pentru care persoana 
sau instituția sunt acuzate nu au existat sau prin acuzarea altei 
persoane sau instituții pentru faptele respective; 

b) strategiile eludării responsabilitátii (evading of responsability) 
constau în reducerea responsabilitátii persoanei sau instituției pentru 
faptele reprosate. Această strategie poate lua mai multe forme: 

— Provocarea - se sustine că acțiunea respectivă a fost, de fapt, 


un ráspuns la o altá actiune, gresitá sau ráu intentionatá, a unei alte 
persoane sau instituții; 

— Justificarea (defeasibility) - se afirmă că persoana sau firma 
nu au deținut suficiente informaţii despre eveniment sau nu au avut 
evenimentul sub control şi că, în consecinţă, nu pot fi responsabile, în 
întregime, pentru acele întâmplări; 

— Caracterul accidental (accident) - se afirmă că faptele 
reprosate s-au produs în mod accidental si nu din vina persoanei ori 
instituţiei respective; 

— Bunele intenţii (good intention) - se sustine că faptele au fost 
făcute cu cele mai bune intenții, fără a se putea bănui că ele vor avea 
efecte neplăcute sau dăunătoare; 

c) strategiile reducerii caracterului periculos al actului (redudng 
offensiveness) prin care, fără a se eluda problema responsabilitátii, se 
atrage atenţia cá faptele reprosate nu sunt chiar atât de dăunătoare pe 
cât par; această strategie implică 6 direcţii de acțiune: 

— Obţinerea sprijinului (bolstering) - se încearcă stimularea 
sentimentelor pozitive ale publicului față de persoana sau instituția 
acuzată, prin evidenţierea calităților acesteia sau a acţiunilor ei 
pozitive din trecut; 

— Reducerea sentimentelor negative (minimizing the amount of 
negative affect) - se sustine că faptele reproşate nu sunt atât de 
dăunătoare pe cât par şi că persoana sau instituția nu sunt atât de 
vinovate precum se crede, pentru a se obține o scădere a nemulțumirii 
publicului; 

—  Diferentierea (differentiation) - se afirmă că faptele 
respective sunt mult mai puțin dăunătoare decât alte fapte de acelaşi 
fel, care au avut efecte mult mai grave; 

— Transcenderea (transcendence) - faptele respective sunt 
scoase din contextul in care s-au petrecut si puse într-un cadru de 
referință mai favorabil, unde capătă o semnificație mai puţin negativă; 

— Atacul (attack) - sunt atacați acuzatorii, pentru a se arăta 
slăbiciunea poziției acestora si a se crea impresia că persoana sau 
instituția căreia i s-au reproșat anumite acțiuni este, de fapt, o victimă 
a unei campanii de denigrare; 

— Compensarea (compensation) - persoana sau firma pot 
propune anumite modalități (materiale sau simbolice) de acoperire a 
daunelor produse; 


d) strategiile de corectare (corective action) prin care persoana 
sau institutia acuzatá trece la másuri de indreptare a daunelor produse; 
în acest caz există două tipuri de acțiune: 

— Restaurarea - se încearcă refacerea situaţiei de dinainte de 
evenimentele reproşate; 

— Promisiunea - se iau angajamente că persoana sau instituția 
va lua măsuri astfel încât faptele reproşate nu se vor mai repeta; 

e) umilirea (mortification) prin care persoana sau firma acuzată 
își recunoaște vinovăția și cere, in mod public, iertare pentru faptele 
imputate; uneori ea isi poate ameliora imaginea prin prezentarea unor 
planuri de modificare a comportamentului său. 

În cartea amintită, W.L. Benoít a analizat modul în care 
strategiile de refacere a imaginii au fost utilizate în câteva crize majore: 
conflictul dintre Coca-Cola și Pepsi-Cola, crizele ecologice declanşate 
de firmele Exon-Valdez şi Union Carbide, decizia președintelui Nixon 
de a trimite trupe americane în Cambodgia. Autorul a arătat că în 
fiecare dintre aceste cazuri au fost folosite mai multe strategii de 
refacere a imaginii, în combinaţii variate si în discursuri complexe, în 
care adeseori este greu de descoperit o strategie unică. 

3.2 Modelul lui W.T. Coombs 

W.T. Coombs (1995) a propus un alt mod de abordare teoretică 
a acestei probleme, pornind de la conceptul Strategiilor de Răspuns la 
Criză (SRC); acestea se referă la acele acțiuni și mesaje pe care 
organizaţiile le adresează publicului, după ce criza s-a declanșat; 
strategiile de răspuns constituie importante resurse simbolice pentru 
managerii crizelor, deoarece prin comunicare se formează percepţia 
publicului în legătură cu criza si organizația implicată în criză. 
Reputația unei organizații se întemeiază pe capacitatea sa de a se 
conforma aşteptărilor publicului; în situaţii de criză, publicul își pierde 
încrederea în organizație. De aceea, strategiile de răspuns au ca scop 
modificarea modului în care publicul interpretează criza şi poziția 
organizației în această criză; în mod esenţial, acestea vizează refacerea 
imaginii (image repair) respectivei organizaţii. 

O criză este un eveniment care afectează (direct sau indirect, 
mai grav sau mai puţin grav) anumite categorii de public; acestea 
încearcă să găsească diverse cauze în măsură să explice acea criză, deci 
atribuie anumite cauze crizei în chestiune. Diferitele situaţii de criză 
generează anumite atribuiri ale responsabilității (oamenii evaluează 


ráspunderile unei organizaţii față de o anumită criză), iar aceste 
atribuiri pot da naştere unor sentimente şi comportamente specifice. 
Dacă unei organizații i se atribuie (de către autorităţi, presă, discuţiile 
dintre oameni) mai multă responsabilitate (decât are) în ceea ce 
priveşte declanșarea unei anumite crize, atunci publicul dezvoltă 
sentimente de nemulțumire și își construieşte o imagine negativă 
despre acea organizaţie. În consecință, comunicarea poate fi folosită cu 
scopul de a influența atribuirile de cauze sau sentimentele asociate 
acestor atribuiri. 

În studiul său din 1995, W.T. Coombs a stabilit că situaţiile de 
criză diferă în funcție de modul în care publicul percepe cele trei 
dimensiuni ale atribuirii; în general, o organizație este considerată 
responsabilă pentru criză atunci când cauza este internă (locus intern), 
controlabilă si stabilă (repetabilă în timp). Reversul este valabil atunci 
când cauza este percepută ca externă, incontro-labilă și instabilă (p. 
449). Pornind de la aceste consideraţii, W.T. Combs (1995, pp. 449 - 
453) propune următoarele categorii de strategii de răspuns la criză: 

a) strategiile negării (denial), care au ca scop să arate că nu 
există niciun fel de criză sau că între organizație si criză nu există o 
legătură de tip cauză-efect; 

b) strategiile distantárii (distance), care acceptă existenţa crizei, 
dar încearcă să slăbească legăturile dintre criză si organizaţie, în 
scopul protejării imaginii acesteia; 

c) strategiile intrării în gratii (ingratiation), care vizează 
câştigarea simpatiei sau a aprobării publicului pentru organizație prin 
conectarea acesteia la acele activități care sunt valorizate pozitiv de 
către public; 

d) strategiile umilirii (mortification), prin care se încearcă 
obținerea iertării publicului și convingerea lui să accepte criza; 

e) strategiile suferinței (suffering), prin care se doreşte 
câștigarea simpatiei publicului prin asumarea suferințelor produse de 
criză şi prin prezentarea organizaţiei ca o victimă a unei conjuncturi 
externe nefavorabile. 

Corelarea celor 4 criterii de definire a crizelor conduce la 
elaborarea unor variante combinatorii, care permit identificarea 
acelor SRC-uri capabile să diminueze efectele negative ale crizelor. Pe 
lângă utilitatea sa practică, acest model ne apare ca unul dintre cele 
mai elaborate constructe teoretice din sfera relaţiilor publice. 


4. Relatia cu presa in situatii de crizá 

Orice criză proiectează brusc, în actualitatea presei, o 
organizație; aceasta se vede aruncată „în partea din față a scenei” si 
descoperă că presa, prin tehnicile ei specifice de a defini realitatea 
crizei, proiectează o imagine care duce la pierderea încrederii 
publicului în fiabilitatea organizației. Patrick Lagadec (1994, p. 34). 
sustine că problemele comunicationale ale unei organizaţii confruntate 
cu o criză se desfășoară pe patru niveluri: 

1. Comunicarea în interiorul fiecărei organizații 

2. Comunicarea cu publicul organizaţiei 

3. Comunicarea cu actorii crizei 

4. Comunicarea cu presa 

Referindu-se la relația dintre organizaţie și presă, P. 
D'Humiéres (1993, pp. 272 - 273) consideră că o situaţie de criză este: 

a) o proiectare a organizaţiei în actualitate, în care „șocul 
imaginilor” depinde de mai multi factori: 

Care este imaginea de plecare a organizaţiei? 

Ce eveniment va fi adus în discuţie si care este potenţialul de 
gravitate al acestuia, în raport cu valorile opiniei publice? 

Care este contextul care favorizează mediatizarea crizei? 

b) o prezentare mediatică, deformată de multiple intervenţii, 
caracterizate de următorii factori: 

Care este ponderea și inertia cliseelor? 

Care este jocul actorilor (nu întotdeauna binevoitori) implicaţi? 

Cum acționează surpriza si emoția asupra reflectării în presă? c) 
o bătălie de opinie în care se înfruntă: 

şocul argumentelor (de ce s-a întâmplat așa ceva?); 

şocul actorilor (cine este răspunzător? cine este victima?); 

şocul mass-media (cine va avea întâietate? pe cine interesează 
acest subiect?). 

Situatiile de criză implică astfel o problematică a comunicării, 
care se adaugă dificultăților legate de gestionarea fenomenelor 
neașteptate şi nedorite; această problematică este intim legată de 
comportamentul specific al instituţiilor de presă si al jurnaliștilor în 
momentele în care trebuie să relateze o criză. 

În relaţiile lor cu presa, majoritatea organizaţiilor îşi construiesc 
strategii de comunicare bazate pe un model asimetric: ele transmit 
informaţii presei și urmăresc felul în care aceste mesaje sunt preluate 


şi prelucrate de instituţiile mass-media; uneori, nemultumite de 
comportamentul presei, ele transmit noi mesaje, de tip „drept la 
replică”, fără să efectueze însă o evaluare internă a propriului sistem 
de comunicare cu presa și, în general, cu mediul extern (vezi pe larg în 
C. Coman, 1999). Experienţa arată că organizaţiile au tendința de a 
învinui factorii externi pentru imaginea lor negativă şi că ele nu caută, 
în urma evaluărilor, să își modifice politica de comunicare internă si 
externă, să îşi schimbe structura organizatorică ori strategiile 
manageriale, în perioadele normale, o prezentare imperfectă a unei 
organizaţii în presă nu afectează în mod imediat buna funcționare a 
acelei organizații; într-o perioadă de criză însă, orice distorsionare a 
datelor legate de organizație va accentua acea stare, va duce la 
pierderea încrederii publicului si, la limită, la prăbuşirea organizației. 

În timpul unei crize, presa „înfometată” preia și distribuie orice 
fel de informaţii, așa încât organizaţiile nu mai pot controla mesajele 
care ajung în mass-media; rezultatul este o sumă de mesaje 
contradictorii (provenite din surse oficiale sau/şi neoficiale, bazate 
frecvent pe zvonuri), care conduc la situaţia în care fiecare jurnalist şi 
chiar fiecare membru al publicului își construiește propria versiune 
despre criza respectivă. Totodată, în asemenea situaţii, conducerile 
organizațiilor sunt preocupate de măsurile de urgenţă şi, de aceea, 
sunt mai puțin dispuse să sprijine munca jurnaliștilor de căutare a 
informaţiilor. Lipsa de interes sau eforturile depuse pentru a întârzia 
publicarea unor ştiri îi vor determina pe jurnalişti să facă apel la alte 
surse (de obicei mai puțin informate) sau să se pronunțe deschis 
împotriva organizaţiei; sprijinirea jurnaliştilor în activitatea de 
documentare aduce încrederea si înțelegerea presei, devenind un 
factor de limitare a efectelor negative ale crizei (J. Deschepper, 1990; 
J.-P. Rossart, 1992; M.N. Sicard, 1998 etc.). 

Asa cum am mai arátat si cu alte ocazii, abordárile teoretice in 
domeniul relaţiilor publice se află într-o fază incipientă. Cu toate 
acestea, în ultimii ani, dezbaterile intense si cercetările minutioase au 
permis crearea unui vocabular conceptual de bază si schitarea unor 
proiecte de modele teoretice. Situatiile de criză au oferit prilejul unor 
studii detaliate, în urma cărora cercetătorii au putut identifica o sumă 
de comportamente organizaționale și de strategii comunicationale, 
relevante pentru modul de acțiune al departamentelor si specialiștilor 
în relaţiile publice. Aceste rezultate pot fi corelate cu cele obţinute din 


studierea comportamentului institutional din  redactii si a 
caracteristicilor discursului jurnalistic, însumând toate aceste câștiguri 
conceptuale vom putea înțelege mai exact felul în care diferitele 
organizații din România s-au comportat în timpul crizelor cu care s-au 
confruntat și modul în care ele au (sau nu au) gestionat comunicarea 
lor cu presa. 

5. Exemple de gestionare a crizelor 

5.1. Cazul Tylenol 

Aceasta a fost una dintre crizele cel mai bine gestionate din 
istorie, în ciuda faptului că actorii principali ai companiei au declarat 
ulterior că nu erau pregătiți pentru o asemenea situație. Datorită 
aspectului de sabotaj, criza era greu de prevăzut: într-o clipă, o 
companie solidă a fost zguduită de mâna unui criminal cu grave 
probleme psihice. Până în momentul critic, Tylenol deţinea 37% din 
piața analgezicelor, având vânzări de peste 500 milioane de dolari. 
Johnson & Johnson, parte a McNeil Consumer Products, este o 
companie care este organizată pe principiul descentralizării şi al 
autonomiei părților componente. Fiecare companie din cadrul 
corporației are un preşedinte, un manager general sau un manager 
care raportează direct unui membru al Comitetului Executiv, în filialele 
din alte țări, managementul este lăsat în seama directorilor autohtoni. 
Companiile componente sunt de mărimi comparabile. 

Cu sau fără precedent, orice criză poate fi o tragedie sau o 
oportunitate. Johnson & Johnson a transformat-o într-un triumf. lată 
derularea crizei şi modul de controlare a ei, aşa cum este descrisă de 
lucrările de specialitate (P. Bobstock, 1985; S. Fink, 1986; M. Pinsdorf, 
1987 etc.). 

5.1.1. Filmul evenimentelor 

În anul 1982, din motive necunoscute încă, una sau mai multe 
persoane neidentificate, au înlocuit capsulele Tylenol Extra Strenght, 
medicamente familiare si apreciate de consumatori, cu capsule 
otrăvitoare, conținând cianură. Pastilele otrăvitoare au tot depozitate 
pe rafturile a mai mult de jumătate din farmaciile sau 
supermarket-vuile din zona oraşului Chicago, în consecință, pastilele 
otrăvite au fost cumpărate, iar 7 oameni nevinovați au murit în chinuri 
groaznice. Corporaţia Johnson & Johnson, producător al Tylenol-ului, 
s-a trezit brusc în situația de a trebui să explice, fără niciun fel de 
avertisment, de ce produsele ei au omorât oameni, în gestionarea 


crizei au fost implicati: James E. Burke, presedinte si director executiv 
al Corporatiei 

Johnson & Johnson, David R. Clare, presedinte si director al 
Comitetului Executiv, Corporatia Johnson & Johnson, Davis E. Collins, 
presedinte al McNeil Consumer Products Company, vicepresedinte al 
Comitetului Executiv al Corporatiei Johnson & Johnson, Joseph R. 
Chiesa, presedinte al McNeil Consumer Products Company, Lawrence 
G. Poster, vicepreşedinte al Corporatiei Johnson & Johnson, 
Departamentul RP, Robert Kniffen, Director RP al Corporatiei Johnson 
& Johnson. 

Ín dimineata de 30 septembrie 1982, Jim Murray, membru al 
staff-ului RP, a intrat în biroul directorului de RP, pentru a raporta un 
telefon bizar, primit de la un reporter de la ziarul Chicago Tribune. 
Acest reporter a pus întrebări insistente referitoare la Tylenol, la 
sucursalele Johnson & Johnson și McNeil Consumer Products Company. 
Acest interviu, care a semănat mai mult a interogatoriu, i s-a părut 
ciudat lui Jim Murray. La fel si lui Robert Kniffen. Prima chestiune 
bizară era legată de faptul că, dacă ar fi fost vorba despre un articol 
obişnuit pe teme economice, reporterul trebuia să cunoască datele pe 
care le solicitase. Informaţiile erau atât de cunoscute de toată lumea, 
încât insistența întrebărilor şi lipsa lor de consistență i-a pus pe 
gânduri. Kniffen l-a sunat rapid pe reporter și l-a întrebat care era 
motivul intervenției sale. Acesta l-a lămurit că era în mijlocul unei 
investigaţii, în cursul căreia făcuse cumva legătura între produsul 
Tylenol si moartea unei persoane, în fata unei asemenea situații 
alarmante, Kniffen l-a anunţat rapid pe şeful său. 

Larry Poster era acasă când a primit aceste informaţii. L-a sunat, 
de asemenea, pe şeful său, Jim Burke, președintele corporației, 
punându-l la curent cu situația. Primele gânduri care i-au venit în 
minte lui Poster au fost legate de o posibilă escrocherie. Era foarte 
îngrijorat de posibilele implicaţii pe care aceasta le-ar putea avea 
pentru imaginea companiei și pentru produsul respectiv. S-a grăbit să 
ajungă la birou, sperând că nu era decât o greşeală. 

Dave Collins era proaspăt numit în postul de vicepreședinte al 
Comitetului Executiv. Până în urmă cu două săptămâni, fusese 
preşedintele unei alte companii din cadrul corporației: McNeil 
Consumer Products Company Pharma-ceuticals şi șeful Diviziei 
Latino-Americane a corporației Johnson & Johnson. Era cooptat pentru 


prima datá in Comitetul Executiv al corporatiei. Collins isi aminteste cá 
in acele momente, desi avea o convorbire telefonicá cu un client 
important, presedintele a cerut categoric sá o intrerupá si sá viná la el. 

Dupá o scurtá sedintá, marcatá de dezorientare si teamá, Burke 
a intrat in actiune. El a comandat un elicopter pentru Collins si Kniffen 
ca sá-i ducá imediat la sediul din Fort Washington, Pennsylnvania. 90 
de minute mai târziu, cei doi directori făceau primul pas în istoria 
uneia dintre cele mai şocante crize, rămasă atât în analele 
criminologiei, cât şi în cele ale relațiilor publice. 

În timp ce aceşti directori schimbau informaţii si se puneau la 
curent cu problema, în Chicago deja circulau zvonuri care făceau 
legătura între produsul Tyienol și moartea subită a unor persoane. 
Toate aceste tensiuni se resimteau în contextul în care Compania 
Johnson & Johnson nu era una oarecare: la momentul respectiv era 
unul dintre liderii în produse pentru îngrijirea sănătăţii, având ca 
obiectiv salvarea vieților oamenilor, nu distrugerea lor. Numele de 
Johnson & Johnson, McNeil Consumer Products Company sau Tyienol 
erau sinonime cu confortul, încrederea și siguranța. Acum, cuvintele 
care se legau de imaginea companiilor erau moarte, uciși, otravă. Era 
pentru prima dată când terorismul intra în casele americanilor într-o 
asociație şocantă cu cele mai banale produse ale vieţii de zi cu zi. 

Într-o primă fază, președintele companiei l-a însărcinat pe 
directorul executiv să descopere ce se petrece (identificarea crizei, 
izolarea ei, crearea echipei); acesta s-a implicat personal prin 
adunarea faptelor, l-a desemnat pe specialistul de relații publice 
pentru a gestiona situaţia și a stabilit o comunicare permanentă cu 
echipa. O altă măsură importantă a fost de a suna un avocat pe care îl 
cunoștea foarte bine, însărcinându-l să obțină informaţii de la spital, 
de la poliție, de oriunde era posibil. 

Întâmplător sau nu, Burke nu avea pe altcineva mai potrivit 
decât Collins pentru a gestiona faza acută a crizei. Collins cunoştea 
orașul Chicago, deoarece se născuse și crescuse acolo. De asemenea, 
cunoştea destul de bine datele companiei McNeil Consumer Products, 
în elicopterul care îl transporta către Chicago, Collins și-a schițat 
planul. Mai întâi, trebuia să găsească un sens acestei situaţii si avea la 
îndemână două posibilități: fie era o mare eroare (iar compania nu era 
vinovată cu nimic), fie, în interiorul companiei, se făcuse o greșeală de 
proporții. Prunele trei priorităţi pe care le-a stabilit în încercarea de a 


limita dezastrul au fost: oprirea de pierderi de vieti omenesti, 
descoperirea cauzelor mortii si acordarea de ajutor tuturor celor aflati 
în necaz. S-a gândit că principala cauză a morții ar putea fi localizată în 
interiorul companiei. Dacă era într-adevăr asa, s-ar fi putut descoperi 
cu exactitate dacă este vorba despre o instalație tehnică ce nu a 
funcționat corect, despre un angajat care ar fi făcut o greșeală imensă 
sau despre un sabotaj intenţionat. Odată descoperită disfunctia, deci 
identificată sursa crizei, lucrurile puteau fi oprite. 

Câteva zile mai târziu, după o amănunțită analiză a aspectelor 
menționate mai sus, era foarte clar pentru liderii firmei că nu exista 
niciun motiv intern în declanșarea crizei, în plus, după o serie de alte 
investigaţii interne, cerute de autorităţi, au realizat că problema nu 
este în interiorul companiei, ci de competența FBI şi a poliţiei din 
Chicago. 

În tot acest timp, întreaga echipă de conducere a companiei era 
pusă pe jar: deşi doreau ca oamenii să nu mai moară, ei constatau că 
nu posedă nici cea mai mică informaţie despre cauzele acestor 
accidente. Criza părea scăpată de sub control. 

Au fost câteva zile de teamă, nesiguranţă, climat tensionat: 
bilanţul tragic raportat de presă creştea de la o zi la alta. Atmosfera, 
extrem de tensionată, a căpătat în scurt timp accente de panică 
națională. Nimeni nu ştia cu siguranţă ce se întâmplă exact, dar toată 
lumea știa sigur că una dintre cele mai credibile companii de produse 
de sănătatate era amestecată într-un lanţ de otrăviri. Panica era cu 
atât mai mare cu cât produsele Johnson & Johnson erau apreciate, 
chiar iubite de multe generaţii de consumatori, de la linia de produse 
pentru copii, până la pastilele anticonceptionale. 

Este greu de imaginat efectul pe care acesta criză l-a avut asupra 
vieții oamenilor. Ann Marie Collins, fiica directorului de relații publice 
al companiei, era arătată cu degetul de colegi, deoarece era fiica unui 
om care lucra într-o companie ce ucidea oameni. Cât despre Collins, 
acesta a recunoscut mai târziu că era obosit şi, mai ales, speriat. După 
primele zile de investigaţii la sediul din Chicago al McNeil Consumer 
Products Company, Collins se întorsese în New Jersey. În scurt timp, 
căpătase o adevărată teamă față de telefon, nu putea să doarmă 
noaptea, căci oricând aparatul putea suna și i se putea transmite că a 
mai murit un om. 

5.1.2. Strategia de gestionare a crizei 


Ráspunsul companiei s-a bazat pe mai multe tipuri de actiuni: 

— Alertarea consumatorilor, de pe intregul teritoriu al SUA, 
prin mass-media; 

— Oprirea producţiei de capsule Tylenol si a publicității pentru 
aceste produse; 

— Stabilirea de legături cu politia, FBI, autorităţile locale etc. 

— Retragerea capsulelor de pe piaţă; 

— Conceperea si producerea unui alt tip de ambalaj, mai 
rezistent (au fost investite 50 milioane de dolari în această acțiune); 

— Reintroducerea noilor produse pe piață, printr-un efort de 
marketing. 

Imediat a fost oprită producţia flacoanelor respective şi au fost 
retrase de pe piață toate produsele incriminate (valoarea acestora a 
fost de 100 milioane de dolari), în plus, clienții puteau schimba 
flacoanele respective cu alte produse ale firmei, în total au fost strânse 
31 de milioane de flacoane; din acestea au fost verificate 8 milioane de 
capsule. Numai în 75 de capsule s-a descoperit existența cianurei. 
Ulterior, compania a donat 50 de milioane de noi capsule medicilor din 
toată tara. Cercetările referitoare la atitudinea publicului au arătat cá 
după o săptămână de la declanşarea crizei, 90% din populaţie ştia că 
nu firma este vinovată, iar 35% dintre cei care foloseau în mod curent 
Tylenol aveau încredere în acest produs. 

Până când nu a fost clar că instalaţiile tehnice erau corecte și nu 
erau probleme în munca angajaților, Collins nu a acționat. Vestea bună 
era că posibilitatea ca otrava să fi fost introdusă în interiorul 
companiei era aproape zero. Vestea proastă era că un psihopat intrase 
în mai multe farmacii si magazine din Chicago și, folosindu-se de 
ambalajele şi capsulele Tylenol, introdusese cianură și făcuse așa încât 
diferenţa între pastilele normale și cele otrăvite să nu fie sesizabilă. 

Din momentul în care a devenit foarte clar că Johnson & Johnson 
este victima unui sabotaj extern, lucrurile au evoluat diferit. Adevărata 
problemă a devenit aceea a salvării produsului Tylenol si a reabilitării 
companiei. 

5.1.3. Comunicarea cu publicurile implicate 

Ca vicepreşedinte însărcinat cu relaţiile publice, Poster a fost 
permanent în contact cu ceilalți directori. Poster a fost cel care a inițiat 
o strategie de comunicare de criză, pentru a identifica ce se petrece și 
pentru a comunica adevărul prin presă - ceea ce este un aspect extrem 


de important in gestiunea crizei. Strategia de comunicare s-a bazat pe 
urmátoarele directii: 

— Informarea internă si externă a tuturor publicurilor 
implicate; 

— Convingerea acestor publicuri să sprijine compania si să 
susțină acțiunile sale; 

— Instruirea publicurilor pentru a pune în practică acțiunile 
preconizate de firmă. 

Între publicurile implicate, cele mai importante au fost: 
consumatorii, farmacistii, managerii si angajaţii rețelelor de 
supermarket, medicii şi conducerile spitalelor, autorităţile implicate în 
controlul medicamentelor, FBI, politia, presa (generalistă si 
specializată). Strategia de comunicare s-a bazat pe informarea 
deschisă si pe cooperarea fără ascunzisuri cu oficialităţile implicate. 
Verificarea tuturor informaţiilor a fost, de asemenea, un atu în fata 
presei, mai ales că informaţiile pe care compania le-a transmis de-a 
lungul evenimentelor s-au dovedit a fi adevărate. 

Poster a fost o piesă importantă în echipa de management al 
crizei, echipă care se întâlnea de două ori pe zi, în ședințe cu durate 
nedeterminate, la ore cerute de evoluţia evenimentelor. Rolul lui 
Poster a fost acela de a coordona activitățile de comunicare. Prima sa 
decizie, în acest sens, a fost de a trimite pe cineva la Chicago pentru a-l 
tine la curent, lucru pe care l-a făcut mai mult dintr-un vechi instinct 
de om de ştiri, care-i spunea că este mai bine să existe cineva în miezul 
evenimentelor, astfel încât să-i poată transmite urgent toate 
informaţiile noi. 

Evaluarea sa (ulterioară) referitoare la modul în care a fost 
gestionată faza acută a crizei a scos în evidență trei aspecte 
considerate cruciale în acest succes: deschiderea față de presă, 
suportarea tuturor costurilor legate de evaluarea produsului, 
fair-play-ul presei şi al publicului, care au acordat companiei 
prezumția de nevinovăție până la proba contrarie. 

În timpul crizei au apărut în jur de 80.000 de ştiri, în ziarele din 
SUA, câteva mii la posturi locale si nationale de televiziune si de radio. 
Mai mult de 90% dintre americani erau la curent cu scandalul legat de 
capsulele Tylenol, după mai puţin de o săptămână de criză. Un 
editorialist chiar numea această avalanșă informaţională ca fiind unul 
dintre cele mai bine acoperite evenimente de după războiul din 


Vietnam. Compania a organizat peste 30 de conferinte de presá, 
transmise adesea in direct la scará nationalá; de asemenea, sediul din 
New York a fost gazda a numeroase teleconferinte, transmise în marile 
orașe ale SUA. Compania a susținut o campanie de publicitate în 
ziarele centrale, prin care consumatorii erau anunțați de înlocuirea 
capsulelor cu tablete. Această soluţie a fost considerată un succes. Pe 
11 noiembrie, la mai bine de o lună de la începerea crizei, compania a 
susținut o teleconferintá, în cadrul căreia a lansat noul ambalaj. 
Conferinţa s-a ținut, simultan, în 29 de hoteluri conectate prin satelit, 
iar informațiile au fost preluate de toată presa americană. 

Pentru a rezolva criza de comunicare, mai ales cu consumatorii, 
Johnson & Johnson a luat următoarele măsuri: 

a) a lansat un clip publicitar de | minut, care a fost intens derulat 
în lunile octombrie si noiembrie. Mesajul era transmis de dr. Thomas 
Gates, directorul medical al McNeil Consumer Products Company, care 
îi anunța pe consumatori despre iminenta reîntoarcere a Tylenol pe 
piață. 85% dintre americani au văzut clipul de cel puţin 2 ori în prin 
săptămână a difuzării sale; 

b) directorii au apărut în presa centrală şi la emisiuni de mare 
audiență, pentru a da informaţii din interiorul companiei; 

c) angajaţii au fost ținuți la curent în permanenţă prin 
intermediul a patru filme video; 

d) în vârful crizei, peste 400.000 de mesaje prin e-mail au fost 
transmise către reprezentanții profesiei medicale și către distribuitori; 

e) la conferința din 11 noiembrie, Jim Burke a anunţat că orice 
consumator poate obține un cupon în valoare de 2, 50 dolari pentru 
achiziționarea oricărui produs Tylenol. Cuponul era popularizat prin 
canale publicitare clasice, dar și prin intermediul a 800 de numere de 
telefon puse la dispoziția consumatorilor. După trei săptămâni, mai 
mult de 210.000 de telefoane se înregistraseră. Alte 136.000 au urmat 
după U zile; 

f) la o săptămână de la descoperirea sabotajului, Jim Burke a 
ținut un discurs în fața angajaţilor de la McNeil Consumer Products 
Company, care a surprins prin afecțiunea şi atașamentul față de 
produs. Efectul a fost creşterea încrederii angajaților si a fidelității față 
de produs. 

Desigur, au fost si momente dificile. De exemplu, la un moment 
dat, corespondentul Associated Press l-a întrebat pe Foster dacă se 


utilizează, în vreo formă, cianură in producerea pastilelor în cadrul 
companiei. Asa cá Foster l-a întrebat pe managerul de producție care 
este situația. Răspunsul a fost pozitiv, cu amendamentele următoare: 
era folosită pentru testele de calitate, nu în producție, era complet 
izolată de procesul de producţie și nu existau lipsuri în stocul 
disponibil. Foster a pus mâna pe telefon, l-a sunat pe reporterul AP, 
transmițându-i răspunsul pozitiv, în toată goliciunea sa - după ce, în 
primele trei zile de la declanșarea crizei, sustinuse că cianura nu este 
folosită sub nicio formă în cadrul companiei. Asumându-și 
responsabilitatea adevărului şi arătând care sunt pericolele care se pot 
naște din deformarea acestuia, el a obţinut o înţelegere cu reporterul 
AP de a nu dezvălui acest amănunt, care ar fi dus panica la cote 
extreme. Prin această atitudine, Foster a menținut politica de 
onestitate si adevăr, pe care se clădise compania până atunci. La scurt 
timp, a apărut şi un al doilea jurnalist care a pus aceeași întrebare. 
Răspunsul, înțelegerea și argumentele au fost aceleași. Doar că, în 
momentul în care un al treilea jurnalist a cerut confirmarea stirii, 
Foster i-a căutat pe primii doi, spunându-le că nu sunt singurii 
posesori ai informaţiei, si, mai ales, cerându-le discreţie. 

Astfel, toată presa a preluat si difuzat informaţia, într-o zi de 
sâmbătă, la cote de audiență mai mici. Impactul a fost mai mic. În plus, 
majoritatea jurnaliştilor au menţionat explicit că nu se poate face 
legătura între sursa de cianură din cadrul companiei şi produsele 
ucigase. Foster a avut, încă o dată, un instinct perfect. Povestea aparent 
senzationalá s-a transformat într-o știre obișnuită, care oferea 
informaţii tehnice suplimentare, asupra cărora nu s-au făcut niciun fel 
de speculații. A fost, până la urmă, o chestiune de încredere, care s-a 
dovedit a fi bazată pe realități, nu pe dezinformare. 

5.1.4. Concluzii 

Privind retrospectiv, cele două obiective ale planului de 
gestiune a crizei au fost păstrarea încrederii publicului și recástigarea 
pieţei produsului. Cele trei decizii-cheie pe care le-au luat președintele 
companiei şi echipa sa de relații publice au fost următoarele: stoparea 
distribuției produsului incriminat și a publicităţii, conectarea la starea 
de spirit a opiniei publice (prin sondajele telefonice) şi, bineînţeles, 
schimbarea formei de prezentare a produsului. 

Tylenol, în noul ambalaj, a apărut în rafturi la circa 10 
săptămâni după retragerea sa de pe piață din timpul crizei. A 


recástigat, in cáteva luni, 24 dintre cele 37 de procente pe care le 
controla anterior crizei pe piața analgezicelor, in următoarele 
săptămâni, mai mult de 98% din piaţa inițială era recucerită de produs. 
Costul intervenţiei pentru salvarea produsului: circa 100 milioane de 
dolari. 

5.2. Accidentul aviatic de la Baloteşti 

Pe 31 martie 1995, cursa TAROM AIRBUS 310, cu destinaţia 
Bruxelles decola, cu 7 minute întârziere, de pe aeroportul Otopeni. La 
3 minute după decolare avionul s-a prăbușit lângă localitatea Baloteşti. 
49 de pasageri si 10 membri ai echipajului şi-au pierdut viața. 
Comunicatul TAROM din 1.04.1995 confirma sec: „Aeronava a fost 
distrusă complet, iar în urma accidentului nu există supraviețuitori”. 

5.2.1. Mediatizarea evenimentului 

Urmărind materialele publicate de 5 cotidiene importante 
(Evenimentul zilei, România liberă, Adevărul, Curierul naţional şi 
Jurnalul national), în intervalul 1 - 5 aprilie, pot fi identificate 219 
articole pe această temă: din acestea 88 sunt știri, 74 relatări, 12 
reportaje, 25 interviuri și 20 declaraţii și comunicate (din care 4 
aparțin TAROM). După cum se observă, mesajele oficiale ale instituţiei 
nu reprezintă decât 2% din totalul textelor consacrate acestui 
eveniment; ele au un caracter crispat, nu dau informaţii clare, nu au o 
unitate de poziţie si nu urmăresc o strategie coerentă (nu par deci a fi 
rezultatul unui efort anterior de conceptualizare). 

Ziarele au publicat în mod inegal (unele au publicat toate 
materialele primite, altele numai o mică parte) comunicatele TAROM si 
declaraţiile oficiale ale directorului general al TAROM, dl Nicolae 
Brutaru, care era principalul purtător de cuvânt al companiei, precum 
şi ale directorului general adjunct, dl Gheorghe Răcaru. Totodată, în 
mod oficial s-au pronunţat primul-ministru al țării, ministrul 
Transporturilor şi cel al Sănătăţii, oficialități guvernamentale belgiene, 
reprezentanţi ai AIRBUS Industries etc. 

Pe lângă declaraţiile acestora, în presă au apărut numeroase alte 
materiale având ca surse persoane din cadrul TAROM, care nu aveau 
nici misiunea, nici dreptul și, poate, nici competenţa de a emite 
judecăţi sau ipoteze. Astfel, în România liberă este consemnat faptul că 
nişte lucrători ai companiei au declarat că au auzit o discuţie a 
controlorilor de trafic, care afirmau că s-ar fi sesizat o problemă la 
unul dintre motoarele navei; același ziar citează surse interne TAROM, 


care sustineau cá avionul ar fi fost unul inchiriat de la o companie 
americaná; la fel, este citat un ,expert" al TAROM, care doreste sá-si 
pástreze anonimatul si care afirmá cá accidentul a fost cauzat de o 
explozie foarte puternicá; pentru alte supozitii sunt evocati ,experti ai 
companiei TAROM”, sau „unul din specialiștii de la Aeroportul 
Otopeni”. În Jurnalul national, un „pilot de linie externă al TAROM” 
incriminează firma constructoare; ziarul citează părerea lui 
Haralambie Ferestreanu, șeful Serviciului Inspecţiei de Navigaţie 
Aeriană, a pilotului Petre Ofmanski, a lui Dan Andrei, comandant al 
operațiunilor de zbor din Aeroportul Otopeni, a lui Ștefan Buzoianu, 
şeful controlului de apropiere de pe Aeroportul Otopeni, a lui loan 
Ciopraga, comandantul flotei AIRBUS din cadrul TAROM. Evenimentul 
zilei citează declaraţia șefului brigăzii de pompieri, care sustine cá 
avionul a explodat în aer; de asemenea, ziarul reproduce declarația 
unui reprezentant al personalului navigabil care conchide că acest 
accident „a pus capac la tot ce se întâmplă în TAROM în ultima vreme”, 
în contrast cu declarația unui pilot, care efectuase curse cu acea navă și 
care pretindea că a fost o eroare de pilotaj; sunt citați pilotul Petre 
Ofmanski si Gabi Căpitanu', reprezentant al personalului navigabil al 
TAROM. La rândul lor Cotidianul si Adevărul citeză „un pilot de linie al 
TAROM”, „doi piloti ai TAROM”, „surse ale Companiei Române de 
Aviaţie”, „un specialist de la TAROM”, „un as al piloților români care 
doreşte să rămână anonim”. 

În concluzie, în toate aceste ziare au apărut declaraţii 
contradictorii, ale unor oficialități si angajați ai TAROM (directorul 
companiei, directorul adjunct, diversi piloti), precum si ale unor 
oficialități guvernamentale, care, adesea, contraziceau poziţiile 
adoptate de companie. Toate aceste intervenţii dovedesc: 

— Că nu a fost creată o celulă de criză, cu specialiști, 
competente si strategii adecvate managementului comunicării de 
criză; 

— Că personalul TAROM nu a fost instruit în ceea ce privește 
relațiile cu presa în situații de criză; 

— Că nu a existat un efort de a se realiza o comunicare serioasă 
în interiorul TAROM, astfel încât salariaţii să fie informati operativ si 
corect despre acest eveniment; 

— Că nu a fost desemnat un unic purtător de cuvânt, care să 
centralizeze toate informațiile si să le comunice presei. 


5.2.2. Strategii de comunicare folosite de TAROM 

Aplicánd modelul teoretic al lui W.T. Coombs, putem sá ne dám 
seama dacá strategiile de ráspuns la crizá, adoptate de departamentul 
de relatii publice al TAROM, au fost cele adecvate pentru acest tip de 
situatie si dacá, pe un plan mai general, au existat, la nivelul acestei 
institutii, acel bagaj de cunostinte si acea competentá in másurá sá 
justifice însăşi rațiunea de a fi a respectivului departament. 

Combinând cei 4 factori: 

— Tipul de criză; 

— Veridicitatea dovezilor; 

— Pagubele; 

— Istoricul organizaţiei, identificăm, pentru acest caz, 
următoarea configuraţie: 

— Accident; 

— Dovezi adevărate; 

— Pagube majore, cu victime omenești; 

— Organizaţie cu istoric pozitiv, deoarece nu a cunoscut în 
trecutul apropiat un alt accident asemănător. 

După W.T. Coombs (1995), în asemenea situații cea mai 
adecvată strategie de răspuns la criză ar fi fost una de tip umilire, 
combinată cu elemente din strategiile de intrare în gratii. Strategia 
umilirii se bazează pe tehnici de remediere, pocăință si rectificare: 

a) remedierea: aplicând această tehnică, organizaţia încearcă să 
ofere, din proprie inițiativă, modalități de compensare a pierderilor 
suferite de public, astfel încât atitudinea negativă a acestuia să fie 
diminuată; 

b) pocáinta: prin această tehnică, organizaţia încearcă să 
slăbească aspectele negative asociate cu criza, luând inițiativa de a 
cere iertare publicului pentru efectele negative ale crizei; 

c) rectificarea: prin această tehnică organizația caută 
înţelegerea publicului prin stabilirea de mecanisme destinate să 
protejeze publicul de amenințările viitoare. 

Cercetând comunicatele transmise de TAROM și declaraţiile 
făcute de oficialitățile TAROM în perioada de vârf a crizei, constatăm 
că în niciun caz nu se face apel la ansamblul tehnicilor mai sus amintite: 
compania a oferit compensaţii familiilor victimelor, dar nu a făcut 
acest lucru în cadrul unui ansamblu coerent de manifestări și al unui 
discurs adresat direct publicului și bazat pe ideea pocáintei; de 


asemenea, compania nu a prezentat imediat másurile pe care le-a luat 
pentru a proteja publicul față de posibilele ameninţări viitoare. Au 
lipsit elementele de asumare a vinovátiei și de încercare de a se reduce 
atitudinea critică a publicului şi efectele negative ale crizei prin acest 
gest. Astfel, în al doilea comunicat, scuzele sunt oferite într-un mod 
neelegant, nu prin asumarea vinovăţiei, ci prin asocierea cu 
presupunerea că TAROM este deja absolvită de vină de către publicul 
său: 

Regretăm accidentul produs și suntem siguri că oamenii nu își 
vor pierde încrederea în profesionalismul și experiența Companiei 
noastre, aşa cum nu şi-au pierdut-o în celelalte companii care s-au 
confruntat si ele cu astfel de tragice evenimente (Comunicatul TAROM 
din 3.04.1995). 

Se observă că textul comunicatului nu personalizează publicul 
(definit prin termenul foarte vag ,oamenii") si că el implică ideea că 
acești oameni sunt cei care călătoresc cu celelalte companii, care au 
suferit accidente similare. 

Strategia intrării in gratii implică următoarele tehnici: obţinerea 
sprijinului, transcenderea și auto-sprijinirea. 

a) obţinerea sprijinului constă în prezentarea acelor acțiuni prin 
care se reamintește publicului trecutul pozitiv al organizaţiei; 

b) transcenderea reprezintă acea tehnică prin care se încearcă 
plasarea crizei într-un context lărgit, mai favorabil, astfel încât atenţia 
publicului să fie deturnată de la specificul crizei către o perspectivă 
mai generală asupra fenomenului; 

c) lăudarea se bazează pe prezentarea pozitivă a unui grup-tintá, 
astfel încât să se inducă acelui grup sentimente favorabile față de 
organizaţie. 

Comunicatele TAROM ne permit doar identificarea tehnicilor de 
obținere a sprijinului, prin eforturile făcute de a reaminti publicului 
absența unor accidente de acest tip în istoria organizaţiei, în 
comunicat se spune: 

Invităm pasagerii care au deja bilete cumpărate sau care 
intenționează să călătorească cu Compania noastră să nu-şi modifice 
opţiunea, recunoscute fiind măiestria și pregătirea profesională a 
piloților si echipelor de tehnicieni români (Comunicatul TAROM din 
3.04.1995). 

Dincolo de cacofonia de la mijlocul acestei fraze lungi şi greoaie, 


se observă faptul cá tonul impersonal si rece nu reuseste să 
sensibilizeze cititorul şi să aducă sprijinul moral necesar în asemenea 
momente. 

Declaraţia directorului general contine, ca și comunicatele, o 
mulțime de date tehnice, dar foarte puține elemente de atragere a 
sprijinului publicului. O singură formulă (,Salariatii companiei TAROM 
suportă cu greu acest moment, însă marea majoritate a lor au cunoscut 
de la început această meserie și au acceptat-o cu toate riscurile pe care 
le implică.”) ar putea fi apropiată de tehnicile transcenderii, prin 
încercarea de a muta centrul de greutate de la suferinţele rudelor 
victimelor la acelea ale salariaților companiei. 

De asemenea, în unele reacţii oficiale, a fost reamintită 
priceperea piloților Români, evocându-se cazul recent al unui pilot 
care a evitat o catastrofă deasupra aeroportului Orly, reușind să 
redreseze un aparat AIRBUS, afectat de o defectiune tehnică. Firma 
română nu a încercat să plaseze acest eveniment dramatic în 
perspectiva accidentelor aviatice pe plan mondial (în mod paradoxal, 
presa este aceea care a furnizat asemenea informaţii care avantajau 
compania TAROM) și nici să obțină, prin strategiile de comunicare, 
poziţii favorabile față de anumite tipuri de public-țintă. j? 

În realitate, din dorința de a se disculpa, încă din primele 
declaraţii oficiale, TAROM-ul a incriminat firma producătoare a 
avionului, excluzând orice eroare de pilotaj, de coordonare a zborului 
sau de verificare tehnică. Prin urmare a fost folosită strategia 
distantárii, care, conform modelului teoretic amintit, este recomandată 
numai pentru cazuri de terorism. Alegerea (chiar dacă spontană) a 
unei strategii neadecvate a declanșat reacţii imediate ale AIRBUS, ale 
unor organizaţii și oficialități belgiene si franceze, precum şi ale presei 
occidentale, fapt care a plasat TAROM-ul în poziţii defensive și l-a 
obligat, ulterior, la numeroase retractări: 

Apreciem că avioanele companiei AIRBUS sunt bune, ele 
corespunzând scopurilor pentru care au fost construite. [...] Profităm 
de acest prilej și facem cunoscut pasagerilor români şi străini că aceste 
avioane sunt sigure, fiabile, nu prezintă probleme... (declaraţie a 
directorului general TAROM reprodusă de presă în 3.04.1998). 

Mai mult decât atât, această strategie nepotrivită a dus imediat 
la nașterea versiunii „atentatului terorist”, ceea ce a vulnerabilizat 
partea română, confruntată acum si cu obligaţia de a dovedi cá a luat 


toate másurile pentru a asigura securitatea zborului. 

Din perspectiva modelului lui W.L. Benoit, observám cá TAROM 
s-a bazat mai mult pe strategiile eludării responsabilitátii; unele 
elemente din aceste materiale permit identificarea unor strategii de 
corectare. Comunicatele şi declaraţiile oficiale au insistat pe: 

a) respingerea acuzațiilor legate de nepriceperea piloților 
români sau de incapacitatea specialiştilor de la Otopeni de a asigura 
controlul și paza în mod adecvat (ipoteza atentatului terorist), în acest 
sens au fost folosite tehnici de tip justificare (evenimentul este 
impredictibil şi nu avea cum să fie controlat de companie) și subliniere 
a caracterului accidental (nu există precedent de acest tip, drama nu 
poate fi imputată companiei); 

b) angajamentele legate de măsurile care au fost luate pentru 
evitarea unor accidente asemănătoare (creșterea controalelor, 
promisiunea de a nu fi achiziționate noi nave AIRBUS, declanșarea 
anchetei si angajamente referitoare la seriozitatea ei). 

5.2.3. Concluzii în bibliografia de specialitate se arată că orice 
criză poate fi prevăzută; drept urmare, departamentele de relaţii 
publice pot crea planuri de gestionare a crizei, astfel încât să facă față 
evenimentelor nedorite. Analiza comportamentului TAROM în 
perioada de vârf a crizei ne arată că această instituție, care este mai 
expusă decât altele la crize, nu avea pregătită nicio strategie de 
răspuns. Acest lucru este evident nu numai din analiza strategiilor de 
apărare folosite, ci şi din studierea mediatizării acestei tragedii. 

Datele analizate ne arată că nu a existat o colaborare între 
conducerea TAROM şi departamentul de relaţii publice, colaborare 
care este esenţială în timp de criză. Directorul general a jucat rolul de 
purtător de cuvânt, dar el a fost dublat de directorul adjunct, cu 
declaraţii nefondate, care au fost apoi reformulate de departamentul 
de relații publice. Comunicarea de criză s-a bazat pe o strategie de 
agresivitate (prin incriminarea consortiului AIRBUS), fapt care a 
declanșat o polemică intens mediatizată, in ţară si în străinătate: 
aceasta a deschis poarta unor speculaţii și acuzaţii, formulate de presă 
sau de oficialități străine la adresa TAROM, ceea ce a afectat si mai 
mult imaginea companiei. Erorile de comunicare ale TAROM dovedesc 
clar că organizația nu a avut un plan de criză și nu a posedat 
competențele necesare unei activități de comunicare cu presa într-o 
asemenea situaţie. Confuzia astfel creată a dus la pierderea încrederii 


publicului, care a atribuit TAROM-ului responsabilitatea crizei si care a 
abandonat compania, ceránd returnarea banilor pentru biletele deja 
cumpárate. Experienta aratá cá deformarea imaginii si pierderea 
increderii publicului se repará greu si solicitá mult timp si un efort 
deosebit din partea departamentelor de relatii publice. 

5.3. Accidentul ecologic de la Baia Mare 

Ín noaptea de 30 spre 31 ianuarie (duminicá spre luni) 2000, 
s-a produs o bresá de 25 de metri lungime în digul unui iaz de 
decantare aparținând firmei româno-australiene SC Aurul SA din Baia 
Mare. În urma acestui accident, aproximativ 100.000 de metri cubi de 
soluție de cianură s-au scurs din iaz în râul Lăpuș si apoi, prin 
propagarea undei de apă poluată, în Someș, Tisa și Dunăre. La baza 
acestui accident au stat: „gheaţa, căderile de zăpadă, încălzirea vremii 
şi posibilele deficienţe în construcția iazului” (Gabriel Florea, inspector 
de stat în ministerul Mediului). Conform analizelor efectuate de 
Agenţia de Protecţie a Mediului, concentraţia de cianură era, marti, | 
februarie, de 7, 8 mg la litru, adică de aproximativ 800 de ori mai mare 
decât limita maximă admisă (0,01 mg la litru), în eveniment au fost 
implicați mai multi actori: 

1. Societatea mixtă româno-australiană SC Aurul SA Baia Mare; 
aceasta s-a înființat în 1996; compania australiană Esmeralda 
Exploration Limited deține 50% din capital, iar restul este împărțit 
între societățile româneşti Remin (44, 8%), Geomin (5%), Institutul de 
Proiectări şi Cercetări Miniere (0,1%) şi Uzina de Utilaj Minier şi 
Reparaţii Baia Mare (0,1%). 

2. Guvernul, agenţiile, oficialitățile și specialiștii români. 

3. Guvernul, agenţiile si specialiștii unguri. 

4. Guvernul Federaţiei Iugoslavia. 

5. Reprezentanți ai organismelor și organizațiilor 
internaționale. 

5.3.1. Mediatizarea evenimentului 

Evenimentul respectiv a fost anunțat în presă în ziua de 2 
februarie ca urmare a declaraţiilor făcute de reprezentanții 
ministerului Apelor, Pădurilor si Protecţiei Mediului (MAPPM); tot 
atunci au fost anunţate primele măsuri luate de oficialitățile române. 

Pentru cercetarea de față au fost monitorizate materialele 
publicate în ziarele Adevărul, Cotidianul, Curentul, Curierul Naţional, 
Jurnalul National, România liberă, Ziua. Mentionez faptul că până pe 14 


februarie subiectul a fost tratat numai de Curentul, Curierul National si 
Ziua. Am urmárit declaratiile oficiale si comunicatele, asa cum au fost 
ele preluate si distribuite de cátre mass-media. 

Într-o declaraţie făcută pe l februarie, Ioan Gherghelus, director 
al Agenţiei pentru Protecția Mediului (APM) din Baia Mare informează 
că: 

a) avaria s-a produs din cauza condiţiilor meteo, în special a 
creșterii temperaturii, care au condus la o acumulare a unei cantități 
mari de apă în iaz, care a forțat pereţii digului; 

b) s-a împrăştiat hipoclorit pentru a se neutraliza cianurile, iar 
râurile Someș si Lăpuş sunt permanent monitorizate; 

c) nu au fost văzuţi pesti morti; societățile Aurul si Remin 
lucreazá la repararea digului. 

Pe aceeasi datá purtátorul de cuvánt al MAPPM a anuntat: 

a) cá s-a produs o spărtură de 25 de metri în digul iazului de 
decantare, fapt care a condus la poluarea cu cianuri a ráurilor Lápus si 
Somes; 

b) că, după analizele efectuate de APM, concentraţia era (marti, | 
februarie) de 7, 8 mg la litru, adică de 800 de ori mai mare decât limita 
maximă admisă; 

c) că în râul Someş s-a înregistrat mortalitate piscicolă, în 
special la mrená; 

d) că MAPPM a dispus realizarea unei anchete. 

Pe 2 februarie intervine şi Gabriel Cornel Florea, inspector la 
MAPPM, care anunţă că a încheiat un act prin care activitatea firmei SC 
Aurul SA Baia Mare a fost oprită până când va fi făcută, de către o 
comisie de specialişti, expertiza referitoare la starea de siguranță a 
iazului de decantare. El a anunțat, de asemenea, cá bresa a fost 
astupată în noaptea de 1 - 2 februarie si că partea ungară așteaptă 
unda de viitură si este pregătită să efectueze măsurători, în aceeași zi, 
Ioan Ghergheluş anunță că măsurătorile efectuate de inspectorii APM 
Satu Mare arată că valorile ionului cianic din apele Someșului au 
scăzut mult şi se cifrează cu puţin peste limita maximă admisă. Aceeaşi 
informaţie este difuzată și de un comunicat al MAPPM semnat de 
purtătorul de cuvânt Carla Chivu, care spune că, în conformitate cu 
analizele efectuate de Compania Naţională „Apele Române” Satu Mare, 
concentraţia de ioni de cianură în Someş era de 0,062 mg la litru, fiind 
de 6 ori mai mare decât limita maximă admisă si că a fost anunţată 


Directia Apelor si Agentia de Protectie a Mediului Nyireghyhaza din 
Ungaria. 

Ín aceeasi zi apare si o declaratie a Directoarei Agentiei 
Judeţene de Protecţie a Mediului Satu Mare, Rodica Mereutá, care 
afirmă cá: 

a) concentratia de cianuri pe Somes a scázut; 

b) este interzisă folosirea apelor Someșului pentru adăpat 
animale şi în scopuri casnice; 

c) este posibil ca Ungaria să ceară despăgubiri pentru efectele 
nocive ale accidentului. 

În 3 februarie Vasile Fánáteanu, inspector-sef al APM Satu Mare 
declară că în acea zi concentraţia de cianuri era de 0,17 mg la litru şi că 
o delegaţie de la Apele Române va contacta autoritățile ungare pentru 
a vedea care au fost efectele poluării în Ungaria. 

Pe 4 februarie SC Aurul SA Baia Mare transmite un comunicat 
bilingv, puţin luat în seamă de presa acelui moment; conform acestui 
document, directorul executiv al Aurul SA, Phil Evers, și-a depus 
demisia vineri 28 ianuarie, demisie care va fi efectivă la patru 
săptămâni de la acea dată. 

Urmează o perioadă de tăcere de mai bine de o săptămână, după 
care evenimentele - şi odată cu ele - comunicatele se precipită. 

Pe 9 februarie are loc o scurtă declaraţie a lui George Lazăr, 
secretar general al MAPPM, care anunţă că în ziua următoare ministrul 
maghiar al Mediului se va întâlni la Oradea cu adjunctul ministrului 
român al Mediului, pentru a dezbate situația poluării cu cianuri a 
râului Someș, întâlnirea avea loc la solicitarea ministrului ungur. 

Lucrurile se vor complica apoi, prin apariția unor actori străini, 
care, printr-o serie de declaraţii, vor schimba imaginea publică a 
acestui eveniment (catalogat de APM Baia Mare ca unul „tehnic grav" si 
nicidecum ca o catastrofă) şi vor declanșa o avalanșă de luări de 
poziţii. 

Astfel, încă din 8 februarie purtătorul de cuvânt al ministerului 
ungar al Afacerilor Externe, Gabor Horvarth, declarase că MAE ungar 
va face toate demersurile diplomatice ca să fie obținute compensații 
pentru daunele produse de poluarea apelor din Ungaria; în aceeași zi, 
Gabor Bagi, adjunct al secretarului de stat al MAE ungar declara: 

Poluarea cu cianuri provenind din România a cauzat o 
catastrofă ecologică extrem de serioasă în partea ungară a râului Tisa. 


A doua zi, premierul maghiar Victor Orban a criticat Románia 
pentru cá permite folosirea unor tehnologii poluante si a spus cá 
Ungaria ar trebui sá-si revadá acordurile bilaterale cu tárile vecine 
privind mediul si sá negocieze compensatii in cazuri similare. Cu toate 
acestea, alte oficialități ungare afirmau că nivelul poluării apelor Tisei 
a ajuns la 2 mg la litru, ceea ce permite instalaţiilor de filtrare să 
producă apă potabilă corespunzător normelor de sănătate (primarul 
orașului Szolnok), sau că rezervele de apă potabilă din Debrețin nu 
prezintă pericole de poluare (Direcţia Ungară de Protecție a Mediului). 

După întâlnirea de la Oradea, ministrul ungar al Mediului va 
declara că: 

a) este vorba de un dezastru ecologic; 

b) pe anumite porțiuni ale râului Tisa a dispărut 
microplanctonul si o cantitate însemnată de peşte; 

c) nu a fost afectată sănătatea oamenilor; 

d) pagubele sunt de neînchipuit; 

e) partea română a anunțat cu rapiditate oficialitățile ungare; 

f) în ceea ce priveze despăgubirile, s-a hotărât înființarea unei 
comisii mixte de experţi, care să evalueze dezastrul și a unei comisii 
mixte juridice, care să stabilească valoarea pagubelor și modul în care 
vor fi compensate; 

g) s-a solicitat părții române să identifice sursele potentiale de 
poluare din zona de graniţă și să le monitorizeze cu strictețe. 

Secretarul de stat Vlad Anton s-a mărginit la a declara că, în 
virtutea acordurilor bilaterale si a legilor internationale, poluatorul 
trebuie să achite despăgubirile; el a mai adăugat că firmei poluatoare i 
s-a interzis să mai funcționeze şi că ministerul român al Mediului a 
depus o plângere penală la Parchetul de pe lângă Curtea Supremă de 
Justiție împotriva poluatorului. 

Tot pe 10 februarie, are loc prima declaraţie oficială a 
companiei australiene Esmeralda (în fapt prima informaţie publică 
referitoare la faptul că nu este vorba despre o întreprindere a statului 
român); președintele companiei, Brett Montgomery, susține că nu 
există nicio probă care să indice faptul că deversarea de reziduuri 
industriale ar fi dus la pagube de tone de pești morţi în Someş și Tisa; 
deoarece nu există toate datele necesare elucidării cauzelor și 
efectelor acestui eveniment, nu se poate vorbi de un incident ecologic 
major. 


Pe de altá parte, John Howard, primul-ministru al Australiei, 
avea să declare cá Australia nu este obligată să-și asume 
responsabilitatea fatá de activitátile de peste hotare ale unei companii 
australiene. 

Ín aceeasi zi, ministrul de Externe ungar, Martonz János, va 
declara cá Ungaria urmáreste sá-i determine pe cei vinovati sá-si 
asume responsabilitatea fatá de catastrofa produsá si sá pláteascá 
despágubiri, pe baza legislatiei internationale existente. Tot atunci, 
directorul Agentiei Mediului din Debretin a declarat cá cianura a 
afectat pestii din zona ungará a Somesului, iar ministrul Mediului a 
declarat cá specialistii din Tiszalok au utilizat o metodá de oxigenare a 
apei, care ajută la descompunerea rapidă a cianurilor. 

Sfârşitul săptămânii aduce - odată cu preluarea de către 
mass-media a imaginilor televiziunii ungare care prezenta grămezi de 
pesti morti - un val de declaraţii ale oficialităților ungare, însoţite de 
luări de poziţii ale unor reprezentanți ai instituţiilor europene. Astfel, 
Gabor Horvath, purtător de cuvânt al MAE ungar a răspuns acuzațiilor 
companiei australiene Esmeralda, afirmând că partea ungară nu a 
exagerat cu nimic dimensiunile pagubelor: 

Cel care consideră că este o exagerare faptul că un covor de 
pesti morti plutește pe o distanță de 5 km de-a lungul râului, fie nu 
este la curent cu faptele, fie doreşte să le treacă sub tăcere. 

După ce a participat împreună cu membrii în Parlament ai 
Fidesz - MPP (partidul de guvernământ) la o procesiune de doliu 
pentru „Tisa moartă”, liderul grupului parlamentar al acestui partid a 
declarat cá prin acţiunea lor (prohod, mars cu lumânări de-a lungul 
râului, flori aruncate în râu) ei urmăresc să arate că nu se vor împăca 
niciodată cu acest dezastru ecologic. Președintele Comisiei pentru 
Protecția Mediului din parlamentul de la Budapesta susține că 
poluarea cu cianuri a afectat aproape în totalitate fauna Tisei, că râul si 
întreaga zonă sunt aproape moarte. El a mai spus că autorităţile 
române au informat la timp și corect despre poluarea produsă de 
„compania vinovată de distrugerea vieţii pe Tisa”. Ministrul ungar al 
Mediului declară că peştele mort de pe Someş însumează peste 100 de 
tone, iar președintele Comisiei parlamentare pentru agricultură, Orosz 
Sandor, afirmă că pagubele înregistrate de Ungaria se ridică la mai 
multe miliarde de forinti. În schimb, Gyórgy Imre Torok, inginerul-sef 
al Direcţiei ungare pentru cursul inferior al Tisei declară că, încă de 


sâmbătă, 12 februarie, apa râului nu mai este poluată cu cianură. 

Pe 11 februarie, Margot Wallstrom, comisarul cu problemele 
mediului al Comisiei Europene, a declarat că este vorba de un incident 
foarte grav, care va îngreuna sarcina negociatorilor români în procesul 
de integrare a României în UE și şi-a exprimat regretul că a fost 
informată doar pe 9 februarie despre aceste evenimente. Aflat în vizită 
în Ungaria, Loyola de Palacio, vicepreședintele Comisiei Europene, a 
declarat că: 

a) poluarea cu cianură a râurilor ungare de către o 
întreprindere minieră din România reprezintă o catastrofă europeană; 

b) cianura venită de la mina din România a ucis întreaga faună a 
Someșului şi a contaminat cursul superior al Tisei; 

c) UE va lua în studiu toate posibilităţile, inclusiv cele financiare, 
de remediere a acestei situaţii; 

d) „trebuie să fie limpede că principiile UE sunt foarte clare: cine 
poluează plăteşte toate costurile de decontaminare". 

Ca o reacție la aceste luări de poziţie, diferite personalități 
australiene au făcut mai multe declaraţii; astfel, președintele 
companiei Esmeralda va sustine că: 

a) accidentul a fost exagerat în mod grosolan; 

b) nu crede că este posibil ca scurgerea de cianuri să fi ucis atâta 
pește pe Tisa, la 75 km, în aval de locul scurgerii; 

c) „toate indiciile pe care le-a primit din România susțin opinia 
companiei că nu a fost vorba de un incident ecologic major”. 

Phil Evers, managerul pentru România al companiei, a declarat 
că găsește inexplicabile consecințele ecologice ale deversării de cianuri, 
aşa cum le prezintă presa ungară şi că respinge categoric acuzaţia că în 
ultimii 7 ani firma ar fi extras, prin mijloace nepermise, circa 50.000 
uncii de aur si 250.000 uncii de argint din mine socotite epuizate. 
Ministrul Resurselor Naturale din Australia, Collin Barnett, a declarat 
că: 

a) poluarea se datorează unui accident (inundaţiile care au dus 
la ruperea digului) și nu vreunui neajuns al infrastructurii minei; 
aceasta corespunde standardelor moderne; 

b) problema trebuie să fie abordată din perspectiva datelor 
ştiinţifice şi tehnice; 

c) acțiunile la bursă ale companiei Esmeralda au scăzut, de la 
anunțarea catastrofei, cu 40%; ca urmare compania a fost suspendată 


de la cotaţiile de la bursa australiană. 

Chris Carrington, purtătorul de cuvânt al companiei Esmeralda 
a declarat că responsabilitatea pentru pagubele produse la sute de 
kilometri de locul accidentului nu revine companiei; în plus, conform 
imaginilor date de CNN şi televiziunea ungară, peștii considerați 
otráviti erau încă în mișcare în momentul filmării: dacă ar fi fost cu 
adevărat otráviti de cianuri, ei trebuiau să fie morti în momentul 
ajungerii la suprafața apei. 

Numeroase alte luări de poziție vin din partea română: astfel, 
loan Gherghes, directorul APM Baia Mare, va declara cá pe cursul 
românesc al râurilor Someș si Tisa nu s-a constatat o mortalitate 
piscicolă de anvergură; nici pe cursul râului Lăpuș (primul afectat de 
cianuri) nu au existat asemenea fenomene; o mortaliate piscicolă 
foarte scăzută a fost înregistrată doar la Satu Mare. Secretarul de stat 
în MAPPM, Anton Vlad, declară că: 

a) poluarea este gravă, dar ceea ce a fost mai grav s-a petrecut 
pe teritoriul românesc, deoarece debitul râului Someș este mult mai 
mic decât cel al Tisei și al Dunării; 

b) când valul de cianuri va ajunge la Dunăre, datorită debitului 
mare al acestui fluviu, poluarea aproape va dispărea; 

c) este vorba de o poluare accidentală, care se propagă ca o 
undă, deci nu este o poluare constantă; 

d) după o săptămână de la trecerea undei poluante pe la Satu 
Mare, microfauna era refăcută în proporție de 50%; 

e) efectele accidentului sunt exagerate sub impulsul unor 
emoții. 

Directorul Societății de Gospodărire a Apelor din Arad, Spiridon 
Ursu, a oferit, într-o declaraţie, mai multe date tehnice referitoare la 
activitatea specialiştilor maghiari si români si la nivelurile de poluare 
pe Tisa (numai de 40 de ori mai mari decât limitele admise); el a 
anunțat că sâmbătă, pe 12 februarie nu au mai fost văzuţi pesti morti, 
în conferința de presă din 14 februarie, Liliana Mâră, director general 
al Direcţiei Generale a Apelor (care, după cum remarca un jurnalist, în 
condiţiile în care ministrul Mediului si alte oficialități ale ministerului 
refuzau să comunice cu presa, era singurul om din MAPPM dispus să 
dea informaţii) anunţa că: 

a) în conformitate cu prevederile legale, MAPPM a solicitat 
începerea urmăririi penale împotriva firmei poluatoare; 


b) autorităţile române au luat toate măsurile necesare în 
asemenea situații: au anunţat din timp oficialitățile ungare, au 
intervenit pentru acoperirea bresei, au deversat pe cursurile râurilor 
afectate hipoclorit de sodiu pentru a neutraliza cianurile, au avertizat 
populaţia și au făcut recomandările uzuale (interdicția de a adapă 
animalele din râuri, de a utiliza apa acestora pentru alimentare, de a 
pescui etc.); 

c) aceleaşi măsuri au fost luate de partea ungară, care a 
informat că nu au probleme, deoarece sistemele de tratare ale apei 
dispun de instalaţiile pentru creşterea gradului de oxigenare a apei; 

d) autorităţile române nu neagă gravitatea accidentului, dar 
consideră că amploarea poluării cu cianuri a fost exagerată de presa 
străină; 

e) multe râuri din România au un grad ridicat de poluare, dar 
MAPPM a refuzat constant să închidă întreprinderile poluante. 

Pe 14 februarie ministrul sârb al Mediului, Branislav Blazici, a 
declarat că viața pe Tisa a fost anihilată și că nici măcar bacteriile n-au 
supraviețuit; Serbia va cere compensații prin intermediul instanțelor 
internaţionale, iar România va trebui să răspundă în fața Curții 
Internaţionale de Justiţie. 

Răspunzând acestui val de acuzaţii, Anton Vlad va declara că 
amploarea poluării cu cianură a fost exagerată de Budapesta şi de 
Belgrad, care au cerut despăgubiri prea mari României; de asemenea, 
el a arătat că, la | km de mina Aurul, concentraţia de cianuri era de 
0,016 mg la litru şi că, în Dunăre, ea era de 2 mg la litru, într-o altă 
declaraţie, Costan Maran, directorul APM din Baia Mare susține că 
mortalitatea peştilor pe teritoriul românesc a fost foarte limitată; el 
subliniază „misterul” legat de faptul că, pe măsură ce apele râurilor se 
îndepărtau de România spre Dunăre, concentraţia de cianură creștea, 
la fel ca și mortalitatea piscicolă; de aceea, el cere ca experții 
internaţionali să lămurească aceste mistere. Dr. Octavia Luchian, 
directorul Institutului de Sănătate Publică Bucureşti arată că nivelul 
concentratiilor de cianuri din Dunăre nu pune în pericol sănătatea 
celor care locuiesc în orașele de pe fluviu care se alimentează cu apă 
de acolo. Gabriel Dumitrașcu, director general la Departamentul de 
Monitorizare şi Control Ecologic din MAPPM, declară că: 

a) România nu trebuie să plătească despăgubiri Ungariei şi 
Iugoslaviei, deoarece, conform tratatelor încheiate cu acestea, singura 


sa obligație este să avertizeze tara din aval despre pericolul poluării; 

b) firma care a produs poluarea este singura care are obligația 
să suporte consecinţele; 

c) România a avut cel mai mult de suferit, deci si ea trebuie să 
ceară despăgubiri de la compania poluatoare; MAPPM a făcut sesizare 
penală împotriva acesteia; 

d) specialiștii din Ungaria nu au pus încă la dispoziția 
specialiştilor români rezultatele oficiale ale analizelor efectuate asupra 
probelor de apă și a peștilor morti din Tisa. 

În următoarele zile tonul declaraţiilor şi comunicatelor este mai 
liniştit - cu excepţia unei note de protest a guvernului iugoslav, care 
cere să fie „informat de urgenţă asupra rezultatelor anchetei și asupra 
măsurilor luate pentru a împiedica poluarea în continuare şi repetarea 
în viitor a unor cazuri similare”. 

Valul de cianuri ajunsese la Dunăre, unde nu se semnalau nici 
mortalitate piscicolă, nici animale otrăvite și nici accidente punând în 
pericol viaţa oamenilor. Nivelul de poluare era permanent monitorizat, 
iar datele arătau că, deşi exista o undă poluantă, aceasta nu putea 
declanșa o catastrofă ecologică. 

După ce, pe 14 februarie a declarat că accidentul va avea 
implicaţii negative asupra relaţiilor noastre cu Uniunea Europeană, pe 
15 februarie ministrul român de Externe, Petre Roman, a solicitat 
sprijinul Uniunii Europene pentru restabilirea echilibrului ecologic în 
zonele afectate, în același sens, ministrul Mediului, Romică Tomescu, a 
declarat că există posibilitatea ca UE să deblocheze fonduri pentru 
remedierea efectelor produse de poluare. 

Premierul ungar Victor Orban a declarat că tara sa are în vedere 
inițierea a trei procese pentru a cere despăgubiri în bani: din partea 
firmei româno-australiene, din partea firmei australiene proprietare şi 
din partea statului român, în plus el a declarat: 

Suntem într-adevăr diferiţi. Sunt cazuri în care nouă ni se pare 
exagerat modul de gândire al românilor, ceea ce lor li se pare natural, 
în ţări cu o dezvoltare diferită în problemele mediului, raportarea la 
acestea este diferită. Dar nu poate fi o problemă pusă sub semnul 
întrebării cea care a dus la pustiirea vieţii dintr-un fluviu si care face 
ca Tisa să poarte tone de pești morți. 

Secretarul de stat al MAE ungar, Zsolt Nemeth, a declarat, la o 
întâlnire cu conducerea UDMR din România, că statul ungar va da în 


judecată compania poluatoare si cá va trebui stabilită răspunderea 
guvernului României; comisia mixtă româno-ungară va trebui să facă o 
evaluare obiectivă a pagubelor. Ministrul ungar al Mediului, Pal Pepo, 
aflat în vizită la mina de la Baia Mare, declara că a constatat că 
societatea utiliza o tehnologie modernă si nepoluantă si cá deversarea 
a fost un accident; totodată el a recunoscut că România a respectat 
acordurile în domeniu. Zoltan Illes, președintele comisiei 
parlamentare pentru mediu a declarat pentru France Presse că vor fi 
necesari zeci de ani pentru refacerea echilibrului ecologic pe Tisa: 

Este un râu complet sterilizat; specii întregi au fost distruse si 
nu vor reapărea niciodată. 

În acest context, Gheorghe Lazea, secretar general al MAPPM a 
declarat: 

Este mai mult un război mediatic declanşat de cele două țări 
pentru a câştiga fonduri de la Uniunea Europeană. Noi considerăm 
exagerate declarațiile părții ungare cu privire la puternica poluare care 
a dus la distrugerea a peste 70% din fauna râului Tisa. 

Precizez în acest context că pe lângă imaginile cu maldărele de 
pesti morti pescuiti din Tisa, distribuite de toate canalele de 
televiziune, accidentul a fost prezentat pe larg de marile instituții 
mass-media, în termeni apocaliptici: Euronews califica evenimentul 
drept „un dezastru fără precedent”, CNN a vorbit despre cel mai mare 
scandal de poluare după cel de la Cernobîl si despre „falimentul 
turistic al Tisei”, France Presse a catalogat accidentul ca un „dezastru 
ecologic” în majoritatea ştirilor transmise, R AI-1 a anunțat că 
„Dunărea este amenințată de o catastrofă de proporții gigantice”, si cá 
„milioane de pesti si păsări au fost exterminate de cianuri” etc. 

Specialiştii secției de Gospodărie a Apelor din Satu Mare anunță, 
pe 17 februarie, că analizele biologice efectuate pe teritoriul românesc 
al Someşului arată că speciile de fitoplancton si zooplancton s-au 
refăcut in totalitate. La rândul sáu, Petre Marinescu, director al Regiei 
Apelor din România, a declarat că nu cianura a fost cauza morții 
peştilor, ci hipocloritul de clor, aruncat probabil în cantități prea mari 
în râurile ungare; acesta provoacă simptomele arătate de posturile de 
televiziune: gură deschisă, branhii în mişcare, zvárcoliri. 

În urma vizitei întreprinse in Ungaria si România, comisarul UE 
Margot Wallstrom a susținut, pe 18 februarie, o conferință de presă 
(pe Aeroportul Baia Mare) în care a declarat că: 


a) trebuie terminate expertizele fácute de specialistii románi; 

b) o comisie de experti germani agreată de cele două părți va 
cerceta cauzele accidentului, va evalua pagubele si va stabili 
responsabilitátile; 

c) nu pot fi trase concluzii înainte de finalizarea cercetărilor; 

d) nu a venit pentru a judeca, ci pentru a arăta sprijinul și 
solidaritatea UE; 

e) accidentul de la Aurul Baia Mare nu va avea niciun fel de 
impact negativ asupra negocierilor României privind integrarea în UE. 
„Cred că trebuie să subliniez că suntem foarte hotărâți să lărgim 
Uniunea Europeană și vom continua acest proces. Ştiţi cá în urmă cu 
câțiva ani un accident similar, care a dus la poluarea Rhinului, a avut 
loc într-unul din statele Uniunii. De unde se vede că asemenea 
accidente nedorite se pot petrece în orice ţară”; 

f) „nu poate fi vorba pe Tisa de un nou Cernobil, pentru cá a fost 
cu totul altceva”. 

La aceeaşi conferință de presă, Pal Pepo, ministrul ungar al 
Mediului a fost întrebat cum vor putea verifica specialiștii neutri cauza 
morții celor 50 de tone de peste din Tisa, în condiţiile în care acestea 
au fost incinerate; Pal Pepo a declarat: „au fost filmati, doar i-ati văzut 
la televiziune, sunt dovezi”. 

Jânos Gonezi, comisarul guvernamental ungar însărcinat cu 
eliminarea efectelor poluării, a declarat, pe 20 februarie, că pescuitul 
pe Tisa trebuie să rămână interzis până se va stabili dacă peștele şi 
crustaceele de aici sunt sau nu comestibile; el a mai spus că algele au 
rezistat relativ bine si că într-un an sau doi flora si fauna se vor putea 
reface, mácar partial, in aceeasi zi, participantii la o masá rotundá a 
mişcărilor ecologiste din Ungaria, România si lugoslavia au susținut 
ideea că „nu România, ci industria ne-a otrăvit”. 

Pe 23 februarie, după întâlnirea cu ministrul român al Justiţiei, 
Valeriu Stoica, ministrul maghiar al Justiţiei, Ibolya David, a declarat că 
Ungaria va deschide la Baia Mare un proces privat împotriva firmei 
Aurul si cá are în vedere si declanșarea unui proces împotriva 
companiei australiene Esmeralda. 

A doua zi, George Lazea, secretar general al MAPPM a declarat 
că: 

a) peştii din Tisa, prezentaţi pe canalele internationale de 
televiziune ca fiind victime ale poluării nu au murit din cauza 


cianurilor; 

b) páná la acea datá nu exista niciun rezultat al unor analize 
efectuate pe pesti morti, fácute de un institut toxicologic specializat, 
care sá ateste cá moartea acestora a fost cauzatá de compusii de 
cianură; 

c) specialiştii Companiei Apelor Române din Baia Mare, 
împreună cu alti cercetători, au făcut un experiment filmat, 
introducând într-un bazin mai multi pesti din speciile din zonele 
afectate de poluare si crescând progresiv concentraţia de cianură până 
la limita maximă înregistrată de autoritățile ungare pe Tisa: peştii au 
supraviețuit; 

d) este exclus ca pe Someş si pe Lăpuş să fi murit 15 tone de 
pește, deoarece mortalitatea piscicolă pe teritoriul românesc a fost 
foarte mică; „Nimeni nu doreşte ca apele să fie poluate, dar modul în 
care a fost prezentată poluarea de către presa din Ungaria, de către 
presa străină, comparatia acestui eveniment cu Cernobilul, sunt o 
exagerare care nu poate să fie admisă”. 

Între evenimentele care, situându-se la mai multe zile după 
perioada de vârf a accidentului, au avut un anume impact, pot fi 
amintite: 

a) începerea activității unei Task Force de experti ai UE, prilej 
pentru mai multe declaraţii ale unor oficiali ai UE (declaraţii axate pe 
necesitatea unor măsuri legislative și economice pentru evitarea unor 
accidente asemănătoare); 

b) declaraţiile succesive ale ministrului Mediului român, Romică 
Tomescu, referitoare la caracterul redus al pagubelor cauzate de 
accidentul de la Baia Mare; 

c) „evenimentul înscenat” de activiști ai Greenpeace, la sediul 
companiei Aurul: aceştia s-au legat cu lanțuri de poarta companiei și 
s-au atârnat de macarale, încercând să împiedice activitățile uzuale ale 
întreprinderii. 

5.3.2. Strategii de comunicare folosite de actorii crizei 

Autoritățile române reprezintă cel mai important actor al crizei. 
Dacă aplicăm modelul lui W.T. Coombs, constatăm că avem de a face cu 
un accident, care produce pagube majore, pentru care există 
numeroase dovezi sigure, dar și unele nesigure și care se referă la o 
organizație (SC Aurul SA) despre a cărei istorie nu se știe aproape 
nimic. 


Oficialitátile románe, prin declaratiile multiple si necoordonate, 
au apárut ca actorul principal al crizei si au luat, in mod eronat, locul 
organizatiei aflate in crizá (firma poluatoare), in putine ocazii si nu in 
mod ferm ele au făcut apel la strategiile distantárii, pentru a preciza 
faptul cá vinovátia pentru criza produsá nu apartine statului román 
sau institutiilor sale, ci unui alt actor al evenimentului, in directia 
strategiilor distantárii funcționează anunțul legat de închiderea 
exploatării și numirea unei comisii de expertiză, precum și cele 
referitoare la faptul că statul român a depus o plângere penală la 
Parchet împotriva firmei poluatoare. Deoarece aceste declaraţii nu au 
fost repetate și subliniate şi deoarece declaraţiile de același tip ale 
oficialităților ungare au fost mult mai vehemente, nu s-a putut obține 
efectul de distantare și statul român a rămas cu imaginea unui factor al 
crizei, deci a unui actor vinovat si puţin capabil să-și pledeze 
nevinovăția. 

O altă strategie folosită a fost aceea a intrării în gratii, în acest 
sens au fost folosite tehnicile obținerii sprijinului publicului prin 
asigurarea acestuia că fenomenul este monitorizat, permanent şi 
riguros, precum și prin transmiterea zilnică a datelor referitoare la 
nivelurile de poluare, sau a instrucțiunilor de comportament pentru 
persoanele din zonele poluate. De asemenea, repetarea, în mai multe 
declaraţii, a faptului cá şi statul român a suferit mari pagube de pe 
urma poluării poate fi considerată și ca o utilizare a strategiilor 
suferinţei - prin care se încearcă recástigarea simpatiei publicului prin 
prezentarea statului român ca o victimă a crizei. 

Din perspectiva modelului lui W.L. Benoît, strategia cea mai des 
folositá a fost reducerea caracterului periculos al faptului. Ín acest sens 
persoanele care dádeau declaratii utilizau frecvent tehnica reducerii 
sentimentelor negative, prin relevarea faptului cá efectele poluárii nu 
sunt chiar atât de grave pe cât se crede: în repetate rânduri s-a arătat 
că mortalitatea piscicolă este mică sau inexistentă, că gradul de 
poluare cu cianuri a scăzut rapid, că microfauna si flora s-au refăcut, că, 
la ajungerea în Dunăre, valul poluant va fi aproape integral inofensiv. 
De asemenea în aceste luări de poziţii întâlnim tehnica transcendent, 
prin care faptele sunt scoase din contextul iniţial și mutate în alt 
context, mai favorabil: aceasta este semnificația declaraţiilor lui Petre 
Roman si Romică Tomescu, referitoare la ajutorul pe care România il 
va obţine de la UE; sau a declaraţiei reprezentantului Direcţiei 


Generale a Apelor, care a arátat cá institutia sa a cerut de mai multe ori 
inchiderea unor intreprinderi poluante, dar a fost refuzatá de MAPPM. 

Confruntate cu acuzatiile vehemente ale Ungariei, Iugoslaviei si 
ale unor reprezentanti ai organizatiilor internationale, o parte din 
oficialitățile române au făcut apel la tehnica atacului, în consecință, de 
mai multe ori s-a subliniat faptul că nu au fost văzuţi pești morți, nici 
în apele române şi nici în Tisa sau în Dunăre; că peştii filmati nu aveau 
simptomele otrăvirii cu cianură; că, în mod „misterios”, concentraţia 
de cianuri, aşa cum era raportată de partea ungară, era mai mare la 
zeci de kilometri de sursa accidentului decât concentraţia din zonele 
apropiate de acesta; că specialiștii unguri nu au pus la dispoziție datele 
toxicologice referitoare la peștii morţi din Tisa; că peştii au murit în 
Tisa din cauza cantității prea mari de hipoclorit de sodiu aruncate în 
ape; că experimentele de acvariu cu pești supuși unor doze de cianură 
identice cu cele din râuri au arătat că, chiar si în aceste condiţii (apă 
neoxigenată si fără floră), peștii nu au murit. 

O altă strategie folosită este aceea a eludării responsabilitátii: 
declaraţiile multor oficialități au insistat asupra caracterului accidental 
al evenimentului și a faptului că instituţiile guvernamentale nu pot fi 
socotite responsabile pentru ceea ce s-a petrecut la Baia Mare. 

Pentru a face față acuzațiilor părții ungare, în unele declarații 
sunt utilizate strategiile corectării. Astfel, autoritățile române au 
anunțat constant mijloacele prin care urmăreau să îndrepte daunele 
produse si au făcut numeroase promisiuni legate de modul în care vor 
acționa pentru a evita repetarea unui asemenea accident. 

Esmeralda Ltd. Un alt actor important al crizei a fost firma 
australiană, care deținea majoritatea acțiunilor la SC Aurul SA. Din 
perspectiva modelului lui W.T. Coombs, aceasta a făcut apel mai ales la 
strategiile negării şi distantárii. Oficialii firmei au susținut răspicat că 
nu există probe care să ateste că deversarea a generat tone de peşti 
morti şi că niciun element concret nu permite etichetarea deversării ca 
un accident ecologic major; că modul în care partea ungară prezintă 
accidentul este exagerat; că peștii pretins morti prin otrăvire cu 
cianuri mișcau şi nu aveau simptomele unei asemenea otrăviri; că 
firma nu a folosit tehnologii nepermise pentru extragerea aurului si 
argintului, în plus, folosind strategia distantárii, ei au arătat că, 
datorită mediatizării excesive a accidentului, s-a creat imaginea unei 
vinovátii a firmei, dar că aceasta nu este responsabilă pentru pagubele 


produse la sute de kilometri de locul accidentului. 

Dacá ne referim la modelul lui W.L. Benoit, putem identifica mai 
multe tipuri de strategii: negarea, reducerea caracterului periculos al 
actului si eludarea responsabilitátii. Elementele de negare au fost deja 
prezentate. 

Reducerea caracterului periculos al actului s-a bazat pe tehnicile 
diferentierii: reprezentanții firmei australiene au arătat cá daunele 
acestui incident sunt mult mai mici decât cele produse de alte 
accidente ecologice și au cerut, pentru a da consistență acestei 
afirmații, să fie făcute expertize de către specialişti independenți. De 
asemenea, ei au utilizat tehnicile atacului, pentru a contracara 
exagerările din presă și acuzaţiile vehemente ale oficialităților ungare. 
Strategiile eludárii responsabilitátii s-au bazat pe sublinierea 
caracterului accidental al deversării şi pe relevarea bunelor intenții ale 
firmei (care nu a folosit tehnici poluante în exploatare). 

Reprezentanții organizaţiilor internaționale au avut o seamă de 
intervenții care, prin conținut și intenții, nu se integrează în tipologia 
propusă de autorii amintiți. Este vorba de declaraţii cu un conținut 
acuzator fățiș, în care evenimentul era definit ca „incident foarte grav" 
sau ca o „catastrofă europeană” și în care partea română era plasată în 
poziția de actor vinovat, care urmează să fie sancționat cu severitate. 
Retractând, ulterior, Margot Wallstrom, după vizita sa în România, a 
făcut apel la strategiile intrării în gratii (W.T. Coombs) şi ale corectării 
(W, L. Benoit). 

Din prima perspectivă, declaraţiile pe care comisarul UE, 
Margot Wallstrom le-a făcut în România, constituie o schimbare clară 
de ton față de primele sale intervenții (în care formula concluzia că a 
fost „un incident grav” si în care se lansa în aprecieri referitoare la 
procesul de integrare a României în UE), în declaraţia de la Baia Mare, 
comisarul UE, după ce reduce din caracterul tranșant al declaraţiilor 
anterioare prin o serie de precizări (trebuie aşteptate rezultatele 
tuturor expertizelor pentru a se decide gravitatea accidentului) şi prin 
afirmarea răspicată a faptului că acest accident nu va influența 
procesul integrării României în UE, face apel la strategiile intrării în 
gratii prin formula, preluată de întreaga presă: „Nu am venit aici 
pentru a judeca, ci pentru a arăta sprijinul şi solidaritatea noastră”. 
Totodată ea utilizează tehnica transcenderii, atunci când relevă faptul 
că un accident similar a avut loc în Germania (referirea se face la 


accidentul de la firma Sandoz); ea conchide cá asemenea evenimente 
se pot petrece oriunde si cá este necesará o mobilizare internationalá 
pentru a evita asemenea crize: astfel, comisarul european mută 
chestiunea poluării cu cianuri de la Baia Mare într-un plan mai general 
(acela al accidentelor ecologice si al luptei comune împotriva lor). 

Din perspectiva modelului lui W.L. Benoit, declaraţia lui Margot 
Wallstrom intrá in categoria strategiilor corectárii, deoarece ea are ca 
scop indreptarea ,daunelor" de imagine produse de declaratiile sale (si 
ale altor oficialități europene) referitoare la amploarea (presupusă) a 
accidentului. Tehnica folosită este aceea a promisiunii, deoarece prin 
cuvintele rostite la Baia Mare, ea sugerează că organizația pe care o 
reprezintă va lua măsuri pentru ameliorarea situației. 

Oficialitátile ungare. O situaţie aparte o reprezintă declarațiile 
reprezentanţilor Ungariei. Ele sunt acuzaţii (mai mult sau mai puțin 
vehemente) la adresa părții române sau a firmei australiene, în 
bibliografia de relaţii publice nu am găsit studii referitoare la tehnicile 
de acuzare pe care le pot folosi specialiştii din acest domeniu. Această 
situație poate fi interpretată în două moduri: 

a) este posibil ca lipsa de interes pentru tehnicile de acuzare să 
se datoreze stadiului incipient al cercetărilor, care nu au epuizat toată 
gama strategiilor retorice de comunicare; 

b) este posibil ca tehnicile de acuzare să nu intre în cadrul 
(conceptual și deontologic) al relaţiilor publice. 

Din această perspectivă, scopul principal al relaţiilor publice 
(stabilirea unui climat de încredere între public si organizaţie) exclude 
folosirea unor modalități de comunicare agresive, bazate pe 
discreditarea partenerului: acestea, chiar dacă pot fi utile organizației 
într-o anumită bătălie, duc la crearea unei imagini negative a 
organizației şi la pierderea, pe termen lung, a încrederii publicului. De 
altfel, în lucrarea sa clasică, W.L. Benoit s-a referit numai la strategiile 
legate de scuze, nu și la cele asociate acuzării. 

Discursul părții ungare poate fi interpretat, în cadrul acestui 
model şi ca o reacţie la o eroare (deversarea unei prea mari cantități 
de hipoclorit de sodiu) şi ca o încercare de acoperire a unei vinovátii. 
Astfel, conform modelului lui W.L. Benoît, aici am întâlni strategiile 
eludării responsabilitátii, prin tehnica provocării: se sustine astfel cá 
unele acțiuni au fost răspunsuri la acțiunile celeilalte părți, în această 
categorie ar intra toate declaraţiile oficialităților ungare prin care sunt 


prezentate eforturile de a stávili daunele provocate de poluare, 
intentia de a revizui tratatele cu vecinii referitoare la protectia 
mediului, sau cererile insistente de a primi despágubiri pentru 
pierderile suferite. 

Ín celelalte declaratii, oficialitátile ungare au mizat pe utilizarea 
unor termeni radicali in definirea crizei (conform teoriei atribuirii) 
astfel încât poziţia lor de victimă să fie puternic accentuată: ele au 
folosit expresii precum „catastrofă ecologică”, „dezastru ecologic”, „râu 
complet sterilizat”, „dispariţia vieţii” (pe Tisa), „pagube de neînchipuit”, 
„covor de pesti morti". De asemenea ele au exagerat dimensiunile 
accidentului, amploarea poluării, cantitatea peştilor morţi, pagubele 
produse etc. Acest comportament ar putea fi interpretat ca o utilizare, 
ofensivă și nu defensivă, a strategiilor suferinței (W.T. Coombs), prin 
care se încearcă câştigarea adeziunii publicului prin prezentarea celui 
implicat în criză ca o victimă care suportă o acțiune dăunătoare, sursă 
de suferinţă. 

În faza a doua a crizei, oficialitățile ungare au făcut apel la 
strategii de corectare, prin reducerea gradului de vehementá al unor 
afirmații, prin recunoașterea contribuţiei autorităților române la 
informarea rapidă şi corectă si prin afirmarea intenţiei de a colabora 
cu autoritățile române în monitorizarea undei poluatoare, în 
efectuarea expertizelor şi în protejarea mediului. 

5.3.3. Concluzii 

În această criză au fost implicați mai mulţi actori, unii 
responsabili pentru producerea accidentului, unii victime, alții arbitri, 
alții parteneri ai unuia sau altuia dintre actorii principali. 

În mod normal, actorul principal ar fi trebuit să fie firma 
,poluatoare", adică SC Aurul SA, pentru cá ea este cea care a declanșat 
criza si, în mod normal, ea este cea care ar avea cel mai mult de suferit 
(în termeni financiari și de imagine) în urma gestiunii incorecte a 
situației de criză, în aceste condiţii, cei doi acționari principali, 
societatea australiană Esmeralda Exploration Limited si societatea 
română Remin, ar fi trebuit (datorită si gradului sporit de risc al 
activităţii lor) să aibă un plan coerent de gestiune a crizei, cuprinzând: 

a) o bază de date legată de accidentele asemănătoare, de 
istoricul firmei, de prezentarea tehnologiei, de eforturile de 
,ecologizare" a exploatării (despre care nu a vorbit firma, dar a scris 
elogios ziarul Le Monde...); 


b) stabilirea unei ,celule de crizá" formate din specialistii in 
relații publice si conducerea întreprinderii, care să monitorizeze 
evenimentul, să centralizeze informaţia, să consilieze în probleme de 
comunicare şi să informeze publicul; 

c) stabilirea unui purtător de cuvânt unic, care să organizeze 
fluxurile informaționale și să reprezinte firma. 

Faptele au dovedit că cele două firme au fost luate prin 
surprindere și că reacţia lor nu a fost cea mai adecvată situaţiei. Ele au 
recurs la strategii de comunicare de criză numai atunci când 
accidentul a devenit unul de notrietate și o anumită imagine asupra lui 
şi a celor vinovați se fixase deja în opinia publică; apariţia unui plan de 
comunicare al companiei australiene se vede din înmulțirea 
comunicatelor şi a declaraţiilor oficiale şi din publicarea unor articole 
promoţionale în presă, în care erau prezentate, în chip favorabil, 
anumite aspecte ale activităţii firmei. Datorită lipsei unui plan coerent 
de comunicare, cei care erau obligați să facă declaraţii au făcut apel 
mai ales la strategiile negării şi distantárii, care nu sunt potrivite 
pentru cel care poartă răspunderea principală într-o criză de proporții. 
Trebuie amintit aici că firma română a adoptat strategia tăcerii, fapt 
care a „salvat'-o pentru un timp scurt de acuzaţii, dar care a fácut-b 
ulterior mai vulnerabilă, ea fiind intens acuzată în partea a doua a 
crizei şi nemaiavând strategii de comunicare pentru a-și redresa 
imaginea. 

Un alt actor important, oficialitățile române, au utilizat unele 
abordări corecte ale crizei, în acord cu statutul lor de parte implicată si 
responsabilă în gestiunea crizei, şi unele abordări incorecte, bazate pe 
asumarea unei răspunderi (de parte vinovată pentru producerea crizei) 
care nu le revenea în mod real. 

Din punctul de vedere al comunicării de criză, ele au acționat 
corect prin: 

a) anunţarea rapidă a accidentului; 

b) luarea unor măsuri de reparare a breșei, de șiștare a 
activităților firmei Aurul, de informare imediată a autorităților ungare, 
de monitorizare periodică şi la scară largă a nivelului de poluare al 
apelor, de constituire a unei comisii de anchetă, de informare a 
populației în legătură cu măsurile care trebuie luate în asemenea 
situații; 

c) afirmarea rapidă a disponibilităţii de a colabora cu partea 


ungará si oficialitátile internationale. 

Dacá declaratiile s-ar fi rezumat doar la aceste elemente, bazate 
pe strategiile distantárii, reprezentantii statului român ar fi reuşit să 
impună, de la început, imaginea corectă a rolului lor: victimă a poluării 
şi agent responsabil al acțiunilor de limitare a efectelor negative ale 
poluării. 

Greşeala autorităților române a fost aceea de a fi realizat, prin 
alte declaraţii, un transfer de roluri între ele si SC Aurul SA. Altfel spus, 
reprezentanţii MAPPM si ai celorlalte ministere și agenţii au prezentat 
lucrurile ca şi cum statul român ar fi răspunzător pentru accidentul si 
pagubele produse. 

Din punctul de vedere al comunicării de criză s-au făcut 
următoarele greșeli: 

a) în primele zile ale crizei mai multe persoane au dat declaraţii, 
frecvent contradictorii, fapt care dovedeşte că nu exista un plan 
coerent de gestiune a crizelor: nu a existat o celulă de criză, un 
purtător unic de cuvânt, o strategie adecvată de comunicare cu presa; 

b) nu au precizat ferm, de la bim început, cine este poluatorul și 
ce răspunderi are acesta; 

c) au anunţat foarte repede că partea ungară ar putea cere 
despăgubiri, dar nu au anunţat decât foarte târziu că şi statul român 
este o victimă a poluării si va cere despăgubiri; 

d) nu au apelat imediat la o comisie de experți independenți, 
pentru a prezenta adevărul despre cauzele si amploarea poluării; 

e) nu au oferit date despre accidente asemănătoare, despre 
tipurile de măsuri care se impun, despre tehnologia folosită de firma 
implicată (tehnologie care, ulterior, a fost considerată drept modernă 
de oficialitățile ungare şi internaţionale aflate în vizită la Baia Mare), 
despre diversele experimente prin care se putea arăta efectul mai 
puţin distructiv al poluării cu cianuri, în felul acesta, ele au oferit părții 
ungare posibilitatea de a-şi impune propria versiune asupra faptelor, 
de a se victimiza și de a emite diverse revendicări (o regulă de bază în 
relațiile publice spune că, într-o situație de criză, cel mai important 
lucru este ca varianta ta despre evenimente să ajungă, prima, la 
public). 

Din această cauză, fiind într-o poziţie slabă si trebuind să 
reacționeze la un curent de opinie defavorabil, autoritățile române au 
folosit (în mod spontan, nu ca rezultat al unui plan de comunicare) 


strategii de tipul reducerii caracterului periculos al faptului, de 
distantare sau de eludare a responsabilitátii - intr-o primá fazá - si de 
negare si atac - intr-o a doua fazá. Aceste strategii, utilizate ,timid", in 
forme ne-elaborate si in mod inconsecvent, au avut un randament 
scázut si nu au contribuit la crearea unei imagini favorabile a 
autorităţilor statului român. 

Partea ungară s-a remarcat printr-o abordare unitară și 
coerentă a crizei. Astfel: 

a) declaraţiile cele mai importante au fost făcute de 
primul-ministru, ministrul de Externe şi ministrul Mediului, deci de 
persoane marcante, cu credibilitate; 

b) declaraţiile au fost tranșante, acuzatoare, bazate pe elemente 
cu puternic impact emoțional şi pe cuvinte cu semnificații dramatice; 

c) au organizat „evenimente înscenate” cu conţinut simbolic și 
impact emotional („înmormântarea Tisei”) la care au participat diferite 
personalităţi; 

d) au exagerat pagubele si au supralicitat cererile de 
despăgubire. 

Declaraţiile lor au utilizat strategii de acuzare, bazate pe 
victimizare, prezentare exagerată a daunelor, subliniere a diferenţelor 
dintre cei care acuză și cei acuzaţi, apelul la instanțele superioare 
pentru rezolvarea litigiului etc. Trebuie remarcat faptul că, în timpul 
crizei, mai multi reprezentanți ai unor instituții ungare specializate în 
probleme de mediu au făcut declaraţii, cu conținut tehnic, care 
prezentau accidentul la dimensiunile sale reale; ulterior, chiar 
oficialitățile ungare de primă mărime au revenit la declaraţii mai 
temperate şi chiar la unele retractări (neanuntate ca atare) - toate 
acestea nu au mai avut impact, deoarece în opinia publică fusese fixată, 
prin imaginile distribuite de televiziunea ungară și, apoi, televiziunile 
internaţionale, imaginea catastrofică asupra accidentului. 

Un alt actor important al crizei au fost mass-media. Presa 
română a prezentat inegal evenimentele: în unele ziare au apărut știri 
încă din prima zi a crizei; cele mai multe au reacționat însă numai 
atunci când criza a fost preluată de canalele mass-media internaționale 
şi a devenit un subiect de notorietate publică. Din lipsa unei surse 
autorizate de informații, jurnaliştii au făcut apel la diverse alte surse, 
publicând declaraţiile oricărei persoane care era dispusă să comenteze 
în vreun fel accidentul. De asemenea, pentru că nu a primit din partea 


institutiilor implicate dosare de presá cu date de background, ziarele 
au oferit diverse date referitoare la istoricul firmei, tipurile de 
accidente asemánátoare, elementele tehnice ale accidentului; lipsiti de 
o pregătire de specialitate, jurnaliştii au selectat numai anumite 
informaţii, care nu au fost totdeauna cele mai relevante pentru 
înţelegerea crizei; ei au fost tentaţi de latura senzationalá a subiectului 
şi au privilegiat declaraţiile spectaculoase sau elementele exagerate şi 
dramatice. 

Presa străină a urmat tonul dat de imaginile difuzate de 
televiziunea ungară; deoarece acestea păreau credibile, deoarece ele 
aveau elementele de dramatism și senzaţional, multe dintre instituţiile 
de presă occidentale nu au trecut la verificarea surselor și nici nu au 
oferit o prezentare echilibrată a evenimentelor. Purtati de valul 
concurenței şi al goanei după audiențe, mulți jurnaliști au uitat de 
regulile elementare ale activităţii jurnalistice și au oferit o imagine 
deformată a accidentului, care s-a fixat în acest chip în opinia publică, 
în felul acesta, mass-media au acționat ca un actor al crizei, nu ca un 
martor si ca o instanță de informare neutră, favorizând perspectiva 
asupra faptelor promovată de unul dintre actorii crizei şi obligând pe 
ceilalți actori, care au fost blamati (nu o dată în mod nedrept) de presă, 
să adopte strategii de comunicare de tip defensiv. 

Toate aceste date ne arată că jurnaliștii joacă un rol activ în 
stabilirea traseelor de evoluţie ale unei crize si că gestiunea optimă a 
crizei depinde de eficiența activităţii specialiștilor din relații publice; la 
rândul ei, aceasta nu depinde numai de competenţa lor, ci şi de modul 
în care se realizează colaborarea dintre relationisti și jurnaliști, de 
imaginea pe care fiecare breaslă o are despre cealaltă și de atitudinea 
pe care reprezentanții celor două categorii profesionale o adoptă în 
relațiile de cooperare, confruntare și negociere specifice comunicării 
cu presa. 

Anexa 

Coduri profesionale în relaţiile publice 

Codul Standardelor Profesionale în Practicarea Relatiilor 
Publice adoptat de 

Public Relations Society of America (PRSA) 

Acest Cod a fost adoptat de către Adunarea PRSA în 1988. Ela 
înlocuit Codul Etic care se afla în vigoare din 1950 si care fusese 
revizuit în 1954, 1959, 1963, 1977 şi 1983. Pentru informaţii asupra 


Codului si a procedurilor de aplicare, vă rugăm să vă adresati 
preşedintelui Comitetului Eticii, prin intermediul sediului general al 
PRSA. 

Declaraţia de principii 

Membrii Societății Americane de Relaţii Publice şi-au bazat 
principiile profesionale pe valoarea fundamentală a demnității 
individului, luând în considerare faptul că exercitarea liberă a 
drepturilor omului, în special libertatea de exprimare, libertatea de 
asociere si libertatea presei, sunt esenţiale pentru practicarea 
relațiilor publice. 

Pentru a servi interesele clienţilor și ale angajaţilor, noi ne-am 
dedicat unei comunicări, înţelegeri si cooperări mai bune între diversi 
indivizi, grupuri si instituţii ale societăţii si unor oportunități egale în 
ceea ce priveşte accesul în profesie, în relaţiile publice. 

Noi pledăm pentru: 

— A ne conduce pe noi înşine din punct de vedere profesional, 
având drept principii adevărul, acuratețea, corectitudinea şi 
responsabilitatea față de public; 

— A ne îmbunătăți competențele individuale si a crește gradul 
de eficiență şi cunoaştere în profesie, printr-o activitate de cercetare și 
educaţie continuă; 

— Aderarea la articolele Codului Standardelor Profesionale în 
Practicarea Relatiilor Publice, asa cum a fost el adoptat de către 
Adunarea în exercițiu a Societății. 

Codul Standardelor Profesionale în 

Practicarea Relatiilor Publice 

Aceste articole au fost adoptate de cátre Societatea Americaná 
de Relaţii Publice, pentru a promova și menţine standardele înalte ale 
serviciului public şi ale conduitei etice, printre membrii săi. 

1. Membrii Societăţii trebuie să-și conducă viața profesională în 
conformitate cu interesul public. 

2. Membrii Societăţii trebuie să aplice standarde înalte de 
onestitate și integritate în vreme ce-și îndeplinesc obligaţiile față de un 
client sau de un angajator, pe de o parte, si față de procesul democratic, 
pe de altă parte. 

3. Membrii Societăţii trebuie să trateze în mod corect publicul, 
clienții prezenţi sau trecuţi și angajatorul, pe de o parte, colegii si 
practicienii, pe de altă parte, având în vedere respectul datorat 


idealului gándirii critice si opiniei celorlalti. 

4. Membrii Societăţii trebuie să adere la cele mai înalte 
standarde ale acuratetei si adevărului, evitând pretenţiile extravagante 
şi comparatiile nedrepte și acordând credit ideilor și cuvintelor 
împrumutate de la alții. 

5. Membrii Societăţii nu trebuie să disemineze cu bună știință 
informaţii false sau înșelătoare şi trebuie să acționeze prompt pentru a 
corecta comunicările eronate de care sunt responsabili. 

6. Membrii Societăţii nu trebuie să se angajeze în nicio activitate 
care are ca scop distrugerea integrității morale a canalelor de 
comunicare sau a activităţilor guvernului. 

7. Membrii Societăţii trebuie să fie pregătiți pentru a face 
publică identitatea companiei-client sau a angajatorului în numele 
căruia realizează comunicarea. 

8. Membrii Societăţii nu trebuie să se folosească de niciun 
individ sau companie a cărei profesie este aceea de a servi sau 
reprezenta o cauză, sau care pretinde că este independentă şi obiectivă, 
dar care serveşte, de fapt, unor interese ascunse. 

9. Membrii Societăţii nu trebuie să promită îndeplinirea unor 
rezultate specificate dincolo de formele de activitate care se află sub 
controlul lor direct. 

10. Membrii Societăţii nu trebuie să reprezinte interese 
conflictuale sau competitive fără consimțământul exprimat al celor 
implicaţi, consimțământ care a fost obținut după o expunere completă 
a faptelor. 

11. Membrii Societăţii nu trebuie să se situeze într-o poziție în 
care interesul lor individual este sau poate fi în conflict cu una din 
obligaţiile lor față de clientul sau angajatorul în serviciul căruia se află, 
sau cu alte părți implicate; în această situaţie, ei trebuie să dezvăluie 
aceste interese celor implicați. 

12. Membrii Societăţii nu trebuie să accepte taxe, comisioane, 
cadouri sau orice alt fel de „atenţii” de la nimeni altcineva decât de la 
clienții sau angajatorii pentru care sunt efectuate serviciile respective; 
acceptarea se va face cu consimțământul expres al clientului. 

13. Membrii Societăţii trebuie să păzească cu scrupulozitate 
legile confidentialitátii si ale caracterului privat al datelor despre 
clienți sau angajatori, actuali, foşti sau viitori. 

14. Membrii Societăţii nu trebuie să afecteze, în mod intenționat, 


reputatia profesiei sau activitátile altui practician. 

15. Dacá un membru al Societátii are dovezi cá un altul se face 
vinovat de practici ne-etice, ilegale sau incorecte, incluzánd violarea 
articolelor acestui Cod, el este obligat sá prezinte aceste informatii cu 
promptitudine autorităților în drept ale Societăţii, pentru ca acestea să 
acționeze în concordanţă cu procedurile statutate în Articolul XII al 
Regulamentului de funcționare. 

16. Un membru al Societăţii, care este chemat ca martor într-un 
proces legat de aplicarea acestui Cod, este obligat să se prezinte, 
exceptând cazurile când poate fi scuzat printr-un motiv considerat 
suficient de către corpul judiciar. 

17. Membrii Societăţii trebuie să înceteze, cât mai curând 
posibil, relaţiile cu orice organizaţie sau individ, dacă aceste relații 
presupun conduite contrare articolelor acestui Cod. 

Codul Etic al Comunicatorilor Profesioniști adoptat de 
International Association of Business 

Communications (IABC) 

Preambul 

Datorită faptului că sutele de mii de comunicatori din domeniul 
afacerilor din întreaga lume se angajează în activități care afectează 
viața a milioane de oameni, şi deoarece această putere aduce cu sine o 
importantă responsabilitate socială, Asociaţia Internațională a 
Comunicatorilor din domeniul Afacerilor a dezvoltat acest Cod Etic al 
Comunicatorilor Profesioniști. 

Codul se bazează pe trei principii diferite, dar totuși 
interdependente, ale comunicării profesioniste, aplicabile oriunde în 
lume. Aceste principii presupun că societățile democratice sunt 
guvernate de un profund respect pentru drepturile omului şi domnia 
legii; că criteriile pentru a determina ce este bine și ce este rău pot 
deveni subiectul acordului dintre membrii unei organizaţii; că 
înţelegerea chestiunilor care ţin de diferențele de gust cere o 
sensibilitate la normele culturale. 

Următoarele principii sunt esenţiale: 

— Comunicarea profesionistă este legală. 

— Comunicarea profesionistă este etică. 

— Comunicarea profesionistă este de bun gust. Recunoscând 
aceste principii, membrii IABC: 

— Se vor angaja în comunicare când aceasta este nu numai 


legală, ci si etică si sensibilă la valorile şi credinţele culturale; 

— Se vor angaja într-o comunicare adevărată, corectă și cinstită, 
care va facilita respectul si înțelegerea mutuală; 

— Vor adera la următoarele articole ale Codului Etic al 
Comunicatorilor Profesioniști al IABC. 

Deoarece condiţiile mondiale sunt în continuă schimbare, 
membrii IABC vor acționa pentru a-și îmbunătăți competența 
individuală si a spori cunoaşterea în domeniu, prin intermediul 
cercetării şi educației. 

Codul Etic al Comunicatorilor Profesioniști 

Comunicatorii profesioniști vor susține credibilitatea şi 
demnitatea profesiei lor prin practicarea unei comunicări oneste și 
prompte si prin favorizarea unui flux liber de informatie esenţială, în 
conformitate cu interesul public. 

Comunicatorii profesionişti vor disemina informații exacte, 
corectând prompt orice comunicare eronată de care se fac 
responsabili. 

Comunicatorii profesionişti vor înţelege si sprijini principiile 
libertății de exprimare, libertății de asociere și principiul accesului 
liber la o piață deschisă a ideilor, acționând în consecinţă. 

Comunicatorii profesioniști vor fi sensibili la valorile si 
credințele culturale și se vor angaj într-o comunicare echitabilă și 
echilibrată pentru a sprijini şi încuraja înțelegerea mutuală. 

Comunicatorii profesioniști se vor abtine de la a lua parte la 
orice acțiune pe care o consideră ne-etică. 

Comunicatorii profesioniști vor respecta legile și politicile 
publice pe care le guvernează activitățile profesionale şi vor fi sensibili 
la spiritul tuturor legilor și reglementărilor; astfel, dacă o astfel de lege 
sau politică publică este violată, din orice motiv, ei vor acționa prompt 
pentru a corecta situaţia. 

Comunicatorii profesioniști vor identifica sursele expresiilor 
unice împrumutate de la alţii si vor face publice sursele si scopurile 
tuturor informaţiilor diseminate către public. 

Comunicatorii profesioniști vor proteja informațiile 
confidentiale si, în același timp, se vor supune tuturor cerințelor legale 
referitoare la dezvăluirea informaţiilor care afectează bunăstarea 
celorlalți. 

Comunicatorii profesionişti nu vor folosi informațiile 


confidentiale pe care le detin ca urmare a activitátilor profesionale in 
beneficiu personal si nu vor reprezenta interese conflictuale sau 
competitive fără consimțământul scris al celor implicați. 

Comunicatorii profesioniști nu vor accepta cadouri care nu sunt 
făcute publice sau plă ti pentru activitatea profesională de la nimeni 
altcineva decât clientul sau angajatorul său. 

Comunicatorii profesioniști nu vor garanta rezultate care se află 
dincolo de posibilităţile lor profesionale. 

Comunicatorii profesioniști vor fi onesti nu numai cu ceilalți, 
dar si, cel mai important, cu ei înșiși, ca indivizi, pentru cá un 
comunicator profesionist caută adevărul și rosteşte mai întâi acel 
adevăr pentru sine. 

„Code of Athens": Codul International de Etică pentru Relaţiile 
Publice adoptat de International Public 

Relations Association (IPRA) 

La înscrierea lui în International Public Reations Association 
(înființată în 1955, IPRA a adoptat acest cod la reuniunea de la Atena 
din 1965. Asociaţia Româna a Profesionistilor din Relaţiile Publice a 
aderat la acest cod.), fiecare membru se angajează să respecte acest 
cod internațional de etică, care se bazează parțial pe Carta Naţiunilor 
Unite: 

1. Să contribuie la realizarea climatului moral și cultural care 
permite ființelor umane să se realizeze pe deplin şi să se bucure de 
drepturile imprescriptibile la care sunt îndreptăţite conform 
„Declaraţiei Universale a Drepturilor Omului”. 

2. Să stabilească modele şi canale de comunicare, care, prin 
dezvoltarea liberei circulații a informaţiilor esenţiale, vor face ca 
fiecare individ să simtă că este informat și să aibă, totodată, 
sentimentul implicării și responsabilitátii sale personale, precum şi pe 
cel al solidarităţii cu ceilalți indivizi. 

3. Sá se poarte întotdeauna si în toate împrejurările în asa fel 
încât să merite si să garanteze confidentialitatea celor cu care vine în 
contact. 

4. Să nu uite că, datorită relaţiei dintre profesia sa și public, 
comportamentul său - chiar și în particular - va avea un impact asupra 
modului în care profesia sa, în ansamblu, este apreciată. 

Membrii International Public Relations Association vor acţiona: 

5. Pentru a respecta, în cadrul activităţilor profesionale, 


principiile morale si regulile cuprinse în Declaraţia Universală a 
Drepturilor Omului. 

6. Pentru a respecta şi a promova demnitatea umană, precum și 
pentru a recunoaşte dreptul fiecărui individ de a face propriile 
judecăți. 

7. Pentru a asigura condiții morale, psihologice şi intelectuale 
pentru dialogul adevărat, precum și pentru a recunoaște dreptul 
părților implicate de a-M prezenta cazul si a-și exprima punctele de 
vedere. 

8. Pentru a acționa, în toate cazurile, în asa fel încât să ia în 
calcul interesele părților implicate - atât interesele organizației pe 
care o servește, cât si interesele publicului-țintă. 

9. Pentru a-și realiza acțiunile și a-şi îndeplini angajamentele, 
folosind cuvintele astfel încât să se evite orice neînțelegere și să se 
manifeste loialitate si integritate în toate cazurile, astfel încât să se 
păstreze încrederea clienților sau angajaţilor, prezenţi sau trecuți, 
precum si a tuturor publicurilor-tintá care sunt afectate de acțiunile 
sale. 

Membrii International Public Relations Association nu vor: 

10. Subordona adevărul altor cerințe. 

11. Transmite informaţii care nu sunt întemeiate pe fapte 
stabilite şi verificate. 

12. Lua parte la orice acțiune care nu este etică sau onestă, sau 
care poate aduce atingere demnităţii si integrității umane. 

13. Folosi orice metode sau tehnici de „manipulare”, concepute 
pentru a crea motivații subconstiente, pe care individul nu le poate 
controla prin propria sa voință liberă, astfel încât să nu poată fi făcut 
răspunzător de acţiunile întreprinse pe baza lor. 

